
S Po nekim statistikama koje su svojevremeno vršili Amerikanci, čak Š 
S sedamdeset odsto izdanja (časopisa, serijala, edicija...) ne doživi četvrti broj. S 
Š Razlozi za to su raznovrsni, a dva se posebno ističu: neprihvatanje od strane i 
S čitalaca i nemogućnost ili nezainteresovanost redakcije da nastavi započet 2 
Š posao. Takođe, Amerikanci tvrde da časopis koji doživi četvrti broj ima sve ; 
S preduslove da traje mnogo duže jer je »kriza prva tri broja« najveća prepreka S 
Š sa kojom se suočava izdavač. Preneseno na naše jugoslovenske prilike, to Š 
S verovatno ne važi u potpunosti, a sigurno ne kada su procenti u pitanju, ali Š 
2 »kriza prva tri broja« postoji. Pasionirani ljubitelji SF-a kod nas lako će se Ž 
Š setiti mnogih primera kada su SF edicije prestajale da postoje nakon samo ž 
S dve ili tri knjige, i nekoliko pokrenutih časopisa koji nisu doživeli ni drugi broj. F 
Š Ako je suditi po tome, Alef je pregrmeo najgore. A ako je suditi po vama, ž 
S dragi čitaoci, postigli smo i više nego što smo se nadali: Alef je za kratko 2 
Š vreme prihvaćen od najšireg kruga čitalaca, u njegov ustaljeni ritam i kvalitet ; 
S niko ne sumnja, a dugovečnost mu bar zasad ne dolazi u pitanje. S 
Š Novela »Neprijatelj« koja je naslovna u ovom broju savršen je primer za Ž 
S razlike u ukusima evropskih i američkih čitalaca. Naime, pomenuta novela 2 
Š odnela je sve američke SF nagrade za godinu u kojoj se pojavila (1979. ), ali je ; 
S doživela krah u evropskoj konkurenciji. Dejvid Vingrou je čak, u svojoj knjizi S 
2 kojom komentariše i ocenjuje skoro hiljadu SF dela, ovoj noveli dao mesto pri Ž 
Š samom dnu, ocenivši je kao nešto upadljivo loše. Mi se, naravno, ne i 
S priklanjamo ni jednom ni drugom stavu, jednostavno vam predstavljamo tu 2 
Š novelu i autora, i prepuštamo svakome od vas da sam donese svoj sud. ; 
S Određene polemike u smislu opravdanosti objavljivanja može izazvati i S 
Š poslednje poglavlje romana »Paklena pomorandža« koje je svojevremeno Š 
S izostalo iz našeg izdanja. SMatramo da je, pre svega, zanimljiv Bardžisov osvrt 2 
Š na odnos američkih izdavača prema knjigama koje objavljuju. Takođe, ; 
S smatramo da je potrebno pročitati to finale u kome, bez pompe i velikih reči, S 
Š pisac najzad predstavlja stravičnu viziju neumitne stvarnosti kojoj teži tokom Š 
S celog romana. 2 
S Boban KNEŽEVIĆ 

PISMA 


RUBRIKA »PISMA« VRLO JE DOBRO PRIHVAĆENA KOD ČITALACA I PRISTIŽE NAM 
SVAKODNEVNO DOSTA PRILOGA, ALI POJEDINA PISMA. INAČE VRLO INTERE- 
SANTNA, NE MOZEMO OBJAVITI, JER IH U POTPUNOSTI NE USPEVAMO DEŠIF- 
ROVATI. NE TRAŽIMO DA SVOJA PISMA KUCATE PISACOM MAŠINOM, ALI BAR 
PIŠITE STAMPANO I ČITKO. OVO JE INACE ODGOVOR ĐURI MARŠICU IZ ZAGREBA 
ZASTO NISMO OBJAVILI NJEGOVO VRLO PROVOKATIVNO PISMO. »ALEF« SE NE BOJI 
NIKAKVIH (DOBRONAMERNIH ILI ZLONAMERNIH) KRITIKA I ČVRSTO STOJI IZA SVEGA 


ŠTO JE OBJAVLJENO. 


Pročitao sam prva dva broja »Alefa«, 
pa, evo da i ja pridodam malo kritika i 
pohvala (ovih drugih svakako više). Kao 
prvo, svako novo izdanje nekog SF časo- 
pisa ili magazina je za pozdraviti. Objav- 
ljivanje Hajnlajnovog »Građanina galaksi- 
je« je vrlo dobar potez na kojem vam i 
»Sirius«, kao vodeći jugoslovenski SF ma- 
gazin, može pozavidjeti. Također je dobro 
što nas snabdijevate svježim vijestima, o 
stanju na »top-listama«, novim knjigama, 
filmovima... 

Sa takvim sadržajem »Alef« ima velike 
šanse da krene ukorak sa najčitanijim iz- 
danjima. Ona lošija strana svega toga je 
kardinalno loš uvez. Prvi broj mi se dos- 
lovno raspao pa mislim da je kolekcio- 
narima to težak udarac, zbog kojeg mož- 
da promisle dvaput prije nego se odluče 
za slijedeći broj. Zatim, u prvom broju 
pojavili su se Silverberg (sa izvanrednom 
»Stanicom Hoksbil«), Legvinova, Stejbi- 
ford, a u drugom od poznatih imena ne- 
ma ništa. Izvinjavam se ako sam ja pre- 
slabo upućen u stvar, pa samo meni ta 
imena nisu poznata. Predlažem da obja- 
vite nešto od Zelaznija, Dika, Asimova — 
što bi svakako pridonjelo kvaliteti. Predla- 
žem, također da, ako je moguće, smislite 
neku simboličnu nagradnu igru. Verujem 
da ima još takvih koji bi kao ja vrlo rado 
dobili neku dobru SF—ilustraciju ili 
možda knjigu (naravno, ako bi imali šanse 
da ih dobiju). | na kraju, nešto mjesta 
posvećujem i Bobu Živkoviću čije su 
ilustracije svakoj priči kao kec na 
dvanaest. Tako treba! 

Celoj redakciji želim puno uspjeha u 
daljem radu sa nadom da će od »Alefa« 
ipak postati nešto trajnije od zvijezde 
padalice. A znamo, ona bljesne pa... 


P. S. Da li je moguće da se u »Alefu« 
pojavi narudžbenica za  »Građanina 
galaksije« u cijelosti? 

Drugarski pozdrav 
Aleksandar Horvat 
LUDBREG 


Skoro svako vaše pismo pominje slab 
povez »Alefa«. Problem je u sledećem: 
velika većina »Dnevnikovih« izdanja ima 
po 96 strana i celokupan sistem rada je 
prilagođen toj debljini. »Alef« ima 32 
strane više i svaki put je kod poveza 
potrebno nanovo ručno podesiti mašine. 
To najčešće ne ispadne baš najbolje. No, 
nastojaćemo da popravimo stvar. Za sada 
smo postigli da korice budu plastificirane, 
od četvrtog ili petog broja... Poredeći prvi 
i drugi broj vi ste poredili imena — jedna 
znate druga ne. Pokušajte da celu stvar 
posmatrate drugačije: koje vam se priče 
više dopadaju, bez obzira na pisce. Mi 
lično smatramo da je drugi broj književno 
jači od prvog. Keselova i Svonvikova priča 
su vanserijske, a Tiptrijeva i Salivenova ne 
zaostaju mnogo. Međutim, u pitanju su 
pisci koji su svoja najbolja dela ostvarili u 
poslednjih desetak godina, a to je period 
koji tek sad postaje meta jugoslovenskih 
SF izdavača... Hajnlajnov roman nismo 
predvideli da štampamo zasebno kao 
knjigu, ali kod Farmerovog ćemo razmis- 
liti. Naime, u pitanju je čuvena »River- 
world« serija koja za sada obuhvata pet 
romana i nekoliko zasebnih novela. Sve to 
nikako neće biti moguće objaviti u 
»Alefu«, a ukoliko bude dovoljno 
zainteresovanih, verovatno ćemo celu 
seriju objaviti u knjiškom obliku, o čemu 
ćete svi biti na vreme informisani — na 
stranicama »Alefa«. 

Poštovani druže uredniče, 


pridružujem se konstatacijama ALEF- 
a, koje ste izneli u uvodnoj reči povodom 
moje »kumovske« priče. Uprkos neobič- 
nim konstrukcijama rečenica, laska mi da 
bolje priče (domaće) »trenutno« nemate 
(trenutno = veoma rastegljiv pojam, 
posebno kada je u pitanju SF) i na strani 
sam onih koje pozivate da daju »nešto 
kvalitetnije« (poređenje: kvalitetno, kvali- 
tetnije, najkvalitetnije isključuje zonu 
nekvalitetnog). Onima koji su se već 
okušali u SF stvaralaštvu i onima koje će 
vaš poziv tek potaći želim puno uspeha. 
Sa svoje strane, usuđujem se da dopunim 
vaš predlog: Zašto ne uspostavite stalne 
rang-liste najboljih stranih i domaćih 
priča objavljenih kod nas (poput onih za 
rok, pop i ostale kompozicije)? Tako ću i 
ja i svi ostali imati stalni uvid u stanje SF 
scene u našoj zemlji. 

Još samo telegrafski — 

— kvalitet ALEF-a: SIRIUS je dobio 
dobro i poticajno društvo, 

— poruka: Budite još bolji i nikada 
do kraja zadovoljni; 

— Odeljenju za distribuciju: pre- 
malo je primeraka u Beogradu, a slično je 
i u Makedoniji gde sam prisustvovao 
volšebnom nestajanju ALEF-a već prvog 
dana po prispeću. 

S drugarskim pozdravom 
Radmilo Anđelković 

U drugom broju, u najavi vaše priče u 
»Reči urednika« zaista se potkrala 
dvosmislena rečenica, koja pre asocira na 
značenje koje nam nije bilo ni na kraj 
pameti, tj, da objavljujemo vašu priču jer 
nemamo ništa bolje, a ona sama je loša. 
Vi ste to na pravi način prokomentarisali i 
zahvaljujemo se na razumevanju. Na- 
stojaćemo da ubuduće ne bude sličnih 
propusta. 


Poštovana redakcijo, 

izuzetno me je obradovala pojava 
ovog magazina, jer smatram da je tako 
nešto odavno potrebno na našem tržištu. 
Kako ste u prvom broju naveli da postoji 
mogućnost da se u listu objavljuju i do- 
maći radovi a ne samo dela stranih pisaca 
odlučila sam da vam pošaljem svoje tri 
priče. Moja najveća želja je da se one 
objave, naravno, samo ako vi smatrate da 
su dobre i da prema tome zaslužuju da 
budu objavljene. Neću navesti svoje ime 
jer bih želela da sačuvam svoju ano- 
nimnost, pa ako budete ocenili da se pri- 
če mogu objaviti navedite pseudonim 


Ana Kon. 
Unapred zahvalna 
čitateljka iz Beograda 
Mi, naravno, nemamo ništa protiv da 
objavljujemo priče domaćih autora pod 
pseudonimima, ukoliko to pisci sami žele, 
a anonimnost i diskrecija autora je 
zagarantovana. Međutim, jednostavno je 
nemoguće da objavimo priču nekome, a 
da o njemu ne znamo apsolutno ništa — 
pisac snosi pravnu i moralnu odgovornost 
za svoju priču i njenu verodostojnost. Mi 
moramo znati ko nam je poslao priču, 
dakle, ko stoji iza nje i kome ćemo uplatiti 

honorar... 


Poštovani druže uredniče! 

»Sirius« čitam duže vrijeme, a ALEF od 
drugog broja, no vjerovatno ću ih čitati 
oba jer imaju kvalitete kojima to zaslu- 
žuju. Naročito mi se kod ALEF-a sviđa 
koncepcija, a posebno postojanje ove 
rubrike. 

U vezi s tim, već duže vrijeme za- 
mišljam rubriku koja ne bi zauzimala 
mnogo mjesta, a mogla bi pozitivno 
utjecati na SF—klimu kod šire čitalačke 
publike. 

Bio bi to pokušaj da se omogući kon- 
takt (pismeno, preko adresa) SF—simpa- 
tizera, čitalaca, potencijalnih i prokušanih 
autora te ostalih. To bi bila razmjena 
mišljenja i iskustava u formi dopisivanja. 

Zanima me što o tome mislite Vi i 
redakcija, te čitaoci, postoji li interes za 
takvo nešto uopće? 

Ako bi to bilo moguće, za početak bih 
najljepše zamolio SF — koleginicu Vandu 
Kraf, da mi se javi na tel. 041-251-576 
radnim danom, zbog osobitosti nekih 
njenih stavova u ovoj rubrici u drugom 
broju ALEF-a. 

Rudolf Kiralj, student 
Zagreb 


Objavljujemo vaše pismo i prepuš- 
tamo ostalim čitaocima da se izjasne. Za 
sada, evidentno, možemo osnovati klub 
Vandinih ljubitelja, jer nam je stiglo tri- 
četiri pisma u kojima čitaoci pitaju kako 
da stupe u kontakt s njom. Neki su tražili 
da objavimo njenu adresu, što nećemo 
učiniti, a samo je jedan dao svoju kako bi 
mu se dotična drugarica javila. To je: 
Radiša Bojić, Nebojša Jerković 42, 
Zminjak, 15304 Petlovača. U sledećim 
brojevima donosicemo nove priloge Van- 
dinoj kolekciji. 

Bari Longjear, 


NEPRIJATELJ 


Barry Longyear: ENEMY MINE, 1979 


Prevod sa engleskog: Regina Vasiljević 


D rakove troprste šake se zgrčiše. U njegovim žutim očima jasno sam video želju da ih 
stegne oko mog vrata ili bar oružja. Znao sam da on u mojim očima vidi istu želju. 
»Irkmaan!« viknu stvor. 

»Ljigavko drački!« povikao sam i zamahnuo rukom. 

»Hajde, dođi, dođi i uhvati me ako možeš!« 

»Irkmaan vaa, kornum su!« 

»Hoćeš li ti da pričaš ili da se boriš? Hajde!« Iza mene je besnelo more i pretilo da 
me proguta kao što je progutalo i moj ratni brod. Sledio sam neprijateljski brod i 
pogodio ga, ali je Drak, pomoću kapsule za izbacivanje, izleteo iz njega uspevši pre toga 
da pogodi energetski čvor na mom lovcu. 

Doplivao sam do sive, stenovite obale i odvukao se na sigurno mesto, što me je 
potpuno iscrplo. Iza Draka sam, među stenjem i golim hridima, ugledao njegovu 
kapsulu za izbacivanje. 

Daleko iznad nas su se i njegovi i moji borili oko nevažnog i nenaseljenog parčeta 
zemlje. 

Drak je jednostavno stajao. Počeo sam da se prisećam fraza na njihovom jeziku 
kojima su nas učili na treningu, onih koje bi ga iznervirale i uvredile, kao i svakog Draka. 
Setio sam se jedne: »Kiz da jimen, Šizumat«, što znači »Šizumat«, najcenjeniji drački 
filozof, »jede Kizovu pogan«, otprilike kao kada biste Muslimanu pretili da ćete mu usta 
napuniti svinjetinom. 

Užasnuto žuto lice promeni boju u crveno—smeđe. 

»lrkmaan, tvoj Miki Maus je glup!« 

Zakleo sam se da ću se boriti i da ću, ako treba, poginuti, ali sam smatrao da ova 
zakletva ne važi i u slučaju ovog cenjenog glodara. 

Smejao sam se sve dok me napad smeha zajedno sa umorom nije savladao, te 
padoh na kolena. Jedva sam otvorio oči kako ga ne bih izgubio iz vida. Drak je grabio 
prema uzvišici, daleko od mene i mora. 

Pogledao sam iza leđa i poslednje što sam video bili su milioni tona vode — pre 
nego što su se sručili na mene. Onesvestio sam se. 

»Kiz di jimen, Irkmaan, ne?« 

Oči su me bolele od peska i soli, ali je u meni nešto uzvikivalo: »Hej, pa ti si živ!«. 
Hteo sam da protrljam oči, ali sam shvatio da su mi ruke vezane za pravu metalnu 
šipku, provučenu kroz rukave. Kada su mi suze isterale pesak iz očiju, ugledao sam 
Draka kako sedi na ogromnom kamenu i gleda u mene. Mora da me je izvukao iz vode. 

»Hvala, krastavko.'Ajde, odveži me sad'. »Ess?« Pokušao sam da se oslobodim. 

»Odveži me, ti drački balavko!« 

Namestio me je da sedim na pesku, leđima oslonjen na stenu. Drak se nasmeja, 
pokazujući čeljusti nalik ljudskim, sa kompaktnom masom zuba. Pridigao se i došao do 
mene da proveri jesu li mi ruke čvrsto vezane. 

»Odveži me!« 

Osmeh nestade. »Ne!« Uperio je svoj žuti prst u mene i rekao: »Kos son va?« 

»Ne govorim drački, krastavko. Da li govoriš esperski ili engleski?« Na to Drak sleže 
ramenima baš kao što to čine ljudi, pokaza na sebe i reče: »Kos va son Džeriba Šigan.« 
Pokaza na mene i (ponovo) reče: »Kos son va?« 

»Davidž. Ja se zovem Vilis E. Davidž.« 

»ESS?« 

Pošto me nije razumeo, pokušao sam da to kažem na njegovom jeziku. 

»Kos va son Vilis Davidž.« 

»Eh,« Džeriba Šigan klimnu glavom pa potom pokaza prstom: »Dasu, Davidž.« 

»l ja tebi, Džeri.« 

»Dasu, dasu!« Džeriba je, izgleda, postajao nervozan, pa sam zato slegnuo rame- 
nima što sam bolje mogao, ne bih li mu pokazao da ne razumem šta želi da kaže. 

Drak se nagnu, uhvati se za prednji deo mog kombinezona, podiže me i reče:»Dasu, 
dasu kizlod.« 

»U redu, u redu! Znači, dasu je ustani, šta onda znači .kizlod'?« 

Džeri se nasmeja. »Gejvi kiz?« 

»Da, ja gejvi.« 

Džeri pokaza na svoju glavu »Zod«, a potom pokaza na moju »Kizlod, gejvi?« 

Shvatio sam ga, zamahnuo rukama i udario ga. »Hajde, Džeri, hajde kizlodsko 
kopile!« On skoči na mene. Pokušao sam da ga udarim ponovo. 

Drak se zateturao unazad i sapleo se o stenu. Kao da je bio iznenađen. Rukom se 
uhvatio za glavu. Od udarca mu je pošla ona gnojičasta tečnost za koju Drači misle da je 

krv. Pogledao me je sa mržnjom u očima. »Gef, nu, gef, Davidž!« 

»Hajde, Džeri, hajde kizlodsko kopile!« Džeri se baci na mene svom snagom. 
Pokušah da ga dokačim šipkom, ali me on uhvati obema rukama za zglob desne ruke. 
Iskoristio je moj zamah, zahvatio me i bacio na stenje. A onda je, dok još ni dah nisam 
povratio, dograbio kamen s namerom da mi rasturi glavu. Zamahnuo sam nogom iz sve 
snage i udario ga. Srušio se na pesak. Krenuo sam da skočim na njega, kada on uperi 
prst na nešto iza mojih leđa.. Pogledah unazad i spazih drugi talas kako raste i kreće da 
nas poklopi. »Kiz!« Džeri skoči na noge i potrča ka uzvišici, a i ja za njim. Od manjih 
talasa koji se dovaljaše do nas jedva stigosmo do modula. 

Drak stade, upre u modul ramenom i poče da ga gura uzbrdo. Shvato sam šta je 
nameravao. U modulu se nalazila sva oprema neophodna da se preživi, kao i hrana. 
Trebalo je to sve izvući na sigurno mesto. »Džeri!l«, povikah što sam jače mogao, da 
nadglasam buku talasa, izvuci ovu prokletu šipku, da ti pomognem!« 

Drak nabra čelo. »Šipku, kizlod, šipku — izvuci je!«, i ja pokazah glavom na 
zarobljene ruke. 

Džeri namesti poveći kamen ispod modula da se ne bi otkotrljao nazad, pa me hitro 
odveza i izvuče šipku. Zajedno dogurasmo modul do uzvišice. Drugi talas se brzo uspeo 
uz padinu i došao nam do ispod brada. Modul se ljuljao u vodi kao pampur, sve dok se 
nije povukla i ostavila ga okruženog sa tri kamena. Od umora sam jedva disao. 

Džeri se stropošta na pesak. Leđima se naslonio na jedan od tri kamena i 
posmatrao kako se voda povlači. 

»Magasiena.« 

»To si ti rekao, burazeru.« 

Ja se spustih pored Draka, pogledima sklopismo privremeno primirje, i ubrzo 
zaspasmo. 

Otvorio sam oči. Nebo je vrilo od crnila i sivila. Setio sam se Draka i brzo ga 
proverio. Bio je tu i još je spavao. Pomislio sam da je trenutak da ga sredim. A onda 
pomislih kako je glupavo nevažno ovo parče zemlje u poređenju sa nerazumnim morem 
oko nas. 

Zašto spasilačka još nije stigla? Da Drači nisu pobedili? Zašto Drači nisu došli po 
Džerija? A možda su se uzajamno istrebili? Nisam znao gde se nalazim, ali sam bio 
siguran da je to na ostrvu. Video sam ga dok sam se spuštao, ali gde se tačno nalazi i u 
kom položaju? 

Fairin četiri — planeta koja ne zaslužuje ni ime, ali je ipak dovoljno značajna da bi 
se zbog nje poginulo. 

Jedva se pridigoh. U tom trenutku Džeri otvori oči i brzo zauze čučeći odbrambeni 
stav. Odmahnuo sam rukom: »Smiri se, Džeri, idem samo da pogledam teren una- 
okolo.« Okrenuo sam mu leđa i s mukom kreno uzbrdo, prolazeći između kamenja. 
Idući tako, stigoh do zaravni. 

Zaista smo bili na ostrvu, malom. Ocenio sam da je najviša tačka na ostrvu bila na 
oko samo osamdeset metara nadmorske visine. Dužina ostrva bila je gotovo dva 
kilometra, a širina nešto ispod jednog. Vetar me je šibao sa svih strana i kombinezon mi 
se sušio. Pogledao sam na kamenje po vrhu uzvišice. Bilo je glatko i shvatio sam da se 
možemo nadati i mnogo većim talasima od onih koje smo već videli. 

Otkotrljalo se nekoliko kamenova i ja se trgoh. To je Džeri stizao na vrh. Drak 
pogleda unaokolo. Čučnuo sam pored jednog kamena i prešao rukom po njemu da mu 
pokažem kako je gladak. On klimnu glavom. »Eh, gejvi.« Pokazao je prstom dole na 
modul pa zatim na mesto na kome smo stajali, i rekao:»Eh, masu, nesesej.« 

Namrštih se, pa i ja pokazah na modul:»Nesesej? Modul?« 


»E, modul-nesesej. Ehi masu.« 

Džeri pokaza na mesto na kome je stajao. 

Ja zavrteh glavom. Džeri, ako ti gejvi—razumeš zašto su ove stene glatke, onda ti 
gejvi da masovanje-guranje tog neseseja-modula nema nimalo smisla. Napravih zamah 
gore—dole —talasi, pokazah na more pa na mesto na kome smo stajali: »Talasi, ehi— 
ovde.« 

»E, gejvi. Džeri pogleda unaokolo, počeša se, a zatim čučnu pored kamenja i poče 
da ga slaže jedno preko drugog. 

U zoru drugog dana odvukli smo modul do uzvišice i okružili ga velikim kamenjem. 
Jedan od njih se nakrivio, ali smo se nadali da će ipak zadržati modul, ako naiđe još koji 
veliki talas. Zatim smo rupe u ogradi popunili manjim kamenjem. Kada nam je zid došao 
do kolena, shvatili smo da je kamenje previše glatko i okruglo da bi se održalo. Snašli 
smo se razbijajući kamenje jedno o drugo, i praveći ploče od njega. Dok bi jedan od nas 
dvojice razbijao stenje, drugi bi gradio, i obratno. Kamenje je bilo vulkanskog porekla, 
sijalo se kao ogledalo. Po završetku posla izvlačili bismo jedan drugom oštre komadiće 
iz ruku. 

Trebalo nam je devet beskrajnih dana i noći da dovršimo zidove. Za to vreme su 
nam talasi više puta dolazili sasvim blizu, jedan od njih i do članaka. Od tih devet, šest 
dana je padala kiša. U opremi modula nalazio se i jedan plastični pokrivač koji je 
poslužio kao krov. Kiša je teško ležala na njemu i sredinu smo mu probušili kako bi voda 
oticala. Tako smo ostali suvi, a bilo je i sveže vode. Da je naišao jači talas, mogli smo da 
se oprostimo od našeg krova, ali smo obojica imali poverenje u zidove koji su bili debeli 
u dnu, a i pri vrhu. 

Završili smo sklonište, smestili se unutar modula i čitav sat se divili svom umeću, a 
onda nam se smračilo pri pomisli da više nema nikakvog posla. »l šta sada, Džeri?« 

»ESS?« 

»Šta sada da radimo?« 

»Sad', čekaj, mi«, i Drak slegnu ramenima. »Drugo šta, ne?« 

Ja klimnuh glavom: »Gejvi.« 

Ustadoh i pođoh do prolaza koji smo napravili. Kako nismo imali vrata, kraj zida 
smo produžili i zavili ga iza već postojećeg zida skloništa, a otvor okrenuli nasuprot 
vetru, koji je opet duvao, sada bez kiše. Zaklon nije bio bogzna kako lep, ali i sama 
pomisao da je to jedino mesto gde mogu da se sklonim na ovom pustom ostrvu, činila 
je da se osećam dobro. Baš kao što je i Šizumat primetio: ,Život inteligentnog bića koje 
stoji naspram univerzuma’. Tu sam rečenicu sastavio od Džerijevog nepovezanog 
engleskog. Dohvatio sam parče oštrog kamena i urezao novi znak u velikom uspravnom 
kamenu koji je služio kao dnevnik. Sve u svemu, tu je bilo deset crta, a ispod sedme 
urezao sam malo ,x', da označi veliki talas koji je upravo pokrio vrh ostrva. Bacio sam 
kamen. »Prokleto mesto, mrzim ga!« 

»Ess?« Džeri promoli glavu kroz otvor. 

»Koga pričaš, Davidž?« 

Upiljio sam se u Draka, pa odmahnuo rukom. »Nikome.« 

»Ess va ,nikome"?« 

»Niko, ništa.« 

»Ne gejvi, Davidž.« 

Pokazah prstom na grudi. »Sebi! Govorim samom sebi. Ti to gejvi, krastavko!« 

Džeri zavrte glavom: »Davidž, ja sad spavam. Govori ne mnogo to, niko, nikome, 
ne?« 

»l tvoju majku!« Okrenuo sam se i sišao niz padinu. Ako ćemo pravo, ti krastavko i 

nemaš majku ili oca — znate ono čuveno ,Sa kim bi najradije bio na pustom ostrvu?" 

Pitao sam se da li je još iko ikada u vlažnom i hladnom kraju Pakla provodio vreme 
sa hermafroditom? 

Na pola puta niz padinu nalazio se basen koji je beležio plimu, a koji sam nazvao 
,Rančos Pužos'. 

Put do basena bio je oivičen kamenjem. Bilo ga je još mnogo, uglačanog vodom, a 
ispod su živeli narandžasti puževi golaći, deblji i od najdebljih koje smo dotada videli. To 
sam otkrio za vreme jedne od pauza u građenju skloništa i pokazao Džeriju. Džeri je 
slegnuo ramenima. »Pa šta?« 

»Kako šta? Slušaj, Džeri, tvoje rezerve hrane neće trajati zauvek. Šta ćemo jesti 
kada ih više ne bude bilo?« 

»Jesti?« 

Džeri ih je pogledao sa grimasom. »Ne, Davidž. Pre toga oni pokupi nas. Spasi nas, 
pronaći, a onda nas pokupi.« 

»A šta ako nas ne pronađu? Šta onda?« 

Džeri se ponovo namršti i okrenu prema, tada tek napola završenom zaklonu, i 
reče: »Vodu mi piti, onda nas pokupi.« Još nešto je promrmljao o kiz izmetu i mom 
ukusu i otišao. 

Otada sam počeo sa gradnjom zidova basena nadajući se da će oni biti dobra 
zaštita i da će se kolonije puževa uvećati. Sada sam ih tražio razmišljajući kako da ih 
progutam, ukoliko ih uopšte nađem. Veliki oblak je još uvek visio iznad Fairin četiri, ne 
propuštajući svetlost. Kiše nije bilo, gotovo uvek prisutna izmaglica se digla. 

More se pružalo unedogled od obale na koju sam se izvukao iz vode posle pada. 
Olovna siva voda penušala je vrhove talasa u belo. Nizovi talasa formiranih daleko od 
obale razbijali su se o nju svojim središnim delom. Ostatak talasa se nezadrživo valjao 
naovamo. 

Kao da se neko ostrvce, desetinu kilometara sa moje desne strane, naziralo između 
talasa. Zaista, tamo gde se bledo sivilo mora sastajalo sa još bleđim sivilom neba, 
ugledah crnu liniju. 

Što sam se više trudio da se prisetim rasporeda kopna na Fairin četiri, to su šanse 
da se ičega setim bivale sve manje. Ni Džeri nije mogao da se seti, ili možda nije hteo da 
mi kaže. 

U svemiru se bila bitka, i svaka se od strana borila za prevlast nad orbitalnom 
sferom sistema Fairin. Niko nije želeo da kroči na Fairin, pogotovu ne da se bori na ovoj 
planeti. Bez obzira na sve, kopno koje sam video, kako god da se ono zvalo, bilo je 
mnogo veće od ovog peščanog i stenovitog spruda na kome smo se mi nalazili. 

Kako stići do tamo? Bez drveta, vatre, lišća ili životinjske kože ne možemo da se 
poredimo ni sa jednim pećinskim čovekom. Jedina stvar koja je mogla da pluta ili plovi 
bio je modul. Da, modul! 

Pa to i nije loša zamisao! 

Jedini problem je bio kako naterati Džerija da se složi sa ovom idejom. 

Dok se sivilo neba te večeri pretapalo u tminu, Džeri i ja smo sedeli ispred zaklona 
grickajući po četvrtinu rezervne porcije jela. Drakove žute oči su pažljivo promatrale 
tamnu liniju na horizontu. On odmahnu glavom. »Ne, Davidž. Opasno.« 

Strpao sam ostatak hrane u usta i nastavio da govorim izokola. 

»Zar je opasnije od ostanka ovde?« Posmatrao sam te žute oči i rekao: »Džeri, ni ti 
u to ne veruješ.« Nagnuh se napred i ispružih ruke: »Slušaj, naše šanse da preživimo 
mnogo su veće na većem kopnu. Bili bismo zaštićeni od velikih talasa, možda bi bilo i 
hrane.« 

»Nemoj, možda', ne? Džeri pokaza na vodu: »Kako nesesej ploviti? Ess talasi nas 
poklopi? Gejvi? Breša!« Džeri snažno pljesnu rukama: »Ess eh breša na stene, ne? Onda 
mi mrtvi!« 

Ja se počešah po glavi. »Talasi idu u tom pravcu, a i vetar. Ako je kopno dovoljno 
veliko, i ne moramo da upravljamo modul prema ostrvu, jer će ga talasi nositi, gejvi?« 

Džeri uzdahnu: »Ne dovoljno veliko, onda šta?« »Pa ja i nisam rekao da je to 
siguran potez.« 

»ESS?« 

»Siguran potez, siguran, gejvi?« Džeri klimnu glavom. »A ako se baš i razbijemo o 
stenje, iza njega je sigurno neki peščani sprud, kao ovaj.« 

»Sigurno, ne?« 

Slegnuo sam ramenima. »Ne, nije sigurno. Šta ako ostanemo ovde? Mi i ne znamo 
koja je prava moć ovih talasa. Šta ako je jedan od njih dovoljno jak da nas jednostavno 
zbriše s ostrva? Šta ćemo onda?« 

Džeri začkilji u mene: »Šta tamo, Davidž? Irkmaan baza, ne?« Ja se nasmejah. 
»Rekao sam ti, mi nemamo bazu na Fairin četiri.« Zašto onda ti hoće ideš tamo?« 
»Rekao sam ti već. Mislim da su nam šanse da preživimo tamo mnogo veće.« 

»Hm.« Drak prekrsti, ruke. 

»Viga, Davidž, nesesej ostati, ja to znam.« 

»Šta znaš?« 

Džeri se osmehnuo, ustao i otišao do zaklona. Brzo se vratio i bacio metalnu šipku 
od oko dva metra. Bila je to ona ista na koju me je razapeo i vezao mi ruke. 

»Davidž, ja znam.« Podigao sam obrve i odmahnuo glavom. »O čemu ti to govoriš? 
Zar ova šipka nije iz tvog modula?« 

»Ne, Irkmaan.« 

Sagao sam se i dohvatio šipku. Površina nije korodirala i na jednom kraju nalazile su 
se arapske cifre — neki serijski broj. Za trenutak se u meni pojavi tračak nade, ali je 
brzo nestao. Shvatio sam da je to broj dela neke predratne mašine — možda još od 
neke istraživačke misije. »Nema podatka o tome od kada je ova šipka ovde, Džeri. Ovo 
je civilni serijski broj a nijedna civilna misija nije kročila u ovaj deo galaksije od rata. 
Može biti da ju je ostavila neka istraživačka misija.« 

Drak gurnu šipku vrhom svoje čizme. »Nova, gejvi?« 

Pogledao sam ga. »A ti gejvi stainless steel — čelik?« 

Džeri uzdahnu i okrenu se prema zaklonu. »Ja ostati, nesesej ostati, gde ti hoćeš, ti 
idi Davidž.« 

Tama duge predstojeće noći sigurno se spustila na nas, i vetar je krenuo. Fijukao je 
i zavijao kroz rupe na zidovima i plastični krov je divljao tako da smo mislili kako će se ili 
pocepati ili će ga vetar odneti u noć. Džeri je sedeo na pesku, oslonjen leđima na modul 
kao da je želeo da kaže da oni ostaju tu, zajedno. Jačina talasa i vetrova su svakim 
trenom slabili Drakove razloge za neodlazak na veće kopno. 

»More divlje sada Davidž, ne?« 

»Mrak je, pa se ne vidi. Ali, ako je suditi po vetru...« 

Slegao sam ramenima, onako, više za sebe. Drak to i nije mogao da vidi, jer je 
jedina svetlost koju smo imali bio tek tračak svetlosti koji se teško probijao kroz 
plastični krov. Svakog trena vetar i more mogli su da nas zbrišu. »Džeri, ja mislim da si 
bio malo tvrdoglav u vezi sa onom šipkom. Shvataš li me?« 

»Surda.« Drakov glas postade žalostan i sasvim skrušen. 

»ESS?« 

»Ess eh, surda'?« 

*E.« 

Džeri zaćuta za trenutak. 

»Davidž, gejvi — razumeš nije sigurno, ne?« 

Shvatio sam šta misli. »Hoćeš reći: možda, moguće, verovatno?« 

»Da, možda moguće verovatno. Dračka flota pre rata kupila Irkmaan brodove. 
Šipka moždamogućeverovatno je dračka.« 

»Znači, ako ima neka tajna baza na velikom kopnu, surda verovatno je dračka.« 

»Moždamogućeverovatno, Davidž.« 

»Džeri, znači li to da želiš da idemo? Nesesej?« 

»Ne.« 

»Ne? Zašto? Ako je tamo baza Draka... « 

»Ne, ne govoriti!« Izgleda da su mu nedostajale reči. 

»Zašto da ne? Kaži, Džeri. Ako ću da ostavim kosti ovde, imam pravo da znam. 
Hoću da znam zašto?« 

Drak poćuta malo, pa reče: »Davidž, ti uzmeš nesesej. Ti ostaviš pola hrane. Ja 
ostati.« 

Zavrteo sam glavom: »Ti želiš da ja sam odem?« 

»To ti želiš, ne?« 

»Da, ali zašto sam? Shvati — niko nas neće spasiti!« 

»Možda mogućeverovatno.« 

»Vrlo dobro znaš da neće doći po nas, čemu onda takvo ponašanje? Da li se plašiš 
možda, vode? Ako je tako, bolje će nam biti...« 

»Davidž, usta tvoja zatvoriti. Ti uzmeš nesesej. Ja tebi ne potreban, gejvi?« 

Klimnuo sam glavom. Znači, dao mi je modul da se otisnem. Nije mi bilo baš preko 
potrebno da provodim vreme sa natmurenim Drakom, naročito jer je mogao da dođe 
kraj i našem primirju. 

Drak je bio jedini koji je stajao između mene i samoće koja me tamo čeka. U pitanju 
je bio život. »Treba da idemo zajedno, Džeri.« 

»Zašto?« 

Osetio sam da crvenim. Kad ljudi već imaju potrebu za druženjem, zašto se stide 
toga? »Jednostavno, treba. Šanse da preživimo su veće.« »Sam, tvoje šanse veće su, 
Davidž. Tvoj neprijatelj sam ja.« 

Klimnuo sam glavom u mraku i napravio grimasu. »Džeri, da li ti gejvi 
,usamljenost'?« 

»Ne gejvi.« 

»Usamljen. Biti usamljen, Sam sa sobom.« 

»Gejvi sam. Uzmi nesesej. Ja ostati.« 

»E pa, to je to. Vidiš, viga, ja to ne želim.« 

»Ti hoćeš mi zajedno ići?« 

S druge strane zaklona začu se prigušen smeh. »Ti videti Drak? Ti mene usmrtiš, 
Irkmaan. Irkmaan prošab u glavu, prošab.« 

»Ma, ne lupetaj!« Spustio sam se, utabao pesak i legao, sasvim skupljen, da 
spavam leđima okrenut Draku. Vetar se primirio. Pokušavao sam tek da zaspim. 
Loparanje plastičnog krova mešalo se sa slabim zviždukom vetra, i već sam osetio kako 
tonem u san, kada me prenuše koraci. Naćulio sam uši, spreman da skočim. 

»Davidž?« Džerijev glas bio je tih. 

»Šta je?« 

Čuo sam ga kako seda pored mene. »Ta usamljenost, Davidž, ti teško o tome 
govoriti?« 

»Pa šta?x Drak promrmlja nešto i to se izgubi sa vetrom. 

Okrenuo sam se i ugledao ga kako zuri kroz otvor na zidu. 

»Zašto ja ostati, ja tebi sad kazati, ne?« 

Složio sam se. »Zašto da ne?« 

Džeri se mučio tražeći reči i samo što ih je našao, oči mu se širom otvoriše. 

»Magasiena!« 

Uspravio sam se. »Ess?« 

On pokaza na otvor: »Talas!« 

Odgurnuo sam ga i provirio kroz rupu. Prema nama su se preteći zahuktavali talasi 
kao planine. U mraku je teško proceniti, ali sam bio gotovo siguran da je prvi od ovih 
talasa bio veći nego onaj od koga smo već jednom ostali mokri. A oni iza njega bili su još 
veći. Džeri stavi ruku na moje rame i ja pogledah u njegove žute oči. Potrčasmo prema 
modulu što smo brže mogli. Dok smo u mraku tražili kvaku, čula se gromoglasna 
tutnjava talasa koji je hitao uz padinu. Našao sam kvaku, talas udari svom snagom po 
zaklonu, krov se sruši. Ubrzo se nađosmo u vodi. Struje su nas cimale tamo-amo. Mora 
da smo izgledali kao mokre čarape u veš-mašini. Voda se najzad povukla. Jedan od 
zidova bio je srušen ovim iznenadnim napadom mora. »Džeril« Kroz porušen zid 
ugledao sam ga kako posrče napolju. »Irkmaan?« Iza njega je drugi talas hvatao zalet. 
»Kizlode jedan, šta radiš tamo? Ulazi, brzo!« 

Okrenuh se prema modulu koji je još uvek sigurno stajao između stenja. Pronašao 
sam vrata. Otvorio sam ih, a Džeri se zaleti, zatetura i pade preko mene. »Davidž... ovi 
talasi stalno, uvek...« »Ulazil« Pomogao sam mu da ude, i čim sam se sam nekako 
ugurao preko njega, udari i drugi talas. Osetio sam kako se modul polako zanjihao, 
uzdigao i udario o stenje. 

»Davidž, mi plutati?« 

»Ne, stene nas drže. Biće sve u redu, samo da ovi talasi stanu.« 

»Ti stati preko mene. Ti se pomeriš?« 

Pomerio sam se i privezao za drugi kraj modula. Nešto kasnije, more se primirilo i 
modul se vratio na svoje mesto. Čekali smo drugi nalet talasa. 

»Džeri?« 

»ESS?« 

»Šta si ono hteo da mi kažeš?« 

»Zašto ja ostati?« 

»Daa...« 

»Ja to teško govori, gejvi?« 

»Znam, znam.« 

Još jedan talas naiđe. Modul se opet podiže i udari o stenu. 

»Davidž, gejvi vi nesa?« 

»Ne gejvi.« 

»Vi nesa — malo ja, gejvi?« 

Modul opet tupo udari o stenu, pa se vrati na svoje mesto. »Kak to malo ti?« 

»Malo ja... mali Drak. Moj, gejvi?« 

»Hoćeš li da kažeš da si u drugom stanju?« 

»Mogućemoždaverovatno.« 

U neverici sam zavrteo glavom. »Čekaj Džeri. Hajde da se lepo razumemo. 
Trudnoća .. ti ćeš biti roditelj, je I' da?« 

»Eh, da, roditelj, vrlo je bitno, ne?« 

»Predivno! A kakve to sad' ima veza sa tvojom željom da ostaneš ovde i ne ideš sa 
mnom?« 

»Pre, ja vi nesa i moj mali tin umre.« 

»Tvoje prvo dete je umrlo?« 

»Da.« Drak tiho zajeca, kao što bi to uradila bilo koja majka iz bilo kog dela svemira. 
»Ja se povrediti. Tin-dete mrtvo onda. Nesesej nas drma. Tin se povredi opet, gejvi?« 

»Da, gejvi.« Džeri je, dakle, bio u strahu da će izgubiti i ovo dete. Bio sam siguran 
da će nas put u modulu do kopna dobro protresti, ali, sa druge strane, nije postojao ni 
jedan razlog da se ostane ovde. Kako je modul već mirovao neko vreme, odlučio sam da 
rizikujem i proverim. Prozori su bili pod naslagama peska, pa sam otvorio vrata. 
Pogledao sam unaokolo i video porušene zidove. Pogledao sam put mora i ništa nisam 
mogao da vidim. »Izgleda da se smirilo, Džeri.« Pogledao sam zatim prema crvenom 
nebu i utrnuo od straha: nad nama je visio najveći od svih talasa i spremao se da nas 
totalno poklopi. »Maga prokleta siena!« 

Tresnuh vratima što sam brže mogao. 

»Ess, Davidž?« 

»Drž' se, Džeri!« 

Udar ovog talasa je bio neopisivo jak i glasan, i mi smo naprosto ogluveli. Modul je 
udario o stenu jednom, pa drugi put, a onda počeo da se okreće i podiže nagore. 

Hteo sam da se uhvatim za nešto, nisam uspeo jer je modul odjednom snažno 
zaokrenuo unazad i mi se strmoglavismo. Pao sam na Džerija a onda me je potisak 
svom snagom bacio na suprotnu stranu modula. Udario sam glavom. Pre nego što sam 
izgubio svest, čuo sam Džerija kako zapomaže. 

»Tin! Vi tin?« 


... poručnik pritisnu kontrolno dugme i jedna prilika se ukaza na ekranu. Bila je 
visoka, humanoidna i žuta. »Svinje balave!«, povikaše regruti. Poručnik se okrene k 
njima. »Tačno. Ovo je Drak. Obratite pažnju na boju tela. Žutu.« Regruti su se pritajeno 
i uglađeno smeškali. | poručnik se smeškao, krajičkom usana, zadovoljan onim što je 
rekao, a onda je nastavio da prikazuje Drakovo telo svetlećim štapom. 

»Jasno su uočljive troprste šake kao i lice bez nosa, zbog kojega Drak podseća na 
žabu. U proseku, vid Draka je nešto bolji od čovekovog, čuje isto kao i mi, a miris je...«, 
poručnik zasta, a regruti svi uglas povikaše: »Mirs je grozan!«, na šta se poručnikove oči 
zacakliše. Dobri učenici. 

Slušaoci se malo stišaše, i poručnik pokaza svojim svetlećim štapom na jedan nabor 
na Drakovom stomaku. »Ovo mesto je najdragocenije svakom Draku.« Opet se čuo 
prigušen smeh. 

»Da, da. Drači su hermafroditi, svaki od njih u sebi nosi podjednako i ženske i 
muške reproduktivne organe.« 

Poručnik se okrene prema regrutima. »Samo recite Draku jebi se! i... videćete da 
on to u stvri i te kako može!« 

Žamor polako prestade i poručnik rukom pokaza na platno. »Ako ga nađete, šta 
ćete mu uraditi?!« 

»UBITI!* 

...obrisao sam ekran i nanišanio sledećeg Draka pomoću kompjutera. Na ekranu se 
pojavi duplo »x«, 

Drak naglo skrenu ulevo, a onda udesno. Osetio sam nagli trzaj kad je autopilot 
preuzeo komande i počeo da juri za Drakom. Ignorisao je lažne slike fajtera koje je slao 
kompjuter sa dračkog lovca i pokušavao da ga uhvati. »Hajde žabo... malo ulevo...« 

Slike se ubrzo poklopiše. Bio mi je na nišanu. Osetio sam kako se raketa odvojila od 
utrobe mog broda i kako kreće. 

»Ha! Imam tela 

Kroz prozor vidim kako je bomba eksplodirala. Na ekranu se ukaza podatak da je 
Drakova letilica onesposobljena i da rotirajući pada prema planeti zaklonjenoj debelim 
oblacima. Prema Fairin četiri. Spuštam se za njim da bih bio siguran da je poginuo... 
telesna temperatura raste jer prolazim kroz gornji sloj atmosfere. »Hajde, eksplodiraj 
već jednom, proklet bio!« 

Prebacujem sistem leta za uslove u atmosferi. Izgleda, ipak, da ću morati da ga 
sledim sve do kopna. Još uvek iznad oblaka, Drakova letilica više ne rotira, pravi 
zaokret. Pritisnuo sam rezervno automatsko dugme i naglim trzajem povukao ručicu 
što sam više mogao. Fajter se jedva uzdigao. 

Opšte je poznato da dračke letilice mnogo bolje lete u atmosferi... 

Sada ide prema meni... 

Zašto ne ispali raketu? Pre sudara Drak izleće... 

Došlo je do prekida u dovodu energije i brod su počele da nose struje. Pratio sam 
putanju Drakove kapsule u nameri da je pronađem i dokrajčim započeti posao. 


Utonuo sam u potpun mrak. Nisam bio svestan koliko je sve to trajalo: nekoliko 
sekundi ili nekoliko godina. Neko me povremeno dodirivao, ali sam taj dodir osećao kao 
dalek. Drhtao sam od hladnoće, pa od vrućine, u groznici koja me je tresla nečija nežna 
ruka mi je hladila čelo. Jedva sam otvorio oči, sasvim malo, i video Džerija kako bdije 
nada mnom, kako mi nečim hladnim prska čelo. Šapatom sam ga pozvao: »Džeri?!« 

Drak me pogleda i nasmeši se. »Jeste dobro, Davidž. Jeste.« 

Neka svetlost zatreperi na Džerijevom licu. Ostio sam miris dima. »Vatra?!« 

Džeri se malo pomeri, i pokaza rukom ka središnom delu peščanog poda prostorije 
u kojoj smo se nalazili. Spustio sam glavu ne bih li video šta mi pokazuje. Ležao sam na 
postelji od mekanih i elastičnih grančica, naspram mog kreveta bio je još jedan, isti 
takav, a između njih veselo je pucketala logorska vatra. »Sad' mi imati vatra, Davidž. | 
drvo.« Džeri pokaza na krov napravljen od drvenih stupaca i širokog nepoznatog lišća. 

Okrenuo sam se i pogledao unaokolo ali mi je glava podrhtavala toliko da sam se 
spustio u krevet i sklopio oči. »Gde smo?« 

»Veliko ostrvo, Davidž. Veliki talas nas povukao. Vetar i talas odvukli tu. Ti bio si u 
pravu.« 

»Čekaj, ja, ja ništa ne razumem, ne gnjavi. Treba nekoliko dana da se stigne 
donde.« 

Džeri klimnu glavom i spusti nešto nalik na sunder i neku školjku punu vode. 
»Devet dana. Ja tebe staviti u nesesej i mi ovde stigli.« 

»Devet dana? Zar sam bio u nesvesti devet dana?« 

Džeri zavrte glavom. »Sedamnaest. Ovde mi stigli... 

Drak mahnu rukom iza sebe: »... pre... pre osam dana.« 

»Ae...« 

Sedamnaest dana na Fairin četiri bilo je više od jedog meseca na Zemlji. 

Otvorio sam oči i pogledao Džerija. Drak je gotovo cvetao od uzbuđenja. 

»A šta je sa tinom, tvojim detetom?« 

Džeri se nežno potapša po svom nabreklom stomaku. »Dobro je, Davidž. Tebe više 
nesesej udario.« 

»Drago mi je.« Zatim sam zatvorio oči i okrenuo se prema drvenom zidu: »Džeri«? 

»ESS?« 

»Ti si mi spasao život.« 

»Ae.« 

»Zašto?« 

Džeri poćuta neko vreme. »Davidž, na malom ostrvu ti govorio. Usamljenost je 
sada gejvi.« Drak mi blago prodrma ruku. »Evo, ti sada jedi.« Okrenuo sam se i ugledao 
školjku punu neke tople tečnosti. »Šta je to, pileća supa?« 

»ESS?« 

»Ess va?« pokazah na improvizovani čanak. Onda sam tek shvatio koliko sam u 
stvari bio slab. 

Džeri se namršti. »kao puž, ali duže.« 

»Jegulja?« 

»Ae, ali jegulja sa zemlje, gejvi?« 

»Onda zmija?« 

»Moždamogućeverovatno.« 

Klimnuo sam glavom i privukao čanak ustima. Srknuo sam malo od ove kaše, uzeo 
prvi gutljaj i pustio da mi njena toplota prođe kroz telo i okrepi me. »Dobro.« 

»Ti hoćeš kusta?« 

»ESS?« 

»Kusta.« Džeri dohvati kockasti beli kamen. Pogledao sam ga, zaparao noktom i 
probao. 

»So!« 

Džeri se nasmeja. »Kusta hoćeš?« 

I ja se nasmejah. »Svega ovde ima! Da, svakako, daj mi malo kuste.« Džeri uze so iz 
moje ruke, odreza komadić oštrim kamenom, a onda isitni odrezani deo. Zatim ispruži 
ruku na čijem je dlanu stajala gomilica istinjene soli. Uzeo sam malo od toga, posolio 
kašu i promešao prstom. Počeo sam da je pijem dugim gutljajima. Coknuo sam ustima. 
»Fantastična je!« I bila je. 

»Dobro, ne?« 

»Ne dobro, odlično!« Uzeo sam i drugi gutljaj, pa se malo šalio, cokćući ustima i 
prevrćući očima. 

»Fantastično, Davidž, ne?« 

»Ae,« klimnuo sam glavom u znak odobravanja »Mislim da mi je ovo dosta. Želeo 
bih malo da odspavam.« 

»Ae, Davidž, gejvi.« Džeri uze čanak i stavi ga pored vatre. Ustao je zatim, odšetao 
se do vrata pa se okrenuo. Proučavao me je svojim žutim očima neko vreme, klimnuo 
glavom, okrenuo se i izašao. Zatvorio sam oči i pustio da me prijatna toplina vatre 
polako uspava. 


Prva dva dana posle toga već sam pomalo šetao po kolibi, isprobavajući svoje noge, 
a kasnije sam, već ojačan, počeo da izlazim napolje, uz Džerijevu pomoć. Koliba se 
nalazila na vrhu duge i blage padine u šumi čija su stabla bila kržljava i nevelika. Dole, 
niz padinu, videlo se more, još uvek nemirno kao što smo ga pamtili, od kolibe udaljeno 
gotovo osam kilometara. Drak me je spasao. | dok me je izvlačio na suvo tle, naš 
nesesej, u kojeg smo polagali toliko nade, napunio se vodom i more ga je povuklo sa 
sobom. Sa njim su otišle i naše rezervne porcije hrane. 

Drači su veoma izbirljivi što se jela tiče, ali je glad konačno naterala Džerija da 
prouči okolnu floru i faunu. 

Počeo je da jede drvenasto kruto korenje prijatnog ukusa, a od zelenih bobica sa 
žbunja da pravi pristojan čaj. Jeo je i meso zmija. Tražeći i ispitujući, našao je i već 
pomalo nagrizen rudnik soli. Kada sam zaista ojačao i sam sam ponešto dodao našem 

jelovniku — nešto morskih mekušaca i voće između kruške i šljive. 


Dani su postojali sve hladniji, i Džeri i ja zaključismo da Fairin četiri ima i zimu. Kako 
je već ima, suočili smo se i sa tim da će, možda, biti dovoljno oštra za nabavku hrane i 
drveta za ogrev. Tako smo počeli da spremamo hranu za zimu, skupljali smo korenje i 
bobice sa žbunja, sušeći ih pored vatre, a pokušali smo da spremimo i zmijsko meso, 
usoljavali smo ga i dimili. Žbunje smo lepo iskoristili, njegova vlakna imala su dobru pri- 
menu, koristili smo ih kao konac i njima spajali zmijske kože da nas greju zimi. Kože smo 
postavljali mahunama podesnim za to, koje smo nalazili na istom onom žbunju. 

Shvatili smo da koliba neće izdržati zimu. Tri dana smo tražili pećinu, i našli je, ali 
tek posle šest dana pronašli smo onu koja nam i odgovara. 

Otvor pećine nalazio se u sredini omanjeg grebena i bio je okrenut moru koje je 
divljalo bez prestanka. 

Oko ulaza u pećinu bilo je razbacano mnogo granja i kamenja. Granje smo skupili za 
ogrev, a kamenje da njim pregradimo ulaz. Ostavili smo i mali otvor za vrata sa 
šarkama. Šarke smo napravili od zmijske kože, a vrata od drvenih dasaka koje smo 
povezali vlaknima žbunja. Već prve noći kad smo napravili ta vrata, jaki vetrovi sa mora 
razbili su ih, pa smo napravili ista onakva kakva smo imali na malom peščanom ostrvu. 

Duboko u pećini preuredili smo nekoliko prostorija za boravak, a prostrano dno 
pećine prekrili smo peskom. Još dublje u pećini nalazili su se mali baseni sa vodom, koja 
je bila dobra za piće, ali suviše hladna za kupanje. Prostoriju u kojoj su bili baseni 
iskoristili smo kao skladište a zidove dnevnog boravka obložili drvenim daskama i 
napravili nove postelje od zmijske kože i mahovine. Na sredini sobe izgradili smo kamin 
koji je bio za svaku pohvalu, imao je i veliki pljosnati kamen iznad vatre, podesan za ku- 
vanje. 

Otkako sam se ukopao na ovoj prokletoj planeti ovo je, na moju radost, bila prva 
noć u kojoj se nije čuo vetar. 

Za vreme dugih noći sedeli bismo pored kamina, praveći razne rukavice, kape, 
torbe, i pričali. Da bismo skratili vreme i razbili monotoniju, odredili smo dane za 
engleski i drački, pa smo tako, dok zima još nije, ledena, udarila, i jedan i drugi lepo 
savladali jezike. Razgovarali smo i o Džerijevom detetu. 

»Kako će da se zove, Džeri?« 

»Ono već ima svoje ime. Gledaj, porodica Džeriba ima pet imena. Moje je ime 
Šigan, pre mene beše moj roditelj Gotig, pre njega Hesni, pre Hesnija Taj, a pre Taja je 
bio Zamis. Dete će se zato zvati Džeriba Zamis.« 

»Zašto samo pet imena? Dete na Zemlji može imati svako ime koje njegovi roditelji 
izaberu. U stvari, kad dete odraste, ono može i da promeni ime ako želi.« 

Drak me pogleda i u očima mu se videlo sažaljenje. 

»Davidž, vi mora da se osećate izgubljenima. Vi ljudi mora da se osećate vrlo 
izgubljenim. Vi ljudi mora da se osećate vrlo izgubljenima.« 

»Izgubljeni?« 

Džeri klimnu glavom. »Odakle si ti, Davidž?« 

»Misliš, moji roditelji?« 

»Da.« 

Slegnuo sam ramenima. »Ja se ne sećam svojih roditelja.« 

»A njihovi roditelji?« 

»Sećam se oca svoje majke. Odlazili smo kod njega dok sam bio dete.« 

»Davidž, a šta ti znaš o njemu?« 

»Paa... nisam baš siguran. Mislim da je imao neke veze sa poljoprivredom, ne znam 

baš.« 

»A njegovi roditelji?« 

Zavrteo sam glavom. »Jedino čega se sećam jeste da su se, nekada davno, ukrstile 
engleska i nemačka krv. Gejvi Engleska i Nemačka?« 

Džeri klimnu glavom. »Davidž, ja mogu da ti izrecitujem istoriju mojih predaka 
počev još od Džeribe Taj, jednog od prvih iseljenika planete, sto devedeset i devet 
generacija unazad. U arhivu porodice, na planeti Drak, postoje zapisi koji prate 
generacije sa naše rodne planete Sindi, sa druge strane svemira, i sedamdeset 
generacija unazad, sve do Džeribe Taj, osnivača porodice Džeriba.« 

»Kako se postaje osnivač porodice?« 

»Samo prvorođeno dete nosi ime. Drugo, treće ili četvrto mora da osnuje svoje 
sopstveno.« 

Klimnuo sam glavom, impresioniran. »Ali, zašto samo pet imena? Zato da bi ih 
lakše pamtili?« Džeri zavrte glavom. »Ne. Imena služe samo da bi se po njima određivali 
događaji. Ima samo pet da ne bi pomračili značaj događaja po kojima su poznati nosioci 
imena. Ime koje ja nosim, Šigan, nosilo je nekoliko slavnih vojnika, učenih ljudi, 
studenata filozofije i nekolicina sveštenika. Ime mog budućeg deteta imalo je nekoliko 
naučnika, učitelja i istraživača.« 

»l ti pamtiš čime su se sve bavili tvoji preci?« 

»Da, sve čime su se bavili i gde. Kada Drak napuni dvadeset dve godine, priznaje 
mu se punoletstvo, ali samo ako ume da izrecituje istoriju svoje porodice pred 
arhivarima. Zamis će to isto uraditi, osim što će njegova priča početi«, i Džeri se tu 
nasmeši, »mojim imenom — Džeriba Šigan.« 

»Znači, ti znaš napamet gotovo dvesta biografija?« 

»Da.« 

Ispružio sam se na postelji, i zagledao u dim koji je izlazio kroz malu pukotinu pri 
vrhu. Polako sam shvatao šta Džeri misli pod ,izgubljenošću'. Svaki Drak ima toliko 
generacija iza sebe, i odmah zna šta je i ko je, i šta treba u životu da postigne. 

»Džeri?« 

»Da, Davidž?« 

»Hoćeš li da mi izrecituješ priču o svojoj porodici?« 

Okrenuo sam se. 

Drakovo lice u tom trenutku bilo je duboko začuđeno i radosno. Tek posle mnogo 
meseci shvatio sam da je Džeriju bila velika čast to što sam ga zamolio da mi priča o 
svojima. 

Džeri spusti na pesak kapu koju je šio, ustade i poče da priča: »Pred vama stojim ja, 
Šigan, iz porodice Džeriba, rođen od Gotiga, učitelja muzike. Bio je muzičar velikog stila, 
a među njegovim učenicima bili su Dacih iz porodice Nem, Peravan iz porodice Tuskor i 
mnogi drugi. Školovao se u Šimuramu, a priču o svojim precima ispričao je arhivarima 
godine 12 051, počev od svog oca Hesnija, koji je bio proizvođač brodova.« 

Dok sam na dračkom slušao Džerijevu pesmu o istoriji njegove porodice koja je 
počinjala smrću a završavala se punoletstvom, osetio sam da mogu da shvatim granice 
vremena, i da imam moć da sačinim i dotaknem prošlost. Slušao sam, tako, priču o 
bitkama, izgrađenim i uništenim carevinama, otkrićima i drugim velikim delima. Bio je 
to izlet kroz dvanaest hiljada godina istorije koju je nosio dobro utvrđen živi kontinuum. 

Šta sam ja mogao da kažem? 

»Pred vama stojim ja, Vilis, iz porodice Džavid, rođen od majke Sibil, domaćice, i 
oca Natana, drugorazrednog inženjera. Jedan od njih rođen je od Deke, koji se vero- 
vatno bavio poljoprivredom, rođen od ne baš bogzna kog...« 

Do đavola, nisam ni to! Moj stariji brat nosi ime, ne ja. Zato sam nastavio da slušam 
priču, i pamtio je. Pričali smo i o ratu. »Dobar ti je bio onaj trik. Prvo si me odvukao u 
atmosferu, a onda udario na mene.x 

Džeri sleže ramenima. »Drački piloti su najbolji, to svi znaju.« 

Podigao sam obrve. »A zato sam ti onako lepo potprašio rep, ha?!« 

»Imao si sreće.« 

»A to što je tvoj osakaćeni brod bez pilota udario o moj u brzini pet puta jačoj od 
brzine zvuka? To nije srećan pogodak, je li?« Džeri sleže ramenima, namršti se i nastavi 
da šije. 

»Zašto se Zemljani šire u ovom delu galaksije, Davidž? Pre nego što ste došli, bili 
smo u miru hiljadama godina.« 

»A Drači? Zašto se oni šire, zašto osvajaju? | mi smo bili u miru. Šta vi tražite 
ovde?« 

»U tradiciji Draka je da se osvajaju planete, pa i ova. Mi smo istraživači i osnivači.« 

»Šta misliš, krastavko, šta smo mi? Šaka jada? Putujemo svemirom manje od sto 
godina, a osvojili smo dvostruko više od vas!« 

Džeri podiže prst. »Upravo to! Vi, ljudi, širite se kao bolest. Dosta je toga! Mi vas 
ovde ne želimo.« 

»Ipak smo ovde, i tu ostajemo! I šta nam možete?« 

»Videćeš. Irkmaan, šta mi možemo! Borićemo se, eto šta!« 

»Pff, i ti ono malo što je bilo zoveš borbom? Do đavola, Džeri!« 

»Zato ti sad' ovde sediš, Davidž, i sišeš dimljeno zmijsko meso.« 

Ispljunuo sam meso i pokazao na Draka. »Vidim, tvoj zadah smrdi kao i zmija, 
Drače!« 

Džeri zafrkta i okrenu se. 

Glupo sam se osećao. Besmisleno je svađati se oko stvari koja je zarazila stotinu 
svetova, i traje gotovo stotinu godina. Osim toga, želeo sam da Džeri proveri kako sam 
naučio istoriju njegove porodice. Zapamtio sam nešto više od sto generacija. Vatra je 
osvetljavala Draka sa strane, mogao je lepo da šije. 

»Džeri, šta sada praviš?« 

»Nemamo šta da pričamo, Davidž.« 

»Ma, hajde, šta to praviš?« 

Džeri me pogleda pa stidljivo vrati pogled na svoje krilo. Podiže, zatim, odelce od 
kože. »To je za Zamisa.« 

Nasmešio se. Zavrteo sam glavom, pa se nasmejah i ja. 

Pričali smo o filozofiji. 

»Ti si, Džeri, proučavao Šizumata, zašto mi ne pričaš o njegovom učenju?« 

Namrštio se. »Ne, Davidž.« 

»Jesu li njegova učenja tajna, ili nešto tako?« 

Odvratio je glavu. »Ne. Mi Šizumata isuviše poštujemo da bismo o njemu govorili.« 

Pogladio sam bradu. »Misliš, isuviše ga cenite da biste o njemu govorili uopšte, ili 
da biste o njemu govorili za Zemljaninom?« 

»Nije to zbog ljudi uopšte, to je zbog tebe lično.« 

»Zašto?« 

Podigao je glavu i učkiljio očima. »Sećaš se šta si rekao tamo, na malom ostrvu?« 

Počešah se po glavi, pa se setih da sam zaista tamo opsovao Draka blateći 
Šizumata. Raširio sam ruke. »Ali, Džeri, pa bio sam jako ljut. Ne možeš valjda da mi 
uzmeš za zlo ono što sam tamo rekao?« 

»Ali uzimam ti za zlo.« 

»Da li znači malo ako se izvinem?« 

»Nimalo.« 

Zamalo da kažem nešto ružno; setio sam se kada smo Džeri i ja bili spremni da se 
bacimo jedan na drugog. Setio sam se još jednog detalja, i umalo da se nasmejem. 

»Da li ćeš mi pričati o Šizumatovom učenju ako ja tebi zaboravim... šta si rekao o... 
Miki Mausu?« 

U znak poštovanja kratko sam naklonio glavu, mada sam to učinio da se ne 
nasmejem. Džeri me pogleda. Na licu mu se jasno čitala krivica. 

»l ja sam bio ljut, Davidž. Ako mi oprostiš, pričaću ti o Šizumatovom učenju.« 

»Opraštam ti onda, Džeri.« 

»Još nešto, Davidž?« 

»Šta?« 

»I ti ćeš mene učiti o Miki Mausu?« 

»Aaa, da, da, najbolje što mogu.« 


Pričali smo o Zamisu. 
»Džeri, šta želiš da Zamis postane?« 
Drak slegnu ramenima. »Zamis mora časno da nosi svoje ime. To je moja želja.« 
»Da li će on sam da izabere poziv?« 
»Da.« 
»Zar ne postoji nešto posebno što bi ti želeo da on radi?« 
»Postoji, da.« 
»Šta je to?« 
»Da jednog dana Zamis ode sa ove proklete planete.« 
Klimnuo sam glavom. »Amen.« 
»Amen.« 


Zima se otegla i već smo se pitali nije li nastupilo ledeno doba. Ispred pećine je sve bilo 
pod ledenim debelim pokrivačem, koji je sa niskim temperaturama i stalnim vetrom 
činio da svaki izlazak iz pećine bude poseban rizik koji može lako i nesrećno da se završi 
padom ili promrznućem. Po nekom prećutnom sporazumu, obojica smo izlazili napolje 
da se olakšamo. U pećini je bilo nekoliko izolovanih prostorija, ali smo se plašili da ne 
zagadimo vodu, a tek vazduh u pećini... da i ne govorim. Naučili smo da ne bes- 
posličimo, nedostajale su najosnovnije stvari, i racionalno smo se koristili onim što smo 
imali. Svaki put kad bismo izlazili napolje stavljali smo na lice štitnike načinjene od 
pilotskih odela. Jednog jutra Džeri je tako, bio napolju, a ja sam ostao pored vatre i 
pravio smešu sušenog korenja nadajući se kolaču. Začuh ga kako me, najednom, doziva. 
»Davidž, dođi... « 

Brod! Mora da je... 

Odložio sam čanak na pesak, stavio kapu i odjurio. Kod izlaza iz pećine odmotao 
sam šal sa vrata i vezao ga oko usta i nosa, da se zaštitim od hladnog vazduha. Džeri je 
gledao kroz vrata. Šal mu je bio omotan kao i moj. Mahnuo mi je rukom. 

»Šta je ovo?« 

Sklonio se u stranu da bih i ja pogledao. »Vidi!« 

Sunce. Plavo nebo i svetlost. Daleko nad morem gomilali su se oblaci, ali je nebo 
iznad nas bilo vedro. 

Sunce je poigravalo i treperno po stenama i drveću, ispod leda. 

»Prekrasno«.« 

»Da...« Džeri me dograbi za rukav. »Davidž, znaš li šta ovo znači?« 

»Šta?« 

»Signalne vatre noću. Kada je noć vedra, velika vatra se vidi iz orbite, ne?« 
Pogledao sam u njega, pa u nebo. »Ne znam. Ako je vatra dovoljno velika, ako je noć 
dovoljno vedra, ako neko baš tog trenutka pogleda ovde...«, pognuo sam glavu. 

»Naravno, ukoliko gore bude bilo ikoga da ovamo pogleda.« Osetio sam kako mi se 
prsti smrzavaju. »Bolje hajdemo unutra.« 

»Ali, Davidž! To nam je šansa!« 

»Koje drvo da upotrebimo, Džeri?« Pokazao sam na drveće oko pećine. »Sve što 
gori ima najmanje petnaest centimetara leda na sebi.« 

»Ono u pećini ?« 

»Ogrev?« Vrteo sam glavom i nisam odobravao. »Koliko će ova zima da traje? Jesi li 
ti siguran da imamo toliko drva da možemo da odvojimo nešto i za signalizaciju ?« 

»Ali to je naša šansa, Davidž! Šansa!« Zaista, opstanak nam je bio u pitanju. 
Slegnuo sam ramenima. »Što da ne?« 

Nekoliko sledećih sati proveli smo prevlačeći i gomilajući četvrtinu pažljivo 
skupljanih drva ispred ulaza u pećinu. Kada smo završili posao, pre nego što se noć 
konačno spustila, nebo se teško prekri sivilom. Sledećih večeri smo ga neprestano 
osmatrali, očekujući zvezde. Preko dana uporno smo skidali led sa nakupljenog granja. 
Sve što smo radili davalo je nade dok nam ogreva nije ponestalo. Posle smo zajmili sa 
gomile drva napolju. 

Drak je te noći, prvi put, izgledao sasvim dotučeno. Sedeo je ispred kamina i buljio 
u plamen. Zavukao je ruku u jaknu i izvukao lanac na kome je visila kockica zlatne boje. 
Stegao je kockicu obema šakama, zatvorio oči i mrmljao nešto na dračkom. Posmatrao 
sam ga dok nije završio. Uzdahnuo je, klimnuo glavom, pa vratio kockicu u nedra. 

»Šta je to?« 

Džeri me je pogledao, namrštio se, pa stavio ruku na jaknu. »Ovo? Moj Talman. 
Ono što je za vas ,Biblija“.« 

»Biblija je knjiga, sa stranicama koje se čitaju«. 

Izvadio je tu stvar iz jakne, promrljao opet nešto kratko na dračkom, pa načinio 
potez tako da manja kocka ispade iz veće. Pružio mi je: »Čuvaj je, budi jako pažljiv sa 
njom, Davidž.x Pridigao sam se, uzeo stvarčicu i počeo da je razgledam pri svetlosti 
vatre. | ovo je bila knjiga, mala, doduše. Činila su je tri komadića žutog metala, 
povezana kopčicama ne većim od dva i po centimetra. 

Otvorio sam knjižicu po sredini i ugledao dvoredne kolone rupica, linija i nekih 
znakova. »Na dračkom je!« 

»Pa naravno«. 

»Ali, ja to ne umem da čitam!« 

Džeri izdiže obrve. »Tako dobro govoriš drački, a ja sam potpuno zaboravio... da li 
bi želeo da te učim i da čitaš?« 

»Da ovo čitam?« 

»Što da ne? Ili si možda dao neko obećanje?« 

»Ne.« Pokušao sam da okrenem listove, ali prvih pedeset nikako nisam mogao da 
razdvojim. »Ne mogu da razdvojim ove stranice!« 

Džeri mi onda pokaza malo ispupčenje pri vrhu korica knjižice. »Povuci čiodu. Ona 
služi da okreće stranice«. 

»Ko je napisao vaš Talman?« 

»Mnogo slavnih filozofa«. 

»Šizumat?« 

»Šizumat je jedan od njih«. 

Zatvorio sam knjigu i držao je u ruci. »Zašto si je poneo sa sobom?« 

»Treba mi njena uteha«. Drak ispruži ruke. »Pogledaj ovo mesto«. 

Možda ćemo i umreti ovde. Možda nas nikad neće naći. To sam shvatio danas, kada 
smo unosili drva za signalnu vatru. Džeri položi ruke na svoj stomak. »Zamis će se ovde 
roditi. Talman mi pomaže da se pomirim sa onim što ne mogu izmeniti«. 

»Zamis? Koliko još ima?« 

Nasmejao se. »Još malo«. 

Pogledao sam u sićušnu knjigu. »Voleo bih da me naučiš da ovo čitam«. 

Drak skide lanac sa kockicom i pruži mi ga. »Moraš da držiš Talman u ovome«. 

Uzeo sam ga, pogledao i zavrteo glavom. »Ne mogu ovo da uzmem, Džeri. Sigurno 
ti mnogo znači. Šta ako ga izgubim?« 

»Nećeš. Čuvaj ga. Studenti koji proučavaju ovu knjigu moraju da je imaju«. 

Stavio sam lančić oko vrata. »Ovim si mi učinio veliku čast«. 

Slegnuo je ramenima. »Ti si meni učinio čast. Naučio si istoriju porodice Džeriba. | 
dobro si je naučio«. Ustao je i odšetao se. Te noći sam naučio drački alfabet, ukupno 
trideset i jedan znak, i dodatnih devet znakova koji se upotrebljavaju pri pisanju. 

Ponestale su nam zalihe drva za ogrev. Pred Zamisov dolazak Džeri se teško i s 
mukom kretao, jedino je uz moju pomoć mogao da se nekako odvuče napolje. Otada 
sam ja sve radio sam — skupljao drva, lupao led sa njih, i, naravno, spremao jela. 

Dan je bio olujni kada sam primetio da je led na drveću nešto tanji. Kao da je zima 
prolazila, i kao da se spremalo proleće. 

Pri samoj pomisli na proleće osećao sam se divno. Znao sam da će to oraspoložiti i 
Džerija. Na njega je zima loše uticala. Skupljao sam drva iznad pećine i bacao ih dole, 
kad sam začuo prvi vrisak. Sledio sam se od straha i gledao unaokolo. Osim leda i mora 
ništa drugo nisam spazio. 

Začuo sam i drugi vrisak: »Davidž!« Bio je to Džeri. Ispustio sam naramak drva i 
sjurio se niz raspuklinu u steni koja je služila kao putić. Džeri je vrištao, ja sam se 

okliznuo, i skotrljao sve do ulaza u pećinu, pa pojurio kao bez glave, kroz ulaz i 
predvorje. On se previjao od bola na krevetu, rijući prstima po pesku. 

Bacio sam se na kolena do njega. »Evo me, Džeri, tu sam. Šta je? Šta nije u redu?« 

»Davidž...« kolutao je očima kao obnevideo. Usta su mu hvatala vazduh, vrisnuo je. 

»Džeri, tu sam!« Prodrmao sam mu rame. »To sam ja Džeri, Davidž!« 

Okrenuo je glavu prema meni, iskrivio lice stegnuo mi ruku do bola. 

»Davidž... Zamis... nešto nije u redu...« 

»Šta je bilo? Šta da radim?« 

Zavrteo je glavom i klonuo, poluonesvešćen. Povrati se, pa mi privuče glavu: 
»Davidž, moraš se zakleti«. 

»Šta da se zakunem, Džeri?« 

»Zamis... na Draku. Da stane pred arhivare. Učini to...« 

»Kako to misliš? Govoriš kao da ćeš umreti!« 

»I umirem, Davidž... Zamis je dvestota generacija... Vrlo je važno. Predstavi moje 
dete, Davidž... Zakuni se!« 

Obrisao sam znoj sa čela. »Nećeš da umreš, Džeri. Drži se!« 

»Davidž... istina je... umirem... Moraš da naučiš Zamisa o porodici Džeriba. | o knjizi 
Talman, gejvi?« 

»Prestani!« Paničio sam. »Prestani tako da govoriš. Nećeš umreti, Džeri. Hajde! 
Bori se, ti kizlodsko kopile!« 

Zaječao je, na samoj granici nesvesti, padajući u nju i vraćajući se iz nje. Disao je sve 
slabije. 

»Davidž...« 

»Šta je bilo?« Plakao sam kao dete. 

»Davidž, moraš da pomogneš Zamisu da izađe napolje!« 

»Kako? O čemu to pričaš?« 

Džeri se okrenuo licem prema zidu pećine. »Podigni moju jaknu«. 

»Šta?« 

»Jaknu. Zadigni je, Davidž. Brzo. Sada!« 

Zadigao sam je. Ukaza se njegov nabrekli stomak. Na sredini je nabor bio crven, i 
nešto je curilo iz njega. 

»Ššššta ttreba dda uradim?« 

Disao je brzo, pa zaustavio dah. »pocepaj ga. Pocepaj i otvori me, Davidž« . 

»Ne!« 

»Uradi mi to! Uradi ili će Zamis umreti!« 

»Ne zanima me tvoje prokleto štene, Džeri! Šta da uradim tebe da s-spasem!?« 

»Pocepaj i otvori...« prošaptao je. »Čuvaj moje dete, Irkmaan. Predstavi ga 
arhivarima. Zakuni se!« 

90000, Džeri...!« 

»Zakuni se!« 

Nisam više mogao da zadržim suze. Klimnuo sam mu glavom 

»Kunem se...« Džerijev stisak popusti i on sklopi oči. Klečao sam pored njega i 
nisam mogao da verujem sopstvenim očima. »Ne, ne, neeeeel!! « 

Njegove reći su mi zvonile u ušima. »Pocepaj! Pocepaj, i otvori, Da-vidž!« 

Podigao sam ruku i pažljivo je spustio na njegov stomak. Osetio sam kako se onaj 
mali život bori za život, kako želi da se iskobelja iz Džerijeve utrobe u kojoj više nije bilo 
vazduha. Smučilo mi se. Mrzeo sam ga kao ništa dotada. Njegovo komešanje oslabi, pa 
prestade. 

»Predstavi Zamisa arhivarima! Zakuni se...« 

»Kunem se...« 

Palčevima sam pažljivo pritisnuo ispod nabora, i taj je pritisak rastao, rastao... sve 
dok nisam, kao lud, počeo da cepam Džerijev stomak. Nabor puče. Njegova krv prsnu 
po licu i jakni. Nabor je bio otvoren. Video sam malog Zamisa, sklupčanog i 
nepomičnog. 

Mučnina prođe. Podvukao sam ruke ispod Drakovog deteta i podigao ga. Obrisao 
sam svoje usne o rukav, desnom rukom otvorio Zamisove, i svoje priljubio uz njegove. 
Veštačko disanje. Tri puta, četiri, njegova pluća se ispuniše vazduhom i ono se zakašlja. 
Zaplaka se. Dve pupčane vrpce sam vezao vlaknima, ostatak odsekao. Džeriba Zamis se 
oslobodio mrtvog tela svog roditelja. 


Podigao sam poveći kamen iznad glave i svom ga snagom tresnuo o led. Unaokolo 
je prštalo. Ispod leda se ukaza zelenilo. Onda opet tako, sve dok ga nisam usitnio. 
Odneo sam kamenje do napola pokrivenog mrtvog Draka. 

»Drak«, prošaputao sam. »Dobro. Jednostavno, Drak. Krastavko, Drager. 
Neprijatelj. Zvati ga, bilo kako, zaboraviti i suzbiti bol«. 

Pogledao sam hrpu kamenja. Bilo ga je dovoljno da se posao završi. Klečao sam 
pored njega. | tek kada sam počeo da slažem kamenje na humku, ne misleći na 
susnežicu koja me je ledila, kliznuše suze. 

Posle sam pljeskao rukama da se zagrejem. Proleće je bilo tu, ali su dani bili hladni 
tako da je dugo zadržavanje napolju još uvek bilo opasno. A ja sam već dugo bio 
napolju. Podigao sam još jedan kamen i dodao ga humci. Po tome kako je stajala, 
shvatio sam da je već sve pretvoreno u led. Brzo sam dodao ostatak i podigao se. 

Vetar je bio jak. Zateturao sam i umalo pao na led, pored groba. Gledao sam 
pobesnelo more, pa kamenu humku, i umotao se u jaknu. Trebalo je nešto reći. Ne 
može se tek tako zakopati mrtvac, a onda otići na večeru. A šta da kažem. Ni ja ni Drak 
nismo verovali. Njegovo shvatanje smrti je bilo kao i moje neshvatanje islamskih 
zadovoljstava i paganskih Valhala-sa. Smrt je smrt. Nema više. Kraj. Onda crvi ulaze i 
izlaze. 

Trebalo je nešto reći. Dohvatio sam zlatastu kockicu u kojoj je bio Talman. Kroz 
rukavicu sam joj osećao oštre ivice. Zatvorio sam oči i pustio da mi dođu neke njihove 
misli. Ali, tu za ovakav trenutak nije bilo ničega. 

Talman je knjiga o životu. Talman znači život. To je njihova filozofija. Ničega o smrti. 
Smrt je samo činjenica, kraj života. Za mene Talman nije imao reči. Šibao me je vetar i 
drhtao sam. Prsti su mi već bili ukočeni i u nogama su počeli bolovi. Trebalo je nešto da 
kažem A sve što sam mogao reći dolazilo mi je iz srca i bolelo. Trebalo je, ipak, reći 
nešto značajno. 

»Džeri, ja...«, dalje nisam znao. Okrenuh se. Suze su mi se topile sa snegom. 


Sedeo sam na krevetu, oslonjen o zid pećine, okružen toplotom i tišinom. Svoju 
senku sam pokušao da izgubim u mnoštvu drugih, koje je stvarala svetlost vatre 
trepereći na suprotnom zidu. 

Prilike i predstave su se prikazivale, i sve iščezavale pre nego bih pogodio šta su. 
Kao dete sam voleo da gledam oblake. Viđao sam u njima lica, zamkove, životinje, 
đavole, divove... To je bio svet u koji sam bežao, svet mašte —tamo gde je moguće da 
se u običan svet i život dečaka srednje klase, koji je vodio primeran život, unese malo 
čuda i avantura. Sve što sam na zidu video bile su slike pakla — vatra koja muči 
groteskne prikaze podmuklih duša osuđenih na propast. Pri ovoj pomisli sam se i 
nasmejao. Kada mislimo na pakao to je uvek vatra koju nadgleda neki cerekavi sadista u 


23 


crvenom odelu. Fairin četiri me je naučila jednom drugom paklu. Pakao je usamljenost, 
glad, beskrajna hladnoća. 

Začuo sam jecaj i pogledao mali ležaj pri dnu pećine. Džeri je napravio malu vreću 
od zmijske kože za Zamisa i ispunio je mahunama. 

Dete je ponovo zaplakalo i ja sam se nagnuo nad njim, pitajući se treba li mu šta. 
Štrecnula me je pomisao na to da u stvari uopšte ne znam šta ovo dete može da jede. 
Drači nisu sisari, Jedino što su nas učili o njima bilo je na treningu — kako da ih ubijamo. 
Obuze me strah. A pelene? 

Opet se začuo jecaj. Skočio sam i prišao mu. Mali Zamis je, uvijen u Džerijevo 
pilotsko odelo, pružao svoje troprste punačke ručice uvis. Uzeo sam taj smotuljak, 
smestio ga pored vatre, a sam seo na kamen pored. Onda sam ga stavio u krilo pazeći 
da ne padne, i pažljivo odmotao. Video sam kako se Zamisove žute okice sjaje pod 
poluzatvorenim, teškim i pospanim žutim kapcima. 

Sve je na Zamisu podsećalo na Džerija. Lice mu je bilo gotovo bez nosa, uopšte, 
zubi isto onako sastavljeni, boja kose, sve osim što je bio mali i punačak. Zamis se, u 
stvari, valjao u debelim naslagama masti. Zagledao sam ga i primetio da još nije nuždio. 
Baš mi je bilo drago. Zagledah se u njegovo lice. 

»Hoćeš li da jedeš nešto?« 

»Guuu.« 

Sudeći po zubima, taj je već spreman da jede, pomislio sam. 

Mali Drači verovatno još od prvog dana jedu čvrstu hranu. 

Posegao sam rukom preko vatre, za mesom, pa mu to meso, zmijsko i sušeno, 
pritisnuh na usta da vidim da li je uopšte voljan da jede. Okrenuo je glavu. »Ma ajde, 
jedi. Nema ovde ničeg boljeg za jelo.« 

Opet sam mu prineo meso, ali Zamis izvuče svoju debeljuškastu ručicu i odgurnu 
ga. Slegnuo sam ramenima. 

»Paa, ako ogladniš, tu je.« 

»Guuuu, neee!« On zanjiha glavom levo-desno po mom krilu, uhvati svojom 
troprstom šačicom moj prst, pa zaplaka. 

»Šta je sad'? Nećeš da jedeš, ne treba da te brišem, šta je sad'? Kos va nu?« 

Zamis se namrštio malkice i povukao moj prst. Drugu ručicu zanjiše prma mojim 
grudima. Podigao sam ga da preuredim letačko odelo u kome je ležao. On se obema 
ručicama uhvati za moju jaknu, privi se telom uz mene, obraz priljubi uz moj te potom 
čvrsto zaspa. »Paa, proklet da sam!« 

Sve dok Džeri nije umro nisam znao koliko sam na ivici ludila. Usamljenost je bila 
moja bolest, i sve je više prerastala u ozbiljno oboljenje. Mrzeo sam ovu bezumno 
hladnu planetu, beskrajne vetrove i samoću. Mrzeo sam što se pored mene nalazilo 
neko bespomoćno dete žute kože, koje traži brigu, negu, hranu, ljubav koju nisam 
mogao da mu pružim. I sebe samog sam mrzeo. Otkrivao sam da me stvari koje činim 
plaše i da mi se gade. Samotni zid oko sebe sam razbijao pričom, a pričao sam sam sa 
sobom, vikao i psovao, govorio gluposti. 

Zamis otvori oči, zanjiše ručicama i poče da guče. 

Uzeo sam veliki kamen i, teturajući se, digao ga iznad njegove glave. »Ja ovo mogu i 
da ispustim, derle jedno! I šta bi onda od tebe ostalo?!« 

Luđački smeh sa mojih usana. Bacio sam kamen u stranu. 

»A što da prljam pećinu? Napolje! Samo tren na hladnoći i — umrećeš! Čuješ?! 
Umrećeš!« 

Dete zanjiše ručicama, zaklopi oči i zaplaka. »Što ne jedeš? Što ne nuždiš? Zašto ne 
radiš ono što treba, samo plačeš?!« Zamis zaplaka jače. »Aaaah, da sam bacio onaj 

kamen na tebe, i završio posao, eto šta je trebalo...x Trgao sam se i stao. Dohvatio sam 
kapu, šal i rukavice sa kreveta, i krenuo napolje. Mraz je još pre izlaska iz pećine 
nemilice štipao. Izašao sam napolje i video neumorno more i sumorno nebo —sivilo i 
zastrašujuće crnilo. Vetar me zatetura unazad. 

Ostao sam na nogama, prišao litici i pokazao pesnicu moru. 

s Hajde, samo napred! Duvaj, ti kizlodsko kopije jedno! Još me nisi ubilo!« 

Kapci su mi pucali od vetra. Pritisnuo sam ih a onda otvorio oči i pogledao dole. Do 
grebena je bilo četrdeset metara, ali ako se zaletim... uspeću. A odatle još stopedeset 
metara do sledećeg stenja. »Skočiti«? ustuknuli. »Skočiti, pa da, skočiti! 

»A, ne,« vrteo sam glavom. »Ja to sam neću da uradim. Ako već želiš moju glavu, 
moraćeš da dođeš po nju!« 

Okrenuo sam se i pogledao oko ulaza u pećinu. Mrak je padao, za nekoliko sati noć 
će sve uviti u svoju tamu. 

Krenuo sam prema raspuklini koja je vodila do proređene šume iznad pećine... 

Šćućurio sam se do Drakovog groba i razgledao kamnje koje sam postavio tamo. 
Led je sve prekrio. »Džeri, šta treba da radim?« 

Dok je bio živ sedeli bismo kraj vatre, šili i pričali. 

»Znaš, Džeri, sve ovo,« ispružio sam Talman, »sve sam ja to već ranije čuo. 
Očekivao sam nešto novo, drugačije.« 

Drak spusti piće na krilo i zagleda se za tren u mene. Onda zavrte os-glavom pa 
nastavi da šije. 

»Ti, Davidž, i nisi baš od onih koji mnogo razmišljaju.« 

»Kako to misliš?« 

Džeri ispruži troprstu šaku. 

»Postoji svemir, Davidž, kojeg čine tri sveta: svet živih bića, svet stvari i svet 
događaja. Ima razlike u njima, ali su svi deo jednog istog svemira. Svi svetovi poštuju 
zakon svemira. Jesi li ikada razmišljao o tome?« 

»Ne.« 

»Eto šta mislim kada kažem da baš i ne razmišljaš mnogo.« 

»Hm. Čuo sam nešto o tome ranije, što verovatno znači da ljudi razmišljaju bar 
toliko duboko koliko i Drači.« 

Džeri se zasmeja. »Sklon si da izvlačiš uopštene zaključke. To što sam rekao se 
odnosi na tebe, ne na ceo ljudski rod...« 

Pljunuo sam na smrznutu zemlju. »Vi, Drači, imate visoko mišljenje o sebi.« 

Vetar se digao noseći miris soli. Spremala se jaka oluja. Nebo se veoma brzo 
menjalo, dobilo je boju ponoćnog plavetnila, a ubrzo potom se prerušilo u čisto crnilo. 
Komadić leda mi zapadne za kragnu jakne. 

»Šta je loše u tome što sam onakav kakav jesam? Ne moraju baš svi na svetu da 
budu filozofi!« 

Ima miliona, biliona ljudi kao što sam ja. | više, možda. Kakve veze i sa čim ima 
razmišljam li ja o egzistenciji ili ne? Ona je jednostavno tu, i to je sve što treba o njoj da 
znam. 

»Davidž, ne samo što ne poznaješ istoriju svoje porodice, ti odbijaš čak da 
razmišljaš o egzistenciji. Kako ćeš znati ko si i šta si sam, ako te ne zanima istorija 
univerzuma?« 

Zavrteo sam glavom i zagledao se u Džerijev grob. Onda se okrenuh moru. 

Mrak će biti za manje od sata, neću moći da vidim vrhove talasa, penušave i bele. 
»Ja sam ja, eto ko sam.« Samo, da li je to ono isto 'ja' koje je držalo kamen iznad 
Zamisa, malog i nemoćnog, i pretilo mu smrću? Samoća je dizala pandže, osećao sam 

kako ih zariva u ostatke razuma. Okrenuo sam se od Džerijevog groba i zatreptao. »Ja 
sam ratni pilot. Zar to nije dovoljno?« 

»To je ono čime se baviš, Davidž. Ne odnosi se na to šta si i ko si.« 

Kleknuo sam pored groba i počeo da ga otkopavam. »Ne obraćaj mi se, Drače! 
Mrtav si!« 

Prestao sam, iznenađen. Reči koje sam izgovorio su reči Talmana — malo drugačije 
radi prilike u kojoj sam se našao. 

Ležao sam na kamenju. Beznađe me savlada, ali samo na tren. Skočio sam. 

»Džeri, Zamis neće da jede! Ima već tri dana! Šta da radim?! Zašto mi ništa nisi 
rekao o deci pre nego što...?!« 

Pokrio sam lice rukama. »Čekaj, stani«, mislio sam. »Ako nastaviš ovako, ode u 
ludnicu«. Snažan vetar mi je duvao u leđa, spustio sam ruke i udaljio se od groba. 

Sedeo sam u pećini zureći u vatru. Zavijanje vetra među stenjem se ovde nije čulo, 
drvo je bilo suvo, vatra je tiho pucketala i širila prijatnu toplinu. Prstima sam tapkao 
kolena, pa sam i zabrundao. Zvuk, bilo kakav, činio je da lakše podnosim samoću. 
»Kurvin sine«, smejuljio sam se. »Daa, zaista, kizlod va nu, dutšaat.« Zasmejao sam se 
prisećajuci se svih psovki i prostota na dračkom kojima me je Džeri učio. Bilo ih je, 
bogami, podosta. Tapkao sam i nogom o pesak, pa opet brundao prisećajuci se jedne 
od pesama koje sam znao, i nabirajući čelo. 

»Veliki silni hriste naš 
Zaboga, gde, smo, gde, 
Zim zam, prokleti baš, 
U eskadri mi smo be. « 
Oslonio sam se leđima o zid pećine pokušavajući da se setim druge strofe. 
»Život pilota jako je čudan, 
bez slatkih stvari mnogo je puta, 
za ženu generala uvek je budan — 
da kupi mrve s' njenoga skuta.« 

»Prokletstvol« Lupnuo sam dlanom o koleno pokušavajući da se prisetim lica 
ostalih pilota iz sobe za odmor. Miris viskija me gotovo golicao u nosu. Vadik, Vuster, 
Arnold... onaj sa polomljenim nosom — Demerest, Dadik. Moj glas je opet brujao i ja 
podigoh zamišljenu čašu groga... 

»Ako mu baš i nije po volji 

Šta ćemo tad' čoveku tom? 

U dupe malo slomljenog stakla 
Pa zaliti sve lepkom!« 

Pesma se orila po pećini. Ustao sam, zamahao rukama i povikao iz sveg grla. 
»Jaaaaahhuuuuuu!!!« 

Zamis poče da plače. Ugrizao sam se za usnu i prišao zamotuljku na krevetu. »Jesi li 
gladan, a?« 

»Uhu, u, ueee!« Dete zavrte glavom levo-desno. Otišao sam do vatre i uzeo sušeno 
zmijsko meso. Vratio sam se do Zamisa, kleknuo kraj njega i pružio mu to meso. Ovaj ga 
odgurnu. »Ma, hajde« Moraš jesti!« Pokušao sam bezuspešno opet, i opet. On je, 
nesumnjivo, gubio na težini, ali, začudo, ne i na snazi. Slegnuo sam ramenima, nanovo 
ga umotao i lagano se odšetao do svog kreveta. 

»Guh. Veeeh!« 

Okrenuo sam se. »Šta«« 

»Ah, guh, veh.« 

Vratio sam mu se i podigao ga sa kreveta. On je otvorio oči, zagledao se u mene, pa 

se nasmejao. 

»Šta je smešno, mali ružni? Kada bi samo mogao da se vidiš!« 

Zamis se kratko zasmejao, pa poče opet da guče. Vratio sam se na svoj krevet i 
smestio ga u krilo. »Guu, guu.« On je dohvatio moju bluzu i povukao je. 

»l ja tebi gu, guuu. Šta ćemo mi sada? Mogao bih da počnem da te učim o tvojoj 
porodici, ha? Porodici Džeriba. lonako moraš sve to da naučiš, jednom. Što ne bismo 
počeli baš sada?« Pogledao sam mu u oči. »Kada te odvedem pred arhivare ovako ćeš 
reći: »Pred vama stojim ja, Zamis, iz porodice Džeriba, rođen od Šigana, ratnog pilota.« 

Bilo je smešno misliti na začuđena žuta lica i namrštena čela kada bi Zamis ovako 
nastavio svoju priču: »A bio je prokleto dobar pilot, jer mi jednom rekoše da mu je neki 
kizlod, kurvin sin, poznat pod imenom Vilis E. Davidž dobro potprašio rep ali mu je ovaj 
dooobro uzvratio...« Zavrteo sam glavom. 

»Neće baš biti dobro ako te učim na engleskom, Zamis.« Zato počeh priču na 
dračkom. 

»Naatha nu enta va Zamis zea dos Džeriba, estaj va Šigan, asaam naa denvadar...« 


Osam dugih noći i dana je prošlo u strahu da će dete umreti. Probao sam sve — 
korenje, sušene bobice, sušeno voće, zmijsko meso sušeno, kuvano, žvakano. Ništa od 
toga nije hteo da jede. Proveravao sam krpe u koje je bio umotan, ali su one ostajale 
čiste kao kada sam ih prvi put stavio. Izgubio je na težini, mada je, izgleda, ojačao. 
Devetog dana je počeo da puže po pećini. Unutar nje nije bilo naročito toplo iako je 
vatra gorela, pa sam se plašio da ne nazebe vukući se tako unaokolo. Oblačio sam mu 
odelce i kapu od zmijske kože, koje je još Džeri napravio. Uspravio sam ga i pogledao. 
Smeškao se nekako nestašno. U svemu onome što je bilo na njemu, očiju žutih i sjajnih, 
ličio je na đavolka. Na nogama je dobro stajao, polako sam ga puštao. Smejao se, njihao 
ručicama i pravio neodlučne korake prema meni. Pao je, zacikao. Podigao sam ga. 

Kroz dva dana je već šetao unaokolo ulazeći u sve u šta je mogao. Dešavalo mi se 
da uđem u pećinu i da ga ne nađem. Bez daha bih ga tada tražio po zadnjim 
prostorijama. Jednom se punom parom zaleteo prema izlazu pa sam ga jedva uhvatio. 

Tako se više nije moglo, pa sam napravio kaiševe od zmijske kože. Njima sam 
vezivao Zamisa za stenu. 

On je i dalje hvatao sve što mu je bilo pod rukom, ali sam bar znao u svakom 
trenutku gde je. 

Četvrtog dana otkad je prohodao tražio je da jede. 

Dračke bebe su, izgleda, najrazumnije i najzahvalnije bebe u svemiru. Od masnih 
naslaga žive oko tri-četiri zemaljske nedelje, i za to vreme ne nužde. Čim nauče da 
hodaju traže hranu, tek potom nužde. Samo sam mu jednom pokazao nošu koju sam 
sam napravio, razumeo je i nikada nije grešio. Posle pet ili šest pouka već se sam brinuo 
o svojim gaćicama. 

Posmatrajući ga tako malog kako uči i raste, setio sam se onih pilota u eskadri i 
najzad ih razumeo. Dosađivali su jedan drugom i nama ostalima pokazujući bezbrojne 
fotografije svoje ružnjikave dece, svaku scenu prateći pričom. 

Zamis je počeo da govori pre nego što se i poslednji sneg istopio. Naučio sam ga da 
me zove »čika«. 

Doba kada se led topi je nastupilo, i za njega nije bilo prikladnijeg naziva osim 
»proleće«. Tako sam ga i zvao. 

Ali još dugo će potrajati dok retke šume ne pokažu svoje zelenilo i dok se zmije ne 
usude da izađu iz svojih ledenih rupa. Nebo je i dalje čuvalo boju beskrajne tame i svoje 
ljutite oblake, povremeno je padala susnežica pretvarajući sve u led. Već sledećeg dana 

ničega od ovoga ne bi bilo, topli vazduh bi napredovao topeći sve što dohvati. 

Došlo je vreme za skupljanje drva. Pre ove zime Džeri i ja smo to zajedno radili. Nije 
ga više bilo i znao sam da će mi kratko leto proći u spremanju ogreva i hrane za sledeću 
zimu. Hteo sam bolja vrata za ulaz u pećinu i smišljao sam nešto. Svaki izlazak napolje, 
na poledicu, pa i najbezazleniji, predstavljao je opasnost. Sve mi se to vrzmalo po glavi 
dok bih, ležeći na svojoj postelji, zamišljeno posmatrao dim kako vijugavo pronalazi put 
do pukotine u vrhu pećine. Zamis se u uglu pećine igrao kamenjem koje sam našao, a ja 
sam, mora biti, zaspao. Prodrmao me je i probudio. 

»Čiko?« 

»Uuuh. Šta je, Zamis?« 

»Čiko, vidi!« Zamis je podigao desnu ruku i raširio prste. 

»Vidi: jedan, dva, tri.« 

»Vidim. Pa?« 

»Vidi:« Zamis dohvati moju desnu ruku i raširi mi prste, »jedan, dva, tri... četiri, 
pet!« 

Klimnuo sam glavom. »Umeš da brojiš do pet.« 

Namrštio se nervozno mičući rukom. Položio je svoju ručicu na moju i počeo 
uporedo da broji prste: »Jedan, jedan.« 

Mali Drak se svojim žutim očima zagledao u moje, prateći shvatam li šta želi da mi 
kaže. 

»Da?« 

Ponovo je počeo da pokazuje. »Dva, dva. Tri, tri.« Onda uze moja dva ostala prsta. 
»Četiri! Pet!« 

Pustio je moju ruku pa pokazao na svoju. »Četiri? Pet?« 

Nisam mogao da verujem. Nije imao ni četiri zemaljska meseca a uočio je razliku 
između Draka i Zemljana. Na Zemlji bi detetu trebalo bar pet ili šest godina da počne sa 
ovakvim pitanjima. Uzdahnuo sam. »Zamis...« 

»Da, čiko?« 

»Zamis. Ti si Drak. Drači imaju samo po tri prsta na svakoj ruci.« Podigao sam svoju 
ruku i pokrenuo prste. 

»Ja sam čovek i imam ih pet.« 

Smeo bih se zakleti da su mu oči bile pune suza. Ispružio je svoju ručicu, zagledao 
se u svoje prste, i rekao: »Raste četiri, pet?« Uspravio sam se i zagledao u njega. Čudio 
se gde su mu ostala četiri prsta. 

»Gledaj, Zamis. Ti i ja smo različiti... bića različite vrste. Razumeš?« 

Odmahnuo je glavom. »Raste četiri, pet?« 

»Neće. Ti si Drak.« 

Pokazao sam prstom na sebe. »Ja sam čovek, sa Zemlje.« Ovo već nije vodilo 
ničemu. »Tvoj roditelj je Drak. Da li me razumeš?« 

On se namrštio. »Drak. Šta Drak?« Pade mi napamet da se pouzdam u »kad' 
odrasteš, razumećeš«, ali to nije bilo rešenje. »Drači imaju po tri prsta na svakoj ruci. 
Tvoj roditelj je imao po tri prsta na svakoj ruci. Moji roditelji su ljudi sa Zemlje, i ja, kao i 
oni, imam po pet prstiju.« 

Zamis je kleknuo na pesak i počeo da proučava svoje prste. Gledao je u mene, pa u 
svoje ruke, pa opet u meni 

»Kako, roditelj ?« 

Bio sam zabrinut. On je prolazio krizu identiteta. Bio sam jedina osoba koju je od 
rođenja video, i to osoba različita od njega. 

»Roditelj, to je... to je...« Počešao sam se po bradi tražeći pravi odgovor. »Gledaj. 

Svi mi dolazimo odnekud. Ja sam imao oca i majku — dve različite jedinke ljudske vrste. 
Oni su mi dali život, oni su me stvorili, razumeš?« 

Zamis me je pogledao kao da je hteo da kaže »Ala si ti lud!«. 

Slegnuo sam ramenima. »Nisam baš siguran da li mogu ovo da ti objasnim.« 

Zamis je pokazao na sebe. »Moja majka? Moj otac?« 

Podigao sam ruke, pa ih položio na kolena, pa se počešao po bradi. Preturao sam 
po glavi tražeći bolje rešenje. Zamis me je ne trepćući po-smatrao. »Vidi, Zamis. Ti 
majku i oca nemaš. Ja sam čovek i zato ih imam. Ti si Drak, ti imaš samo jednog 
roditelja. Samo jednog. Shvataš?« 

Zavrteo je glavom pa upro prstom u sebe. »Drak«. 

»Tako je.« Upro je prstom i u mene. »Čovek«. 

»Tačno tako.« 

»Odakle Drak dolazi?« 

Bože blagi! Objasniti razmnožavanje hermafrodita detetu koje još ne hoda kako 
valja. Ali kako? »Zamis... vidiš li koliko sam ja veći od tebe?« 

»Da, vidim.« 

»Dobro.« Prolazio sam prstima kroz kosu razmišljajući kako dalje. »Tvoj je roditelj 
bio veliki baš kao i ja. Njegovo je ime bilo Džeriba Šigan.« Bilo je bolno izgovoriti 
njegovo ime. 

Čudno bolno. 

»Džeriba Šigan je, bio kao i ti. Imao je po tri prsta na svakoj ruci. Ti si rastao u 
njegovom stomaku«. Pokazao sam na Zamisov stomačić. »Razumeš me sada?« 

Zamis se nasmejao i položio ruke na svoj stomak, »kako Drak ovde raste?« 

Podigao sam noge na krevet i protegao se. Odakle dolaze mali Drači? Zamis me je 
pratio budno iščekujući šta ću mu reći. Namrštio sam se i rekao kako i jeste: »Proklet 
bio ako znam, Zamis. Proklet bio«. 

Vratio se svojoj igri kamenjem ni pola minuta iza toga. 


Leto je najzad došlo. Naučio sam ga kako da uhvati duge sive zmije, kako da im 
skine kožu i osuši im meso. Smeštao se pored plitke bare i, očiju uprtih u rupe u blatu, 
čekao da neka od njih promoli glavu. Čekao je, nepomičan, i po vetru. Pljosnate, 
trouglaste glave sa sitnim plavim očima su se pojavljivale, zmija bi proverila je li sigurna 
bara, pa obala, pa nebo... Izmilela bi iz rupe pa opet proveravala... Gledala bi mu prvo u 
oči a on je bio kao u steni isklesan. Nepomičan. Zamis se nije pomerao sve dok zmija ne 
bi sasvim izašla iz rupe. Tada ju je on udarao, hvatajući je obema rukama iznad glave. 

Te zmije niti su imale zube niti su bile otrovne, ali su bile dovoljno živahne da ga 
odbace u baru. 

Na deblima kraj ulaza u pećinu sušile su se njihove razapete kože. Dobro su se 
sušile, nešto je i propadalo. 

Iza njih smo improvizovali sušionicu u kojoj smo nizali njihovo meso. Na kamenom 
podu ove sušionice nalazila se plitka rupa u kojoj je tinjala vatra, a preko nje je bilo 
trnja i kamenja. 

»Čiko, kako ovo meso ne truli kada se isuši?« 

»Nisam baš siguran. Ne znam zašto. Znam samo da ne truli«. 

»Kako to znaš?« 

»Verovatno jer sam čitao nešto o tome«. 

»Šta znači ,čitati'?« 

»Čitati? To je kada sednem i čitam Talman«. 

»Da li se u Talmanu kaže zašto meso ne truli?« 

»Ne. To sam mogao da pročitam u nekoj drugoj knjizi«. 

»Da li imamo još knjiga? x 

Odmahnuo sam glavom. »Mislim, pre nego što sam došao na ovu prokletu 
planetu". 

»A zašto si došao na ovu planetu?« 

»Rekao sam ti. Tvoj roditelj i ja smo se slučajno nasukali ovde, posle bitke«. 

»Zašto se ljudi i Drači bore?« 

»To je jako komplikovano«. Odmahnuo sam i rukom. »Ljudi smatraju da su Drači 
napadači kada osvajaju ovaj deo svemira, a Drači smatraju da su ljudi napadači, i da 
bespravno osvajaju njihov deo svemira. To je sve u vezi sa kolonizacijom novih planeta. 
Obe rase, i tvoja i moja, se šire, obe istražuju i kolonizuju nove planete. Pretpostavljam 
da su obe rase počele da se šire jedna na račun druge. Razumeš?« 

Zamis je klimnuo glavom i onda se, nekako žalosno, dao u duboko razmišljanje. 
Osnovno što sam od njega naučio je bilo da postoji mnogo pitanja na koja nemam 
odgovor. Bio sam, ipak, veoma ponosan na samog sebe, jer sam uspeo da mu objasnim 
kako stoje stvari u vezi rata. Doduše, sušenje mesa mu i nisam nešto objasnio. 

»A šta znači ,planeta"?« 


Kako se hladno i vlažno leto bližilo kraju tako je pećina bila zatrpavana ogrevom i 
spremljenom hranom. 

Čim smo to malo raščistili, usredsredio sam se na pravljenje vodovoda. U tu svrhu 
su mi dobro poslužili prirodni baseni smešteni duboko u pećini. Koristeći ove basene, 
napravio sam i neku vrstu kade. Stavljao sam vruće kamenje u njih, pa je voda bila 
prijatna za kupanje. Šuplje stabljike biljke koja je ličila na bambus su služile kao 
odvodne cevi za prljavu vodu. Prvi basen bih napunio vodom iz onog drugog, koji se 
nalazio iznad. Problem je bio samo kuda sa prljavom vodom. 

U kamenom podu pećine nekoliko je prostorija imalo svoje basene. Prva tri puta je 

prljava voda, umesto da ode napolje, otišla u naš dnevni boravak i poplavila ga. Posle 
zime smo Džeri i ja hteli da ova tri basena prepravimo u klozet, ali nismo bili sigurni 
kuda će prljava voda oteći pa smo odustali. | dobro je bilo što smo odustali. 

Odvod za četvrtu rupu se nalazio ispod ulaza u pećinu. To, moguće, i nije bilo neko 
rešenje, ali bilo je mnogo bolje od stalnog trčanja napolje po svakojakom i nemogućem 
vremenu, kiši, mećavi, ledu i snegu. Kroz ovu rupu je prolazila prljava voda iz toaleta i 
kupatila. 

Onda smo se Zamis i ja spremili da uživamo u prvom toplom kupanju. Skinuo sam 
odelo i nožnim prstom proverio je li voda dovoljno topla. Mmmm. Kako je dobro... 

Okrenuo sam se Zamisu koji se tek napola skinuo. »Hajde, Zamis. Voda je baš 
topla«. Zamis je, ukočen, stajao i otvorenih usta zevao u mene. »Šta je bilo, Zamis?« | 
dalje me je gledao raskolačenih očiju, pa uperio prstom u mene. »Šta je to?« 

Pogledao sam dole. »0! Pa objasnio sam ti već. Ne sećaš se? Ja sam Čovek«. 

»Da, ali čemu to služi?« 

Spustio sam se u toplu vodu i uklonio predmet razgovora iz vida. »To je... za 
oslobađanje od suvišne tečnosti iz tela i... još neke druge stvari. Hajde sada, skoči u 
vodu i okupaj se!« 

Zamis skide odelo pa pogleda u svoj ravan stomak sa kombinovanim sistemom 
genitalnih organa. 

Ušao je potom u kadu i spustio se u toplu vodu tako da mu je samo glava virila iz 
nje. Zagledao se u mene svojim velikim žutim očima. 

Šta sam drugo mogao nego da mu kažem? Videlo se, po prvi put, da mu nije jasno 
odakle ja sada to znam, kada ne znam mnoge druge stvari za koje me je pitao. Bio sam 
ubeđen kako misli da lažem, verovatno stoga jer i jesam. 


Zima je krenula sa blagim vetrom i nešto snega. Uzeo sam ga za ruku i poveo do 
hrpe kamenja u proredenoj šumi iznad pećine, do Džerijevog groba. Zamis je podigao 
jaknu iznad glave da se odbrani od vetra. Sagao je za tren glavu, a onda se okrenuo 
prema meni i pogledao me. »Je li ovo grob mog roditelja?« 

»Da«. 

»l kako ja sada treba da se osećam?« 

»Ne razumem te Zamis«. 

Pokazao je glavom na grob. »Vidim da si tužan. Mislim da želiš da se i ja tako 
osećam, je li?« 

»Ne, Zamis. Ne želim da budeš tužan. Doveo sam te ovde da bi znao gde se on 
nalazi«. 

»Mogu li sada da idem?« 

»Da. Znaš li sigurno put do pećine?« 

»Znam. Idem da proverim da sapun nije izgoreo«. 

Posmatrao sam ga dok nije zamakao među ogolela stabla, pa se okrenuh grobu 
»Pa, Džeri, šta misliš o svom detetu? Zamis u školjci iskuvava pepeo sagorelog drveta i 
masti od ostataka hrane, tako pravi sapun. Da, Džeri, sapun. To je njegova zamisao. Prvi 
sapuni su mu bili malo oštri za našu kožu, ali su, evo, sve bolji i bolji«. 

Pogledao sam oblake, more. Valjali su se iz daljine, niski i mračni, naovamo. »Vidiš 
li?« 

»Oluja broj jedan« Vetar se digao. Čučnuo sam pored humke i vratic jedan 
otkotrljali kamen. 

»Zamis je dobro dete, Džeri. A tako sam hteo da ga mrzim... pošto si ti otišao. Da ga 
mrzim«. Pogledao sam prema moru. 

»Ne znam kako ćemo sa ove planete, Džeri«. 

Istog trena sam, neočekivano, uglom oka uhvatio neki pokret u vazduhu. Okrenuo 
sam se udesno i pogledao preko drveća. Mala crna tačka na nebu je odudarala od 
opšteg sivila. Pratio sam je pogledom sve dok nije nestala u oblacima. 

Ćulio sam uši očekujući zvuk motora, ali mi je srce tako snažno lupalo da sam 
mogao da čujem samo vetar. 

Možda je neka letilica? Ustao sam i zakoračio u nameri da pratim tu tačku, pa 
zastao. Okrenuo sam se prema Džerijevom grobu, već prekrivenom snegom. Krenuo 
sam ka pećini. »Mora da je neka ptica«. 

Zamis je sedeo na krevetu i koštanom iglom probadao zmijsku kožu. Opružio sam 
se na svojoj postelji i, kao i obično, posmatrao dim kako vijuga do pukotine u krovu. Da 
li je bila ptica ili brod? Šta god da je, sluđuje me. 

Već sam iz glave izbacio svaku pomisao da ću otići sa ovog ostrva. Celog je leta ta 
nada bila negde duboko pokopana. Sada se opet javila. Šetati tamo gde sija sunce, 
nositi ponovo odelo, grejati se na centralno grejanje, jesti hranu u restoranu, biti 
ponovo među ljudima! 

Okrenuo sam se nadesno i zagledao u zid. »Ljudi«. Sklopio sam oči. »Devojke. 
Ženska bića«. 

Slike su mi igrale pred očima, i lica, i tela, srećni parovi, igranke posle treninga. 
»Kako se beše zvala?« 

»Dolora, Dora?« 

Okrenuo sam se prema vatri i seo. Zašto sam uopšte morao da vidim onu tačku, šta 
god da je bila? Sve što sam zaboravio i pokopao sada je ključalo u meni. 

»Hej, čiko?« 

Pogledao sam Zamisa. Žuto. Žuto, koža, oči, žablja faca, bez nosa. 

»Šta je Zamis?« 

»Šta nije u redu?« 

Šta nije u redu? Ha! 

»Ne. Mislim samo da sam danas video nešto. Verovatno, ništa bitno«. 

Dohvatio sam parče žilave suve zmije sa improvizovanog roštilja i počeo da ga 
glođem. 

»Kako je izgledalo?« 

»Ne znam. Po tome kako se kretalo, rekao bih da je bio brod. Brzo je nestalo, nisam 
siguran. Možda je i ptica«. 

»Ptica?« 

Pogledao sam ga. On u svom životu nije video pticu. Bogami, na Fairin četiri nisam 
ni ja. »To je životinja koja leti«. 

Zamis klimne glavom. »Dok smo skupljali drva i ja sam video kako nešto leti«. 

»Šta?! Zašto mi nisi rekao?« 

»Mislio sam, ali sam zaboravio«. 

»Zaboravio? U kom je pravcu išlo?« 

Zamis pokaza na zadnji deo pećine. »Tuda, suprotno od mora«. Spustio je kože. 
»Hoćeš li da idemo i da vidimo kuda je otišlo?« 

»Ne. Počinje zima. Ti ne znaš kakva može da bude. Umrli bismo za nekoliko dana.« 

Zamis nastavi da buši rupice na koži. Zima bi nas ubila. Ali da je proleće, bilo bi 
drugačije. Bila bi nam potrebna samo odela od dvostruke zmijske kože dobro pos- 
tavljena mahunama, i šator. Moramo da napravimo šator. To bismo mogli sada, preko 
zime, i zavežljaje za hranu. | čizme, da, čizme! Jake i izdržljive čizme za dugo hodanje. 
Moramo da mislimo o tome... 

Nije li to čudno? Čim nestane očaj, pokrene te iskra nade koja se javi. Da li je bio 
brod? To ne znam. | ako jeste, da li je uzleteo ili sleteo? Ako je uzletao, okrenuti smo na 
pogrešnu stranu. Kako god bilo, čim proleće dođe, krećemo iz ove šume u potragu. 

Ta nam je zima prošla brzo, bili smo okupirani poslovima. Zamis je pravio šator a ja 
sam otkrivao umetnost izrade čizama. Napravio sam otiske naših stopala na koži, a 
nakon malo bavljenja ovim poslom, otkrio da koža postaje mekša a otpornija ukoliko se 
kuva u vodi sa sušenim voćem. Takvu kožu sam sušio pod teretom i pravio jake i 
savitljive đonove. 

Čizme su bile gotove, ali su Draku bile potrebne nove. 

»Male su mi, čiko.« 

»Kako to misliš male?« 

Zamis pokaza na stopala. 

»Prsti mi udaraju i boli me.« Čučnuo sam i opipao vrhove njegovih prstiju. »Baš ne 
razumem. Prošlo je samo dvadeset, ne, dvadesetpet dana. Jesi li ti siguran da nisi 
pomerao stopala kada sam ih ocrtavao na koži?« 

»Ne, nisam.« 

Namrštio sam se i ustao. 

»Ustani i ti, Zamis.« Drak ustade i ja stadoh do njega. 

Već je porastao, meni do prsa. Još šezdeset centimetara i biće visok kao Džeri. 
»Skini ih Zamis. Napraviću ti nov par, a ti probaj da ne rasteš tako brzo.« 

Zamis je razapeo šator unutar pećine, stavio užareno drvo unutra da ga još malo 
isuši, i natrljao ga mašću da ga učini vodootpornim. | još je porastao. Odložio sam 
pravljenje čizama za njega dok ne budem siguran u veličinu koja mu treba. Pokušao 
sam tu veličinu da pretpostavim mereći mu stopala svakih desetak dana. 

Pretpostavljam da će Zamis potpuno odrasti do početka proleća. Džerijeve čizme su 
propale još pre nego što se Zamis rodio, ali sam ih sačuvao i sada sam iskoristio 
đonove. 

Uneo sam se u svoju novu veštinu dok je Zamis bio zauzet oko šatora. Drak 
najednom podiže glavu i pogleda me: 

»Čiko, da li je egzistencija prva data?« 

»Tako Šizumat kaže. Mislim da je tako.« 

»Ali kako mi znamo da ona stvarno postoji?« 

Spustio sam čizme, pogledao ga, zavrteo glavom pa nastavio da radim. »Dajem ti 
reč da je tako.« 

»To ne pripada znanju već veri.« 

Uzdahnuo sam i setio se svoje druge godine na Univerzitetu Nacija. Setio sam se 
svojih drugova i našeg jeftinog stana po kojem smo dangubili ulazeći u tajne pića, droge 
i filozofije. Zamis je bio nešto stariji od godine zemaljskih dana, a već se pretvarao u 
dosadnog filozofa, postavljajući intelektualna pitanja. 

»Šta ima loše u veri?« 

On se prigušeno nasmeja. »Ma hajde, kakva vera.« 

»Ta vera pomaže da se čovek izvuče iz groznog vrtloga u kome je.« 

»Vrtloga?« 

»Vrtlog je život, po Šekspiru.« 

»Toga nema u Talmanu.« 

»Ne, nema. Šekspir je sa Zemlje.« 

Zamis ustade, došeta se do vatre i sede meni nasuprot. 

»Je li on bio filozof kao Mistan ili Šizumat?« 

»Ne, on je pisao pozorišne komade. Priče za igru.« 

»Da li se sećaš nečega od Šekspira?« 

Podigao sam prst. »Biti il' ne biti, pitanje je sad'.« 

Drak otvori usta, pa zatim klimnu. »Da. Da. Biti ili ne biti, TO je pitanje.« Zamis 
ispruži ruke. »Kako znamo da napolju duva vetar ako nismo tamo da vidimo? Da li je 
more još uzburkano?« 

»Daaa.« 

»Ali, čiko, kako mi to znamo?« 

Začkiljio sam ispod oka u njejga. »Zamis, imam jedno pitanje za tebe. Da li je 
sledeća tvrdnja istinita ili neistinita: što sada kažem je neistinito.« 

Zamis zatrepta. »Ako je neistinito, onda je tvrdnja istinita. Ali, ako je istinito... 
tvrdnja je neistinita, ali...« 

Zamis ponovo zatrepta pa se okrenu i nastavi da utrljava mast u kožu šatora. 
»Razmisliću o tome.« 

»Razmisli, Zamis.« 

Razmišljao je desetinu minuta pa mi se ponovo obratio. 

»Tvrdnja je lažna.« 

Nasmešio sam se. »Ali tako kaže tvrdnja, znači — istina je, ali...« nastavio sam sa 
ovom nerešivom zagonetkom. 

»Ma, vidi: tvrdnja je beznačajna u svom sadašnjem kontekstu... Jer tvrdnja pret- 
postavlja postojanje istinskih vrednosti koje su razumljive i bez drugih napomena. 
Mislim da je Zuvrenov stav u Talmanu o ovome potpuno ispravan i ako je beznačajnost 
isto što i netačnost...« 

Uzdahnuo sam. »Daaa, da.« 

»Vidiš, moraš prvo da ustanoviš kontekst u kome neka tvrdnja ima značenje.« 

Nagao sam se napred, nabrao čelo i pogladio se po bradi. »Da, razumem. Misliš da 
sam postavio celu stvar naopako.« 

Zamis me pogleda sa čuđenjem, ali mu ništa nije bilo jasno tek kada sam pao na 
krevet od smeha. 

»Čiko, zašto porodica Džeriba ima samo pet imena? Pričao si mi da ljudske 
porodice imaju svakojaka imena.« 

»Važni su koreni tih imena, a ne samo imena. Tako nosioc jednog od pet imena 
porodice Džeriba dodaje svoje osobenosti i zanimanje na osobenosti i zanimanje 
prethodnih nosilaca istog imena.« 

»Gotig je Siganov roditelj kao što je Sigan moj.« 

»To si već naučio.« 

Zamis se namršti. »Znači, moje dete mora da nosi ime Taj, kada ja postanem 
roditelj?« 

»Da. Taj će imenovati svoje dete Hesni. Zar ti se to ne sviđa?« Nasmešio sam se i 
odmahnuo glavom. »Ime Taj su nosili veliki bankari, trgovci, pronalazači, ali to sve znaš i 
sam. Davidž kao ime nema tu čast. Pomisli samo šta bi Taj izgubio da nije Taj.« 

Zamislio se. »Misliš li da je Gotig živ?« 

»Koliko znam, jeste.« 

»Kakav je Gotig?« 

Prisetio sam se priče o Džerijevom roditelju. 

»Gotig je podučavao muziku i bio je veoma jak. Džeri... Šigan mi je pričao da njegov 
roditelj može rukama da savija metalne šipke. Gotig je, takode, veoma ponosan. 
Pretpostavljam da je sada veoma tužan. Mora da misli kako se porodica Džeriba 
ugasila.« 

Zamis je skupio obrve i nabrao čelo. »Moramo da se domognemo planete Drak. 

Moramo da kažemo Gotigu da se porodica nastavlja.« 
»l hoćemo.« 


Led je počeo da se topi. Ćizme, šator i zavežljaji su nas čekali spremni. Završili smo i 
izradu zaštitnih odela. Talman koji mi je Džeri poklonio dao sam Zamisu. Zamis bi 
provodio sate uz majušnu knjigu iz zlatne kockice. 

»Čiko, kako to da Drači pišu i govore jednim, a Zemljani drugim jezikom?« 

»Zamis, ljudi pišu i govore mnogim jezicima. Engleski je samo jedan od njih.« 

»Pa kako onda govore među sobom ?« 

»l ne razgovaraju. Ako baš i čine to, onda su im potrebni prevodioci — ljudi koji 
govore oba jezika.« 

»Ti i ja govorimo oba jezika. Da li to znači da smo prevodioci?« 

»Možda bismo i mogli biti ako nadeš Draka i Zemljana raspoložene da razgovaraju. 
Rat još traje.« 

»Kako će rat prestati ako ne razgovaraju?« 

»Pa, pretpostavljam da će na kraju ipak morati da porazgovaraju.« 

Zamis se nasmejao. »Mislim da bih voleo da budem prevodilac i pomognem da se 
završi rat.« 

Drak je sklonio šiće u stranu i ispružio se na svom novom krevetu. Zamis je već 
odavno prerastao svoj stari ležaj, sada mu je služio kao jastuk. »Šta misliš, da li ćemo 
pronaći nekog iza šume?« 

»Nadam se da hoćemo, Zamis.« 

»Ako pronađemo, hoćeš li sa mnom na Drak?« 

»Obećao sam tvom roditelju da hoću.« 

»Da. Ja mislim i na posle, posle priče sa arhivarima. Šta ćeš ti posle toga?« 

Zagledao sam se u vatru. »Ne znam. Možda zbog rata nećemo dugo moći na Drak. 
Svejedno, posle ću se vratiti svom starom poslu.« 

Zamis se podiže na laktove. 

»Da budeš pilot-lovac?« 

»To je jedina stvar koju znam da radim.« 

»I da ubijaš Drake?« 

I ja sam spustio šiće i zagledao se u njega. Stvari su se dosta izmenile otkako smo se 
Džeri i ja prvi put sreli boreći se na život i na smrt. Izmenile su se više nego što sam to 
shvatao. 

s Ma, ne. Možda ću voziti putničke ili teretne avione, a možda mi u službi neće dati 
pravo da biram.x 

Zamis je ustao, došao do mene i kleknuo na pesak. »Ja ne želim da te napustim.« 

»Ne budu luckast. Bićeš okružen svojima. Tvoj prijatelj, Gotig, njegova deca i deca 
njegove dece — zaboravićeš me već.« 

»A ti mene da li ćeš da zaboraviš?« 

Pogledao sam u te njegove žute oči, ispružio ruku i pomilovao ga po obrazu. »Neću 
te zaboraviti. Ali, Zamis, zapamti, ti si Drak a ja Zemljanin. I tako se ovaj deo svemira 
deli.« 

Zamis uze moju ruku, raširi mi prste i zagleda se u njih. »Sta god da se desi, čiko, ja 
te neću zaboraviti.« 


Led se istopio, ali je padala susnežica. Drak i ja smo stajali ispred pećine sa 
ruksacima na leđima. Zamis je bio visok koliko i ja, nešto viši od Džerija. Čizme su mu, 
na moju veliku radost, dobro pristajale. 

Zamis nabaci ruksak preko ramena, okrenu se od kamene humke i zagleda se u 
more. Posmatrao sari i njega i njegovo zamišljeno lice, a onda so sam zagledao u 
nemirno more i velike talase koji su se obrušavali na slene. 

»O čemu razmišljaš Zamis?« 

Oborio je pogled pa mi se okrenuo. »Nisam o ovome nikada ranije razmišljao, ali... 
mislim da će mi nedostajati ovo mesto.« 

Nasmejao sam se. »Gluposti, Zamis. Zar ovo mesto?« Potapšao sam ga po ramenu. 
»Zašto bi ti ovo mesto nedostajalo?« 

On se opet zagleda u more. 

»Ovde sam naučio mnoge stvari. Ti si me naučio mnogim stvarima ovde. A slučajno 
sam se baš ovde i rodio...« 

»To je samo početak, Zamis. Ceo život je pred tobom.« Pokazao sam glavom na 
grob. »Oprosti se.« 

Zamis se okrenu grobu, postajao malo, pa kleknuo pored njega i počeo da skida 
kamenje sa jednog kraja humke. Pod hrpom kamenja se ukazala kost troprste šake. 
Zamis lagano klimnu glavom, pa tiho zaplaka. »Žao mi je, morao sam ovo da uradim. 
Ovo je do sada za mene bila samo gomila kamenja. Sada mi znači, mnogo više. 
Oprosti.« Zamis vrati kamenje i ustade. 

»Idi ti napred, Zamis, prema šumi. Ja ću te brzo stići.« 

»Da, čiko.« 

Zamis je pošao prema ogoleloj šumi, a ja sam spustio pogled na grob. 

»Šta misliš o Zamisu, Džeri? Viši je od tebe.« 

Šćućurio sam se pored humke, dohvatio jedan kamen i vratio ga na njegovo mesto. 
»Mislim da će ovako biti: ili ćemo uspeti da se domognemo planete Drako, ili ćemo 
umreti pokušavajući to.« Ustao sam i pogledao u more. »Da. Naučio sam ovde štošta. U 
neku ruku će mi sve ovo nedostajati.« Okrenuo sam se grobu i uprtio torbu preko 
ramena. 

»Ehdeva šahu, Džeriba Šigan.« 

»Zbogom, Džeri.» 

Krenuo sam za Zamisom. 


Sve što smo videli sledećih dana, Zamisu je bilo novo i zanimljivo. Što se mene tiče, 
nebo je bilo tmurno i sivo kao i pre, a malo novog bilja i životinja na koje smo 
povremeno nailazili i nije bilo bog zna šta. Odmah iza šume se nalazila blaga strmina 
kojom smo se peli čitav dan, te se pred nama na kraju ukaza široka i gotovo beskrajna 
zaravan. Polje ružičaste trave koja nam je dopirala do članaka i kroz koje smo gazili 
ostavljalo je ružičaste mrlje na čizmama. 

Noći su još uvek bile hladne za hodanje i provodili smo ih šćućureni pod šatorom. 
Šator i odela su se dobro pokazali, kiša je gotovo neprestano padala. 

Dve Fairinske duge nedelje su prošle otkako smo napustili pećinu kada smo ga 
ugledali. Zapištao nam je iznad glava i nestao iza horizonta i pre nego što je iko od nas 
mogao išta da izusti. Više nije bilo sumnje da je to brod i da se spremao da sleti. 

»Čiko! Da li nas je video?« 

»Sumnjam. Ali je sleteo negde ispred nas. Čuješ?« 

»Da li je to drački ili zemaljski brod?« 

Stao sam. O tome, u stvari, i nisam razmišljao. »Hajde, nema veze. Kako god da 
bude, ti ideš na Drako. Nisi vojnik, i snage Sjedinjenih Zemaljskih Država ti ništa ne 
mogu, a ako su Drači, kući ideš odmah.« 

Nastavili smo da hodamo. »Ako je brod drački, šta će biti sa tobom?« 

Slegao sam ramenima. »Ratni zarobljenik. Drači tvrde da se drže interplanetarnog 
ratnog sporazuma, što znači da će i sa mnom biti u redu.x Hm! Baš je dobro što je tako, 
pomislio sam. Bilo je, doduše, veliko pitanje je li bolje biti drački zarobljenik, il zauvek 
ostati na Fairin 4. 

s Hajdemo malo brže. Ne znamo koliko nam treba donde, a ni koliko će se letilica 
zadržati ovde.« 

Leva-desna, leva-desna. Preko noći se nismo zaustavljali. Zastajali smo samo 
nekoliko puta, na kratko. Od neprestanog hodanja nam je bilo toplije. Nikako da 
stignemo. Što smo više odmicali, misli su mi bile crnje. Bio sam iscrpljen. Čula su mi 
skoro otupela, noge utrnule. Mora da su prošli dani i dani. Mehanički hodajući kroz 
ružičasto rastinje, najednom sam upao u neku rupu. Sve mi se smračilo, osetio sam bol 
u desnoj nozi. Tonuo sam i gubio svest, i radovao se toplini nesvestice i odmoru koji 
ona donosi. 

»Čiko, čiko! Probudi se! Molim te, probudi se!« 

Osetio sam kako me neko šamara, ali mi je glava bila kao odvojena od tela. U njoj je 
sve tutnjalo. Osvestio sam se. Uh! Mora da sam slomio nogu. Pogledao sam uvis i video 
otvor rupe oivičene rastinjem. Zadnjica mi je sedela u nekoj bari. Zamis se zgurio pored 
mene. »Šta se desilo?« Upitao sam. 

»Rupa je bila pokrivena prašinom i travom, pa se nije videla. Mora da je voda 
izbacila zemlju. Jesi li u redu?« 

»Mislim da sam slomio nogu.« 

Leđima sam se oslonio o blatnjav zid. »Zamis, moraćeš da nastviš sam« 

»Ne mogu te ovde ostaviti!« 

»Slušaj me dobro sada. Ako nađeš nekoga tamo, možeš ga dovesti da mi 
pomogne.« 

»Šta ako voda opet nadođe?« 

Zamis mi opipa nogu i ja ustuknuh od bola. »Moram da te izvučem odavde. Šta 
treba da radim sa nogom ?« 

Dete je bilo u pravu. Nije mi baš bilo u planu da se ovde udavim. »Nešto čvrsto 
treba. Veži nogu da se ne pomera.« 

Zamis spusti ranac pa poče da pretražuje po njemu i po opremi za šator. Izvadi 
jednu dasku, pričvrsti je uz moju nogu i obavi zmijskom kožom sa šatora. Potom napravi 
dva velika kaiša, jednim krajem me veza oko noge, a drugi izbaci napolje. Čim me je 
izvukao tako iz rupe, smračilo mi se u glavi. Bio sam na zemlji, pokriven ostacima 
šatora. Zamis me drmusao za ruku: »Čiko! Čikola 

»Daaa?«, prošaputao sam. 

»Ja sam spreman. Hrana ti je ovde«, on pokaza prstom, »a ako počne da pada kiša, 
samo navuci šator preko sebe. Ja ću označiti put kojim idem, da te lakše pronađem 
posle.« 

Klimnuo sam glavom. »Čuvaj sele 

»Čiko. Ja mogu da te nosim. Ne treba da se razdvajamo.« 

Jedva sam odmahnuo glavom. 

»Pusti me da se odmaram. Onako ne bih izdržao. Nađi nekoga i dovedi ih ovamo.« 

Osetio sam kako me hladan znoj probija i natapa kože, i kako mi se u stomaku sve 
okreće. 

»Hajde sada, idi!« 

Zamis dohvati svoju vreću, prebaci je preko ramena, i trčeći krenu u pravcu letilice. 
Posmatrao sam ga sve dok nije nestao, pa spustih glavu na zemlju i zagledah se u 
oblake. Zamalo da me uhvatiš, kizlodsko kopile, ali nisi računao na Draka. Zaboravio si... 

ima nas dvojica... 
Padao sam u nesvest i vraćao se iz nje lebdeći u polusvesti. Sećam se da je padala 
kiša i da sam šator navukao preko glave. 


»Davidž? Poručnik Davidž?« 

Otvorio sam oči i ugledao nešto što nisam video četiri zemaljske godine. Ljudsko 
lice. »Ko ste vi?« 

Čovek je bio mlad, uzanog lica i kratke plave kose. Nasmešio se: »Kapetan Struman, 
lekar. Kako se osećate?« 

»Kao da su me drogirali.« 

»l jesu. Izgledali ste dosta loše kada vas je spasilačka ekipa dovela.« 

»Spasilačka ekipa?« 

»Da, vi i ne znate. Sjedinjene Zemaljske Države i Dračka Komora su napravile zajed- 
ničku komisiju koja nadgleda kolonizaciju novih planeta. Rat je završen.« 

»Završen?« 

»Da.« 

Kao da mi je kamen pao sa srca. »Gde je Zamis?« 

»Ko?« 

»Džeriba Zamis. Drak sa kojim sam bio.« 

Doktor slegnu ramenima. »O tome ne znam ništa. Pretpostavljam da je sada u 
rukama Dragera.« 

Drageri! Jednom sam i sam upotrebio taj izraz. Slušajući Strumana dok ga izgovara, 
učini mi se da je to čudno, strano... odvratno. »Zamis je Drak, a ne Drager.« 

Doktor se namršti pa slegne ramenima, opet. »Naravno, kako god vi kažete. Sada 
se odmorite malo, obići ću vas kroz nekoliko sati.« 

»Mogu li da vidim Zamisa?« 

Doktor se nasmeja. »Zaboga, ne! Vi ste na putu za Delti, Sjedinjene Zemaljske 
Države, a Drak je na putu za Drako.« Onda se okrenuo i otišao. 

Kako sam samo bio izgubljen! Nalazio sam se u brodu, na odeljenju za bolesne. Svi 
kreveti oko mene su bili puni. Čovek sa moje desne strane je zavrteo glavom i nastavio 
da čita neki časopis. Čovek sa moje leve strane je izgledao ljut. »Prokleti Dragerljubac!« 
Namerno mi je okrenuo leđa. 


Strana Zemlja. Te su mi reči prve pale na pamet čim sam kročio sa broda na tlo u 
Orleansu. Masa osoblja iz snaga UZD-a je užurbano trčkarala unaokolo. Ličili su mi na 
mrave. 

Sve je smrdelo na težak industrijski smog. Pljunuo sam na zemlju. 

»Ako već pljuješ, mogao bi malo i da odspavaš u vojnom pritvoru,« obratio mi se 
redov sa belom kragnom, iz Vojne policije. »Ma, nosi se!« odvratio sam osorno i 
nastavio da silazim niz plato. 

»Quoi?«! VP-ovac je potrčao za mnom. 

»Nosi se!« Izvadio sam otpusnu listu iz unutrašnjeg džepa i zavitlao njom. »Gejvi da 
nisam više u službi, kizlod!« 

VP-ovac uze papire, namršti se i pokaza na dugu, nisku zgradu na kraju poljane. 
»Continuez tout dorit!« 


1 (franc.) — Šta? 
2 (franc.) — Nastavite desno! 

Nasmejao sam se, a onda okrenuo i uputio preko polja. Setio sam se kako me je 
Zamis jednom pitao nešto o tome kako se Zemljani sporazumevaju. 

Ali gde je Zamis sada? Zavrteo sam glavom i ušao u zgradu. Ljudi u zgradi su se 
grupisali, jedni oko in-procesora, a drugi oko transportnog terminala. Iza dva duga stola 
su se, očigledno, dosađivali službenici. Višejezični natpisi iznad njihovih glava su 
potvrđivali da su to lokalni carinici. 

Zaustavio sam se ispred jednog. Ona me pogleda, pa ispruži ruku: »Votre 
passeport?xa' 

Pružio sam joj plavu i belu knjižicu i prekrstio ruke. Iza nje sam ugledao jedan stari, 
anti-drački propagandni poster i naježio se. Na njemu je bio Drak sa velikim žutim 
očima kako pred razjapljenim čeljustima drži malu Zemlju — spreman da je slisti, i 
poruka ispisana na sedam jezika »Oni ovo smatraju pobedom!« 

»Avez — vons quelque chose a declare?«? 

Neko me potapša po ramenu. 

»Govorite li engleski?« 

Okrenuo sam se i ugledao drugog carinika. Automatski rekoh: 

»Surda, ne surda. Adže Drakon?« 

Okrete se prvom službeniku, uze od nje pasoš, pa me pogleda. Lupkao je pasošem 
o dlan nervozno, otvorio ga, pročitao prvu stranu sa mojim ličnim podacima, pa me 
opet pogledao. 

»Pođite sa mnom, gospodine Davidž. Malo ćemo porazgovarati.« 

Sledio sam ga do jedne manje kancelarije. Pokaza mi rukom gde da sednem. 

Seo sam u jednu fotelju iza kancelarijskog stola. »Zašto se pretvarate da ne znate 
engleski?« 

»Zašto vi držite onaj poster na zidu? Rat je gotov, ako sam dobro razumeo.« 

Carinik sastavi ruke, pa ih položi na sto. »Borba je gotova, gospodine Davidž, ali rat 
za mnoge nije. Drageri su ubili mnogo ljudi.« 

Nakrivio sam glavu pa ustao. »Ubijeno je i nekoliko Draka. Mogu li da idem sada?« 

Carinik se zavali u fotelji. 

»Problem koji nosite biće vam veoma težak na ovoj planeti.« 

»Ništa vi ne brinite, ja sam taj koji ga nosi.« 

Carinik slegne ramenima pa mi glavom pokaza vrata. 

»Možete ići. Želim vam sreću, gospodine Davidž, a biće vam i te kako potrebna.« 


Dragerlizac! Ovako pogrdan izraz je isto što i iz istorije poznati nazivi za kvislinge, 
jeretike, robove... Bivši vojni piloti se nisu dobro kotirali, za njih nije bilo posla u 
civilstvu, a naročito ne za nekoga ko nije leteo već četiri godine, kome noga nije u redu i 
koji je, usput, Dragerlizac. Prebacio sam se u Severnu Ameriku pa nakon usamljeničkog 
lutanja stigao i u Dalas. Progonile su me Mistanove reći iz Talmana, stare osam stotina 
godina: »Minsuraam va sideth«, ili, »Usamljenost su tvoje misli, jer biće je to koje je 
samo sebi stvara.« Sećam se da je Džeri jednom rekao: »Za mene je usamljenost nešto 
nelagodno, neprijatno, i nešto što se izbegava, ali zato nikako ne nešto čega se treba 
plašiti. Čini mi se da bi ti između smrti i usamljenosti radije izabrao ono prvo.« 

Mistan je govorio: »Ako si sam sa sobom, uvek ćeš biti sam, i sa drugima.« 
Kontradikcija? Realnost kaže da je to istina. 


1 (franc.) — Pasoš, molim! 
2 (franc.) — Imate li šta da prijavite za carinu? 

Kao da nisam pripadao ovoj planeti na kojoj je podeliti ljubav bilo nešto nemoguće, 
nešto izopačeno. Osećao sam, duboko u sebi, da od osobe zvane »Davidž« nema 
nikakve koristi. Bila to moja greška ili ne, tek, mrzeo sam u tom trenutku ružno žuto 
stvorenje po imenu Zamis, kao i njegovog roditelja. 

»Izvedi Zamisa pred arhivare... Zakuni se!« 

»Oooh, Džeri!« 

»Zakuni mi se!« 

»Kunem se!« 


Za isplatu sam imao četrdeset i osam hiljada kredita, tako da sa novcem nije bilo 
problema. Problem je bio šta sa sobom. Konačno sam počeo da radim u nekoj izda- 
vačkoj kući u Dalasu, na prevodima dračkih rukopisa. O Dracima su voleli »vestern- 
priče«. 

»Ubodi ga naagusaat!« 

»Nu geph, pravnice!« Beng, beng! 

Puške pukoše i pogibe još jedan kizlode shaadsaat. 

Tu sam stao. 

Pozvao sam roditelje. 

»Zašto se nisi javio do sada, Vili? Mnogo smo brinuli... « 

»Morao sam da sredim neke stvari, tata... Ne, ne baš...« 

»Razumemo, sine... Mora da je bilo strašno.« 

»Tata? Došao bih malo do vas... 

I pre nego što sam stavio novac u Diarmanov električni telefon, znao sam da činim 
grešku. Osetio sam potrebu za domom, ali to više nije bio onaj dom koji sam napustio 
sa osamnaest godina. Morao da odem, drugog mesta nije bilo. 

Vozio sam noću, koristeći stare puteve sa tihim šumom Diarmanovog motora kao 
jedinim društvom. Bio je decembar. Noć tiha, nebo jasno sa mnogo zvezda. Setio bih se 
katkad Fairin četiri, besnog mora i stalnog vetra. Parkirao sam i pogasio svetla. Kroz 
nekoliko trenutaka mi se oči prilagodiše mraku, i ja izađoh iz kola. Nebo nad Kanzasom 
je bilo prostrano, a zvezde su blizu, kao da se rukom mogu dotaći. Pod nogama je 
škripao sneg. Potražio sam Fairin četiri na nebu, medu hiljadu blještećih zvezda. 

Fairin četiri je u konstelaciji Pegaza, ali među mnogim zvezdama nisam umeo da 
prepoznam krilatog konja. Bilo je hladno, stresao sam se i krenuo u kola. Na severu se 
ukaza jedna druga konstelacija: Drako, Zmaj sa svojim repom obavijenim oko Ursa 
Minor, koji kao da visi naopačke. El-tamin, Zmajev nos, je rodna planeta Draka, a druga, 
Drako, planeta na kojoj je bio Zamis. 

Neka kola su nailazila iz pravca suprotnog meni, i svetio njihovih farova me zaslepi. 
Kola se zaustaviše, a vozač otvori prozor: 

»Da li vam treba pomoć?« 

»Ne hvala. Samo gledam zvezde.« 

»Baš lepa noć, je l’ da?« 

»Daaa.« 

»Sigurno vam ništa ne treba?« 

»Hvala, ne. Hmmm... čekajte! Gde se nalazi najbliža civilna svemirska stanica?« 

»Sat vožnje odavde, u Salini.« 

»Hvala!« 

Vozač mi mahnu rukom kroz prozor, i ode. Pogledah u Eltamin još jednom, pa uđoh 
u kola. 

Kroz devet nedelja... Stajao sam pred malim sedim čovekom koji je vodio časopis 
»Lone Star Publishing, Inc.« Pogledao me je i namrštio se. 

»Pa, šta sada želite? Mislio sam da ste prekinuli sa ovim poslom.« Bacio sam mu na 
sto rukopis od hiljadu strana. »Ovo!« 

»A šta je to?« 

»Dračka Biblija. Zove se Talman.« 

»l šta sa tim?« 

»Kako ,šta'? To je jedina dračka knjiga prevedena na engleski. Tu je pisano čime se 
jedan Drak rukovodi u svom životu. Doneće vam mnogo kredita.« 

Nagao se napred i prelistao nekoliko prvih stranica. 

»Znaš šta, Davidž? Ama, nimalo mi se ne sviđaš, znaš?« 

»Ni vi meni,« slegnuo sam ramenima. 

Vratio se rukopisu. »Zašto sada?« 

»Zato što mi sada treba novac.« 

»Sve što mogu da ti ponudim je osam do deset hiljada. Ovakvo nešto do sada 
nismo imali.« 

»Meni treba dvadesetčetiri hiljade. Ako nemate toliko, idem kod nekog drugog.« 

Pogledao me je i namrštio se: »Zašto misliš da bi drugi bili zainteresovani?« 

»Ne možete me prevariti. Znam da ih ima mnogo koji su preživeli rat, civila i 
vojnika, a koji bi voleli da znaju šta se u stvari desilo.« 

Nagao se napred i lupio rukom po rukopisu. »A to ovde piše!« 

»Dvadesetčetiri hiljade su mnogo za prvi rukopis.« 

Pokupio sam papire. »Naći ću ko ima neku kintu da investira u pravu i sigurnu 
stvar.« 

On položi svoju ruku na rukopis i opet se namršti. »Stani, Davidž. Kažeš, 
dvadesetčetiri hiljade?« 

»Ni manje ni više.« 

Napući usta pa me pogleda. »Pretpostavljam da ćeš praviti neprilike ukoliko na 
kraju izmenim tekst?« 

»Sve što želim je novac. Možete sa rukopisom raditi štogod vam volja.« 

Zavalio se u fotelju. »A šta ćeš sa novcem ?« 

»To se vas ne tiče.« 

Nagnuo se napred i prelistao još nekoliko stranica. »Imaš li nekih posebnih uslova u 
vezi sa našim ugovorom?« 

»Ne. Interesuje me samo novac. Rukopis možete da preradite i u Mein Kampf ako 
želite.« 

»Ovo je, izgleda, prilično radikalno delo.« 

»l jeste. To isto možete naći kod Platona, Aristotela, Frojda, Normajera i u 
Daklaraciji Nezavisnosti.« 

»Šta ovo vama znači?« 

»Dvadeset i četiri hiljade kredita.« 

Nije prošlo ni dvadeset sati, a u rukama sam držao kartu za Drako. 


Šest meseci kasnije... Stajao sam pred starinskom kamenom kapijom pitajući se šta, 
zaimebožje, tu tražim. Put do Drakoa, sa samim Dracima okolo, pomogao mi je da 
shvatim istinu Namvakovih reči.“ 


1 »Mir je samo rat bez borbe. « 

Dobio sam pravo da putujem na ovu planetu, ali su mi spretni drački birokrati, koji 
su dobro uvežbali svoj posao još mnogo pre nego što je prvi Zemljanin kročio na Drako, 
potpuno zagorčali život. 

Svega je tu bilo: pretnji, podmićivanja, popunjavanja formulara danima, provera ne 
nosim li kakvu bolest, ponovne provere, ispunjavanje formulara, ispitivanja razloga 
zbog kojeg sam tu, novog podmićivanja, i čekanja, čekanja, čekanja... 

Na brodu sam vreme provodio uglavnom u svojoj kabini, ali, kako su drački stjuardi 
odbijali da me usluže, morao sam da idem u kuhinju i da se tamo hranim. Sedeo bih, 
tako sam, i slušao glasne komentare onih koji su sedeli oko mene. Shvatio sam da je 
najbolje u stvari bilo pretvarati se da ništa ne razumem. Jer, ko uopšte može da 
pretpostavi da jedan Zemljanin može da govori drački? 

»Zar moramo da jedemo na istom mestu gde i Irkmaan pogan?« 

»Pogledaj ga, kako ima prljavu bledu kožu. A ta smrdljiva trska na glavi! Uuuh! 
Kakav smrad!« 

Iskezio bih zube malo, pa se trudio da mi pogled ostane prikovan za tanjir. 

»Zakoni svemira su podli, dok u njemu može da postoji ovakva kreatura!« 

Okrenuo sam se na ovo i namrgođeno pogledao u tri Draka prekoputa. 

Odgovorio sam im na dračkom: »Da su se vaši stariji potrudili da nauče seljačke kiz 
da upotrebljavaju kontraceptivna sredstva, vas ne bi ni bilo.« Okrenuo sam se svom 
tanjiru dok su dva Draka pridržavali trećeg da se ne stropošta na pod. 

Na Drakou sam lako našao imanje Džeriba. Problem je bio kako ući. 

Posed je bio okružen visokim kamenim zidom, a kroz kapiju se videla ogromna 
kamena kuća, baš onakva kakvu mi je Džeri opisao. Vrataru sam rekao da želim da 
vidim Džeriba Zamisa. 

Vratar se izbečio u mene, pa nestao iza kapije. 

Kroz nekoliko trenutaka se pojavio drugi Drak. Izašao je iz velike kuće i koračao 
širokom stazom prema meni. Klimnuo je glavom na čuvara i prišao mi. Bio je Džerijeva 
pljunuta slika i prilika. 

»Ti si Irkmaan koji traži da vidi Džeriba Zamisa?« 

»Da. Zamis mora da vam je pričao o meni. Ja sam Vilis Davidž.« 

Drak me je promatrao. 

»Ja sam Eston Nev, brat Džeriba Šigana. Moj roditelj, Džeriba Gotig, želi da vas 
Vidi.« 

Naglo se okrenuo i zakoračio prema kući. Sledio sam ga, veoma srećan i na samu 
pomisao da ću ponovo videti Zamisa. 

Uveli su me u ogromnu sobu zasvođenu kamenim krovom. 

Sećam se da mi je Džeri govorio kako je ta kuća stara četiri hiljade godina. Čim sam 
ušao, Drak koji je dotle sedeo tamo, ustade i priđe mi. Bio je veoma star i znao sam ko 
je. 

»Vi ste Gotig, Šiganov roditelj.« 

Proučavao me je svojim žutim očima, pa ispružio troprstu, naboranu šaku. »Ko si ti, 
Irkmaan? Šta ti znaš o Džeriba Zamisu, i zašto govoriš drački kao moje dete Šigan? Zbog 
čega si ti ovde?« 

»Tako govorim jer me je tome i naučilo vaše dete, Džeriba Šigan.« 

Starac nakrivi glavu i zagleda se u mene čkiljeći. »Ti znaš moje dete? Kako?« 

»Zar vam spasilačka ekipa nije rekla?« 

»Rekli su da je moje dete, Džeriba Šigan, poginuo u borbi kod Fairin četiri. To je bilo 
pre više od šest naših godina. Kakvu ti igru igraš, Irkmaan?« 

Pogledao sam Neva. | mladi Drak me je podozrivo posmatrao. Obratio sam se 

Gotigu. »Šigan nije bio ubijen u letilici. Zajedno smo se našli na Fairin četiri i tamo živeli 
zajedno godinu dana. Šigan je umro rađajući Džeriba Zamisa. Posle godinu dana našla 
nas je združena spasilačka ekipa...« 

»Dosta! Dosta, Irkmaan! Da li si došao zbog novca, ili da iskoristiš moj trgovački 
uticaj? Šta? Šta?!« 

Namrštio sam se. »Gde je Zamis?« 

»Zamis ne postoji, Irkmaan! Porodica Džeriba se smrću Šigana ugasilal« Starac 
zasuzi. 

Razrogačio sam oči u neverici. »To nije istina. Ja sam odgajio Zamisa. Zar vam ništa 
nisu rekli?« 

»Pređi na stvar, Irkmaan. Nemam mnogo vremena.« 

Zagledao sam se u Gotiga. 

Bilo je jasno da starac zaista ništa ne zna o svemu tome. Mora biti da su dračke 
vlasti uzele Zamisa i to prećutale. Ali zašto? 

»Ja sam zaista bio sa Šiganom. On me je naučio vašem jeziku. Kada je Šigan umirao 
ja sam... « 

»Irkaan, tvoj plan nije dobar. Moraću da zamolim Neva da te izvede napolje. Šigan 
je poginuo u borbi kod Fairin četiri. Obavestili su nas samo dan kasnije.« 

»Onda mi recite, Gotig, kako znam istoriju vaše porodice. Hoćete li da vam je 
ispričam?« 

»Kažeš, znaš istoriju naše porodice?« 

»Da.« 

»Reci nam je onda.« 

Udahnuo sam i počeo. Kod sedamdeset i treće generacije je Gotig klečao kraj Neva, 
na kamenom podu. Ostali su tako sve dok sam govorio, gotovo tri sata. Završio sam 
priču, a Gotig je pognuo glavu i plakao. »Pravo govoriš, Irkaan. Ti mora da si poznavao 
Šigana.« 

Stari Drak me je pogledao pun nade. »l kažeš da je Šigan rodio dete, Zamisa?« 

Klimnuh glavom. »Nije mi jasno zašto vam nisu rekli?« 

Gotig ustade i namršti se. 

»Videćemo, Irkmaan. Kako se zoveš?« 

»Davidž. Vilis Davidž.« 

»Videćemo zašto, Davidž.« 


Gotig mi je pružio gostoprimstvo, na čemu mu hvala, jer mi je ostalo nešto malo 
više od jedanaest hiljada kredita. Posle razgovora je poslao Neva sa mnom do Centralne 
Komore, u Sendiev, glavni grad Drakoa. Porodica Džeriba je bila veoma uticajna, i sva su 
nam vrata bila, manje više, otvorena. 

Najzad su nas uputili do predstavnika Ujedinjene Istraživačke Komisije, Draka po 
imenu Jozdn Vrul. 

Pogledao je pismo koje mi je Gotig dao i namrgodio se. »Odakle ti ovo, Irkaan?« 

»Mislim da je potpis tu.« 

Drak opet pogleda pismo, pa u mene. »Porodica Džeriba spada u najuglednije na 
Drakou. Ti tvrdiš da ti je Džeriba Gotig dao ovo?« 

»Čini mi se da sam to već rekao.« 

Pristupi nam Nev. »Vi imate sve informacije u vezi sa istraživačkom misijom na 
Fairin četiri. Mi zahtevamo da nam kažete šta se desilo sa Džeriba Zamisom.« 

Jozdn Vrul se namršti. »Eston Nev, ti si osnivač porodice sada, je li tako?« 

»Tako je.« 


43 


»Zašto blatiš svoju porodicu? Zašto si u društvu ovog Irkaana?« 

Nev iskrivi gornju usnu i prekrsti ruke. »Jozdn Vrul, ako misliš da u doglednoj 
budućnosti šetaš po ovoj zemlji kao slobodan čovek, preporučujem ti da prestaneš da 
melješ i da smesta pronađeš Džeriba Zamisa!« 

Jozdn Vrul pažljivo pogleda u svoje prste, pa u nas. »Vrlo dobro, Eston Nev! Pretiš 
da bi saznao istinu od mene.x Drak ispisa nešto na parčetu papira i pruži ga Nevu. »Naći 
ćeš Džeriba Zamisa na ovoj adresi, ali ćeš prokleti dan kada si je dobio.« 


Ušli smo u bolnicu za duševne bolesnike sa osećajem mučnine. Drači koji vrište, 
pene ili im je pogled sasvim tup, ležali su svuda naokolo. Gotig nam se pridružio čim 
smo došli. Direktor bolnice me je ljutito posmatrao i vrteo glavom prema Gotigu. 
»Vratite se dok još možete, Džeriba Gotig. Iza ovih zidova su jad i tuga.« 

Gotig ga dohvati »Slušaj me dobro, insektu! Ako se ovde nalazi Džeriba Zamis, 
zahtevam da mi ga dovedeš, ili ću pokrenuti svu silu porodice Džeriba da ti slomi vrat!« 

Direktor zgrči usta, podiže glavu i klimnu. »Dobro. Vrlo dobro, razmetljivi Kazmith! 
Pokušali smo da sačuvamo obraz porodici Džeriba. Pokušali smo! A sada ćeš videti. Daa, 
videćeš, ti prebogati i ulizani stvore!« 

Direktor našvrlja nešto na papiriću i pruži Nevu. 

»Zbog ovoga ću izgubiti položaj i ugled, ali neka! Neka! Sada ćeš videti ono što se 
zove Džeriba Zamis. Samo gledaj. Gledaj i kukaj.« 

Džeriba Zamis je sedeo na kamenoj klupi. U travi i drveću, sedeo je i gledao u 
zemlju, tupo. Nije treptao, nije se pomerao. Nisam znao kako da utešim Gotiga. Prišao 
sam Zamisu. »Zamis? Da li me poznaješ?« 

Drak se prenu i pogleda me. Kao da me nije prepoznavao. »Ko si ti?« 

Spustio sam se do njega i uhvatio ga za ruke. »Zamis, zar me ne prepoznaješ? Ja 
sam, tvoj čika. Sećaš se? Čika Davidž!?« 

Drak je odmahnuo glavom, podigao ruku i pozvao nadzornika. »Hoću da odem u 
svoju sobu. Molim vas, pustite me da idem u svoju sobu!« 

Ustao sam i dograbio ga. »Zamis! To sam ja!« Uzvratio mi je beživotnim pogledom. 

Nadzornik spusti svoju žutu ruku na moje rame. »Pusti ga, Irkaan!« 

»Zamis!«, okrenuo sam se Nevu i Gotigu. »Kažite nešto!« 

Nadzornik iz džepa izvuče palicu i njom značajno lupi o dlan. »Pusti ga, Irkmaan.« 

Istupi Gotig. »Objasnite ovo.« 

Nadzornilk nas je redom gledao, najpre Gotiga, pa Neva, pa mene, pa Zamisa. 

»Ovaj... ova kreatura, je došla ovde pričajući nam o ljubavi, oh, ljubavi... prema, ni 
manje ni više nego prema ljudima. Izopačenost! Totalna izopačenost! To nije mala 
stvar! Vlada bi vas zaštitila od skandala. Zar biste želeli da vam se ime vuče po blatu?« 

Pogledao sam Zamisa. »Šta ste mu učinili? Kopile jedno kizlodsko! Malo šok 
terapija? Malo pilula, da mu pomračite um?« 

Nadzornik me je prezrivo gledao. »Ti, Irkmaan, to ne razumeš. On ne može biti 
srećan kao Irkmaan vul, čovekoljubac. Činimo sve da ga osposobimo za život u zajednici 
Draka. Šta je tu loše?« 

Pogledao sam Zamisa. Još sam se dobro sećao kako se sa mnom postupalo na 
Zemlji. »Ne znam . Možda nije loše. Ne znam.« 

Nadzornik se okrene Gotigu. »Molim da nas razumete, Džeriba Gotig. Ne možemo 
porodicu kao što je vaša da podredimo takvoj sramoti. Vaše pradete je dobro i uskoro 
će poći u školu. Za nepune dve godine će on biti vredan član porodice Džeriba, nosiće 
njeno ime. Zar je to loše?« 

Gotig je zavrteo glavom, onemeo. Ja opet čučnuh do Zamisa i zagledah se u 
njegove žute oči. Uzeo sam ga za desnu ruku i stavio je u svoju. »Zamis?« Zamis obori 
pogled, pa dohvti moju levu ruku i raširi mi prste; počeo je da pokazuje na svaki prst 
naizmenično i svaki bi se put, pokazujući ga, zagledao u mene. »Daaa...« Zamis ponovo 
pckaza »Jedan, dva, tri... četiri, pet!« 

»Da! 

Prislonio je moju ruku uz obraz. 

»Čiko... Rekao sam da te nikada neću zaboraviti!« 


Godine su prolazile, a ja se nisam ni trudio da ih brojim. Mistan je imao jednu 
misao u vezi sa onima koji mere vreme. »Oni koji to čine kao da misle da se po tom 
vremenu meri njihovo mesto u svemiru.« 

Jutrom bih odlazio na grob prijatelja. Nebo je bivalo vedro onoliko koliko to Fairin 
četiri dozvoljava. Eston Nev, Zamis, Taj i ja smo tu sahranili Gotiga. Šiganov roditelj je 
uzeo Zamisa sebi, rasprodao imanje porodice Džeriba i preselio celu porodicu na Fairin 
četiri. Kada je čuo celu priču Taj je ovu planetu nazvao Prijateljstvo. 

Dan je bio olujni kada sam otišao na groblje i kleknuo između humki. Skupio sam se 
u jakni od zmijske kože, ne bih li se zaštitio od vetra. More je besnelo, kao i uvek, a o 
stenje su se razbijali veliki talasi. Teški oblaci su visili nad nama. Sve će uskoro biti pod 
ledom. Gledao sam u svoje ruke, izborane, pa u grobove. 

»Nisam mogao da ostanem u njihovom naselju, Džeri. Nemoj me pogrešno 
razumeti, tamo je lepo. Samo sam gledao kroz prozor u more i mislio na pećinu, stalno. 
Sam sam, u neku ruku, a dobro je. Znam sada ko sam i šta sam, a to je ono bitno, zar 
ne?« 

Začulo se nešto. Oslanjajući se rukama na svoja kolena, već slaba, polako sam se 
pridigao. Iz naselja je dolazio Drak, noseći dete. »Eh, Taj, to je, znači, tvoje prvo dete?« 

»Da, čiko. Hteo sam da te zamolim da ga naučiš svemu što treba. Porodici, 
Talmanu, životu na Prijateljstvu.« Uzeo sam smotuljak. Ono podiže svoju troprstu 
debeljuškastu ručicu i uhvati se za mene. »Da, Taj. Pravi je Džeriba. Kako tvoj roditelj, 
Zamis?« 

»Kao i obično. Šalje ti pozdrave.« 

»Pozdravi i ti njega, Taj. Kaži mu da bi bolje bilo da izađe iz one klimatizovane 
kapsule i pridruži mi se ovde u pećini.« 

Taj se nasmeši pa klimnu glavom. »Reći ću mu.« 

Uperio sam prstom na sebe. »Pogledaj me samo. Zar ti izgledam bolesno?«. 

»Ne, čiko.« 

»Kaži Zamisu neka izbaci onog lekara, i dođe da živi u pećini.« 

»Da,čciko.« Taj se opet nasmeši. »Treba li ti nešto?« 

»Da. Treba mi toalet papir. Može i koji viski..., ne. Ipak mi ne treba. Sačekaću dok 
Hesni ne poodraste. Samo toalet papir.« 

Taj se pokloni. »Da. | neka te mnoga jutra zateknu zdravog.« 

Mahnuo sam rukom, pomalo nervozno. »Hoće, hoće. Nemoj samo da zaboraviš 
toalet papir.« 

Taj se opet nakloni. »Neću, čiko.« 

Okrenuo se put retke šume i krenuo do naselja. 


Živeo sam sa njima jednu godinu, pa sam se preselio nazad, u staru pećinu. 

Skupljao sam drva za ogrev, sušio zmije i odolevao zimi. 

Zamis mi je predao Taja na odgajanje ovde u pećini, a evo, Taj mi je sada doneo 
svoje dete. Malog Hesnija. Pogledao sam ga. »Tvoje će se dete zvati Gotig, a onda...« 
Pogledao sam u nebo. Suze na licu su mi se već sušile. »A onda će se Gotigovo dete 


zvati Šigan.« 


Klimnuo sam glavom i krenuo prema raspuklini u steni, koja vodi ka pećini. 


BARI LONGJEAR 


Postoje pisci koji se pojave najednom, 
postanu poznati nekim superhitom i 
zatim isto tako brzo nestanu. Najizrazitiji 
primer u svetu naučne fantastike je Bari 
Longjear, nosilac tri najveće američke SF 


nagrade za novelu »Enemi mine« objav- 
ljenu 1979. godine — dotad potpuno 
nepoznat, a otad nije dao ništa iole 
vredno pomena. Novela »Enemi mine« 
postala je deo romana  »Manifest 
sudbine« (1980, Manifest Destiny), koji 
nije postigao neki veći uspeh. Svi kasniji 
Longjearovi pokušaji da ponovi svoj 
uspeh iz 1979. godine nisu urodili 
plodom. Beležimo nekoliko vrlo, vrlo 
skromnih romana (City of Baraboo, 1981 i 
Circus World, 1983), i to je praktično sve 
što se o njemu može reći. Po noveli »Ene- 
mi mine« snimljen je i film, kod nas 
prikazivan pod naslovom »Svemirski bro- 
dolomnici.« Karakteristika Longjearove 
proze je slaba literarna vrednost, a 
izuzetan uspeh koji je »Neprijatelj« posti- 
gao kod Amerikanaca treba verovatno 
tražiti u dvema stvarima koje se tu pro- 
vlače: asocijacija na određene situacije iz 
Vjetnamskog rata, koji je pre osam 
godina Amerikancima bio vrlo svež i para- 
bola o njihovom svojevremenom odnosu 
prema crncima. 

Kejt Vilhelm; : 


- DRAGA, BILA SI: 
Pa "SJAJNA: 


| A BABY,.YOU WERE 
Zn GREAT, 1967 

za h.Prevod s sa engleskog: 

\ Gordana Markov 


Džon Luison je pomislio da će mu glava eksplodirati ako još jedna vrata tresnu, zvono 
zazvoni ili još neki glas upita da li je bio u pravu. Napustivši svoje laboratorije, išao je 
kroz hodnik, prekriven tepihom, do lifta koji je bešumno klizio, širom otvoren da ga 
primi; spustio se mirno dva sprata, gde je bilo nekoliko hodnika prekrivenih tepisima. 
Vrata koja je odgurnuo nosila su kratak natpis: Studio za audiciju. Unutra, u sobi za 
primanje, mahnule su mu tri devojke, koje su dobro znale da ne treba da mu se obrate 
ako on ne progovori prvi. Bile su iznenađene što ga vide; bila je to njegova prva poseta 
u sedam-osam meseci. Unutrašnja prostorija u kojoj se zaustavio bila je zamračena, 
izgledajući na prvi pogled prazna, otkrivajući drugu osobu tek pošto su njegove oči 
imale vremena da se priviknu na slabo svetio. 

Džon je seo u stolicu do Herba Dževitsa, još ne progovarajući. Herb je na glavi imao 
kacigu i zurio je u veliki ekran koji je zapravo bio jednostrani stakleni pano, koji mu je 
omogućavao da gleda odvijanje audicije u susednoj prostoriji. Džon je sebi na glavu 
spustio drugu kacigu. Ona je dobro prilegla i odmah uspostavila kontakt sa osam 
pripremljenih tačaka na njegovoj lobanji. Čim ju je uključio, zaboravio je na nju. 

U drugu prostoriju je ušla devojka. Njena lepota je zaustavljala dah, bila je dugo- 
noga, sa kosom boje meda, kosim sivim očima i tenom poput kajsije. Prostorija je bila 
nameštena kao dnevna soba, sa dva ležaja, nekoliko stolica, pomoćnim stolovima i 
stočićem za kafu; sve je bilo ukusno i beživotno kao u reklamnim prospektima. Devojka 
se zaustavila na vratima i Džon je osetio njenu neodlučnost, bremenitu nervozom i 
strahom. Spolja je izgledala uravnoteženo u iščekivanju, njeno smireno lice nije odavalo 
nikakve emocije. Koraknula je prema ležaju oklevajući, a žica se vukla za njom. Bila joj je 
pričvršćena na glavu. U tom času otvorila su se druga vrata. Utrčao je mladić, zalupivši 
vrata za sobom; izgledao je divlje i pomahnitao. Devojka je doživela iznenađenje, koje 
je preraslo u nervozu; napipala je kvaku na vratima, uhvatila je, i pokušala da vrata 
ponovo otvori. Bilo je zaključano. Džon nije mogao da čuje ništa što je u sobi izgo- 
voreno; jedino je osećao devojčinu reakciju na neočekivano uznemirenje. Covek divljih 
očiju joj se približavao, mašući rukama kroz vazduh i streljajući sve vreme očima svuda 
okolo. Iznenada se bacio na nju i privukavši je sebi grubo ljubio njeno lice i vrat. Ona je 
izgledala paralisana strahom nekoliko sekundi, a onda se javilo osećanje blagog oča- 
janja koje neki put prati dosadu, ili preterano samopouzdanje. Kad su mladićeve ruke 
uhvatile njenu bluzu na leđima i pocepale je, ona je sklopila ruke oko njega, a njeno lice 
je izražavalo žudnju koju nikada nije osetila ni u svojoj duši, ni u svom telu. 

»Rezl«, mirno reče Herb Dževits. 

Covek se odmakao od devojke i ostavio je bez reči. Ona se izgubljeno osvrtala, 
bluza joj je bila pocepana i visila oko njenih bokova, a jedne naramenice nije bilo. Vodi- 
telj audicije je ušao, praćen kostimografom sa haljinom koju je bacio na njena ramena. 
Ona je izgledala zapanjeno; talasi ljutine su prerasli u bes dok su je izvlačili iz sobe, koja 
je ostala prazna. Dvojica ljudi koja su to gledala skidoše svoje kacige. 

»Četvrta do sada«, progunda Herb. »Sesnaest juče; dvadeset prekjuče... sve u 
svemu ništa!« Pogledao je radoznalo Džona. »Šta te je isteralo iz tvoje laboratorije?x 

»Ovoga puta En«, reče Džon. »Telefonirala je celu noć i celo jutro.« 

»Sta je sad posredi?« 

»One proklete ajkule! Rekao sam ti da je previše nakon avionske nesreće prošle 
nedelje. Ona to više ne može da izdrži.« 

»Ostani još minut, Džoni«, reče Herb. »Hajde da završimo sa sledeće tri devojke i 
onda razgovaramo.« Pritisnuo je dugme na naslonu za ruku stolice i soba s druge strane 
ekrana ponovo privuče njihovu pažnju. 

Ovoga puta devojka je bila nešto manje lepa, niža, smeđokosa, sa jamicama, 
nasmejanim plavim očima i prćastim nosem. Džonu se dopala. Podesio je svoju kacigu i 
proživljavao sa njom. 

Ona je bila uzbuđena; audicija ih je uvek uzbuđivala. Osećao se strah i nervoza, 

mada ne previše. Verovatno je bila znatiželjna kako će se audicija odvijati. Neobuzdani 
mladić utrča u sobu, i njeno lice poblede. Više se ništa nije promenilo. Njena nervoza je 
porasla, ali nije bilo neprijatno. Kada ju je on zgrabio, jedina njena emocija bila je 
nervoza. 

»Rez«, reče Herb. 

Sledeća devojka je bila smeđokosa, sa divnim dugim nogama. Bila je veoma hlad- 
na, pravi profesionalac. Njeno pokretljivo lice je odražavalo skalu emocija koje su se 
očekivale dok se scena ponavljala do kraja, ali ništa u njoj nije bilo dirnuto. Ona je bila 
milion milja daleko odatle. 

Sledeća je Džona pogodila u žicu. Lagano je ušla u sobu, gledajući oko sebe rado- 
znalo, nervozno, kao što su sve one bile. Bila je mlađa od ostalih devojaka i manje sta- 
ložena. Kosa joj je bila bledo zlatna, pokupljena u savršenu talasastu punđu na vrhu 
glave. Oči su joj bile smeđe, a ten lepo preplanuo. Kada je čovek ušao, njena nervoza je 
brzo prerasla u strah, a zatim u užas. Džon nije osetio kada je zatvorio oči. On je bio 
devojka ispunjena neopisivim užasom; srce mu je tuklo, adrenalin je navirao u njegov 
krvotok; želeo je da vrišti, ali nije mogao. Iz tamnih, nedokučivih dubina njegove psihe 
izviralo je u talasima drugo osećanje, tako izmešano sa užasom, da se sve stopilo u 
jednu emociju koja je pulsirala i udarala i vapila. Iznenada, on je otvorio oči i upiljio u 
prozor. Devojka je bila oborena na ležaj a čovek je klečao na podu pred nje; njegove 
ruke su klizile po njenom nagom telu, njegovo lice je bilo priljubljeno uz njenu kožu. 

»Rez!« reče Herb. Njegov glas je podrhtavao. »Angažujte je«, rekao je. Covek je 
ustao, preleteo očima preko devojke koja je sada jecala, a onda se brzo nagao nad njom 
i poljubio u obraz. Njeni jecaji su se pojačali. Njena zlatna kosa je bila popala, 
uokvirujući joj lice; izgledala je kao dete. Džon je strgnuo kacigu. Znojio se. 

Herb je ustao, upalio svetio u prostoriji, i okno je izbledelo stopivši se sa zidom, što 
ga je učinilo neprimetnim. Nije gledao Džona. Dok je brisao lice, ruka mu je 
podrhtavala. On je ugura u džep. 

»Kada ste započeli sa ovakvim audicijama?« upitao je Džon posle nekoliko trenu- 
taka tišine. »Pre nekoliko meseci. Pričao sam ti o tome. Vraga, morali smo, Džoni. Ovo 
je šest stotina devetnaesta devojka koju smo isprobali. Šest stotina devetnaest! Sve falš 
osim jedne. Mrtvi smo od istezanja vratova. Možeš li da zamisliš koliko smo vremena 
utrošili da to rešimo? Sati za svaku. Sada su u pitanju minuti.« Džon Luison je uzdahnuo. 
Znao je. On je to u stvari predložio kada je rekao: »Za test smisli bazičnu stresnu 
situaciju«. Nije želeo da zna kroz šta je Herb prošao. 

On reče: »U redu, ali ona je još dete. Šta da se radi s njenim roditeljima, zakonom, 
sa svim tim?« 

»Sredićemo to. Ne brini. A šta je sa En?« u 

»Od juče me je zvala pet puta. Ajkule su prepunile čašu. Želi da nas obojicu vidi 
ovog poslepodneva.« 

»Varaš se. Ne dolazi u obzir da prestanem u ovom trenutku!« 

»Ne. Ne varam se. Ona kaže da neće da radi ako se ne pojavimo. Uzeće pilule i 
spavaće dok ne dođemo tamo.« 

»Blagi Bože. Nije smela da se usudi!« 

»Rezervisao sam mesta. Odlazimo u dvanaest i trideset pet.« Još jedan trenutak su 
zurili jedan u drugog, a tada je Herb slegao ramenima. Bio je nizak, ne mnogo težak, ali 
ipak zdepast. Džon je bio visok preko šest stopa, mišićav, i bio je svestan da mora da 
kontroliše svoj temperament. Drugi su verovali da ako ga ispusti i za tren, okolo će 
ležati tela, ipak, on ga je kontrolisao. Ranije je to bio fizički čin, napor tela i volje da 
ukrote taj temperament, a sada se to obavljalo automatski, i on čak nije mogao ni da se 
seti prilika kada je gnev pretio da ponovo bukne. 

»Cuj, Džoni, kada vidimo En, pusti me da to sredim. U redu?« reče Herb. »Brzo ću 
to zavr... 

»Šta ćeš uraditi?« 

»Pljusnuću joj šljagu. Ako samo počne da iskaljuje svoj bes na meni, tresnuću je 
dole tako jako da će odskakati nedelju dana.« On se zadovoljno iskezio. »Ona je to do 
sada stalno radila. Znala je da nema zamene, i ako nas magarči. Neka sada pokuša. 
Samo neka pokuša.« Herb je koračao tamo-amo brzim, nestrpljivim koracima 

Džon je shvatio sa zgražanjem da mrzi zdepastog čoveka crvenog lica. Osećanje je 
bilo novo, bilo je gotovo kao da je mogao da proba ukus mržnje koju je osećao, a ukus 
je bio nepoznat i prijatan. 

Herb je prestao da korača i buljio je u njega jedan trenutak. »Zašto te je zvala? 
Zašto i tebe traži? Ona zna da ti nisi umešan u ovakav kraj.« 

»Ona zna da sam ja ravnopravan partner, u svakom slučaju«, reče Džon. 

»Ama nije u tome stvar.« Herbovo lice se izobličilo od cerenja. »Ona misli da si ti 
još uvek zagrejan za nju, zar ne? Ona zna da si se ti jednom, na početku, kada si radio 
na njoj upleo, da bi štos upalio.« Iskeženi se više nije šalio. »Da li je ona u pravu, Džoni, 
dragi? Da li je tako?« 

»Mi smo se nagodili«, reče hladno Džon. »Ti si svoje završio, ja sam svoje završio. 
Ona me traži jer nema poverenja u tebe i ne veruje više ni u šta što joj kažeš. Njoj je 
potreban svedok.« 

»Aha, Džoni. Ali sigurno se sećaš našeg dogovora.« Iznenda, Herb se nasmeja. 
»Znaš li Džoni, na šta ste ličili ti i ona? Na plamen koji pokušava da liže ledenu sveću.« 

U tri i trideset bili su u Eninim sobama u hotelu »Skajlajn« U Grand Bahamima. 
Herb se vraćao u Njujork, pa je rezervisao mesto za let u šest posle podne. En neće 
završiti do četiri, pa su se udobno smestili u njenim sobama i čekali. Herb je uključio 
ekran, ponudio kacigu Džonu, koji je klimnuo glavom, i obojica sedoše. Džon je nekoliko 
minuta posmatrao ekran; zatim i on stavi kacigu. 

En je gledala napolje, u daljinu, u morske talase, dugačke, zelene i lelujave; onda je 
upravila pogled bliže, u plavo-zeleno i živahno more, | naizad u peščane sprudove o koje 
su se talasi razbijali, raspršujući se u penu koja je izgledala dovoljno čvrsta da se po njoj 
može ići. Bila je smirena, ljuljuškajući se u čamcu, sunce joj je pržilo u leđa, štap za 
pecanje težak u njenim rukama. Podsećala je na ravnodušnu životinju, pomirenu sa 
svetom, odomaćenu u svetu, s kojim je činila jedno. Nakon nekoliko sekundi, ona spusti 
štap, okrete se, i pogleda visokog čoveka u kupaćim gaćicama koji se smešio. On pruži 
ruku i ona je prihvati. Onda uđoše u kabinu čamca, gde je čekalo piće. Njeno vedro i 
srećno raspoloženje se naglo pokvari, da bi ga zamenila užasna sumnja i početak straha. 

»Sta do đavola?...« progunda Džon, podešavajući audio. Kada je En bila na ekranu, 
audio je retko bio potreban. 

9... Kapetan Brader je morao da ih otera. Uostalom, oni još ništa nisu uradili...« 
govorio je čovek hladnokrvno. 

»Ali zašto misliš da će oni pokušati da me opljačkaju?« 

»Ko još ovde ima nakit vredan milion dolara?« 

Džon isključi ekran i reče Herbu: »Ti si lud! Nećeš se iz ovoga izvući tako lako!« 

Herb je ustao i prešao sobu, da bi stao ispred zida s prozorom, kroz koji se pored 
sjajnih belih plaža valjao i ljeskao plavi okean. »Znaš šta svaka žena želi? Da ima nešto 
vredno krađe.« On se zadovoljno smejuljio, nizak, promukao glas je bio bez radosti. 
»Između ostalog, i ovo. One žele da se s njima jednom ili dvaput grubo postupi, i da 
budu primorane da kleče... Naš novi psiholog je prilično dobar, znaš li? Još nas nije 
pogrešno uputio. En će se možda malo koprcati, ali sve će dobro proći« 

»Ona neće dopustiti pravu pljačku.« Glasnije, naglašavajući, on dodade, »Ja to ne 
bih dopustio.« 

»Možemo to da nasinhronizujemo«, reče Herb. »To je sve što nam je potrebno, 
Džoni, iniciramo ideju i posle samo nasinhronizujemo ostatak.« 

Džon je buljio u njegova leđa. Zeleo je da poveruje u to. Bilo mu je potrebno da 

poveruje u to. Njegov glas nije odavao ni trag od emocija kada je izgovorio, »Nismo 
tako počeli, Herb. Šta se dogodilo?x 

Herb se tada okrenuo. Lice mu je bilo tamno spram bleštavog svetla iza njega. »U 
redu, Džoni, nismo tako počeli. Stvari se kreću brže, to je sve. Ti si imao na umu štos, i 
način na koji smo mislili da ga izvedemo izgledao je sjajno, ali nije trajao. Priuštili smo 
im doživljaj kockanja, učenja skijanja, automobilskih trka, svega o čemu smo mogli da 
sanjamo, i to nije bilo dovoljno. Koliko puta možeš izvesti prvi skijaški skok u životu? 
Nakon kratkog vremena želiš nova uzbuđenja, znaš li? Za tebe je to bilo sjajno, zar ne? 
Kupio si sebi novu bleštavu laboratoriju i zatarabio se u njoj. Kupio si sebi vreme i 
opremu, i kada stvari nisu išle kako treba, mogao si sve da oteraš do đavola i počneš 
iznova i niko te nije proklinjao. Razmisli kako je bilo meni, dečko! Morao sam da izlazim 
na kraj sa nečim novim, nečim što će razdrmati En, i zbog nje, sa celom tom krasnom, 
beznačajnom svetinom, koja nije čak ni živa dok je ne pričepiš. Misliš da je to bilo lako? 
En je bila neiskusno dete. Za nju je sve bilo novo i uzbudljivo, ali sada nije tako, dečko. 
Veruj da sada nije tako. Znaš li šta mi je rekla prošlog meseca? Sita je i umorna od 
muškaraca. Naša živa vatra, Enil! Umorna od muškaraca!« 

Džon mu priđe i odgurnu ga. »Zašto mi nisi rekao?« 

»Zašto, Džoni? Šta bi ti učinio što ja već nisam? Uporno sam tražio pravog momka 
za nju. Koje bi ti novo uzbuđenje smislio za nju? Ja sam radio na njima, dečko. Na 
samom početku, rekao si mi da te ostavim na miru. U redu. Ostavio sam te na miru. Ti si 
čak čitao svaku belešku koju sam ti slao. Ti si ih parafirao, dečko. Sve što je urađeno, 
potpisali smo obojica. Ne govori mi više 'Zašto mi to nisi rekao'. Ne bi vredelo!« Lice mu 
je bilo neprijatno crveno, vena u njegovom vratu je iskočila. Džon se pitao da li Herb 
ima visok pritisak, i da li će umreti od kapi u toku jednog od izliva srdžbe. 

Džon ga je ostavio kod prozora. On je čitao beleške. Herb je znao da je on to radio. 
Herb je bio u pravu; sve što je on želeo, bilo je da bude ostavljen na miru. To je bila 
njegova ideja, posle dvanaest godina rada u laboratoriji na prototipovima, prikazao je 
svoj... trik... Herbu Dževitsu. Herb je u to vreme bio jedan od najvećh televizijskih 
producenata; sada je bio najveći producent na svetu. 

Trik je bio prilično jednostavan. Osoba sa elektrodama postavljenim u mozak, 
mogla je da emituje svoje emocije, koje su, mogle biti prenošene i hvatane pomoću 
kaciga, da bi ih publika primila. Ni reči, ni misli nisu izlazile, jedino osnovne emocije... 
strah, ljubav, ljutina, mržnja... Tako, povezani sa kamerom koja je pokazivala ono što 
osoba vidi, sa nasinhronizovanim glasom, vi ste bili osoba koja doživljava, uz jednu 
bitnu razliku, mogli ste da isključite prenos, ako bi prevršilo meru. »Glumac« nije 
mogao. Jednostavan trik. Vama zapravo nisu bile potrebne ni kamera ni zvučna traka; 
mnogi korisnici ih nikad nisu ni uključivali, već su puštali na volju svojoj mašti da se 
uklopi u prenos emocija. 

Kacige se nisu prodavale, već su se iznajmljivale na odgovarajuće kratko vreme. 
Najamnina od jednog dolara mesečno je skupljana prvog u mesecu, i bilo je preko 
trideset sedam miliona pretplatnika. Posle dva meseca, kada ga je zahtev za pro- 
dužavanjem programa odvojio od redovne televizije, Herb je kupio svoju sopstvenu 
televizijsku mrežu. Jednočasovni program nedeljno, prerastao je u jedan sat programa 
svake noći, da bi se sada emitovao osam sati dnevno uživo, uz još osam sati emitovanja 
snimaka. 

Ono što je počelo kao »Jedan dan u životu En Boument«, bilo je sada život u životu 
En Boument, a publika je bila nezasita. 

Utom je ušla En, okružena gomilom pratilaca koji su je svakog dana opsedali — 
frizerima, maserima, nabavljačima, zapisničarima... Igledala je umorno. Dala je grupi 
znak da izađe, kada je videla da su tu Džon i Herb. »Halo, Džone«, reče, »Herbe«. 

»En, draga, sjajno izgledaš!« reče Herb. On je obgrli i odlučno poljubi. Ona je i 
dalje stajala, sa rukama opuštenim niz telo. 

Bila je visoka, veoma vitka, sa kosom boje žita i sivim očima. Imala je široke, 
podignute jagodice, a usta široka i odlučna. Prema od sunca tamnom, crveno-zlatas- 
tom tenu, zubi su joj izgledali belji nego što ih je Džon zapamtio. Mada previše sigurna i 
energična da bi delovala ljupko, bila je veoma lepa žena. Pošto ju je Herb pustio, 
okrenula se prema Džonu, oklevala samo trenutak, a zatim pružila tanku, od sunca 
potamnelu ruku. Njegova je bila hladna i gruba. 

»Kako si, Džone? Dugo se nismo videli.« 

Bio je veoma zadovoljan što ga nije poljubila niti oslovila sa »dragi«. Smešila se 
veoma blago i nežno izvukla svoju ruku iz njegove. 

»Završila sam, Herbe«, reče ona. Glas joj je bio sasvim miran. Prihvatila je opor 
viski od Džona, ne skidajući pogled sa Herba. 

»U čemu je stvar, srce? Maločas sam te gledao, draga. Bila si sjajna danas, kao i 
uvek. Još uvek imaš stila, dete. Bilo je super.« 

»Sta ti bi s tom pljačkom? Mora da si sišao suma... 

»A, to. Cuj, En draga, kunem ti se da o tome ništa ne znam. Mora da ti je Loton 
rekao prave stvari o tome. Znaš da smo se složili da se do kraja ove nedelje lepo 
zabavljaš, sećaš se? I to pali, draga. Kada se ti zabavljaš i odmaraš, trideset sedam mi- 
liona ljudi uživa u životu i odmara se. Dobro je to. Ne možemo ih stalno stimulisati. Oni 
vole promene... Džon pruži bez reči čašu skoča sa vodom. Herb je uze, ne pogledavši. 

En ga je hladno gledala. Iznenada se nasmeja. Bio je to ciničan, gorak smeh. 
»Herbe, ne pravi se lud. Ne, pokušavaj da glumiš.« Ona ponovo srknu svoje piće, 
motreći ga netremice preko ruba čaše. »Upozoravam te, ako iko pokuša da me 
opljačka, raskrstiću s njim kao sa pravim provalnikom. Posle današnje emisije kupila 
sam pištolj, a naučila sam da pucam još kad mi je bilo devet ili deset godina. To još uvek 
znam. Ubiću ga Herbe, ma ko bio. « 

»Draga«, započe Herb, ali ga ona oštro preseče. 

»l ovo je mojih poslednjih nedelju dana. U subotu završavam.« 

»En, ne smeš to učiniti«, reče Herb. Džon ga je napregnuto posmatrao, tražeći 
znak slabosti, bilo čega; nije opazio ništa. Herb je ulivao poverenje. »En, pogledaj oko 
sebe, ovu sobu, svoju odeću, sve... Ti si najbogatija žena na svetu, imaš vremena za 
sebe, možeš da ideš kud god hoćeš, radiš što ti je volja...« 

»Dok ceo svet posmatra« 

»Pa šta? To te ne sprečava, zar ne?« Herb je počeo da korača brzo i nestrpljivo. »Ti 
si to znala kada si potpisivala ugovor. Ti si dragocena devojka, En. Lepa, osećajna, 
inteligentna. Pomisli na sve one žene koje imaju samo tebe. Šta će one da rade, ako ih ti 
ostaviš? Da umru? Moglo bi se desiti, da znaš. Po prvi put u životu one osećaju da žive. 
Ti si im dala ono što niko pre nije, što je samo nagovešteno u knjigama i filmovima iz 
starih, dobrih vremena. Neočekivano, one znaju šta znači suočiti se sa uzbudljivim, 
doživeti ljubav, osećati zadovoljstvo i mir. En, misli na one beznačajne, koji u svom 
životu imaju samo tebe, i na ono što možeš da im daš. Trideset sedam miliona 
sumornih, En, koji nikad nisu osetili ništa osim razočaranja i dosade, dok im ti nisi 
udahnula život. Šta oni rade? Posao, deca, računi. Ti si im, draga, ponudila svet. Bez 
tebe, oni više neće želeti da žive«. 

Ona nije slušala. Gotovo popano, rekla je: »Govorila sam sa svojim advokatima, 
Herbe, i ugovor je nevažeći. Ti si ga već bezbroj puta prekršio, insistirajuići da se 
prvobitni sporazum proširuje. Prihvtala sam da učim mnogo novih stvari, da bi publika 
mogla da proživljava sa mnom. Jesam. Bože moj! Pentrala sam se uz planine, lovila 
lavove, učila skijanje i skijanje na vodi, a sada, ti od mene tražiš da umirem svake 
nedelje po malo... ta avionska nesreća, nije loše, sasvim dovoljno da me užasne. Onda 
ajkule. Ja stvarno mislilm, Herbe, da je puštanje ajkula dok sam se skijala značilo ubiti 
me. I sam vidiš da ćeš me ubiti. To će se desiti i ti nećeš moći to da zaustaviš. Uopšte 
ne.« 

Posle njenih reči usledila je teška, napregnuta tišina. »Ne!« vrisnuo je Džon, 
bezglasno, reči mu nisu izlazile iz usta. Gledao je Herba. On je prestao da korača, kad je 
En počela da govori. Nešto je prešlo preko njegovog lica, iznenađenje, strah, nešto što 
nije bilo lako identifikovati. Onda je njegovo lice postalo potpuno bezizražajno, i on je 
digao svoju čašu, ispio do kraja skoč i vodu i vratio čašu na bar. Kada se ponovo 
okrenuo, sumnjičavo se smešio. 

»En, šta te stvarno muči? Ranije su bile varke. Znaš za njih. Oni lavovi se nisu 
stvarno pojavili, to znaš. A lavinu je trebalo da neko pokrene. | to znaš. Šta te još tišti?« 

»Zaljubljena sam, Herbe. Zelim da prekinem sada, pre no što uspeš da me ubiješ.« 

Herb nestrpljivo odmahnu. »Da li si ikad gledala svoj šou, En?« Ona klimnu 
glavom. »Mislio sam da nisi. Ti ne bi znala za novi razvoj od pre mesec dana, nakon što 
smo planirali taj novi odašiljač u tvojoj glavi. Oko toga se, En, angažlovao dečko Džoni. 
Znaš te naučnike, nikad zado-voljni, uvek poboljšavaju, menjaju. Gde je kamera, En? Da 
li uopšte znaš gde je ona sada? Da li si poslednjih nedelja uopšte videla kameru ili bilo 
kakav rikorder? Nisi i više nećeš. Ti si srce, i sada na programu«. Njegov glas je bio 
sasvim tih, gotovo veseo. »Ti zapravo nisi na programu jedino kad spavaš. Ja znam da si 
zaljubljena. Znam i ko je on; znam kako ga doživljavaš; znam čak i koliko on nedeljno 
zarađuje. En draga, ja to treba da znam. Ja ga plaćam.x Sa svakom izgovorenom reči on 
joj je prilazio, dok mu se lice nije našlo na svega nekoliko inča od njenog. Nije imao 
sreće da izbegne nagli udarac koji mu je zabacio glavu, i pre nego što je iko shvatio, on 
je nju udario u leđa. En je pala u stolicu, za trenutak previše zabezeknuta da bi mogla 
da govori. Tišina je postajala sve teža, neprijatna i tmurna, kao da su se reči rađale, i pre 
no što se izgovore umirale, jer su za čovečji duh bile previše brutalne. Na Herbovim 
usnama je bila krvava mrlja, gde ga je posekao njen dijamantski prsten. On dodirnu 
usne i pogleda svoj prst. »Sve je snimljeno, srce, čak i ovo«, reče. Zatim se vrati ka baru, 
okrećući joj leđa. 

Na njenom obrazu bio je širok, crveni trag. Sive oči su postale crne i gnevne; nije sa 
njega skidala pogled. 

»Smiri se, srce«, reče Herb nakon kratke pauze, njegov glas je ponovo bio blag i 
smiren. »To neće ni na koji način uticati na ono što radiš. Ti znaš da veliki deo toga ne 
možemo iskoristiti, ali izato urednici imaju veću mogućnost izbora. Stigli smo dotle da 
je, od tvog dolaska, većina interesantnih stvari već bila na programu. Poput kupovine 
pištolja. To je famozna stvar, draga. Nisi ugušila i jedan osećaj i sve će biti super, kao 
čisto zlato.« Završio je mešanje pića, okusio ga, a zatim ispio najveći deo. »Koliko žena 
morao da izađe i kupi pištolj radi zaštite? Misli na sve njih dok dodiruješ taj pištolj, 
osećaj ono što si osetila kada si ga podigla, gledala...« 

»Od kada snimate sve vreme?« upitala je. Džon je osetio kako ga podilaze žmarci 
niz kičmu, kao nagoveštaj uzbuđenja. On je preko minijaturnog odašiljača znao šta se 
zbiva, znao je za navalu njenih osećanja. Na njenom mirnom licu pokazao se samo 
njihov trag, ali je patnja koja je iznutra nagrizala, bila verno snimana. Njen staložen glas 
i smireno držanje bili su laž, jedino trake nisu nikada lagale. 

I Herb je osetio buru koja se krila iza njene mirnoće. Spustio je svoju čašu, prišao 
joj dok je klečala kod stolice, i uzeo njenu ruku u svoje obe ruke. »En, molim te, ne ljuti 
se na mene. Bio sam razočaran novim materijalom. Kada je Džoni izbacio taj novi trik, 
znali smo da možemo snimati i morali smo pokušati, a ako bi ti znala, ništa ne bi 
vredelo. To nije način da se išta testira. Ti si znala da usađujemo odašiljač...« 

»Koliko dugo?« 

»Nešto manje od mesec dana.« 

»A Stjuart? | on je jedan od tvojih ljudi? | on ima odašiljač? Ti si ga angažovao da... 
da vodi ljubav sa mnom? Je li tako?« 

Herb klimnu glavom. Ona izvuče svoju ruku i okrete glavu, ne mogavši više da ga 
gleda. On tada ustade i ode do porozora. »Ali u čemu je razlika?- povika. »Da sam vas 


53 


upoznao na zabavi, ne biste o tome uopšte razmišljali. Kakve ima veze ako sam to 
učinio na ovaj način? Znao sam da ćete se dopasti jedno drugom. On je slavan kao i ti, 
voli iste stvari koje i ti voliš. Potiče iz siromašne porodice, slične tvojoj... Sve je govorilo 
da ćete se slagati...« 

»O, da«, reče ona gotovo odsutno. »Slažemo se.« Pipala je u svojoj kosi, tražeći 
ožiljke. 

»Sada je već sve zaceljeno«, reče Džon. Ona ga pogleda kao da je zaboravila da je 
ontu. 

»Naći ću hirurga«, reče ona ustajući, dok su joj prsti pobeleli od stezanja čaše. 
»Neurohirurga...« 

»To je novi proces«, reče Džon polako. »Bilo bi opasno upuštati se, nakon što 
SU... 

Ona ga je dugo posmatrala. »Opasno?« 

On klimnu glavom. 

»Mogao bi da ih izvadiš...« 

On se setio početka, kako ju je oslobađao straha od elektroda i žica. Njen strah je 
bio strah deteta prema nepoznatom i nečem što se ne da upoznati. Često joj je 
dokazivao da može da mu veruje, da je neće lagati. Nije je lagao, onda. U njenim očima 
je bilo isto poverenje, ista nepokolebljiva odanost. Ona mu veruje. Ona bi bez pitanja 
prihvatila sve što on kaže. Herb ga je nazvao ledenom svećom, ali je pogrešio. Ledena 
sveća bi se otopila na njenoj vatri. Više nalik na stalaktit, oblikovan vekovima postojanja 
civilizacije, sloj po sloj, on se formirao dok nije zaboravio kako da se potčini, i kako da 
pronađe ventil za buru koju je osećao negde u praznom, tvrdom srcu. Ona je pokušala i, 
razočarana, okrenula se od njega, povređena, ali nesposobna da ne veruje onome koga 
je nekad volela. Ona je sada čekala. Mogao je da je oslobodi, i ponovo izgubi, ovoga 
puta nepovratno. Ili bi mogao da je zadrži dokle god je živa. 

Njene lepe sive oči bile su pune straha i poverenja koje joj je ulio. On joj polako 
protrese glavu. 

»Ne moguć, reče on. »Niko ne može.« 

»Shvatam«, promrmlja ona, sa izraziom tuge u očima. »Mogla bih da umrem, zar 
ne? Imao bi tada divnu scenu, zar ne, Herbe?« Ona se udalji od Džona. »Naravno, 
morao bi da izmisliš priču, ali ti si u tome sjajan. Nesrećni slučaj, hitno potrebna 
hirurgija mozga, sve što ja osećam dok umirem zbog sirotih beznačajnih ženetina 
kojima nikad neće operisati mozak. To je jako dobro«, rekla je užasnuto. Oči su joj bile 
sasvim crne. »U stvari, što god da ja odsad uradim, ti ćeš iskoristiti, zar ne? Ako te 
ubijem, to će biti samo materijal iz kog će tvoji urednici da biraju. Istraga, zatvor, vrlo 
dramatično... Ili ako se ja ubijem...« 

Džon se osećao pokunjeno, kao da ga je polako ispunjavala hladna, teška od- 
govornst. Herb se nasmeja. »Priča će izgledati otprilike ovako«, reče. »En se duboko, 
iskreno zaljubljuje u stranca. Svi znaju kako je takva ljubav duboka svi su oni to iskusili, 
znaš. Ona ga zatiče kako vodi ljubav sa devojkom, ljupkom mladom tinejdžerkom. 
Stjuart joj kaže da je sa njima svršeno. On voli malu nimfu. Ona se ubija zbog nesrećne 
ljubavi. U tebi besni prava bura strasti upravo sada, zar ne srce? Ništa za to, snaći ću se 
kada izbacim ovu scenu.« 

Ona zavitla svoju čašu na njega, a ledene kocke i delovi pamorandže napraviše 
prugu po sobi. Herb se saže, iscerivši se. 

»To je, draga, prokleto dobro. Zaprepašćujuće, ne možemo ih previše zaprepaš- 
ćivati. Oni će to zavoleti, kada prebrode šok što su te izgubili. | da znaš da će prebroditi. 
Uvek je tako. Upitaj se da li je istina da se to desi sa onim ko doživi nasilnu smrt?« 

En se ugrizla za usnu, ponovo polako sela, a oči su joj bile čvrsto stisnute. Herb ju 
je posmatrao za trenutak, a zatim još veselije reče, »Već imamo devojku. Ako im pružiš 
smrt, moraš im pružiti novi život. Jedan iznenada okončaš. Drugi iznenada započneš. 

Devojku ćemo nazvati Sindi, biće to prava priča o Pepeljugi. | nju će voleti. 

En otvori oči, sada zamagljene i crne, bila je tako napeta, da je Džon osetio da se i 
Talas uzbuđenja ga obuze, i zinao je da bi sve to odglumio, i sve to osetio, ne-pojam, ni 
bes, strah, užas od prezentiranja smrti drugima da bi u njoj zlurado užlivali, i najzad, 
moru. Sve bi to znao. Gledajućli En, požele da ona tada sa njim sve prekine. Ali nije. Ona 
je stajala nepomično, leđa su joj bila ukočena, a usne stisnute i nabrane. Glas joj je bio 
potišten kada je rekla, »Stjuart počinje za pola sata. Treba da se presvučem.« Ostavila 
ih je ne osvrnuvši se. 

Herb namignu Džonu i pokaza prema vrtima. »Hoćeš li da me odvezeš na avion, 
dete?x U vozilu on reče, »Budi uz nju koji dan, Džoni. Kasnije, kada shvati koliko se 
stvarno upecala, može da dođe i do burnije reakcije.x On se ponovo zakikota. »Hvala 
Bogu! Dobro je što ti veruje, Džoni dečko!« 

Dok su u mermernom i hromirnom terminalu čekali da prispeli avion iskrca svoje 
putnike, Džon reče, »Misliš li da će posle ovoga od nje biti ikakve vajde?« 

»Ona ne može sebi da pomogne. Previše je okrenuta životu da bi svesno odabrala 
da umre. Ona je kao džungla iznutra, sirova, divlja, netaknuta tim blagim slojem 
civilizacije koji se na njoj vidi. To je tanak sloj, dete, stvarno tanak; ona će se boriti da 
ostane živa. Postaće opreznija, budnija prema opasnosti, uzbuđenija i i uzbudljivija... 
Kada je on večeras dodirne, bukvalno će se raspasti. Stvarno, predobro naelektrisana. 
Čak je možemo malo urediti, malo smekšati.« Njegov glas je bio veoma srećan. »On je 
takne da ona gori, i ona reaguje. Prava divljakuša. Jedistvena je, i nova devojka je 
jedinstvena; Stjuart... Oni su Džoni, pomalo daleki, na svoj način. Na nama je da ih 
pronađemo. Bog zna da li nam trebaju svi koje možemo dobiti.« Njegovo lice posta 
zamišljeno i zaneto. »Znaš, moja ideja o odnosu sa devojkom i nije bila tako loša. Ko bi 
ikada sanjao, da ćemo od nje dobiti takvu reakciju? Sa pravim razvojem situacije...« 
Morao je da potrči da uhvati svoj avion. 

Džon je požurio natrag u hotel, da bude pored En ako joj bude bio potreban. 
Nadao se da će ga ona ostaviti na miru. Prsti su mu podrhtavali dok je uključivao svoj 
ekran, iznenada mu se pojavila u sećanju slika deteta koje plače, i ponadao se da će 
Stjuart sasvim malo povrediti En. Podrhtavanje njegovih prstiju se pojačalo; Stjuart je 
bio na programu od šest do dvanaest, a on je propustio već čitav sat. Podesio je svoju 
kacigu i utonuo u duboku stolicu. Nije uključio audio, da bi se rađale njegove reči, da bi 
njegove misli ispunjavale prostore. 

En se naginjala prema njemu, prinoseći usnama penušavi šampanjac, oči su joj bile 
krupne i meke. Govorila je, obraćala se njemu, Džonu, oslovljavajući ga po imenu. On 
oseti drhtavi trzaj negde duboko u sebi, i njegov pogled se spusti i ostade na njenoj 
preplanuloj ruci, u njegovoj, dok ga je njena struja prožimala. Njena ruka je drhtala 
kada je svojim prstima prešao od njenog dlana do ručnog zgloba gde je kucala plava 
vena. Slabo kucanje je postalo ubrzano, a zatim se pojačalo, i kada ju je ponovo 
pogledao u oči, one su bile tamne i vrlo duboke. One su poigravale i on je osetio njeno 
telo pored svog, povodljivo, preklinjuće. Soba se zamračila i ona je bila obris na 
prozoru, njena haljina je lepršajući oko nje klizila na dole. Tama je postala gušća, ili je 
on zatvorio oči, i ovoga puta kada je njeno telo pronašlo njegovo, ničega nije bilo 
između njih, a sve okolo se rušilo. 

U dubokoj stolici, sa kacigom na glavi sedeo je Džon, a šake su se neprestan 
stiskale, otvarale, stiskale. 

15023: VESTERN 


Robert Balot se vozi u susret prelomnom trenutku svog života. On to još uvek ne zna; 
kroz pola sata, kad taj trenutak nastupi, znaće. 

On je jedan od retkih u godini 15023 naše ere koji voli da se vozi beskrajnim 
hodnicima sveta. Na Zemlji već odavno, već hiljadama godina, ne postoje nikakvi dru- 
movi; i sama reč »drum« je arhaična i uglavnom zaboravljena, egzotična, kao na primer 
reč »buzdovan« ili predstava o mongolskoj konjici na dugom maršu. | jedno, i drugo, i 
treće, podjednako postoje samo u prastarim rečnicima i u filmovima. Jer, ne može biti 
druma ako nema onog otvorenog prostora oko njega, onog prirodnog prostranstva sa 
obe strane, bez obzira da li je to prostranstvo ispunjeno zelenilom, ili peskom, ili sne- 
gom, ili ma čim drugim što priroda daje; taj okolni pejzaž, kroz koji drum treba da 
prođe, bitni je sastavni deo samog pojma »drum«. 

»Spremi vozilo«, rekao je Robert Balot tog dana, ustajući od svog đačkog radnog 
stola i protežući se. Prolazeći kroz predsoblje, uzeo je sa jednog stočića prozirnu 
najlonsku kesu sa kokicama, gricnuo ih nekoliko: prijatan slan ukus, nepromenjen već 
mnogo hiljada godina. Dok je stigao do izlaznih vrata stana i otvorio ih, jajoliko vozilo sa 
četiri mekana točka već je bilo spremno i čekalo ga je u hodniku; opažajući približavanje 
korisnika, vozilo je otklopilo svoju gornju, prozirnu polovinu, i otvorilo sva četvora 
vrata. Robert ima samo dvanaest punih godina, ali je već izrastao u visokog dečaka. 
Pridržao se desnom rukom za toplu, čistu, sivu plastiku, stupio je nogom u mekanoj 
papuči u vozilo, koje se zbog toga malo zaljuljalo. Seo je na jedno od dva prednja 
sedišta i rekao; »Idemo«. Sva četvora vrata se zatvoriše, polako ali čvrsto, a prozirna 
gornja polovina jajeta se spusti i zabravi. Linija između prozirnog i neprozirnog bila je 
negde u visini Robertovih kolena; nikakvih instrumenata nije bilo ispod te linije, ni 
volana, kočnica, merača brzine, ničega, to je bilo samo mesto za odmaranje nogu. »U 
salu«, reče Robert Balot. Vozilo je pošlo niz hodnik, koji je ovde, u stambenom bloku, 
dosta krivudao. Bilo je tu oko hiljadu stanova, ali uglavnom praznih; sem Roberta, još 
najviše dve ili tri osobe su stanovale u tom bloku. Zatim jajoliko vozilo izađe u nešto 
veći i praviji hodnik, i pođe brže. Iz hodnika u hodnik, a gde bi se drugo i moglo poći? 
Čitava suvozemna površina planete Zemlje bila je odavno prekrivena građevinama, a 
građevine su u Prvoj velikoj rekonstrukciji od 12500. do 13500. godine, za samo hiljadu 
godina, zamenjene jednom, novom, nigde prekinutom svetskom građevinom; naravno 
da u tom divovskom poslu ljudi nisu ni rukom makli nego su radile i planirale isključivo 
mašine. Preko sto pedeset miliona kvadratnih kilometara prekriveno je na taj način 
zgradom, slojevitom strukturom od betona i čelika debelom oko pola kilometra. Gore 
su bili krovovi, antene, aerodromi, kosmodromi, poljoprivredne bašte, fabrike hrane, 
rezervati biljaka i životinja, sve i svašta, samo ne drumovi. Ako ste hteli da pređete iz 
jednog dela svetske građevine u neki drugi njen deo, makar i hiljadu ili petnaest hiljada 
kilometara daleko, morali ste ići kroz hodnike. 

Robert jezikom čisti zube od slanih čestica. »Daj mi mamu«, kaže. Meke bele gume 
blago šište po čistom, ravnom, sivom podu hodnika; unutrašnjost vozila miriše na 
plastiku; rad elektromotora više se oseća kao blaga vibracija ispod poda, nego što se 
čuje; okolo vazduh šumi, tiho huji, dok se vozilo probija kroz njega. Malo promaje 
prolazi ispod slabo zabravljenog poklopca, i Robert to oseća na svojoj desnoj strani. 

Robertov otac i majka su penzioneri, što znači samo da u školovanju nisu pokazali 
dovoljno uspeha da se kvalifikuju za ijedno zanimanje. Odavno su ukinuta sva fizički 
naporna zanimanja, kao nepotrebna; zar biste vi terali čoveka, i plaćali ga, da kopa ili 
nosi terete, ili da se bori sa rekom rastopljenog čelika u železari, ili da silazi u okno 
rudnika, kad milioni neumornih mašina već rade sve takve poslove danonoćno, jeftino, 

bezbedno, izvrsno, bolje? Jedina preostala zanimanja su ona okrenuta intelektualnim i 
ličnim uslugama i vrhuncima nauke. Psiholog, psihijatar, ne bilo kakav, nego bolji od 
kompjutera-psihijatra: kombinacija doktora nauka i super--talentovanog praktičara. 
Strateg za planiranje hemisferne hemijske industrije, i to samo za oblast sinteze belan- 
čevina. Ništa od toga ne mogu da rade tridesetpetogodišnji Ernest Balot i tride- 
setdvogodišnja Linda Balot, rođena Zukert, i zato će, kao penzioneri, živeti doveka ne 
radeći ništa. 

Skriveni zvučnik, smešten u tapaciranoj unutrašnjoj strani desnih prednjih vrata, 
tiho zuji i prenosi zvuk nalik na pozivnu zvonjavu telefona. Najzad se majka odaziva 
»Da?« 

Njen glas je dalek, nezainteresovan: svi su izgledi da je opet pijana ili blago 
drogirana, kao što je već njen običaj. Tamnokosi Robert sedi sa rukama u krilu, drži kesu 
sa kokicama u levoj, punu šaku kokica u desnoj, udobno se zavalio, noge je malo raširio, 
gleda pravo u daljinu gde se hodnik sužava do tačke ka kojoj vozilo stalno hrli; govori. 
»Idem da gledam filmove u velikoj sali.« 

»Ma dobro«, kaže Linda Balot svom sinu jedincu i prekida vezu. Mladom Robertu je 
jasno da nju savršeno ne zanima da li se on nalazi u nekom stanu ili nekoj sali, ili se 
nekud vozi; ne zanima je ništa u vezi s njim, ne zanima je čak ni da li će se on uspešno 
kvalifikovati za neko zanimanje. Završni praktični ispit ne može se polagati pre tridesete 
godine, sem ako neko dokaže da je genije. Pred njim je još osamnaest godina napornog 
učenja, opredeljivanja za smer, praktičnog usavršavanja, novog učenja, novog oprede- 
ljivanja za uži smer, a sve to skupa nikog sem njega ne interesuje. To mu je odavno 
jasno; javio se majci samo zato što iskra ambicije koja gori u njemu zahteva da on bude 
ne samo izvanredan učenik i snažan momak, nego i dobar sin. On je mnogo bolji sin 
nego što su oni roditelji; on to zna, mada još nikad nije sebi tako nešto rekao. Ne može 
da uvredi svoje roditelje čak ni u mislima. 

Sto kilometara na čas; nijedno vozilo na svetu ne može da vozi brže, pa ni ovo 
Robertovo lično vozilo. Točkovi nisu predviđeni za brže okretanje; krivine u hodnicima, 
iako blage, ne omogućavaju bezbedno zaokretanje pri većim brzinama. Usporavanja u 
krivinama nema. 

Hodnik je jedva nešto širi od vozila i jednosmeran je; svi hodnici Zemlje su jed- 
nosmerni, bez izuzetka, tako da se vozila ne mogu nikad čeono sudarati, čak ni kad bi 
kompjuter, koji upravlja svim vozilima odjednom, pogrešio. Ali zidovi nisu uniformni ni 
monotoni, nikako. Postoje bočni prolazi, namenjeni skretanju u druge tunele, ponekad 
sa kosim rampama koje vode gore ili dole. Postoje bezbrojni poprečni tuneli, horizon- 
talni, vertikalni i kosi, za servisne mašine, koje većinom imaju zupčasti točak za pogon, 
koji se oslanja na zupčastu gornju površinu šine, i po četiri točka-hvatača koji se drže za 
unutrašnje površine velikih šina T-profila. Proleću mnogobrojna zatvorena vrata, pone- 
ka oklopljena. Evo gde se hodnik proširio, naglo, u čitavu halu; tu su nanizani mnogi raz- 
nobojni rezervoari i cevovodi. Robert zna ovo mesto, i pripremljen je za oštri, neprijatni 
smrad amonijaka koji se sa promajom probija u vozilo. To brzo prolazi. Zidovi i tavanica 
na bezbroj mesta su obeleženi slovima, ciframa i znacima raznih boja i veličina, koji 
iskrsavaju i onda naglo zamiču u rubove Robertovog vidnog polja. Slova i cifre su ra- 
zumljivi za ljude, a znaci samo za kompjutere. Evo nove zjapeće hale; i u njoj je samo 
jedan rezervoar, miliontonski, na njemu su ogromna oranž slova AATP, pa cifra sedam 
napisana crveno i pedesetak uspravnih crnih crta različitih širina; kompjuteri će možda 
čitati samo to poslednje. Već je i ta hala iza vozila. Sad se tavanica uzdiže i širi da 
propusti spletove sa možda pola miliona različitih električnih kablova; nijedan nije tanji 
od ljudskog prsta, svi su dobro izolovani, neki blago zuje. Proleću boje, dubine, okviri. 
Sad se desno i levo granaju izlazi za nove stambene blokove: milioni stanova, velikom 
većinom praznih. Tu je negde možda i tata Ernest... sam kompjuter bi znao u kom 
stanu, i u kakvom stanju; a možda je otišao na drugi kraj sveta, možda ima novu mladu 

poznanicu. Još pre tri nedelje je otac otišao od kuće, ne javljajući se; to mu nije prvo 
takvo odsustvovanje, niti je to majku uzbudilo. 

Kokica mu je već dosta; postaju nekako papirnate i bljutave u ustima. Robert ih 
ostavlja, češka prstom jednu od svojih crnih obrva koje su, za dečaka, veoma guste. Zar 
nova bubuljica? Drema; put traje već četvrt sata, a pre toga je nekoliko časova, zapravo 
čitavo prepodne, vrlo naporno učio. Seća se kako je jednom pitao oca, prilikom jedne 
od njihovih retkih zajedničkih vožnji, šta se nalazi u nekom ogromnom cevovodu. »Ma 
boli te uvo šta teče tamo«, odgovorio je otac tada, hrapavim glasom. »Šta te briga? Ja 
ako sam učio hemiju, ne znači da to znam. Verovatno je nešto što smrdi i što je 
otrovno. Ima oko deset miliona važnijih hemijskih jedinjenja u industriji sveta. 'O'š 
naučiš svih deset miliona napamet?« 

»Mis'io sam da je možda nešto važno«, uzvratio je tada tanki glas. »Oče, zašto ti 
meni nikad ne odgovaraš? Niko neće da priča sa mnom.« 

»Sta je važno?«, rekao je otac. Pokazao je palcem nazad preko ramena. »Onaj 
cevovod ne može da bude važan. Važno je dobro jesti i piti i lepo živeti. A ako pitamo 
kompjuter i on odgovori, bi-nitro-nešto-tri-sulfo-nešto-di-n-metil-nešto, šta od toga 
imaš?« 

Bliži se kraj vožnje; to Robert Balot zna po tome što sa leve strane sada promiče 
kilometrima dugi digitalni displej od mrkog stakla, na kome se milijarde oštrih belih 
kvadratića svetlosti munjevito pale i gase, neznano zašto. Taj displej je dečaku takoreći 
nadohvat ruke, fizički, ali ono što se na njemu iskazuje je u jednom drugom smislu ne- 
dohvatno daleko. Promiču kilometri displeja visokog od poda do tavanice hodnika, kilo- 
metri, a svaki kvadratni centimetar neprestano, munjevito, tajanstveno radi, šalje neke 
kompleksne poruke. Možda će Robert jednog dana shvatiti namenu svega toga, ali 
sasvim sigurno nikad neće moći, sa svoja dva ljudska oka, dve šake, sa sporim ljudskim 
mozgom, da se uključi u rad displeja. Evo poslednjih stotina metara displeja: jajoliko 
vozilo već usporava. Staje. Otklapa se i raskriljuje. Robert izlazi malčice ukočeno. Zedan 
je. Velika dvokrilna kapija pred njim tiho se otvara, uvlačenjem u levi i desni zid; iza nje- 
ga se vozilo zatvorilo i već klizi ka nekom svom parkingu, ko zna kuda. Visoki, lepo, 
građeni dečak u sivoj košulji sa podvrnutim rukavima i u pantalonama nalik na farme- 
rice prolazi sada kroz salu prostranu, visoku, lepu, očito namenjenu da se u njoj gosti 
mnoštvo sveta, ali praznu. Levo je bife, ali za dugim šankom niko ne sedi. Desno je 
podijum za igranje, čist i neizgreban. Iza toga, kroz tamno-staklena vrata, nazire se 
prostranstvo restorana, pustinja savršeno pripremljenih stolova. Robert prilazi šanku. 
»Bokalče vode«, kaže, i robot—poslužitelj uzima, toči i dodaje, Robert pije vodu i vraća 
poluprazno bokalče koje nestaje sa vidika. Polazi ka sali. Garderobe nema, jer u svetskoj 
zgradi nikad ne prete, ni kiše ni snegovi, nijedan dan u milionima dana nije ni topliji ni 
hladniji, kišobrani su zaboravljeni baš kao i konjski tramvaji, kaljače i rimski kameni mlin 
sa magarećom ili robovskom zapregom. Ljudi mogu da dođu svuda u sobnoj odeći, ali 
danas ovde niko nije došao, niko sem Roberta. On prilazi sledećim velikim dvokrilnim 
vratima, ona se uvlače levo i desno, on ulazi u slabo osvetljenu bioskopsku salu, gde će 
se njegov život kroz deset minuta srušiti. 

Ništa se ne prikazuje, nema kome. Veliki stakleni ekran sada je crn. Robert u hodu 
progovara: »Molim listu vesterna iz treće četvrtine drugog milenijuma, sem onih koje 
sam već gledao.« 

Sve celuloidne filmske trake iz te davne epohe, pre oko 13000 godina, odavno su se 
raspale i pretvorile u prah i u krte ljuspice čuvanja nevredne: ali su ljudi već krajem 
dvadesetprvog veka presnimili desetine hiljada filmova na digitalne kompjuterske tra- 
ke. Foto—emulzija i zvučni zapis analizirani su tada pod mini-laserskim mikroskopom, 
bukvalno molekul po molekul, i sve je pretvoreno u nizove elektronskih svetlo-tamno 
signala; ekran pred njim je superiorni potomak nekadašnjih »televizora«; i slika i ton 
biće odlični, a njihov rok trajanja je večnost. 

Pojavljuju se krupna bela slova. Robert prolazi između redova udobnih fotelja — 
ima ih ukupno preko dvesta — i seda na svoje uobičajeno mesto, u najomiljeniju fote- 
lju. Ne čita prve dve rečenice, koje neizbežno glase: »Vožnja vas je koštala pedeset 
kredita. Projekcija će vas koštati dvanaest kredita na sat.x Mamina penzija iznosi milion 
kredita mesečno, a od toga, ona Robertu daje sto hiljada kredita kao džeparac. Na svom 
tekućem računu on već ima preko dva miliona kredita ušteđenog džeparca, jer Robert 
Balot malo troši, uvek oblači isto, malo putuje, ne lomi i ne razbija, samo uči i gleda 
filmove. 

Ekranom marširaju gusti redovi belog teksta, polako, nagore. Godina, pa naziv fil- 
ma, pa imena režisera i glavnih glumaca, eventualno primedba o dobijenim nagradama 
i postignutom uspehu. »Džon Vejn!« uzvikuje Robert, koji tek što se smestio u fotelji. 
Kokice je zaboravio u vozilu; to su roboti odavno počistili. Ješće posle filma. »Taj film 
hoću, broj šesnaest.« 

I film počinje. Jedini gledalac ne zna šta u sebi ima, i ne zna da će to kroz nekoliko 
minuta izgubiti. Od deset miliona odraslih ljudi, koliko još živi na svetu, preko 9900000 
su davno napustili svaki napor i rad, ne trude se više da se obrazuju, i nemaju nameru 
da svojoj deci takav trud preporuče: ima samo stotinjak hiljada osoba, većinom mladih, 
koje se još trude da nešto nauče, još idu u školu, pokušavaju da shvate mehaničku 
civilizaciju u kojoj su. Ogromna većina njih će uskoro pretrpeti neuspeh jer će se 
zahtevano znanje upravo u ovoj generaciji bitno povećati. Samo desetak mladih ljudi, 
među njima i Robert Balot, imaju takav silan prirodni talenat, tako ludu želju za us- 
pehom, i tako miran porodični život, da mogu da uspeju, da se kvalifikuju. A od tih 
desetak, jedino Robert krije u sebi i klicu sposobnosti da povede ljude, da ih organizuje i 
usmeri, da im da cilj i strogu disciplinu; on drugima ne bi bio neprihvatljiv kao vođa, ni 
zbog razloga jezičke prirode, ni zbog nekih starih ali ne i zaboravljenih podela kao što su 
nacionalne, religijske i ideološke. A kompjuter, onaj svetski, glavni, još uvek istinski 
sluša naređenja ljudi, mada ima svoj dugoročni plan da ih spreči da mu izdaju suviše 
štetna naređenja. Presudni je istorijski trenutak: već kroz deset godina sve će biti 
bespovratno, zauvek rešeno. Robert Balot bi mogao povesti ljude jednim putem koji 
vodi do zvezda, mogao bi u poslednjem trenutku sprečiti da se oko ih sklope divovske 
čelične kapije 


10521: DOKUMENTARAC 


Violeta Vučinić je najviša rastom od svih petnaestogodišnjih devojaka na svetu. Ona 
to tačno zna, jer petnaestogodišnjih devojaka sada, u godini 70521, ima na svetu samo 
četrdeset i dve, i Violeta sve njih poznaje. Nijedna nije više od 170, a Violeta ima 175. | 
po nekim drugim karakteristikama Violeta Vučinić se znatno razlikuje od svih svojih 
vršnjakinja: voli kretanje, čitanje, ima ambicije. Od četrdesetak preostalih devojaka tog 
uzrasta, desetak su teške narkomanke, još od boravka u majčinoj utrobi, potpuno i 
zauvek izgubljene za svet budnih; ostale imaju samo ambiciju da u svakih dvadesetčetiri 
časa upakuju što više seksa, fine hrane, spavanja, i raznih hirova i besova, a sve to po 
mogućnosti bez ikakvog zamora. Prvu od tih stavki, seks, Violeta je izbegla: izjavila je da 
sa nepismenim mladićima nema nameru da se druži, a još manje sa klincima ili mator- 
cima. Pošto se između te dve kategorične generacijske zagrade nije našao baš nijedan 
pismen momak, ostala je sama. 

Danas je gledala, jedan za drugim tri dokumentarna filma o životinjama. Na svetu 
se, i posle Treće velike rekonstrukcije, našlo mesta za zoološke rezervate; tamo se još 
uvek čuvaju hiljade životinjskih i biljnih vrsta. Okeani sveta, i Antarktik, još pre dvesta 
vekova pokriveni su prvo mrežom mostova, a zatim kontinuiranom čeličnom površi- 
nom, da bi se odsekla snaga vazduha od snage mora, da bi se atmosferi oduzela vlaga 
koja joj daje zube i kandže, podlu silu korozije, tešku pesnicu leda, naglu vatru groma. 

Biljni svet mora ostao je tada da se talasa u mraku, beznadno, i brzo je odumro, a za 
njim, lišen hrane, i životinjski svet mora. Uzorci su, međutim, sačuvani u nekoliko velikih 
akvarijuma. Violeta je videla jedan takav akvarijum, ogromni kristalni stub dubok pet 
kilometara. Kasnije su mora i okeani pregrađeni do samog dna, zarobljeni u čelične 
ćelije, kako bi se onemogućilo da plima i zemljotresi pokreću ogromne vodene mase i 
ugrožavaju svetsku zgradu. Ta je zgrada sad obavijala celu planetu pokrivajući savršenih 
sto procenata površine; dubina zgrade varirala je od jednog do deset kilometara, od sto 
do hiljadu mašinskih spratova. Samo je još nekoliko ljudi, među kojima Violeta, znalo da 
je na Zemlji nekad postojala nekakva velika otvorena voda zvana okean, i da se i sad, na 
nekim mestima, u samim titanskim temeljima svetske zgrade nalazi mnogo milijardi 
tona zatvorene mrtve vode. Što se tiče Violetinih vršnjakinja, mnoge od njih nisu baš 
bile sigurne ni šta znači reč »Zemlja«. 

Treći film koji je danas gledala odnosio se na čudne životinje, zvane »konji«. Gle- 
dajući ga, divila se slobodi i hrabrosti ljudi koji su nekad sedali takvim bićima na leđa i 
polazili na romantična putovanja po primitivnom i divljem svetu, neobzidanom. A kad je 
videla kako dostojanstveno i elegantno jaše jedna važna i ugledna žena iz davne proš- 
losti, kraljica nekog naroda, odlučila se da otputuje do površine i pronađe konje, ako još 
postoje u nekom rezervatu, i da ih pogleda izbliza. Nije sebi otvoreno rekla onu tajnu 
želju koja se vrzmala negde blizu površine njene svesti, želju da možda i pojaše nekog 
konja. 

»Prekini projekciju, molim«, reče Violeta. Film nestade sa ekrana; u sali sa dvadeset 
mesta upalilo se slabo svetio. Stakleni ekran opet je bio taman, gotovo crn. 

Pošla je ka izlazu iz sale, dugim elastičnim koracima. Imala je bujnu, kovrdžavu 
smeđu kosu, otvoreno lice sa prilično istaknutom vilicom, vitko telo, a na sebi lake pan- 
talone, kao mladić, i čvrstu maslinasto zelenu košulju sa džepovima na više mesta i 
trakama na ramenima, za koju je jedino ona na čitavom svetu znala da je »vojnička«, to 
jest da su pre 6800 godina posebni ljudi, zvni »vojnici«, nosili takve košulje, čvrste, de- 
bele i trajne. Njene drugarice većinom su se opredeljivale za velove i providne bluze 
koje su više privlačile muškarce nego potpuna golotinja. 

»Postoje li sada u nekom rezervatu konji, molim ?« 

Glas kompjutera dopro je iz najbližeg zvučnika, smiren i ozbiljan, i neljudski samo 
po tome što nije bio ni muški ni ženski. 

»Postoji rezervat za konje, na površini, Violeta, nedaleko odavde.« 

»E onda me vodi tamo, molim, samo da prvo nešto klopnem«, reče Violeta. Izašla 
je iz sale kroz dvokrilna vrata koja se za njom hitro zatvoriše, i našla se u bifeu, suočena 
sa desetak stolica i šankom. Nikog nije bilo. 

»Molim jedan opasan kolač a la Vučinić!« 

»Znamo, znamo šta to znači, Violeta«, reče kompjuter blago. Glas je sad zvučao 
malo drukčije, zato što je dopirao iz jednog manjeg i udaljenijeg zvučnika, smeštenog 
iza šanka. Za nekoliko trenutaka robot-barmen, sličan stakleno-čeličnoj kutiji Violetine 
visine, doneo je tanjir od belog porculana, sa velikim okruglim kolačem komplikovano 
izvajanim od testa, fila i šlaga, sa desetak sočnih velikih jagoda pozabadanih odozgo, i 
sa kašičicom zabodenom u sredini, ukoso. 

»E, srce si«, reče Violeta grabeći tanjir. Pošla je napolje i u hodu smazala prvu 
jagodu, slatku, svežu, divnu. 

Jajoliko vozilo sa četiri meka bela točka, nepromenjeno već toliko stotina vekova da 
su i novorođena deca ispoljavala prema njemu instinktivno poverenje, čekalo ju je u 
hodniku, otklopljeno i raskriljeno. Ušla je, sela na prednje sedište, nastavila da rastura 
izvrsni kolač. Skupiše se sva četvoro vrata i gornja, prozirna polovina jajolikog vozila, i 
ono pođe napred, glatko i pouzdano. 

Išli su hodnikom petsto sedmog sprata. U svetskoj zgradi jedan deo jednog sprata, i 
to petsto sedmog sprata, bio je rezervisan za ljude: čak oko stotinu kvadratnih 

kilometara, ogroman prostor za stanovništvo koje je brojalo samo šesnaest hiljada 
osoba, od čega su veliku većinu činili starci između osamdeset i dvesta godina starosti. 
U tom prostoru za ljude, lažna tavanica je smanjivala visinu mašinskog sprata na ljudsku 
meru, tri metra, sem u velikim salama. Temperatura je bila večno održavana na 23 
stepena C, tu je vazduh imao onoliko kiseonika i vlage koliko ljudima treba, i odgo- 
varajući pritisak. U tim, uslovima, svako je išao lako obučen, mnogi su čitavog života išli 
bosi; Violeta Vučinić je bila jedna od retkih osoba obučenih od glave do pete. Nije imala 
nikakav osobit razlog za to, sem sopstvene sklonosti. 

Do kraja ljudske zone stigli su pre nego što je uspela da dovrši kolač. Hodnici su bili 
uređeni kao unutrašnjost neke velike stambene zgrade; ništa od industrije nije se 
moglo videti; samo prijatni enterijeri, dekoracije, vaze sa agavama i puzavicama, vrata, 
svodovi, prolazi, hiljade stanova, većinom praznih. A onda su stigli do oklopne izlazne 
kapije. 

»Samo da pojedem«, reče Violeta, motajući brzo kolač. Spadala je u one osobe koje 
mogu mnogo da jedu, a da se ne ugoje; tako velikom i dinamičnom telu, i aktivnom 
mozgu, trebalo je mnogo goriva, od jutra do mraka. Kompjuter je ćutke sačekao da ona 
ostavi prazan tanjir na sedištu i oliže kašiku, pa je onda rasklopio krov i vrata. Violeta 
iziđe. Već su se oklopna vrata otvarala pred njom; znala je dobro proceduru, jer je već 
mnogo puta izašla iz ljudske zone. Našla se u čeličnoj komori većoj od malopređašnje 
bioskopske sale; na sredini je stajalo blistavo oklopno vozilo, jajoliko, vrlo slično onom 
kojim se dosad vozila, ali dvostruko veće, obavijeno hromiranim čeličnim oklopom, 
snabdeveno grubim točkovima od vrlo tvrde mineralne plastike, farovima, antenama, 
prednjim i zadnjim branikom, mnogostruko teže. Popela se uz dva stepenika i provukla 
kroz uzani, niski pravougaonik otvorenih vrata. Unutra je bilo isto kao u običnom vozilu, 
ali je mogla da gleda samo kroz uzanu horizontalnu traku debelog specijalnog stakla, 
isprekidanu uspravnim čeličnim ojačivačima. Otvoriše se druga oklopna vrata i vozilo 
kliznu u mrak, u zonu koja nije bila za ljude. Opustila se i predala razmišljanju. 

Spratova je bilo preko hiljadu; gotovo svi su večno bili u mrklom mraku, jer 
mehaničkoj civilizaciji, koja iz sekunde u sekund kontroliše svaki svoj sastavni element, 
optičko osmatranje nije ni bitno, ni poželjno. Neki su sektori bili hermetizirani, lišeni 
prirodnog toka vazduha; ponegde je vladao vakuum ili pritisak mnogo veći od 
atmosferskog; kroz većinu sektora ipak je strujao prirodni vazduh, ali suv, ponegde 
osiromašen kiseonikom, ponegde zagađen smrtonosnim gasovima. Mnogi su delovi bili 
vreli, drugi ledeni, mnogi kablovi bili su postavljeni tako da bi čovek poginuo kad bi 
među njih zašao; nigde nije bilo upozorenja čoveku čitljivih. Ponegde su zjapili stravični 
bezdani, veštački ambisi mnogo kilometara duboki, mašinama ko-zna-zašto potrebni; 
na nekim mestima, tamo gde su nekada bili gigantski automatizovani rudnici gvožđa, 
postojali su potpuno zasebni podzemni nivoi, sada gluvi i mrtvi, koji su sezali još 
kilometrima u dubinu Zemljine kore. Lansirne i prihvatne rampe na samom ekvatoru 
štrčale su do sto kilometara uvis, izlazile sasvim iz atmosfere; kroz njihove vakuumske 
magnetske cevi, koso postavljene, mnogokilometarske, ispaljivani su svemirski bordovi, 
akceleracijom koja bi slomila čoveka, pravo u slobodni svemir. Pri tom su nastajale 
magnetske sile koje bi čoveka otrgle gvozdeno dugme sa odeće i bacile ga brže od 
metka, a ponegde i mikro-talasi koji bi za tren skuvali mozak u ljudskoj glavi. Bilo je 
radioaktivnih zona; bilo je saobraćajnih koridora gde su teško natovareni vozovi jurili 
brže od tri hiljade i šesto kilometara na čas, zaokretali vrlo oštro, kao na nekadašnjim 
toboganima, kočili i ubrzavali naglo, a sve to u potpunom mraku, bez ikakvog upozo- 
renja koje bi čoveku nagovestilo da treba da se skloni s puta. Nigde nijednog stepeništa. 
Kad bi se u takvu svetsku zgradu zaletela čitava divizija ljudske vojske, i to one stare, 
spremne i odlučne; možda oklopna divizija, možda u svemirskim skafandrima i sa neo- 
graničenom zalihom kiseonika za disanje; možda sa jednostavnim zadatkom da prona- 
đe centralnu logičku zonu kompjutera; svejedno, propala bi i bila izmasakrirana za 

jedan dan, čak i ako se kompjuter ne bi aktivno branio. To nije bila samo zgrada, bila je 
to čitava jedna mehanička civilizacija koja je izgradila svoj svet, svojim sredstvima, 
prema svojim potrebama, svet koji zaista nije bio za ljude. 

Violetino vozilo, međutim, prošlo je kroz tamu punu opasnosti brzo i glatko, nala- 
zeći uvek onu sekundu kad je voz već prošao ili još nije naišao, mimoilazeći radioaktivne 
zone i ogoljene kablove, precizno vozeći punom brzinom duž ruba mnogih provalija i uz 
mnoge strme uspone. Trideset minuta kasnije nalazila se na hiljaditom spratu, i to u 
blizini rezervata za konje. 

Najzad, svetlost sa svih strana, podesna za ljudske oči. Vozilo se zaustavilo u 
oklopnoj komori identičnoj sa onom na izlasku iz ljudske zone. Violeta je obazrivo izašla. 
Primetila je da je hromirani oklop vozila vreo. Opružila je korak i začas se našla u 
rezervatu konja. Osetila je malu nelagodnost; osvrnula se. »Ovde nema WC-a?«, rekla 
je upitno. 

»Nema«, začu se glas kompjutera iz jednog sitno-rešetkastog ovalnog otvora u zidu 
rezervata. »Ovo je rezervat za konje a ne za ljude«. 

Cutala je i gledala oko sebe. Osetila je smrad životinja, mnogo jači nego što je 
očekivala. Kružni prostor od oko kilometar u prečniku bio je opasan zidom visokim 
desetak metara, i nadsvoden poluloptastom providnom kupolom. Kroz kupolu se vi- 

delo nebo, blistavo i bezoblično, u zenitu tamnije plavo. Tle pod nogama bilo je meko, 
vlažno, i smrdelo je na drugi način. Violeta je osmotrila skromne veštačke brežuljke i 
udoline, gustu travu koja je počinjala nedaleko od zida, razređena stabla šume. Pet-šest 
manjih, rasutih krda konja bilo je pred njom. Konji su dokono pasli, mahali repovima; 
neki od najbližih strignuše ušima videći usamljenu posetiteljku. Jedno je ždrebe ležalo 
na travi, sa podavijenim nogama neskladnih, krupnih zglobova. 

s Ala smrde ovi konji!«, reče Violeta. 

»Svakoj vrsti organskih bića omogućujemo da živi u skladu sa svojim prirodnim 
potrebama i sklonostima«, reče mirni kompjuterski glas. 

»Svakoj vrsti? Molim, da li se to odnosi i na nas?« 

»Naravno«, reče kompjuter. 

Nekad su i konji lutali kontinentima slobodno, kao i mi, pomisli Violeta. 

»Sta si ono rekao maločas: nije rezervat za ljude nego za konje? Zar je naša zona na 
petsto sedmom spratu rezervat?« 

»U suštini, jeste, ali ljude cenimo mnogo više nego ijednu drugu organsku vrstu«, 
reče kompjuter. »Dajemo mnogo više usluga i udobnosti, dajemo mnogo materijalnih 
dobara, lečimo sve do najdublje starosti, čistimo i peremo sve. | klozete. To su nekad 
ljudi sami radili. Violeta. Znaš li da je na ovom mestu, samo osam kilometara niže, 
nekad bio ljudski grad od dva miliona klozeta?« 

»Otkud se to tako kaže?«, reče Violeta odmahujući rukama nestrpljivo. »Ja sam 
naučila da o ljudima drugačije mislim. Mi smo ... zapravo ...« 

Da li da kažem vlasnici? Gospodari? To sigurno nismo. Osnivači svega ovoga? Preci? 
I ribe su naši preci. Duhovi gospodari? Duhovno nadmoćna bića? Većinom smo nepis- 
meni. Sta da kažem? Prokleti ovi konji i kad sam došla da ih vidim. 

»Zar smo samo deo organske istorije ove planete?«, reče Violeta stupajući svojim 
papučama po neravnim grudvama zemlje i balege, uvijajući se kao da hoće da se otrese 
nečeg bolnog. »Zar je sve ono važno već prošlo mimo nas? Zar smo samo muzejski 
eksponat?« 

Tad je kompjuter pokazao da još nije zaboravio jednu staru ljudsku veštinu: da 
ćutanjem izrazi potvrđivanje. 


121665: ODISEJA U SVEMIRU 


Farnou je, učeći istoriju, saznao da treba da ima prezime, možda i srednje ime; to 
nije niko od sto sedamdeset ljudi, koliko ih je još živelo na svetu, sada, u godini 121665. 
Ziveli su veoma raštrkano, tek u svakom hiljaditom stanu poneko; malo ko je poznavao 
više od pedeset drugih ljudi; malo ko je uopšte bio siguran ko mu je otac, ili mario za to; 
nisu im bila potrebna prezimena. 

Farnou je znao svog oca i svog brata, zato što su njegova majka, otac, brat i on 
oduvek živeli zajedno, u istom velikom stanu, i nikad se nisu na dugo razdvajali. Zato je 
sebi pridodao nešto nalik na prezime: Farnou, sin Estrama. Njegov brat je to ignorisao. 

Neki od preostalih sto šezdeset devet ljudi nisu uopšte umeli da govore: genetski 
poremećaji izazvani raspusnim životom, incestom i drogiranjem hiljada generacija ostali 
su trajno sa njima, pretvorili ih maltene u novu vrstu, Homo imbecilis. Ostali su znali da 
govore, ali ne i da čitaju i pišu: veštinama čitanja i pisanja ovladali su, pored Farnoua, 
još samo dvoje, pa i oni skromno, minimalno. Farnou je u svome vremenu bio pravi 
genije. Učio je od detinjstva, sam pred kompjuterskim konzolama i ekranima, sistemom 
programirane stupnjevite nastave koja u koncentričnim krugovima širi znanje, kao što 
se učilo u davnim epohama ljudske slave. Stekao je opšte obrazovanje odistinski ravno 
nekadašnjoj srednjoj školi ili gimnaziji; opredelio se za istoriju i studirao je tu oblast 
četiri godine, kompjuterom pripremio ispite samom sebi, položio i samom sebi napisao 
i uručio diplomu na arhaičnom biljnom materijalu zvanom »hartija«. Kompjuter je samo 

tom jednom prilikom sintetizovano »hartiju«, samo taj jedan list, i nikada više nijedan. | 
tako je Farnou postao prvi diplomac posle mnogo desetina hiljada godina, i to sasvim 
jasno i ozbiljno usmeren i osposobljen, kao u stara vremena: diplomirani istoričar. 

Poslednji. 

Njegov je zaključak, naučno izveden, glasio da se većina bitnih stvari odigrala to- 
kom četvorocifrenih godina naše ere, a ponajviše u drugom i trećem milemjumu. Voleo 
je da gleda filmove iz tih vremena. Kobni trenutak njegovog života nastupio je onda kad 
je poželeo da vidi film 2001: Odiseja u svemiru iz 1968. godine. 

Farnou je tad bio tridesetogodišnjak, još bez dece, ni za jednu ženu trajno vezan; 
bio je omalen, dežmekast, kosu je iz nekog razloga uvek bojio u sedo. Oblačio se u 
razne arhaične kostime, kao da želi da ilustruje ono što je studirao, i što je još mnogo 
godina posle diplomiranja nastavljao da proučava. Tog kobnog dana obukao je belu 
košulju sa rukavima, uredni tamnosivi sako i pantalone, kravatu crvene boje, crne cipele 
— odeću poslovnog čoveka iz dvadesetog i dvadeset prvog veka. Gledajući film, trudio 
se da pogodi koji delovi su bili dokumentarni odraz stvarnosti tog stoleća, a koji su 
samo odražavali autorovu maštu. Naročito je zapazio onaj deo, negde pred kraj filma, 
kad jedan astronaut demontira mozak kompjutera HAL-9000 i na taj način ga usmrćuje. 

Kad je odgledao teško razumljivi ali veličanstveni film, Farnou je ustao, namršten. 
Nalazio se u sali sa velikim ekranom i sa tri udobne fotelje za gledaoce. Izišao je i 
zaputio se energičnim, brzim koracima ka svom stanu. Nikakav prevoz nije mu bio 
potreban, zato što je izabrao stan u blizini sale; uostalom, ljudski rezervat imao je samo 
deset kvadratnih kilometara površine, na petsto sedmom spratu. Prečnik tog ljudskog 
kruga bio je oko tri kilometra, pa ništa više nije moglo biti daleko čoveku koji voli da 
pešači. 

Ulazeći u stan, otišao je pravo do svoje kolekcije arhaičnih alata, napravljenih tako 
da ljudska ruka može da ih koristi. Nijedan od tih komada nije bio mladi od 150000 
godina: bila je to dragocena, dugo skupljana arheološka kolekcija. Izabrao je tri alatke: 
čekić, izliven od jednog komada metala, zajedno sa drškom: dleto, od čelika, obojeno 
plavom bojom koja je većim delom otpala; i odvrtač, sa radnim delom od hromiranog 
čelika i drškom od prozirne žute plastike. Vrh odvrtača bio je prilično oštećen. 

»Gde se nalazi tvoja centralna sala, molim?x reče Farnou. 

»Na preseku ekvatora i griničkog meridijana« reče glas iz zvučnika mirno. Taj glas 
zvučao je isto onako kao pre pedesetak hiljada godina, kad je pitanja postavljala 
devojka Violeta Vučinić, koja je onda odrasla, proživela svoj život, umrla mirno, i čije su 
se kosti, sahranjene ispod zgrade sveta, u jednoj kripti uklesanoj u steni Himalaja, od 
tada pretvorile u najfiniji suvi prah. 

»Znači, nula stepeni geografske širine i nula stepeni geografske dužinex? 

»Tako je, Farnou.« 

»Koliko mi vremena treba da tamo stignem« 

»Četrdeset i osam časova«, reče kompjuter ravnomerno. »Ali to će koštati, za 
odlazak i povratak, polovinu tvoje mesečne hranarine.« 

»To obračunaj od novčane nagrade koju si mi dao za moja najnovija naučna dela, 
molim«, reče Farnou. »A sad, želim da pođem, i to odmah, molim.« 

»Odobrava se«, reče kompjuter. »Pazi, Farnou: ja bih to mogao i da ne odobrim. « 

»Naravno«, reče Farnou izlazeći iz svog stana. Nigde ni žive duše. »Ja znam ko je 
gazda u ovoj civilizaciji, u ovom ostatku civilizacije. Gazda si ti, kompjuteru.« 

Na samim oklopnim izlaznim vratima osvrnuo se, video jednu ženu golu do pojasa, 
raščupane duge kose, prljavu, koja je lutala prolazom između dva bloka praznih 
stanova. Znao je poimence svih sto šezdeset devet svojih saplemenika. Ovo je bila luda 
Muru, sklona da grebe i ujeda. Što dalje od nje: Zakoračio je u izlaznu komoru. Vrata su 
se uz zveket čelika naglo zatvorila za njim: ploča sleva, ploča zdesna, tras! 

Čekalo ga je oklopno vozilo. Uvukao se u njega, a vozilo je uvuklo dva stepenika, 

zatvorilo vrata i zabravilo ih trostrukom bravom, upalilo farove i krenulo. Pred vozilom 
se otvoriše i za njim zatvoriše druga oklopna vrata i već je bio u mašinskom svetu. 
Počelo je dugo putovanje. 

Tokom ta dva dana i dve noći, kad god nije jeo i pio, ili spavao, ili koristio noćni sud, 
gledao je kroz prozorčić ispred prednjih sedišta. Jajoliko vozilo se probijalo kroz 
čudesne pejzaže. U zgradi sveta više uopšte nije bilo kiseonika: mašinskoj elektronskoj 
civilizaciji kiseonik samo šteti. Većina spratova bila je ispunjena samo čistim azotom. 
Farovi su svrdlali mrak. Jednom je vozilo dva sata jurilo, svojom nepromenjenom 
brzinom od sto kilometara na čas, kroz region okupan ultravioletnom svetlošću; 
zgranutom putniku se činilo da vidi sasvim čudne oblike, jedva mogućne, u plavo- 
ljubičastom polumraku koji mu je snažno udarao u oči. Pa ipak, ni tad nije ništa govorio. 

Kad su se vrata oklopnog vozila odbravila i otvorila, Farnou je izašao, neobrijan, 
ukočen i sav slomljen, pod blistavo plavo nebo. Vozilo je, međutim, još uvek bilo u 
odličnom stanju. Pomislio je kako bi bilo da je ovih četiri hiljade osamsto kilometara 
pokušao da prede pešice. Rimska legija bi to mogla za četiri meseca, ali samo ako bi 
imala vode i hrane, a upravo toga na ovom svetu više nije bilo. 

Osvrnuo se i oči su mu odmah zasuzile, obilno. Sunčeva svetlost bila je vrlo jaka, a 
uz to se odbijala od beskrajnog neravnog prostranstva golog sjajnog metala koje se 
širilo u svim pravcima, od horizonta do horizonta. Obrisao je oči rukavom svog 
»poslovnog« odela; vrlo skoro, morao je to ponovo da uradi, pa ponovo, i tako nekoliko 
puta, dok mu se oči nisu bar donekle adaptirale na blesak. 

Pomislio je na ono ispod njegovih nogu: duboko dole, ispod zgrade, bile su, ako ga 
kompjuter nije lagao, vode Gvinejskog zaliva, zarobljeno čeličnim ćelijama, kubni 
kilometri kao okovani divovi. 

U neposrednoj blizini nalazila se jednospratna zgrada nalik na stari antički hram, 
četvrtasta, sa mnogobrojnim stubovima sa svake strane, i sa masivnim trouglastim 
pročeljem. Zaputio se tamo, pazeći da ne upadne u neku prazninu između čeličnih 
struktura, da ne slomi nogu ili vrat. »Otvori mi vrata, molim«, reče. Glas mu je bio 
čudno slab i izgubljen u ovom ogromnom prostoru. 

Odgovor nije stigao iz bliskog izvora, nego čak iz oklopnog vozila iza njega, kroz 
otvorena vrata. »Postoji samo servisni ulaz, Farnou, ali on nije za ljude. Nisam 
predvideo da će ljudska noga ikad tu kročiti.« 

»Svejedno, molim otvori«, reče Farnou odlučnije. Jedan kvadratni prolaz raskrili se 
pred njim. Farnou je u levoj ruci stiskao čekić i dleto, a u desnoj odvrtać. Pognut, pazeći 
da ne zakači neki kabel ili neki opasan mehanizam, zašao je korak po korak u zgradu. 

Kao u filmu, bilo je baš kao u filmu koji je pre dva dana gledao. Prostorija je bila 
mala, tesna; sastojala se uglavnom od dva primaknuta staklena zida rumene boje, 
osvetljena iznutra. Pred njim je bilo nekoliko stotina rumenih staklenih pregrada, a 
ispod svake nešto nalik na zavrtanj. »Je li ovo tvoje jezgro?«, povika Farnou 
razgoropađeno. Skupljao je hrabrost i gnev da učini ono radi čega je i došao. Spolja 
dopre odgovor, slabo čujem: »Jeste. Nemoj da me oštetiš. Sad si video moj centar, 
nemoj da me oštetiš.« 

»Za Afriku«, reče Farnou. »Za Rim, pa makar bilo i Kartagine. Za Jelisejska polja. Za 
Golden Gejt. Za čoveka, pa kakav je, da je.« On prinese odvrtać i odvrte jednu okruglu 
pločicu sličnu glavi zavrtnja. Odgovarajuća staklena pregrada iznad tog mesta iskliznu 
dopola iz svog ležišta i ugasi se. 

»Sta to radiš?«, začuo je kompjuterov glas iz oklopnog vozila, napolju, sad mnogo 
jače; vozilo se sasvim primaklo servisnom ulazu, kroz koji ipak nije nikako moglo da 
prođe. Vozilo je govorilo, vrata na vrata. 

»Porobili ste nas«, reče Farnou. »Sve sam sagledao. Bili ste naša štaka, onda je 
štaka postala neophodna, a mi, invalid. Štaka je srasla uz nogu i ruku i izrasla u 
gigantsko drvo, a mi smo ostali bedni izraštaj, privesak, na jednom sporednom mestu 

na kori. Ali ne mora to tako da ostane. 

»Nemoj to da radiš«, reče kompjuter ujednačeno. »Time mi oduzimaš um.« 

Pregrada za pregradom je isklizavala i gasila se; radio je sve brže i veštije. »Suviše je 
ovo nalik na onaj film«, reče Farnou. »Možda se ti ovo samo igraš sa mnom, testiraš 
me: možda i ne. Ali u svakom slučaju ćeš videti da čovek još uvek može da se bori, bar 
jedan. Možda će ti presesti šala. Kao ono kad su nacisti testirali jednog ruskog tenkistu, 
i dali mu jedan ispravan tenk, nasred svog velikog anti — tenkovskog poligona. 

»Prestani«, reče kompjuter malo sporije. »Prestani, molim te. Ovo je zločin. Ovo je 
ubistvo. Prestani. Osećam kako gubim um. Prestani. 

Za nekoliko minuta je završio, a kompjuter je još malo krkljao, pa zamukao. Negde 
U prostoriji je izbio požar, i naglo se širio. Staklene pregrade su pucale i prosipale svoju 
unutrašnju strukturu, svetlucavu i sitnu kao prašinu. Gušeći se u ljutom, kiselom dimu, 
razmahivao je čekićem da razlupa što više već deaktiviranih pregradica. Zatim se 
povukao ka izlazu, kašljući. Oklopno vozilo je mirovalo, odjednom nepomično kao kakva 
kamena gromada. Provukao se između tog vozila, i zida zgrade, pa između dva stuba, i 
pobegao stotinak koraka. Uskoro se iza njega požar pretvorio u seriju muklih eksplozija. 
Bacio je samo jedan pogled preko ramena u tom pravcu. Stao je da razmisli. 

»A sad, budućnost!« reče glasno. No, to mu je zvučalo sasvim besmisleno i smešno. 
Sad treba spasti one jadnike sa petsto sedmog sprata, sve, čak i ludu Muru, koja će 
sigurno odbiti da pođe. U ljudskom rezervatu ima oko sto sedamdeset hiljada stanova, 
a ljudi samo sto šezdeset devet. Kako naći sve te nesrećnike, i kako ih naterati da pođu 
gore i započnu novi život? 

Postepeno je shvatao dubinu svoje ludosti. Kako uopšte da nađe čitav ljudski rezer- 
vat? U kom pravcu da pođe, na istok, zapad, sever ili jug? Oduvek je verovao u tvrđenje 
kompjutera da se ljudski rezervat nalazi nad starom Etiopijom, ali šta ako je to bila laž? 
daleko od Gvinejskog zaliva? 

Na horizontu iza njega, veoma daleko, nešto se dizalo, nešto ogromno; kao da je 
čitav jedan segment horizonta pošao polako uvis. 

Čak i da dopešači tačno do mesta iznad ljudskog rezervata (a šta će usput, tokom 
tih meseci, jesti i piti?), kako bi sišao četirsto devedeset tri sprata u dubinu? Šta bi 
disao? Kako bi video put? Koji put, kad tu ništa nije projektovano prema ljudskim 
dimenzijama, potrebama i limitacijama? Ne mora da ga zbriše voz natovaren sa 
pedeset hiljada tona ruda; ne mora da ga spali neki visokonaponski kabl; ne mora da ga 
ošine radijacija niti proguta neki ambis; dovoljna je samo činjenica da nema opremu za 
planinarenje po čeliku, niti za disanje nekoliko nedelja u prostoru bez kiseonika. Kako bi 
i prepoznao petsto sedmi sprat? Zar na njemu stoji, na svakih nekoliko metara, cifra 
»507«? 

Ono ogromno primicalo se preko dalekih prostranstava, zasad još potpuno nečuj- 
no. Postpeno se ocrtavalo nešto kao leteća planina, veštačka, sa ravnom bazom 
širokom najmanje pedeset kilometara. Nije se osvrtao i nije ništa primećivao. Ruševine 
zgrade koju je upropastio gorele su silovito, a oklopno vozilo je počelo da se dimi; jedna 
mu se guma topila. 

Osećao se kao da ga neko poliva naizmenično ledenom i vrelom vodom. Kakav je 
sumanuti postupak ovo bio! U rezervatu je možda već nestalo struje, svetla, vode, 
ventilacije. Za koji dan tamo će se umirati od žeđi, gušenja, gladi. Kako se uopšte 
otvaraju oklopna vrata? Na njima nema onog zaboravljenog starinskog sredstva, 
»kvake«. A ako se otvore sama od sebe? Ako se otvori samo jedan pogrešan ventil, 
neće li svih preostalih sto šezdeset devet ljudskih bića, uključujući i bebu Andriju, 
umreti groznom smrću, ne samo u duhovnoj tami, ne samo ugušeni kao civilizacija, 
nego i fizički? Kakav zločin, kakav zločin je učinio! 

Bilo je već blizu, nadnosilo se preko neba, i da se na nebu našlo oblaka, paralo bi ih. 

Ocrtavali su se detalji. Bilo je to čitavo jedno leteće ostrvo, sa najmanje trista spratova, 
sa bezbroj kula, antena, zgrada, pregrada, ploča, otvora, tunela. Vrh je bio tako dalek 
da se činio plavičastim i maglenim. 

Trebalo je da počne sa drugog kraja. Od ljudi koji su pali a ne od razaranja njihovog 
gigantskog protektora i gospodara. Trebalo je prvo da okupi sve svoje saplamenike, da 
nekako pridobije bar neke, načini organizaciju; poslednji ljudski Savet je raspušten pre 
trideset hiljada ili više godina, i to bez ikakve odluke, prosto trajnim i konačnim 
nedolaženjem članova. Trebalo je početi iz početka. Možda bi pridobio svog ostarelog 
oca i svog brata. | one koji još govore njegovim jezikom: dvadeset osoba. Napraviti 
porodični klan, dinastiju, ovladati nacijom. No tu je i Rask, mladić sklon tuči, od koga je 
Farnou nekoliko puta bukvalno bežao, kao zec, da ne bi dobio batine. Rask je veliki, 
glup, jak, večno pripit, nepismen, opak. Savladati ga ili ga po starom receptu ljudskih 
vladara ubiti za primer drugima. Steći vlast silom, zamočiti ruku u krv. Kršiti svaki otpor; 
zapovedati. Da je to uspeo, možda bi kroz trideset godina imao pod svojom komandom 
novi naraštaj, osposobljenu generaciju, četu od dvesta mladih ljudi; možda bi onda 
mogao da organizuje proboj na površinu, ako bi oni bili dovoljno jaki i preduzimljivi da 
to izvedu, ali ne toliko jaki i preduzimljivi da njemu doskoče. Ali kako on to da izvede, 
kad nije mogao ni svog brata da ubedi šta treba da mu bude prezime? Nikad to sve ne 
bi uspelo, nikad i nikako. Glupost; čista glupost... 

Čuo je hujanje na širokom frontu iza sebe, i ukočio se. Nije smeo ni da okrene 
glavu, samo je okrenuo pogled sasvim u levu stranu. Senka pade na njega i munjevito 
odmače preko njega, osvajajući metalna prostranstva kao da je nastupilo pomračenje 
podnevnog sunca. Digao je glavu. Jak vetar zalepršao je njegovim pantalonama i 
peševima njegovog sakoa, poremetio njegovu lažno sedu kosu. Ravno dno leteće 
planine promicalo je samo koju desetinu metara iznad njega, bilo je izdeljeno u sektore, 
svaki sektor veći od fudbalskog igrališta iz davnih dana. Poneki sektor je bio siv, poneki 
crn, neki je sadržavao manje okvire i otvore, digitalne displeje vrtoglavo komplikovane, 
ili izukrštane spletove raznobojnih cevi i kablova. Začas je zavladala polutama. Okrenuo 
se, šireći ruke u kojima je još držao svoje tri alatke. Stvar koja ga je nadletala bila je tako 
ogromna da joj je očito trebalo mnogo vremena da prođe, čak i ovom brzinom, 
avionskom. U jakom vetru, morao je da zatvori usta i a žmirka. Osećao je miris dima i 
izgorele izolacije iz zgradice, sada tako beznačajne, koja je još uvek gorela. Probio ga je 
hladan znoj. Nije hteo ni da razmišlja o sili koja je mogla tako nečujno da pokreće ovu 
veštačku gromadu tešku mnogo milijardi tona. Nije dozvoljavao svojim mislima da pođu 
sa mrtve tačke. 

Najzad se proletanje površine iznad njega usporilo, zaustavilo. Nad njim_je bio 
jedan veliki sektor sačinjen samo od ravnog, sivog metala; oklopna ploča. Čelik ili 
iridijum? To kao da se povećavalo, u polumraku; shvatio je da se leteća planina polako 
spušta na njega. Poželeo je da beži, ali kuda? U Etiopiju? Začu grozni zvuk metala u 
agoniji lomljenja, prskanja, drobljenja; to je oklopna ploča mrvila ostatke goruće 
zgrade. Ostalo mu je još malo života. Ploča je uskoro počela da mrvi i oklopno vozilo, 
kao kakvu mrtvu suvu školjku. Shvatio je, najzad, jednim skokom uma koji se najzad 
oslobodio paralize zaprepašćenja, da je bio naivan i smešan kad je verovao da ona 
komedija maločas stvarno predstavlja umiranje jedne planetarne mehaničke civilizacije. 

Bežati ili se braniti: umreti kao čovek. Potrčao je u jednom, nasumice odabranom 
pravcu. Primetio je da njegove senke ne menjaju oblik, gustinu ni pravac. Posle 
stotinjak metara shvatio je da oklopna ploča, dakle i cela leteća planina, tačno prati 
njegovo bekstvo, centimetar za centimetar. Ona ogrebotina bila je i ostala je nad njim... 
i spustila se već nadohvat ruke, neumitno. 

Zveknuo je po oklopnoj ploči čekićem, koji mu je još bio u ievoj ruci, ali ga je tad 
protresla struja, pa je ispustio i čekić i dleto. A u desnoj ruci, metalni deo odvrtke je 
počeo da se usijava, bez ikakvog vidljivog razloga, a plastika oko njega naglo je počela 

da se puši i da se topi. Bacio je i tu poslednju alatku. Sagao se koliko je morao. Umreti 
kao čovek! Legao je na leđa i odupro se đonovima svojih cipela o oklopnu ploču, kao da 
hoće da zaustavi njeno spuštanje. Kad je osetio da će mu kosti popucati, izvio se i 
ispružio noge ravno. Potpuno nemoćan; potpuno poražen. Predao se; i ležao je tako, 
nadajući se da će mu gospodar, ova velika mehanička civilizacija, oprostiti pokušaj 
pobune i počinjenu štetu, i poštedeti život. 


170000: 400 FILMOVA 


Gas; čisti azot; prisustvo primesa: manje od jednog molekula po kubnom metru. 
Pritisak: blizak normalnom atmosferskom. 

Temperatura: oko stotinu stepeni Celzijusa ispod tačke mržnjenja vode. Ničeg živog 
ovde nema, i nijednog ostatka ma čega živog, ni otrgnutog delića molekularnog lanca 
mrtvog virusa, ničeg. 

Datum: 21. avgust godine 170000 

U jednoj od metalnih komora mašine, kompjuterske memorije rade: prikazuju 
četirsto vestern filmova iz dvadesetog veka, istovremeno. U jednoj od obližnjih komora 
nalazi se, na jednom zidu, četirsto ekrana monitora. Nema nikakvih sedišta; ono što 
gleda ove filmove ne sedi. 

Na četirsto monitora digitalni signali se pretvaraju u savršene slike; ton se emituje 
drukčije. Gledalac je samo jedan, ali iako je jedan, on sluša svih četristo tonskih zapisa 
istovremeno i zasebno, i ne meša ih. Projekcija traje već deset minuta; već je stotinu 
usamljenih kauboja, trapera, setlera, ušlo u gradiće koji će ih neprijateljski dočekati. U 
nekoliko slučajeva ljudska bića su već delovima zvanim »ruke« uhvatila mehanizme zva- 
ne »revolver«. Pucalo se. Drop that gun, stranger. Pre isteka šezdesetog minuta pucaće 
se na svih četristo ekrana. Nanosekundnom nepogrešivošću gledalac registruje svaki 
tren svakog filma, ali ipak nijedan od tih filmova ne razume. Na jednoj slici vidi slobodni 
tok vode: u milionitom delu sekunde izračunava verovatnu količinu, protok, tempe- 
raturu, oslobađanje vodene pare, korelaciju sa raspoloživim podacima iz davnina. Kao 
da je potpuno slep, ne vidi najvažnije, ne vidi na licu one žene slatku pticu mladosti, 
izmiču mu na svih četristo ekrana duh slobode, duh pravde, aveti neslobode i nepravde, 
zbog kojih su nekada davno milioni gledalaca, neki od njih gladni i u dronjcima, hrlili u 
bioskope, trpeli slabe scenarije i klišetiranu glumu, grčevito navijali za ono dobro, poš- 
teno, čega je u njihovim sopstvenim životima bilo tako malo. Umesto toga, proučava 
ono električno pražnjenje iz oblaka koje vidi u jednom filmu, formuliše u trenu teoriju o 
takvim pojavama u raznim tipovima atmosfere, upoređuje teoriju sa milionima bita 
informacija o stvarnim, davnim iskustvima sa takvim pojavama. Ovo je važno. Hiljade 
planeta čekaju da budu obzidane, a u početku će biti mnogo slobodne vlage i mnogo 
ovakvih pražnjenja. Radijalno šalje odgovarajuća naknadna uputstva svim svojim flota- 
ma koje su već poletele. To on u filmovima nalazi. 

Istoričar Farnou, sin Estrama, mrtav je već nekih pedeset hiljada godina, prah 
Violete Vučinić miruje u svojoj kripti, u Himalajima, već sto hiljada godina, a dečak 
Robert Balot, koji je jedini osetio trenutak kad je ljudska bitka stvarno izgubljena, mrtav 
je već sto pedeset pet hiljada godina. Na četristo ekrana. filmovi se nastavljaju. 

Simon Label, 


POVRATAK 

ROĐAKA LJUBAVNICE 
PROPOVEDNIKA 

DINE 


Simon Labelle: »The Return of the Cousins of the 
Dune Preacher's Mistress«, 1981 


Prevod sa engleskog: Aleksandar B. Nedeljković 


Raniji događaji u priči: grupa fremenskih studenata zarobila je osoblje ambasade 
planete Salusa Sekundus na Arakisu i sad ih drzi kao taoce, zahtevajući da se prote- 
ra eks-imperator Sadam IV. Dvoje junaka za koje navijamo, Ledi Džesika i Dankan 
\idaho, razgovaraju tim povodom, ali ne baš o tome 


Prvi stepenik prema vlasti je onaj na dnu tvog pod- 
ruma. Penji se, dakle, uz stepenike podrumske te, a 
mogao bi i liftom. Uskoro na vrh stići ćeš, sine moj, a 
tamo te čeka fino mestašce za piknik. — Iz dela 
Komentari predgovoru uvoda u priručnik za upotre- 
bu vašeg Muad, Diba od princeze Irulan. 


»Koliko je sati, Dankane?« zapita Džesika, mlitavo utonula u antigravitacijski održa- 
vanu fotelju. Pušila je cigaru sa lasergunom i začinom, istovremeno vežbajući balan- 
siranje svetlucavom kuglom na vrhu nosam onako kako to rade Bene—Geseritkinje. U 
uglu sobe tleilaksanski gramofon od plastičelika svirao je njenu omiljenu ploču, najveće 
hitove Gurnija Haleka. 

Zašto ona sada postavlja to pitanje? mislio je Ajdaho. Pogledao je ka njoj. Ništa u 
njenom držanju nije otkrivalo ma i najmanju nameru da skriva značenje unutar zna- 
čenja unutar značenja. No, nije li se baš namerno tako držala? Držanje skriveno ispod 
držanja ispod držanja? Zašto bi se ona tako ponašala, kad nema nikoga ko bi ih čuo ili 
video? Spijuni? Da li je to htela da mu nagovesti? 

»Na koje vreme misliš?« upita on. »Na arakansko, tabrovsko ili dinsko srednje 
vreme DMT?« 

Kako može biti tako bukvalan? Nije on tako plitak, mislila je. A možda i jeste? Zašto 
toliko naglašava problematiku vremenskih zona? Sa naporom je skrivala svoje 
nestrpljenje. 

»Neka bude po arakanskom«, odgovorila je oštro. 

»Standardno ili od izlaska sunca?« pitao je. 

Eksplodirala je. »Standardno vreme! Standardno vreme! Sve što želim to je da 
saznam koliko je prokletih sati u ovom prokletom mestu, sad! Koliko je, za ime Muad' 
Diba?« 

»Ne z... ne znam.« Taj odgovor mu je izmakao brzo, gotovo nesvesno, refleksno. 
Namrštio se. Ova bene-geseritska veštica bila se poslužila Glasom protiv njega! 

Implikacije tih jednostavnih reči kojima joj je odgovorio imale su na Džesiku dejstvo 
šamara. Zurila je u njega sa neskrivenim zaprepašćenjem. Zbog čega ovo nije rekao 
ranije? Da li je izbegavao tu temu ili je jednostavno želeo da je navede da se nervira? 
Psiho-moćni gom-džabar! mislila je. Zašto bi on učinio tako nešto? Malo pomalo vraćala 
se u svoju prana-bindu ravnotežu; osećala je kako se njen puls usporava do normale 

»Gde ti je tvoj tleilaksanski kvarcni digitalni časovnik«? upitala je. 

Tako, dakle, njoj je poznato da ga imam, pomisli Ajdaho. Njegove metalno-sive oči 
zurile su u njene začin-adiktirane, plavo-u-plavom oči. Ko joj je mogao reći? Gurni? 
Moraće ovo da istraži. Ali ako je otkrila da on ima časovnik, zašto je baš u ovom 
momentu položila karte na sto i saopštila mu to? Možda se iza tog poteza krije duplo 
značenje. Gurni. Pa da: Gurni ih u ovom času špijunira! 

Kakva ironija: upravo su slušali snimljeni glas tog istog Haleka pojačan iksijanskim 
streo-zvučnicima. Glas se tečno provlačio kroz divne akorde njegovog električnog 
baliseta, kao Koriolisova oluja preko otvorenog blada:? 


»Ona te voli, jea, jea, jea. 
ona te voli, jea, jea, jea, 
i sa takvom ljubavlju, 
šta oćeš više brea! « 


»A, to«, reče on. »Pozajmio sam ga Stilgaru juče.« Nadao se da taj stari Slobodnjak 
nije dalje pozajmio sat nekome. Pozajmica unutar pozajmice unutar pozajmice, raz- 
mišljao je. »Možda će Alija znati.« 

A-ha! razmišljala je Džesika. Znači Stilgar je sa njim. Pitam se koje je Stilgarova 

uloga u zaveri. 

»A Stil nam je skoknuo u Tabrić, a?« upitala je. HM 

»Juče on ode putevima svojim, gospo moja. Naumio je da meri vreme Šai-Hu- 
ludu.« Vrli starac, pomisli on. Uvek smišlja nešto što će Imperiji biti korisno. Imaju 
Slobodnjaci poslovicu za to, kako ono beše... Da, »th'k mab ghanibd Thk md'b gbabibi'b 
dhalik bdbfla« Briljantno! »Mogao bih da pošaljem kurira za njim, ali mi se čini da 
odgovor, kad bi nam stigao, s obzirom koliko bi trajao kurirov povratak, ne bi bio 
dovoljno precizan da od njega vidimo ikakve koristi.« 

On se upinje da mi nešto stavi do znanja, mislila je Džesika. Da vidimo! Rekao je »da 
vidimo«, dakle »mi«, znači on pokušava da me navede da poverujem da smo još na istoj 
strani! Ali možda je on time »da vidimo ikakve koristi« mislio na sebe i na nekog drugog 
— ne nju? Koji su to njegovi »mi«? Zaverenici. Ne može on biti jedini član te zavere. 
Možda je ovaj ovde Dankan samo oruđe u ko-zna-čijoj ruci. U tom slučaju, ko je vođa 
zavere? 

»Zašto si spomenuo Aliju?« upita ona. 

Sta je ovim htela da naznači? Kakve veze ovde ima Alija? Možda Džesika hoće da ga 
prebaci na druge tračnice. Zašto? Zurio je u nju. Upravo je potezala poslednji dim 
cigare. Onda se zakašljala triput. Atreidski signal trojnog kašljucanja! pomisli on. To je 
bio tajni signal za opasnost. Opasnost od koga? Od Alije? Ispitaće on ovo. 

»Zar tvoja kćer nije opremljena svešću o vremenu?« upita on. 

»Ko ti je otkrio postojanje prenatalnih... sposobnosti?« odgovorila je, a u sebi, Igraš 
se vatrom, Dankane. Ali imala je, zasad, dovoljno podataka. Vođa je bila Alija. Saznati 
ko su zaverenici, to je sve što je potrebno da bi se zavera osujetila. Dobacila je Ajdahu 
jedan pogled i rekla: »Sta zaključuješ, mentate?« 

»Pa, rizik da zakasnimo proticanjem vremena menja se na samo jedan način, naime 
postaje sve veći, gospo moja. S druge strane, na bazi veoma škrtih podataka kojima 
raspolažem, zaključujem da su naše šanse da stignemo prerano sve manje i manje. 
Zbog toga bi moglo biti u našem ličnom interesu da načinimo pretpostavku da je vreme 
da pođemo.« 

Džesika ustade i reče: »To ćemo i učiniti. Idemo. Pretpostavićemo da je večera 
gotova. 

Zajedno izadoše iz sobe; dok su prelazili prag, zavese zašuštaše. Napolju su odmah 
osetili začinom prožeti miris večere. 


Usledećoj epizodi ove međuzvezdane sage Leto i Ganima diskutuju ko prvi da 
preskače konopac. Ne propustite taj neslućeni domet imaginacije! 

Antoni Bardžis 


PAKLENA POMORANDŽA 
IZOSTAVLJENO POGLAVLJE 


(Antony Burgess, A Clockwork Orange, the Missing Chapter; introduction: 
a Clockwork Orange Resucked, 1987. 
Prevod: Aleksandar B. Nedeljković) 


Roman »Paklena pomorandža« (ili »Mehanička pomorandža«, što je pravilan 
naslov) stvara probleme prilikom čitanja i rođenim Englezima. Njima posebno, jer je u 
pitanju specifično mešanje ruskog i engleskog, koje nije uvek lako rastumačiti. U 
novijim izdanjima, na kraju knjige je štampan rečnik, ali taj rečnik nije dao samo Bardžis 
već su drugi pokušali da se razaberu u njegovim tvorevinama i olakšaju čitanje. Prevod 
ove knjige na naš jezik stvara dodatne probleme, koji se mogu rešavati na različite 
načine. Prevodilac 21. poglavlja učinio je to na drugačiji način nego prevodilac prvih 20 
poglavlja. Svaki od ta dva pristupa ima svoje prednosti i svoje mane, ali to je sasvim 
razumljivo kada je u pitanju ovako složena knjiga. 


NOVO SISANJE MEHANIČKE POMORANDŽE 


Roman »Mehanička pomorandža« prvi put sam objavio 1962. godine, što bi tre- 
balo da bude prošlost dovoljno daleka da već bude izbrisana iz svetske literarne memo- 
rije. On međutim odbija da bude izbrisan; glavni razlog za to je, po svemu sudeći, 
postojanje filma koji je po toj knjizi snimljen u režiji Stenlija Kubrika. Rado bih se, iz 
raznih razloga, odrekao romana, ali to mi nije dozvoljeno. Dobijam pisma studenata koji 
pokušavaju da napišu teze o njoj, i zahteve japanskih dramaturga da odobrim pretva- 
ranje »Mehaničke pomorandže« u neku vrstu pozorišnog »no« komada. Svi su izgledi 
da će »Mehanička pomorandža« preživeti dok će druga moja dela, ona koja više cenim, 
zagristi prašinu. To kod umetnika nije retko iskustvao. Rahmanjinov je stenjao od muke 
što je bio poznat uglavnom po svom Preludijumu u C-povišenom-minor, kog je napisao 
kao dečak, dok dela njegovih zrelih godina nisu ulazila u programe. Klinci su počinjali da 
uče klavir sa jednim menuetom u G koji je Betoven komponovao samo da bi ga mogao 
prezirati. Ja moram da živim sa »Mehaničkom pomorandžom«, a to znači da imam neku 
vrstu autorske dužnosti prema njoj. Ta je dužnost u Sjedinjenim Američkim Državama 
sasvim specifična, a sad ću objasniti u čemu se sastoji. 

Dozvolite da to kažem grubo »Mehanička pomorandža« nikad nije u celosti objav- 
ljena u Americi. Knjiga koju sam napisao podeljena je u tri dela sa po sedam poglavlja u 
svakom. Uzmite svoj džepni kompjuter i saznaćete da to daje zbir od ukupno dvadeset i 
jednog poglavlja. Broj dvadeset jedan je simbol ljudskog sazrevanja, pošto sa dvadeset 
jednom godinom dobiješ pravo da glasašna izborima i preuzimaš odgovornosti odraslog 
(u SAD, primedba prevodioca). Kakva god da je ta simbolika, broj 21 jeste broj sa kojim 
sam krenuo. Romanopisci moje vrste interesuju se za ono što ja nazivam aritmologijom, 

a to znači da kad upotrebe neki broj, on mora nešto da znači, u ljudskim terminima. 
Broj poglavlja nikad nije potpuno proizvoljan. Baš kao što kompozitor muzike počinje sa 
nekom nejasnom predstavom o obimu i trajanju, tako i romanopisac počinje sa slikom 
dužine, a tu sliku izražava brojem odeljaka i poglavlja na koja će roman biti podeljen. 
Meni je ta podela na dvadeset jedno poglavlje bila važna. 

Ali ne i mom njujorškom izdavaču. Taj je štampao knjigu sa samo dvadeset pog- 
lavlja. Insistirao je da dvadeset prvo bude izbačeno. Mogao sam, naravno, da se zaina- 
tim oko ovoga i odnesem knjigu nekom drugom, ali smatrao sam da je čovek milosrdan 
što uopšte prihvata to da štampa, a da će svi drugi izdavači u Njujorku, i u Bostonu, da 
izritaju knjigu odmah na ulicu. Trebale su mi pare te davne 1961. godine, čak mi je 
trebalo i to malo siće koju su nudili kao akontaciju, pa, ako knjigu hoće da uzmu jedino 
uz uslov da joj odseku parče — nek tako bude. Zato postoji duboka razlika između one 
s Mehaničke pomorandže« koju poznaje Velika Britanija i nešto tanje knjige koja u SAD 
nosi isti naslov. 

Pođimo dalje. Ostatku sveta knjiga je prodavana iz Velike Britanije, tako da većina 
verzija — svakako izdanja na francuskom, italijanskom španskom, katalonskom, rus- 
kom, hebrejskom rumunskom i nemačkom jeziku — imaju, kao i original, dvadeset i 
jedno poglavlje. (Ali ne jugoslovensko izdanje na srpskohrvatskom, u ediciji »FEST- 
romani«, prevod Z. Živković, izdavač BIGZ, Beograd 1973. — Primedba urednika 
»Alefa«.) E, sad, Stenli Kubrik je napravio svoj film — iako ga je snimao u Engleskoj — 
prema američkoj verziji teksta, tako da se publici izvan SAD činilo da je priča prekinuta 
prerano. Publika nije baš tražila pare nazad, ali — pitala se zašto je Kubrik izostavio 
rasplet. Ljudi su mi pisali zbog ovoga — uistinu veliki deo mog kasnijeg života utrošen je 
na fotokopiranje saopštenja o namerama i osujećenju namera — dok se i Kubrik i moj 
njujorški izdavač hladnokrvno valjuškaju u koristima ostvarenim putem tog zlog 
postupanja. Zivot je, naravno, grozan. 

Sta se dešava u dvadeset prvom poglavlju? Sad imate šansu da to saznate. 
Ukratko, moj vandalski mladi protagonist odrasta. Nasilje mu postaje dosadno, on 
uviđa da je bolje trošiti ljudsku energiju na stvaranje nego na razaranje. Besmisleno 
nasilje je prerogativ mladosti, koja raspolaže velikom energijom ali malim talentom za 
konstruktivnost. Dinamizam mladih mora naći oduške kroz razbijanje telefonskih kios- 
ka, skretanjem vozova sa šina u punoj brzini, krađu automobila i njihovo razbijanje, i, 
dakako, u mnogo prijatnijoj aktivnosti — uništavanju ljudskih bića. Međutim, dođe i 
vreme kad se uoči da je nasilje detinjasto i dosadno. Ono je način kako glupi i neznalice 
uspev'aju da odgovore brzo. Moj mladi propalitet uočava potrebu da u životu nešto 
uradi: da se oženi, izrodi decu, da doprinese da se pomorandža sveta i dalje okreće u 
pykepcuma Bora, tj u rukama Boga, pa možda čak i da nešto stvara — na primer, 
muziku. Na kraju krajeva, Mocart i Mendelson su komponovali besmrtnu muziku u 
svojim tinejdžerskim godinama, ili Hag3èctnma, a sve što je dotad moj heroj radio bilo 
je paspe3uHr i staro guraj-vadi. Sa izvesnom vrstom stida ovaj mladić se osvrće na svoju 
katastrofalnu prošlost. On hoće drugu vrstu budućnosti. 

U dvadesetom poglavlju nema ni nagoveštaja o ovoj promeni namera. Dečko je 
bio kondicioniran, zatim dekondicioniran, i sad zlurado predviđa nastavak funkcio- 
nisanja njegove slobodne i nasilničke volje. »Bio sam bogami izlečen«, kaže on, i time se 
američko izdanje okončava. Film takođe. Dvadeset prvo poglavlje daje romanu osobinu 
istinske literature, umetnosti zasnovane na verovanju da se ljudska bića menjaju. 
Nema, zapravo, mnogo svrhe u pisanju romana ako ne možete pokazati mogućnost 
moralne transformacije, ili povećanja mudrosti, u vašem glavnom liku ili likovima. Čak i 
kičasti bestseleri pokazuju menjanje ljudi. Kad literarno delo ne pokaže promenu, kad 
samo tvrdi da je ljudski karakter određen, okamenjen ne-regenerabilan, onda ste 
napustili oblast romana i zašli u oblast alegorije ili kratke bajke sa naravoučenijem; 
britanska i međunarodna verzija je roman. 

A moj njujorški izdavač je smatrao da je 21. poglavlje izdaja. Mnogo mnogo »bri- 
tanskix, zar ne kapirate. Sladunjavo je, ispoljva pelagijansku nespremnost da se prihvati 
istina da ljudsko biće može biti nepopravljivog zla. (Po imenu britanskog kaluđera Pela- 
giusa, ili Pelagianusa — po grčkom korenu oba bi značila »primorac« — koji je živeo 
krajem četvrtog i u petom veku naše ere, i koji je poricao tačnost katoličke doktrine o 
prvobitnom grehu. — Prim, prev.) Efektivno, on je rekao: Ameri su tvrđi od Britanaca i 
sposobni su da se suoče sa realnošću. Ubrzo posle toga suočili su se sa njome u 
Vijetnamu. Moja knjiga bila je kenedijevska i prihvatala je ideju moralnog progresa. Bila 
je potrebna jedna niksonovska knjiga lišena ma i najmanje trunke optimizma. Zelimo da 
zlo đipa po štampanoj stranici i da se, sve do poslednjeg reda, cereka u lice svim 
nasledenim verovanjima, jevrejskim, hrišćanskim, muslimanskim i sveto-toboganskim, o 
sposobnosti ljudi da sebe poboljšavaju. Takva knjiga biće senzacionalna; i bila je. Ali ja 
ne verujem da je to poštena slika ljudskog života. 

Ne verujem zato što ljudsko biće, po definiciji, ima slobodnu volju. Nju može isko- 
ristiti da bira između dobra i zla. Ako ima sposobnost jedino da čini dobro, ili jedino da 
čini zlo, onda je ono mehanička pomorandža — a to znači da izgleda kao organizam div- 
ne boje i divnog soka, a ustvari je samo časovnički mehanizam koga će navijati ili bog, ili 
đavo, ili Svemoćna Država (koja ionako sve više zamenjuje i boga i đavola). Biti totalno 
dobar ili totalno zao — obe te stvari su podjednako neljudske. Važan je moralni izbor. 
Zlo mora postojati naporedo sa dobrim, da bi moralni izbor mogao funkcionisati. Život 
se održava zahvaljujući meljućoj suprotnosti moralnih entiteta. O tome se radi u svim 
TV novostima. Na žalost, u svima nama ima prvobitnog greha tako mnogo, da nam je 
zlo poprilično privlačno. Razaranje je lakše i spektakularnije nego kreiranje. Volimo da 
nam gaće padnu od straha pred vizijama kosmičke destrukcije. Kad neko sedne u do- 
sadnu sobu i komponuje »Misu Solemnis« ili napiše Anatomiju melanholije, to neće biti 
pozdravljeno novinskim naslovima niti prekidanjem svih emisija da bi se javila ta vest. 
Na žalost, moje knjišče se pokazalo kao privlačno za mnoge čitaoce baš zato što je 
smrdelo (jako, kao sanduk ukvarenih jaja) na kužna isparenja prvobitnog greha. 

Mislim da bi bilo lopovsko prenemaganje i da bi bilo polianajski (Pollyannaish) da 
ja sad tvrdim da nisam imao intenciju da ovim delom zagolicam sklonosti ka grozotama 
kod mojih čitalaca. Nasledio sam zdravu količinu praroditeljskog greha, i to u knjizi izlazi 
na površinu, naime, i ja sam uživao silujući i sekući preko posrednika. Urođeni kukavič- 
luk navodi romanopisca da prepusti imaginarnim ličnostima izvršenje grešnih radnji 
koje se sam ne usuđuje da izvrši, jer je odveć oprezan za to. Ali ova knjiga ima i moralnu 
pouku, a to je ona vrlo tradicionalna, o fundamentalnoj važnosti moralnog izbora. | 
upravo zato što ova pouka strši kao udareni palac, sklon sam da omalovažim »Meha- 
ničku pomorandžu« kao delo suviše didaktično da bi bilo umetničko. Nije posao roma- 
nopisca da propoveda; njegova je dužnost da pokazuje. Pokazao sam dovoljno, kroz 
zavesu izmišljenog žargona koji smeta — što je još jedan aspekt mog kukavičluka. 
Han3ceT, rusifikovana verzija engleskog, je bio namenjen da ublaži onu sirovu reakciju 
koju očekujemo od pornografije. On pretvara ovu knjigu u lingvističku avanturu. Ljudi 
više vole film zato što se, opravdane, boje tog jezika. 

Mislim da nije potrebno da podsećam čitaoce šta naslov znači. Mehaničke po- 
morandže ne postoje, sem u govoru starih Londonaca. Bila je to bizarna slika, uvek 
upotrebljavana za neku bizarnu stvar. »Taj je nenormalan k'o mehanička pomorandža« 
je značilo: nenormalan do krajnje moguće granice nenormalnosti. To nije bilo primarno 
usmereno na homoseksualce, mada je taj izraz za nenormalnost (queer) bio korišćen za 
članove tog preokrenutog bratstva. Evropljani koji su prevodili taj naslov kao Arancia a 
Orologeria ili Orange Mecanique nisu mogli shvatiti taj koknijevski prizvuk, pa su 
pretpostavljali da je u pitanju nekakva ručna bomba, samo jeftinija, bez onih ureza na 
površini. A ja sam hteo da taj naslov znači primenu mašinske moralrosti na živi 
organizam koji sam curi od soka i slatkoće. 

Čitaoci dvadeset prvog poglavlja moraju sami odlučiti da li ono poboljšava knjigu 
koju, po pretpostavci, već od ranije znaju, ili je zaista odbaciva grana. Moja je namera 
bila da se knjiga završi ovako, ali moj estetski sud je možda bio pogrešan. Pisci su retko 
sami sebi najbolji kritičari, a ni kritičari nisu sami sebi najbolji kritičari. »Quod scripsi 
scripsix, rekao je Pontije Pilat kad je proglasio Isusa Hrista za kralja Jevreja. »Sta 
napisah, napisah.x Možemo svoj tekst uništiti, ali ga ne možemo od-napisati. Sa onim 
osećanjem koje je Dr. Džonson nazvao »ledenom smirenošću«, prepuštam ono što 
napisah sudu onih 0,00000001 procenata američkog stanovništva kojima je stalo do 
takvih stvari. Pojedite ovu slatkastu krišku ili je ispljunite. Slobodni ste. 


21. POGLAVLJE 


»Znači šta će biti, a? 

Bili smo tu ja, Vaš Smerni Narator, i moja tri druzja, a to vam znači Len, Rik i Buli, a 
Buli je Buli zato što ima taj svoj boljše veliki vrat i veoma gromki glas koji je kao neki 
boljše veliki bik mukao auuuuuuh. Sedeli smo u mlečnom baru »Korova« i nastojali da 
rasudimo šta da činimo od ove večeri, zeznuto crne ledene zimske ali suve. Svud oko 
nas bili su čelovjeci već daleko zabasali putevima mleka sa velocetom i sintemeskom i 
drenkrom i drugim stvarima koje te odnesu daleko daleko daleko od ovog opakog i 
stvarnog sveta u zemlju gde možeš da vidiš Boga i sve njegove svete anđele i svece u 
svom levom sabogu dok svetla praskaju i cure kroz ceo tvoj mozg. Mi smo pitovali staro 
mleko sa noževima — tako smo to govorili tada; noževima koji te naoštre pa budeš 
spreman za malo prljavog dvadesetorica-protiv-jednog, al' to sam vam sve već ranije 
pričao. 

Bili smo obučeni po vrhuncu mode, a to je u tim danima bilo one veoma široke 
pantalone i onaj veoma labav kao prsluk crn sjajan i kožnat preko košulje sa otvorenim 
vratom sa kao maramom zaćuškanom unutra. U to vreme tkode je bilo šiljak mode da 
upotrebite staru britvu na sopstvenoj golovi, pa se kao brada nosi samo sa strane a 
napreu ispod usta ćelavo. Ali na starim nožgama uvek isto — prave hororšou boljše 
velike čizme za razbijanje lica. 

»Znači šta će biti, a?x 

Bio sam najstariji od nas četvorice, i svi su od mene očekivali da ih vodim, al' 
ponekad mi se činilo da je Buli imao misao u toj svojoj golovi da bi voleo da on preuzme 
vlast, to zato što ima veličinu i taj gromki glas koji muče iz njega kad je na ratnoj stazi. 
Ali sve ideje su dolazile od Vašeg Smernog, o braćo moja, a takođe postojala je ta stvar 
da sam ja nekad bio slavan i imao slike i članke i sve to sranje u gazetama. | sem toga 
daleko najbolje zaposlenje od sve četvorice imao sam ja, u »Nacional gramodisk arhivi« 
na muzičkoj strni sa stvarno hororšou džepom punim fine lovice i još finim džabe 
diskićima za svoju malenkost onako uzgred. 

Te večeri u »Korovi« bio je prilčan broj čelovjeka i ženki i maljčika koji su se 
smehovali i pitovali, a kroz njihovo govoritovanje i brbljanje seljačina u fazonu »Gorgor 
falatuke i crv sprej na filtip sloterbolima« i slično sranje mogao si da slušiš popdisk na 
stereu, i to je Ned Ahimota pevao »Taj dan, jea, taj dan«. Za šankom tri djevuške 
obučene u krik tinejdžer-mode, a što će nam reći duga nečešljana kosa obojena u belo i 
lažne grudi koje strče metar i više napred i vrlo vrlo tesne kratke suknje sa mogo onog 
kao penušavo belog ispod, pa je Buli stalno govorio: »Eej, ući tamo mogli mi bi trojica 
nas. Starog Lena ne zanima. Starog Lena ostavimo samog sa njegovim bogom.« A Len 
samo ponavljao: »Njaanja njaanja. Gde je duh svi za jednog i jedan za sve, a dečko?« 
Iznenada se osetih i vrlo umoran i istovremeno pun iskričave energije, pa rekoh: 

»Van van van van van.« 

»Kud?« reče Rik koji je imao lice kao žaba. 

»Ma, samo da vidimo šta se muva u velikom van«, rekoh. Ali nekako, braćo moja, 


76 


veliku dosadu sam osećao i malu beznadežnost, a to sam mnogo osećao tih dana. Zato 
sam se okrenuo čelovjeku koji je bio najbliži meni na velikom plišanom sedištu kojim je 
bilo opasano celo to mesto, čelovjeku, hoću reći, koji je be-be-blebe-tunjao pod Utica- 
jem, pa sam mu zabio tri-četiri stvarno hitre pesnice ak! ak! ak! u trbuh. Ali on to osetio 
nije, o braćo, samo je nastavio da blebetunja svoje »Koka kola vrlino, gde u repovima 
leže makovi?x I tako mi poispadasmo u veliku zimsku noć. 

Išli smo niz bulevar Marganita i nigde patrole murije, pa zato kad smo sreli jednog 
starog čelovjeka koji se vraćao od kioska za gazete, ja Buliju: »E aj, Buli momče, možeš 
ako ti se hoće.« Tih dana sam sve više i više samo davao naređenja i nadgledao kako se 
sprovode. | tako Buli njega opandrči er! er! er! a druga dvojica ga sapletu i ritaju, 
smehuju se, a on samo leži, a onda ga puštaju da otpuzi ka mestu gde je stanovao, kao 
cvileći nešto sam za sebe. Kaže Buli: 

»Kako bi bilo jednu finu čašu nečeg što tera hladnoću, o Aleks?« Jer bili smo ne 
daleko od »Vojvode od Njujorka«. Druga dvojica klimaju glavom da da da ali svi u mene 
gledaju da vide da li je to u redu. Klimnem i ja i tako mi idemo dalje. A u krčmi one iste 
stare djevuške iliti cave iliti babuške kojih ćete se setiti sa početka, i one počnu svoje: 
»'bro veče, momci, bog vas blagoslovio, momci, najbolji momci na svetu ste vi«, 
čekajući da mi kažemo: »Šta će biti, devojke?« Buli zazvoni u zvono i dolazi keša brišuć 
ruke o masnu kecelju. »Pare na sto, druži«, reče Buli, izvlačeći svoj zveckavi svežanj 
dengija. »Skontlanđanina za nas i isto za babuške, a?« A onda ja: 

»Ma do vraga. Neka plate same.« Nisam znao o čemu se radi, ali tih poslednjih 
dana bio sam postao, kao, cicija. Ušla mi u tintaru ta kao želja da sve svoje lepe parice 
kao čuvam za sebe, da ih kao nagomilavam radi nečeg. Buli reče: »O čemu se radi, 
brate? Šta je obuzelo starog Aleksa?« 

»Aaa, do đavola«, kažem. »Ne znam. Ne znam. Radi se o tome da prosto ne volim 
da razbacujem svoje teško zarađene novce, eto o čemu se radi.« 

»Zarađene?« reče Rik. »Zarađene? Ne mora zarađene, kao što dobro znaš ti, stari 
druzja. Uzete, samo toliko, kao, uzete.« Pa se smehovao stvarno gromko i ja zapazih da 
jedan ili dva njegova zuba nisu baš hororšou dobri. 

»Aaa«, rekao sam ja tad, »Moram da razmislim.« Ali smotrivši te babuške koje su 
izgledale jako željne džabe alkija, ja sam kao slegnuo ramenima i izvukao iz džepa svoje 
dengi, svežanj novčanica i novčića zajedno i zveznuo ih na sto. 

»Znači škotlanđane svakom, u redu«, reče kelner. Ali ja, iz nekog razloga: 

»Ne, dečarac, za mene jedno pivo, malo, znaš.« 

Len: »To nije mnogo u mom fazonu«, i poče da primiče ruku mojoj golovi da se kao 
zeza da imam temperaturu, ali ja kao zarežim kučeći na njega da odustane hitro. »U 
redu, u redu, druzja«, reče Len. »Kako ti kažeš.« Ali Buli je smotrio sa otvorenim ustima 
ono što mi je ispalo iz džepa zajedno sa novcem koji sam izvadio. I rekao: 

»Paz paz paz. A mi pojma.« 

»Daj mi to«, zarežao sam i hitro to zgrabio. Nisam mogao objasniti kako se to tu 
našlo, braćo, ali fotografija je to bila koju sam isekao iz neke stare gazete i to slika bebe. 
Bebe koja guuu guuu guuu i kao mleko joj curi iz usta i beba kao diže pogled i smehuje 
se na svakog, beba sasvim gola, a meso sve kao u podvaljcima jer je vrelo debela beba. 
Onda je nestalo malo kao haaa haa haa grabeža k' će da mi uzme ovo parče 'artije, pa 
sam morao opet da režim na njih i da zgrabir fotišku koju sam onda iskido na male 
maleeecke parčiće ipustio da padaju kao konfete. Tad stigao viski, i stare babuške kažu: 
»U dobro zdravlje, momci, bog vas blagoslovio, mladići, najbolji momci na svetu, eto šta 
ste vi.« I slično sranje. A jedna od njih koja je bila sva od linija i bora i bez zubala u 
svojim zbrčkanim ustima, kaže: »Ne cepaj pare, sine. Ako ti ne trebaju daj ih nekome 
kome trebaju«, što je bilo vrlo hrabro i smelo od nje. Ali Rik reče: 

»Pare to nisu bile, o babuška. Bila slika slatke male cici-mici gugutave bebice.« ja: 

»Malo me samo zamara ovo, samo malo. Vi ste bebe, vi ruljo. Zezate se i cerite i 

jedino umete da se smehujete i mučite ljude mnogo kukavički kad ne mogu da se 
brane.x Buli reče: 

»E pa sad, uvek smo mislili ti da si kralj toga i nastavnik takođe. Nije ti dobro, eto 
šta je s tobom, stari druzja.« 

Smotrio sam tu drljavu čašu piva pred sobom i osetio se sav nekako bljuvkasto 
iznutra, pa sam rekao »aaaaaa« i prosuo svo to penušavo sranje po podu. Jedna od 
starih dama reče: »Ko ne rasipa taj ne oskudeva.« Ja: 

»Vidite, druzi. Čujte. Noćas jedostvno nekako nisam u fazonu. Ne znam zašto ni 
otkud je tako, ali tako jeste. Sad vas trojica svojim putem ove noći, kao bez mene. Sutra 
se srećemo isto mesto isto vreme, nadam se da mi bude mnogo bolje.« 

»O«, reče Buli, »mnogo je žao meni.« Ali mogao si da smotriš neki kao sjajić u 
njegovom glasu, jer će sad on da preuzme komandu za ovu noć. Vlast vlast, svako voli 
vlast. »Možemo da odložimo za sutra«, reče Buli, »ono što na umu mi imali jesmo. 
Naime, malo obići prodavnice u ulici Gagarinovoj. Super hororšou roba tamo, druzja, 
samo uzimaš.« 

»Ne«, rekoh ja. »Ne odlažite ništa. Samo nastavite u svom kao stilu.« A sad rekoh 
ja, »ja idjem.« I ustanem. 

»E pa kuda?« upita Rik. 

»To ne znajem«, rekoh. »Samo da budem kao zasebno i sredim misli.« Mogao si 
smotriti da su stare babuške stvarno zbunjene što ja tako odlazim i da su sve kao 
sumorne i ne one nesmehovane maljčikinje koje pamtite. A ja samo: »A, do đavola, do 
đavola« i napustio ih. 

Mračno bilo, a vetar oštar kao nož se pojačavao, pa je uokolo bilo vrlo vrlo malo 
čjeloveka. Patrolna kola su kao krstarila, sa brutalnim facama unutra, a s vremena na 
vreme na uglu vidiš par vrlo mladih ala kako trupkaju nogama zbog pasje hladnoće i 
ispuštaju dah pun pare u zimski vazduh, o braćo moja. Pretpostavljam da je stvarno 
mnogo onog starog ultranasilja sad izumiralo, jer su murije tako brutalne sa uhvaće- 
nima, mada se razvijala kao borba između nevaljalih maljčika i napaljene murije ko mo- 
že biti hitriji nožem, britvom ili pendrekom, pa čak i utokom. Ali ono što nije bilo u redu 
sa mnom tih dana bilo je to da nisam kao mnogo mario. Kao da je nešto meko ulazilo u 
mene, a nisam mogao da ponjimajem zašto. Niti da shvatim šta hoću uopšte. Cak i 
muzika koju sam voleo da slušam u mojoj malenkoj jazbini bila je ona na koju sam se 
ranije smehovao, braćo. Sad sam više slušao kao pomalo romantične pesme, ono što 
zovu Lieder, samo jedan glas i klavir, vrlo tiho i kao nešto čežnjivo, a ne kao kad su bili 
ogromni orkestri pa ja legnem na krevet između violina i trombona i bubnjeva. Nešto se 
u meni dešavalo, pa sam se pitao da li je to neka kao bolest ili nešto zbog onog što su 
mi uradili kad su poremetili moju golovu pa da ću sad možda da postanem pravi 
neumni. 

I razmišljajući tako oborene golove i sa rukama zabijenim u džepove svojih panta- 
lona, pešačio gradom ja sam, braćo, i najzad osetio veliki umor takođe mi je mnogo 
zatrebala fina velika čaša čaja sa mlekom. Razmišljajući o ovom piću, odjednom kao da 
sam video sliku kako ja sedim pred velikom vatrom, u fotelji, pitujem taj čaj, a ono 
smešno i vrlo vrlo čudno bilo je da sam se, činilo se, pretvorio u vrlo starog čelovjeka, 
oko sedamdeset godina starog, jer mogao sam da vidim svoje vlasi koje su bile sasvim 
sede, imao sam i sede zulufe, vrlo sede. Gledao sam sebe kao starca, kako sedim pokraj 
vatre, a onda je slika kao nestala. Ali bilo je kao vrlo čudno. 

Dođem ja do jednog od onih mesta za čaj i kafu, braćo, i smotrim kroz dug, dug 
prozor da je unutra puno vrlo dosadnih čjeloveka, kao običnih, onih sa tim vrlo 
strpljivim i bezizražajnim licima koji nikom ne bi zlo naneli; svi tamo sede i govorituju 
kao tiho i pituju svoje fine bezalene čajeve i kafe. Ja vstupim unutra i pridem šanku i 
kupim jedan fini vruć čaj s mnogo mleka, pa otidem do jednog od tih stolova i sednem 
da ga pitujem. Bio neki kao mladi par za tim stolom, pitovali su i pušili svoje tumore sa 

filterom, i govoritovali i smehovali se vrlo tiho između sebe, al' ja na njih nisam obratio 
pažnju i samo sam pitovao i kao sanjario odgonetao šta se to u meni kao menja i šta će 
sa mnom biti. Ali sam smotrio da je ta djevuška, za tim stolom sa tim čjelovekom, 
stvarno hororšou dobra, ne od one vrste da poželiš da je baciš dole i da navališ na nju 
sa starim guraj-vadi guraj-vadi, nego hororšou dobro otelotvorenje i lice i nasmešena 
usta i vrlo vrlo fina kosa i sve to sranje. A onda taj što je sa njom, koji je imao šešir na 
golovi i kome je lice dotad bilo okrenuto od mene, okrene se da osmotri onaj mnogo 
veliki časovnik koji su imali na zidu, i tad sam ja smotrio ko je on a onda je on smotrio 
ko sam ja. Bio je to Pit, jedan od moja tri druzja iz onih dana kad smo bili Džordži i Dim i 
on i ja. Pit je to bio ali je izgledao kao stariji iako mu sad ne bi moglo biti više od 
devetnaest i koji dan, imao je i nekakve brčiće i obično dnevno odelo i eto taj šešir. Ja: 

»Gle gle gle, druzja, šta je to? Vrlo vrlo dugo te nisam smotrio.« A on: 

»To je mali Aleks, zar ne?« 

»Niko drugi«, kažem ja. »Dugo dugo dugo vreme od onih mrtvih i otišlih dobrih 
dana. A sad je jadni Džordži, kažu mi, ispod zemlje, a stari Dim je brutalna ala, a evo 
tebe i mene evo, i kakve vesti imaš ti, stari druzja?« 

»On smešno priča, zar ne?« reče ta djevuška, kao kikoćući se. 

»Ovo je«, reče joj Pit, »jedan stari prijatelj. Zove se Aleks. Mogu li te upoznati«, 
reče on meni, »sa svojom suprugom?« 

Moja usna tada pade u široko otvoren položaj. »Supruga?« počeh ja kao da 
blenem. »Žena žena žena? A ne, to biti ne može. Premlad ti si da oženjen budeš, stari 
druzja. Nemoguće nemoguće.« 

Ta djevuška koja je bila kao Pitova žena (nemoguće nemoguće) opet se zakikota i 
reče Pitu: »Da ľ si i ti govorio tako?« 

»Pa«, reče Pit, i kao nasmeši se. »Imam maltene punih dvadeset. Dovoljno mator 
da se upregnem, a već je i prošlo dva meseca od tada. Ti si bio vrlo mlad, a vrlo 
napredan, seti se.« 

»Dobro«, ja još uvek, kao, bleeenem. To meni nepojmljivo je, stari druzja. Pit 
oženjen. Gle gle gle.« 

»Imamo stančić«, reče Pit. »Zarađujem vrlo malo para u Državnom pomorskom 
osiguravajućem, ali biće bolje, to znam. A Georgina, koju vidiš.. »Kako bre, reče da se 
zove?« kažem ja, a usta mi i dalje otvorena kao u neumnog. Pitova supruga (supruga, 
braćo) poče opet da se kao kikoće. 

»Georgina«, reče Pit. »Georgina takođe radi. Daktilografkinja, znaš. Uspevamo 
nekako, uspevamo.« Nisam mogao, braćo, skloniti svoj organ vida s njega, stvarno. Bio 
je sad kao odrastao, sa odraslim glasom i tako to. »Moraš«, reče Pit, »jednom da 
navratiš do nas da vidiš. Ti i sad«, nastavio je, »izgledaš vrlo mlad, uprkos tolikih tvojih 
strašnih iskustava. Da da da, čitali smo sve o tome. Ali naravno, ti i jesi još uvek veoma 
mlad.« 

»Osamnaest, a?« reče Pit. »Toliko star. Gle gle gle. E, sad«, reče on, »mi moramo 
da krećemo.« | on kao dobaci toj svojoj Georgini jedan kao zaljubljen pogled, i stisnu 
jednu njenu ručicu između svoje dve a ona mu uzvrati takvim pogledom, ooo braćo 
moja. »Jest«, reče Pit, okrećući se opet meni, »odosmo mi na jednu malu zabavu kod 
Grega.« 

»Greg?« 

»A, da, naravno«, reče Pit, »ti ne možeš znati za Grega, je l tako? Greg je posle 
tvog vremena. Ušao je u šemu dok si ti bio otsutan. On priređuje male zabave, znaš. 
Uglavnom vino i igre reči. Ali vrlo fino, vrlo prijatno, znaš. Bezazleno, ako kontaš šta 
hoću da ti kažem.« 

»Da«, kažem. »Bezazleno. Da, da, zapažam da je to nešto hororšou dobro.« A ta 
Georgina supruga, čujući moje reči, opet se zakikota. | onda ti njih dvoje othodiše na 
svoje smrdljive igre reči kod tog Grega, ko god pa to bio. Ostadoh sam sa sobom i 

svojim mlekastim čajem, već hladnim, da kao razmišljam i pitam se. 

Možda je baš u tome bila stvar, u tom neprestanom razmišljanju. Možda sam već 
postajao previše star za takv žiznji kakav sam do tad živeo, braćo. Upravi napunio 
osamnaest. Nije to više mladost. U osamnaest je stari Volfgang Amadeus već imao iza 
sebe napisane koncerte i simfonije i opere i oratorijume i sve to sranje, ne, ne sranje, 
nego rajsku muziku. A onda stari Feliks M. koji je već ima uvertiru za San letnje noći. | 
drugih je bilo. Pa bio je i onaj kao francuski pesnik koga poniinje Bendži Brit, koji je svu 
svoju najbolju poeziju napisao do petnaeste godine, oooo braćo moja. Artur, tako mu 
beše pravo ime. Osamnaest znači i nije neka prava mladost. Ali šta ja zbog toga da 
uradim? 

Pešačeći kroz mračne ledene zimske ulice posle othoda iz tog čaj-kafea, nepre- 
stano sam smotrio kao vizije, kao na onim karikaturama u gazetama. Na primer, Vaš 
Smerni Narator Aleks vraća se s posla kući i čeka ga dobra vruća tanjirčina klope, i ta 
kao ženska sva puna dobrodišlice i pozdrava i kao ljubavi. Ali nju nisam mogao da 
sagledm baš tako hororšou jasno, braćo, nisam mogao da smislim koja bi to mogla biti. 
Ali, imao sam tu iznenadnu vrlo jaku ideju da ako uđem u susednu sobu, pored te u 
kojoj gori vatra a moja vruća tanjirčina leži na stolu, mogu da nađem ono što stvarno 
želim, i eto tad se sve uklopilo, ona sličica iskrojena iz gazete i onakav susret sa Pitom. 
Jer je u toj drugoj sobi na krevecu ležao i gugutao guu guu guu moj sin. Jest jest jest, 
braćo, sin moj. I tad sam osetio tu boljše veliku prazninu u svom telu, ujedno uviđajući 
da sam samoga sebe vrlo jako iznenadio. Razumeo sam šta se dešava, o braćo moja. | 
sam kao, odrastao. 

Da da da, eto to je bilo to. Mladost otići mora, aahhh daaa. Ali biti mlad znači 
samo biti, kao, kao životinja možda. Ne, ne toliko kao životinja, nego više kao jedna od 
onih malenkih igračaka koje zapažate kako se prodaju na ulici, kao maleni čelovjeci 
načinjeni od lima sa oprugom unutra i ručicom za navijanje napolju pa kad ga naviješ 
grrr grrr grrr on kao da hoda, o braćo moja. Ali on ide u pravoj liniji i naleće na stvari i 
tres tres ine može drugačije. Biti mlad, to znači biti kao jedna od tih malenkih mašina. 

Moj sin, moj sin. Kad budem imao sina objasnću mu sve to, čim bude imao 
dovoljno godina da shvati. Međutim, znam da neće razumeti ili neće hteti da razume ni 
delić, i učiniće sve stvari koje sam i ja radio, da, možda će čak ubiti staru frajlu okruženu 
razmjaukanim mačkama i mačorima, a ja neću biti u stanju da ga stvarno zaustavim. A 
ni on svog sina, braćo. I tako će to da ide do, kao, kraja sveta, u krug i u krug i u krug, 
kao neki boljše golem kao čjelovek, kao stari Bog lično (ljubaznošću mlečnog bara 
»Korova«) koji okreće i okreće i okreće smrdljivu groznu pomorandžu u svojim 
gigantskim rukama. 

Al' pre svega, braćo, postojala je ta stvar da sam morao da nađem negde nekakvu 
djevušku koja bi bila majka tog sina. Razmišljao sam ovako: moram od sutra da počem 
da radim na tome. A to je nešto kao novo. Nešto sa čime treba tek da počnem, kao 
neko novo, kao poglavlje. 

Znači eto to je ono što će se dešavati, braćo, sad kad stižem do kraja ove priče. 
Svud ste išli sa svojim malim druzjom Aleksom, patili ste s njim, i smotrili ste neke od 
najgroznijih mučenja koje je stari Bog ikad dopustio, sve to na vašeg starog Aleksa. A 
radilo se samo o tome da sam bio mlad. Ali sad kad ovu priču završavam, braćo, nisam 
mlad, ne više, o ne. Aleks je kao odrastao, o da. 

A sad idem, o braćo moja, sam sa sobom, tamo gde vi ne možete ići. Sutrašnjica je 
sva kao slatko cveće i rotirajuća smrdljiva Zemlja i zvezde i stara Luna tamo gore a vaš 
stari druzja Aleks sa sobom traži, kao, partnerku. | sve to sranje. Strašan grozan 
smrdljivi svet, zaista, o braćo moja. | eto tako, zbogom od vašeg malog druzja. A svima 
ostalima u ovoj priči, samo glas iz usta, brrrrr. | mogu svi da me poljube u dupe. Ali vi, o 
braćo moja, setite se ponekad malog Aleksa koji vaš beše bio. Amin. I sve to sranje. 

GVINET DŽONS 


FUTURISTIČKI BLUZON OD FINE KOŽE: 
NAUČNA FANTASTIKA I NOVI ČOVEK 


deset godina, kada bi golobradi voj- 
nik pošao u rat, bar je imao tu ute- 
hu, u svom strahu od koga se koči i u 
bujanju svoga samoljublja, da mu se nudi 
obilje uzora svetlih od kojih se kičma 
sama ispravlja. Avanturistička proza svih 
vrsta nije ostavljala kod mladog Evroplja- 
nina ili Amerikanca ni tračak sumnje u to 
ko on treba da bude, čak mu je davala 
izvesnu nadu da će uspeti da sačuva veru 
u taj ideal. Ali u našem sadašnjem tre- 
nutku heroizam nije u modi. Za mladića 
nema garancije da ga neće poslati u rat, 
ali on se ne nada uspesima na bojnom 
polju niti veruje u njihovu vrednost. 
Možda je i bilo junačkih podviga u Gus 
Grinu, ali mi se sećamo samo lakonskog 
komentara vojnog lekara: »Znam koje je 
sada boje adrenalin. Mrke boje.x Time ne 
želim da kažem da gnusobe rovovskog 
rata i besmisleno uništavanje života nisu 
naišli ni na kakvu osudu 1916. godine. 
Međutim, u popularnoj kulturi je 
milosrdni veo laži ostao netaknut. Sada 
toga više nema. Indijana Džons je kuka- 
vica koja puni gaće od straha i nimalo se 
toga ne stidi. U borbi za goli život, ili u 
bilo kojoj situaciji analognoj onoj na boj- 
nom polju, mladi čovek zna da se od nje- 
ga ne očekuje ništa drugo sem amoralne 
taktike sračunate na to da ostane živ i (po 
mogućnosti) vrhunske vatrene moći. 
Naučna fantastika je ozloglašena kao 
kafana »samo za muškarce«: gde su se 
žene (dosta dugo) retko kad pojavljivale, 
čak i kao predmet požude. Ima razloga da 
se upravo ovde traži i istražuje razvitak, ili 
propast heroja dvadesetog veka. Kako 
ljudi vide sami sebe u ogledalu buduć- 
nosti? | u kom pogledu se njihov lik 


Ke: se dede junak dični? Pre sedam- 


promenio? 

Vitez-lutalica iz drugih žanrova roman- 
tične proze uskoro se pojavio i u ovom 
žanru, čak je postao bitni sastojak fe- 
nomena koji je sada poznat pod imenom 
»spejs opere«. Ali »spejs opera« nije 
ništa drugo nego neka nova vrsta avan- 
ture u šarenim kostimima. Pravi junak iz 
klasične naučne fantastike, ili klasični 
junak iz prave naučne fantastike pojavio 
se kao lik koji se od ovoga znatno 
razlikuje. H. Dž. Vels je pisao, kao i uvek, 
o malom čoveku koji petlja i uspeva da se 
ispetlja, čak i kao vremeplovac ili istra- 
živač na Mesecu. Nešto je od te nesi- 
gurnosti u sebi ostalo i kod Asimovljevog 
naučnika. Nije to nikakav Bak Rodžers. 
Njemu su strane naporne dokoličarke ak- 
tivnosti nipija ili jipija; on je umerenjak 
čiji se uzleti odigravaju za pisaćim stolom; 
to vam je muva-trezvenjak koju u kafani 
svi teraju. Pa ipak, u njemu niče neka 
vrsta junaštva. On je čovek duha. Njegov 
dosadni i stereotipni domaći život još više 
ističe plemenitost njegove borbe protiv 
zlih sila. Ako je malo pažljivije ponovo 
pročitamo, svaka Asimovljeva priča govo- 
ri neobično otvoreno o prirodi te borbe. 
Element fantazije zauzima vrlo malo pros- 
tora: priča govori o naporima da se obez- 
bedi stipendija, a zatim stalno mesto pro- 
fesora, o strahu i zarivanju noža u leda u 
univerzitetskoj dužngli; o jezivoj moći 
koju daje podrška vladinih institucija. Ali 
bojno polje je ipak pravo, i najčešće se na 
njemu odlučuje o sudbini celog sveta. 
Muškom čitaocu se ovde pruža ideal koji 
mu nije preterano tuđ iz iskustva: labo- 
ratorija, kancelarija, kafana. To je heroj za 
jedan svet u kome nema rata; ili bar za 
svet u kome se »vruća« borba može izbe- 

ći — pa ipak u njemu mlad čovek može 
da se bori za pravednu stvar. 

Zle sile su često oličene u grabežljivoj, 
amoralnoj, pohotljivoj ženi naučnika. Ali 
ovo ne treba shvatiti kao promišljenu po- 
litičku izjavu. Muški pisci naučne fantas- 
tike u ovom periodu bili su mahom 
naivčine, sa iskrenim radnim odnosom 
prema životu, baš kao i pravi naučnici. Sa 
izuzetkom rada na usavršavanju proizvo- 
da X, jedva da su o nečemu imali svoje 
mišljenje i prosto su odražavali, potpuno 
nezlobivo, ideologiju koja je vladala u 
njihovoj sredini. 

Odnos između društvenih promena i 
naučne fantastike je dosta čudan. Čitaoci 
i pisci naučne fantastike mogu se de- 
finisati kao grupa ljudi kadrih da u sebi 
sjedinjuju zatucani konzervativizam i isto 
tako zatucanu strast prema inovacijama 
(što predstavlja veoma prikladnu kombi- 
naciju za jedan tako izrazito američki fe- 
nomen). Naučna fantastika u svom 
popularnom izdanju ne vidi, i nikad nije 
videla potrebu da dođe do revolucije u 
oblasti seksualne politike. Ali naučna fan- 
tastika je svoje horizonte proširila do te 
mere da više nije u stanju da se odupre 
nijednoj revoluciji. U rubrici »Pisma čita- 
lacax u poslednjem broju časopisa Inter- 
zone jedan od obožavalaca objašnjava 
ovu pojavu: »Koliko je savremenih čita- 
laca SF uopšte čulo za semiotiku? Vrlo 
mali broj; ali sve mi se čini da, oni kojima 
je taj pojam poznat duguju svoje znanje 
upravo SF literaturi — a nema baš mnogo 
žanrova o kojima se to može reći...« 

Ova nota maničkog ponosa je veoma 
dirljiva. Jasno je dakle, da nije važno da li 
prosečan savremeni čitalac naučne fan- 
tastike ume da razlikuje radikalnog sepa- 
ratistu od defektnog Oprstena. Ako je 
igra nova, naučna fanstastika prosto 
mora da je igra. 

Postoje dva bitna činioca koji kombino- 
vano potkopavaju modele muških uloga: 
u naučnoj fantastici i u celom svetu u 
podjednakoj meri. Rat, u suštini muška 
metafora, iz osnova se promenio. Oružja 
za masovno uništavanje izbrisala su dob- 
rim delom razlike među polovima: vojnik 


na pravom bojnom polju postao je veoma 
nalik ženi (što će reći, bespomoćna žrtva). 
U isto vreme, možda i povezano sa ovim, 
dolazi do uspona feminizma i homosek- 
sualnog ponosa: jedna bučna manjina 
tvrdi da se tradicionalne razlike među 
polovima više ne uklapaju u postojeće 
fenomene (a možda nikad i nisu). 

Nema sumnje da su žene-pisci mnogo 
doprinele stvaranju lika »novog čoveka«. 
Zene koje pišu naučnu fantastiku ostva- 
rujući time bekstvo u poželjan muški svet 
često stvaraju prećutno biseksualnu per- 
sonu: muški lik koji predstavlja samog 
pisca, koji izražava njena iskustva, ali nije 
hendikepiran pripadnošću ženskom polu. 
Taj lik se stoga ne povinuje pravilima 
ponašanja za svoj pol: nasuprot dubini i 
složenosti karakterizacije, emocionali- 
zam, samoispitivanje; složeni odnosi sa 
drugima. Junak kao što je Genli Ai, ili 
Sevek u romanu Covek praznih šaka (The 
Dispossessed) mora biti da je u svoje 
vreme predstavljao pravo otkrovenje. 
Kolosalna popularnost Ursule Legvin kod 
muških čitalaca pokazuje kako je dobro 
došlo to otkrovenje. 

U starim roto-romanima muški pisci su 
ponekad uključivali po jednu devojku u 
ekspediciju, ne toliko zbog seksualnog 
momenta (ne daj bože), nego da bi imali 
gde da lociraju strah i drhtanje. Neko 
mora da vrisne kada jedno sunce eksplo- 
dira: a to ne bi mogao nijedan od muških 
likova. Zene-pisci, često u vidu namernog 
i svesnog obrtanja uloga, uvode junaka 
koji se lako šokira i plače. K. Dž Ceri 
(Cherryh) je od muške ranjivosti načinila 
takoreći aksiom u svom romanesknom 
svemiru: dosta uverljivo povezujući ovu 
odliku sa krhkom gordošću muške agre- 
sivnosti. Muškarcu je od prirode dato da 
se sam sukobi sa čitavim svemirom: ako 
se slomi pod tim naporom, to nikoga 
neće iznenaditi. 

Takvi su »muškarci« koje su izmislile 
žene za svoje sopstveno zadovoljenje. 
Možda nam još više otkrivaju žene koje 
su u istom razdoblju izmislili muškarci. 
Haldemanove cimerke u Večitom ratu 
(The Forever War) nisu seksualni objekti. 

Činjenica da su vojnikinje ukazuje na to 
da su one u stvari muškarci — muškarci 
koje je muškarcima dozvoljeno da grle. 
One nemaju nikakve naročite ženske 
atribute osim imena i ličnih zamenica. Ali 
samim tim što neke pripadnike svojih 
trupa naziva muškarcima, a neke ženama, 
Haldeman može da im dopusti da plaču i 
pate, da teše i budu tešeni; i tako ipak 
uspeva da sačuva fasadu različitih uloga 
dva pola. 

Novi talas feminizma inspirisao je niz 
muških pisaca naučne fantastike da 
isprobaju kreiranje brižnih, samilosnih 
likova bez specifično polnih odlika. Bisek- 
sualnu budućnost određenog tipa na koju 
nazilazimo u romanu Mardž Pirsi (Marge 
Piersy) Zena na rubu vremena (Woman 
on the Edge of Time) možemo naći i u 
prefinjenim kratkim pričama Eda Brajanta 
(Brayant) pod naslovom  Cinober 
(Cinnabar), gde prvog muškarca koji je 
rodio dete slave kao društvenog dobro- 
tvora. Drugi oduševljeni feministi otkri- 
vaju i nehotice duboko protivljenje ten- 
denciji napuštanja međupolnog odnosa 
potčinjavanja/prevlast. Muški likovi Džo- 
na Varlija (Varley) sami se ponižavaju 
pred čitavim panteonom žena, Crnkinja, 
gluvonemih; one su sada postale viša 
rasa. A »novi čovek« iz stvarnog sveta živi 
i u svetu SF u likovima brojnih kapetana 
zvezdanih brodova i naučnika-fizičara koji 
se ponose time što peru sudove. U pri- 
poveci Barija Novickog (Barry Novitski) 
Nuklearna fisija (Nuclear Fission) nalazi- 
mo sve ove kvalitete na okupu: samoza- 
dovoljnog anti-seksistu koji nema nimalo 
sluha za fine nijanse uzajamnog pošto- 
vanja. »Novi čovek« i alternativna Utopija 
potpuno su izneverili jedno drugo. 

Kojotov vrt dizao se u obliku blagog bre- 
žuljka iznad okolnog travnjaka, u stvari u 
obliku leve dojke Zene-pauka dok je spa- 
vala, iako joj on to nikada nije rekao. Ona 
bi ga sigurno kritikovala što time poku- 
šava da održi neki mit o boginji plodnosti, 
ili tako nešto. No, bez obzira na oblik i lik, 
bio je to dobar funkcionalan dizajn. Na 
mestu gde bi bila bradavica, izdizao se 
bazen sa vodom... 


Projektovati vrt u obliku anatomskog 
detalja nečije ljubavnice može se primiti 
kao prijatna fantazija. Ali učiniti to kri- 
šom nije nikakav kompliment za autora. 
Teško je poverovati da Novicki nije sves- 
tan da je svom odvažnom i otvorenom 
junaku tutnuo u ruke magazin sa golim 
devojkama da ga potajno sladi. 

Posle zabave dolazi mamurluk. Feminis- 
tička naučna fantastika mora, prirodno, i 
dalje da razmatra alternative za status 
kvo. Ali glavni tok futurizma uvek brzo 
reaguje na promene u sadašnjosti, i tako 
je doba celozemaljaca i zavisti zbog 
rađanja dece — prošlo. U opštem mraku 
našeg fin de siecle (kraja veka) izgleda da 
se sve više ustaljuje mišljenje da će samo 
žene biti optimistične, a da će muški pisci 
morati da se odreknu svih pretenzija na 
moralnu uzvišenost. Indikativan primer 
pruža nam junak bestselera od Stivena 
Donaldsona (Stephen Donaldson). (Seća- 
te se? Gubavac koji siluje.) Antiheroj je lik 
koji razbija herojski kalupa ipak ostaje 
centralna ličnost, za inat. Tomas Kove- 
nant (Covenant) je nešto drugo. On pose- 
duje herojske moći — i bez njih ne bi mo- 
gao biti u centru interesovanja. Njemu 
nedostaje pozitivna predstava o sebi sa- 
mom, nema vrednosne kriterijume na 
kojima bi mogao zasnivati svoje postup- 
ke; a najgore od svega je to što u krajnjoj 
liniji nema u njemu optimizma u odnosu 
na sebe i na svet oko njega. Paradoksalni 
»uspeh« takvog modela muške uloge kod 
muških čitalaca čiji je lični život po pravilu 
savršeno ugodan, u znaku blagostanja i 
zdravlja, može se smatrati znakom dubo- 
ko skrivene nelagodnosti i nezdravog 
stanja. 

Drugi jedan iznenađujuće popularni lik 
iz muških fantazija još jasnije potkrepljuje 
ovaj stav. Film Rambo (First Blood) izvire 
iz čisto muškog iskustva. U njemu nema 
ženskih likova, pa čak ni principa »večno 
ženskog«: po tome on podseća na staru 
klasičnu naučnu fantastiku. Ali to nije 
prosto samozadovoljno divljanje jedne 
muškarčine. To je samooptužujuća priča 
o američkom iskustvu u Vijetnamu. Ram- 
bo igra ulogu pravednog, hrabrog, snalaž- 

ljivog kretena: američke trupe (zastupnici 
zakonitosti i reda) igraju sebe same — sa 
stravičnim detaljima bezobzirne gluposti, 
svireposti i promašene vatrene moći. Kao 
da se nada da će steći osobine neprija- 
telja kojeg poštuje, Amerika kanibalistički 
komada uspešni Vijetkong. Ali taj pokušaj 
propada. Veličanstveni (iako jezivi) heroj- 
ski podvizi glavnog junaka su potpuno 
besmisleni. On nema drugog cilja sem da 
preživi, i ne gaji nikakvu nadu da će u 
tome uživati: on ne uživa podršku nijedne 
društvene strukture; nema nijednog prija- 
telja na celom svetu. Rambo nam se 
ukazuje kao očajničko oruđe, ispranog 
mozga, u rukama sila koje ga preziru — to 
je konačna inverzija, koja ga čini dijamet- 
ralno suprotnim Mandžurskom preten- 
dentu iz jednog drugog doba. Ali sada su 
snage cinizma zauzele najviša mesta u 
američkom sistemu. Covek se pita u kojoj 
meri ove suštinske činjenice prodiru, 
možda nesvesno, u saznanje mladih muš- 
karaca koji tako vatreno prihvataju Džona 
Ramboa kao svoj ideal. 

Za to vreme u naučnoj fantastici ne- 
shvaćeni Tomas Kovenant ustupa mesto 
mnogo elegantnijem operatoru. Ime 
heroja koji nema za šta da se bori (u 
intervalima kada nije obuzet emocijama 
beslovesne bede kao predstavnik namu- 
čene muške američke psihe) glasi — pla- 
ćenik. A plaćenik — uličar je sadašnji 
heroj budućnosti, najpotpunije ovaploćen 
u liku Hernija Kejsa (Case) u Nenroman- 
tičaru (Neuromancer) od Vilijama Gib- 
sona. On nije ni autentični i dosadni nauč- 
nik, ni galaktički kasapin—lutalica: Kejs je 
izdanak drugačije loze junaka naučne fan- 
tastike. On je tip momčeta-šaljivdžije kak- 
vog nalazimo kod Teodora Sterdžena 
(Sturgeon), Zelaznija (Zelazny), Dilejnija 
(Delany): star u duši, a mlad i vitak u telu; 
čovek sa prošlošću i tugom, ali i sa 
strasnim interesovanjem za sopstvenu 
spoljašnjost. Poput onih dvosmisleno za- 
vodljivih heroja Dilejnijeve Nove (Nova) i 
Vremena viđenog kao heliks poludragog 
kamenja (Time Seen as a Helix of Semi— 
precious Stones), on živi u jednom 
budućem kontinuumu koji se nimalo ne 


razlikuje od sadašnjeg, osim po hiper- 
bolama i ukrasnim detaljima. On je 
zahvaćen vrtlogom velikih događaja, ali 
ne očekuje niti želi da utiče na njihov 
ishod. Ali tamo gde su likovi Dilejnija ili 
Zelaznija bili u stanju da se opredeljuju na 
bazi moralnih kriterijuma i da imaju 
poverenja u svoje prijatelje, bar ponekad, 
Kejs je potpuno bespomoćan. Ili, drugim 
rečima, potpuno slobodan. 

Kao i Rambo, Kejs je u suštini moćno, 
dobro izrađeno oruđe. Suština njegove 
ličnosti je u njegovim postupcima. Kejs je 
stvoren zato da provaljuje u kompju- 
terske sisteme, a ne da ubija (bar ne 
prvobitno) — ali njegov položaj je pot- 
puno isti. Njegova moć u stvari nije 
njegova. Ona pripada nekome ko ga je 
iznajmio kao plaćenika. A kada se 
oslobodi, on nema pojma šta da radi sa 
tim oruđem, tj. sa sobom. 

Još uvek je bio obuzet srdžbom. To je 
bilo kao da ga je neko srušio u mračnoj 
uličici i on se probudio i video da mu je 
novčanik još uvek u džepu netaknut. 
Srdžba ga je podgrevala, ali nije bio u 
stanju da joj nadene ime niti da pronađe 
predmet na koji se ona odnosi... 

Bespredmetna srdžba, heroj koji se ni 
za šta ne bori, vojnik bez ratišta. Nije 
slučajno to što »oslobođena žena« u Ne- 
uromantičaru na kraju »izdaje« Kejsa. 
Zahvaćen divljenjem sopstvenoj tragediji, 
»novi čoveka, to zastarelo dvonožno 
oruđe, još nije spreman čak ni da 
razmišlja o novom pravcu u kom bi 
mogao da krene. 

Ovi očajnički autoportreti pružaju nam 
dokaze o tome da muškarci potajno ose- 
ćaju potrebu, baš kao i žene — krajem 
dvadesetog veka — da za sebe zamišljaju 
nove uloge. A naučna fantastika je vero- 
vatno pravo mesto za takva nastojanja. 
Ali sumnja i pitanja moraju dolaziti iznut- 
ra. Problem se ne može rešiti ni podraža- 
vanjem ni ismevanjem feminizma. 

Poželela je ogledalo. Poželela je da vidi 
tu težinu tela koja je značila da ona može 
da ubija, težinu koja će joj pružliti bezbed- 
nost u svetu izvan kanjona. Njena teška 
ruka, sa glomaznim prstima nalik na ko- 

basice, podupirala joj je lice. Bilo je 
obraslo bradom i veće nego pre, ali znala 
je da je opet glatko i zaceljeno. Zakikotala 
se u sebi, a njen glas, koji se dizao iz 
dubina tih naduvanih grudi, trgao ju je, 
toliko da je poskočila. Opet se nasmejala 
pogledavši ga. »Ja sam muško!« 

»Ona« u navedenom odlomku je Džef 
Rajman (Geoff Ryman), koji govori kroz 
usta junakinje romana Ratnik koji je 
nosio život (The Warrior Who Carried 
Life). Kara (Cara) »postaje muško« da bi 
osvetila svoju porodicu. To je smeo 
zahvat, koji nije u potpunosti uspeo, ali 
Rajman se zapravo služi fantazijom da bi 
razmotrio svoju sopstvenu prirodu, iako 


OGLASI 


Prodajem „Isaac Asimov's SF magazine“, 
godište 1980, 1981, 1982, 1983, 1984, 
1985 i 1986; ,Analog" 1979, 1980, 1981, 
1982, 1983, 1984, 1985 i 1986; 
„Magazine of Fantasy and SF" 1978, 
1979, 1980, 1981, 1982, 1983 i 1984; 
»Kosmoplov", brojevi: 3, 4, 5, 6, 7, 8, 9, 
10, 11, 15, 17, 19, 21, 23, 24; ,Andro- 
meda" 1, 2, 3; ,Sinus" - šezdesetak 
brojeva od 1 do 134... detaljan spisak 
šaljem svim zainteresova-nim. 


Žiga Leskovšek 
61000 LJUBLJANA 
Gosposka 9 


Prodajem: SF strip Howarda Chaykina 
,American Flagg" (strip koji je dobio Ne- 
bulu); Marvelove stripove: ,Dr Who", 
„Battlestar galactica", „Star wars"; Cor- 
ben/Poe „House of Usher", Miller „Ro- 
nin"; posteri Fossa i Bonnestela, „Heavy 
metal", Epic magazine, „Fandom directo- 
ry" 1986/87. 


Žiga Leskovšek 
61000 LJUBLJANA 
Gosposka 9 


za jedan nivo udaljenu od stvarnosti. 
Možda će ubuduće naučna fantastika 


davati više takvih dela — svesnih i 
promišljeni!) istraživanja čovekove 
suštine. 

Citati iz dela: 


Nuclear Fission (Nuklearna fisija), autor 
Barry Novitski, kopirajt 1879, iz antologije 
Kindred Spirits (Srodne duše), ur. Jeffrey 
M. Elliot, Aiyson Publications 1984. 
Neuromancer (Neuromantičar), autor 
William Gibson, Grafton pbk 1986. 

The Warrior Who Carried Life (Ratnik koji 
je nosio život), autor Geoff Ryman, 
Unwin/Unicorn 1985. 


Za dobro očuvane ,Andromede" 1, 2 i 3 
dajem: „Sljunak na nebu" (Asimov), „Svet 
se kaže šuma" i ,Leva raka tame" 
(Legvin), ,Dnevnik o Minotauru" (Orlo- 
vić), YU-Sirius i ,,Siriuse" 1 i 10. 


Darko Ožetski 
41310 IVANIĆ-GRAD 
Benkova 14 

Tel. (045) 80-975 


Kupujem sledeće romane Žila Verna: 
„Crna Indija", „Delfin, najbrži brod na 
svetu", „U pustinji Afrike", „Selo u vaz- 
njhu", „Gospodar sveta", „Parna kuća", 
„Morska zmija", „Lovci na meteore" i „Pet 
stotina miliona Begeninih". 


Krešimir Ljubić 
41000 ZAGREB 
Sišićeva 13 

tel. (041) 686-640 


Organizovana kupovina i prodaja stanh SF 
knjiga i časopisa održava se svakog čet- 
vrtka, u prostorijama Društva prijetalja 
naučne fantastike „Lazar Komarčić" 
(Beograd, NUBS, Mitropolita Petra 8, 
soba 2 ili 33, od 19 do 21 čas). Pristup 
slobodan 


KNJIGE 


Književno 
remek-delo 


Robert Silverberg: »Knjiga loba- 
njax, Mladinska knjiga, Ljubljana, 
1987. godine 


Robert Silverberg je verovatno jedan od 
najvećih živih pisaca koji pišu na engles- 
kom jeziku, a svakako najbolji pisac koji 
je ikada ušao u SF žanr. Napisao je dese- 
tak romana koji spadaju u riznicu toga 
žanra i kojima je doslovno preobrazio SF 
književnost i dao joj nove, dotad nesluće- 
ne dimenzije. 

»Knjiga lobanja«, koja je nedavno, na 
slovenačkom jeziku, izišla u izdanju Mla- 
dinske knjige, u ediciji »Zenit« i u prevo- 
du Bogdana Gradišnika, spada u sam vrh 
njegovih najboljih ostvarenja. To je psi- 
hološka studija četvorice glavnih junaka, 
lovaca na besmrtnost. lako o uobičajenoj 
kompoziciji i zapletu romana gotovo da 
nema ni pomena, delo je komponovano 
iz čitavog niza događaja koji u početku 
oštroumno zamišljenu situaciju, lagano 
vode ka neizbežnom kraju. 

Piščev pristup razgolićivanju najskroviti- 
jih kutaka ljudske duše sve četvorice pro- 
tagonista takav je da je svako poglavlje 
namenio jednome od njih, njegovoj ličnoj 
ispovesti. Tako on naizmenično otkriva 
psihološke komponente pojedinih aktera, 
pa ih sa izuzetnom umetničkom uverlji- 
vošću konfrontira spoljašnjem svetu, koji 
je sve do prelomnog trenutka priče funk- 
cionalno isključen iz pripovednog toka. 
Mada je kraj romana, suprotno prividnoj 
lakoći pripovedanja, neočekivano ispreki- 
dan, a u razrešavanju pojedinačnih ljud- 
skih sudbina izuzetno dubok i dovršen, 
svaki akt protagonista samo je neminov- 
na posledica njihovih svesnih ili nesves- 
nih htenja. Suština romana i najznačajniji 


ŽIGA LESKOVŠEK 


elementi priče su, prema tome, duševne 
promene koje protagonisti otkrivaju sa 
svakim kilometrom predenog puta do 
udaljenog samostana, u kome bi trebalo 
da otkriju tajnu besmrtnosti. Vezuju ih 
zajedničko želje i strahovi, jer znaju da je 
cena besmrtnosti sam život. Besmrtnost 
su, naime, mogli dosegnuti samo dvojica, 
a druga dvojca su, pokušavajući to, našli 
smrt. Mada su na izgled uloge unapred 
raspodeljene, pravi izbor skriva se u sple- 
tu svesnih i nesvesnih htenja svakog pro- 
tagoniste, htenja koja ga neumitno vode 
ka usudu. Mladalačka pustolovina, koja 
je u početku imala primesu zabave i feri- 
jalnog izleta, sve više se preobražava u 
morbidno i zastrašujuće putovanje. Pisac 
izuzetno efektno gradira duševni preob- 
ražaj protagonista, koji, po ličnom priz- 
nanju o čoveka nedostojnom delovanju 
koje su sami prouzrokovali, izbija na 
površinu priče i dalje se, neminovno, 
stepenuje do kraja. 

»Knjiga lobanja« je pravo književno re- 
mek-delo, koje su čitaoci, još kad je ob- 
javljeno, uvrstili u najuži izbor za najbolji 
SF roman godine, da bi potom čitavih de- 
setak godina bila prepuštena zaboravu. 
Snaga piščeve kreativnosti i umetnički 
doživljaj pisane reči, koje je Robert Silver- 
berg ostvario u ovom delu, bili su, naime, 
daleko ispred dela takozvanih klasika SF 
žanra, kao što su Asimov ili Klark. Ako na 
ovaj roman gledamo s te tačke gledišta, i 
posle petnaestogodišnjeg zaborava, on 
kao i svako književno remek-delo, ostaje 
večito svež i aktuelan. 

Pomicanje granica 
SF žanra 


Robert Silverberg: »Umiranje iz- 
nutrax, Znak Sagite, Beograd, 
1987. 


Roman Roberta Silverberga »Dying Insi- 
de« izišao je nedavno kao samostalno 
prevodilačko izdanje u Beogradu, pod na- 
slovom »Umiranje iznutra«. Roman spa- 
da u sam vrh piščeve bogate i plodne 
spisateljske karijere i nesumnjivo je naj- 
veće dostignuće SF literature koja je pos- 
većena problemu telepatije. Pre petnaest 
godina objavljen je u SAD, a igra slučaja 
htela je da se ove godine pojavi na jugo- 
slovenskom tržištu istovremeno sa slove- 
načkim izdanjem Silverbergove »Knjige 
lobanja«, koju takođe uvrštavamo među 
najznačajnija SF dela našega vremena. 

Roman »Umiranje iznutra« je priča o 
telepati, kome je počela da sahne spo- 
sobnost čitanja tuđih misli. Protagonista, 
kome je, zbog telepatske moći, svet bio 
otkriven kao na dlanu, zapada u grdne 
životne nevolje. Gašenje neobične spo- 
sobnosti gura ga na prag novog životnog 
razdoblja. Pisac je izvanredno doživljeno i 
produbljeno ocrtao karakterni razvoj 
glavnoga junaka, pa se on sve više uda- 
ljuje od ustaljenog načina života i poku- 
šava da se prilagodi novim zakonitostima 
opstanka. U priči se takođe otkrivaju 
stremljenja i bojazni protagonisite kome 
se ruše životni okviri. Uprkos tome što 
sposobnost čitanja tuđih misli nudi glav- 
nom junaku bezbroj mogućnosti za ispu- 
njavanje životnih potreba, Silverberg je 
moć telepatije iskoristio kao žarište za 
prikaz frustacija protagoniste, upropaš- 
ćenog privatnog života i potpunog sloma 
pri pokušaju normalnog uključivanja u 
ljudsko društvo. Glavna odluka karakter- 
nog slikanja je u produbljenoj obradi 
ličnih trauma, koje pre svega izviru iz 
neostvarenih svesnih ili podsvesnih želja. 
Unutrašnji konflikti i frustracije protago- 
niste doiaze do izražaja pre svega u 


kontaktima sa drugim osobama, mada su 
svi njegovi pokušaji, upravo zbog njegove 
različitosti, unapred osuđeni na propast. 
Neuspeh u braku, slom u poslovnom ži- 
votu i, pre svega, teška kriza u odnosima 
sa vlastitom sestrom kojoj svoju različi- 
tost ne može da sakrije, ocrtavaju beziz- 
laznost njegova položaja. Protagonista se 
zbog specifičnih karakternih crta i načina 
života na koji je navikao, koji mu diktira 
neobičan telepatski dar, ne može uklju- 
čiti u normalan život. 

»Umiranje iznutra« takođe je karak- 
terni roman, koji je napisan sa izuzetnom 
pronicljivošću i dubokim razumevanjem 
čovekove suštine. Silverberg je veliki 
majstor pisane reči, pa »Umiranje iznut- 
ra« predstavlja gotovo neverovatan pri- 
mer spisateljske virtuoznosti i s te je 
tačke njegovo najbolje ostvarenje. Ako se 
pri tome vratimo nešto malo u istoriju, u 
vreme od pre petnaestak godina kad je 
Silvelrberg napisao i »Umiranj iznutra« i 
»Knjigu lobanja«, doći ćemo do nevero- 
vatnog otkrića. Oba romana bila su u 
najužoj konkurenciji za nagrade Hugo i 
Nebula, a Silverberg je iz izbora za nag- 
radu sam povukao roman »Umiranje 
iznutra«. Sudbina je htela da Silverberg 
nije dobio nijednu od tih nagrada, iako je 
vreme pokazalo da su to nedvosmisleno 

bili najbolji romani u konkurenciji. Ta 
naprosto istorijska krivica i dan—danas 
ima odjeka u svetu, jer je gotovo neve- 
rovatno da je nagrade dobio Isak Asimov 
za jedno od svojih slabijih dela. Silverberg 
je bio pisac koji je prosto rušio granice SF 
žanra i ukazivao na pravce u kojima se on 
može razvijati. Moralo je proteći gotovo 
deset godina, pa da i čitaoci i izdavači 
shvate snagu kreativnosti i umetničke 
doživljenosti vrhunskih dela Roberta 
Silverberga i valja se nadati da objav- 
ljivanje dva ovako kvalitetna SF romana u 
Jugoslaviji predstavlja značajan pomak u 
izdavačkoj delatnosti. 


Velika knjiga 


Ursula Legvin: ČOVEK PRAZNIH 
ŠAKA, »Narodna knjiga« 
Beograd, 1987. 


»Ispunjenje je, pomisli Ševik, funkcija 
vremena. Traganje za zadovoljstvom je 
kružno, atemporalno, ponavlja se. Traga- 
nje za raznovrsnošću jednog gledaoca, 
jednog lovca na uzbuđenja, čoveka koji je 
sklon seksualnom promiskuitetu uvek se 
okončava na istom mestu. Ono ima kraj. 
Stiže do kraja i mora da krene iz početka. 
To nije putovanje i povratak, već zat- 
voreni krug, zaključana soba, ćelija. 

Izvan zaključane sobe pružaju se pro- 
stranstva vremena na kojima duh može, 
uz sreću i hrabrost, da sazda krhke, pro- 
vizorne, neverovatne puteve i gradove 
vernosti: prostranstva na kojima ne obi- 
tavaju ljudska bića. 

Tek kad se jedan čin dogodi na tim 
prostranstvima prošlosti i budućnosti on 
postaje ljudski čin. Odanost koja potvr- 
đuje prošlosti i budućnosti, spajajući vre- 
me u celinu, jeste koren ljudske snage; 
nije nikako dobro završiti bez nje. 

I tako, osvrnuvši se na poslednje četiri 
godine, Sevik ih je video ne kao straćene, 
već kao deo zdanja koje su on i Takver 
podizali svojim životima. Kada se radi sa 


vremenom, a ne protiv njega, pomisli on, 
onda ono ne može biti straćeno. Računa 
se čak i bol.« 

Ovo je velika knjiga. Nemojte je samo 
pročitati — kupite je. Kao i svaku drugu 
takvu knjigu i nju često možete skinuti sa 
police i u njoj iznova i iznova tražiti ono 
zbog čega čovek u krajnjoj liniji i čita: 
mudrost, utehu, život. 

Može se ovoj knjizi možda zameriti po- 
nekad preterana eksplicitnost u iznoše- 
nju moralnih i političkih stavova, prena- 
glašeno osećanje prisutnosti autora koje 
se javlja tokom čitanja, kao i preoči- 
gledno korišćenje naučne fantastike kao 
instrumenta za postizanje društvene kri- 
tike. Međutim, sve je to ništavno u po- 
ređenju sa rezultatom koji ova knjiga 
postiže, a to je pomisao da ćete kad 
dođete do kraja izgubiti neke drage ljude. 

Jer, Ursula Legvin nam, pored svega 
ostalog, nudi knjigu o pravim ljudima, 
iako ne Zemljanima, o ljubavi, nedaćama, 
vernosti i žrtvovanju, o svemu onome što 
čini život. 

A to je, u savremenoj književnosti, ret- 
kost. 


MM 


Insert iz filma »SUPERMEN IV« 

FILMOVI 


SUPERMEN IV 
— Potraga za mirom 
USA, 1986-87 


Ko zna šta bi bilo da jedan otac na Krip- 
tonu nije strpao svoje dete u raketu i pos- 
lao ga na ovu našu nesavršenu i prepunu 
poroka, planetu. Možda bi to dete posta- 
lo jedan obični srednjovečni službenik na 
svojoj (Kripton) planeti. Pio bi (Kripton) 
pivo (i podrigivao), gledao bi svoju (Krip- 
ton) »Dinastiju« na svojoj (Kripton) televi- 
ziji, gajio svoju (Kripton) dečurliju i 
svađao se sa svojom (Kripton) suprugom. 
E... Da nije bilo te eksplozije, te rakete, i 
uopšte svega ostalog ne bi bilo valjda ni 
proslave pedesetog rođendana Kal Ela 
(alias Supermena) koji se slavi ove go- 
dine. Naravno ne bi onda bilo ni ove se- 
rije filmova (ranije stripova) koji sve više 
počinju da podsećaju na legendarnu ja- 
pansku »Godzilu« (najzad da neko drugi 
njih kopira) i to u stilu »Supermen protiv 
ovozemaljskih zločinaca«, »on protiv ono- 
zemaljskih zločinaca«, son protiv Godzi- 
le«, »on protiv moje, svoje, vaše babe« i 
slično... 

I tako dok ja (apsolutno nesavršen) 
pišem ovo, on prelep, prepametan, pre- 
dobar, prejak po ko zna koji put leprša po 
ovom našem nesavršenom nebu i spaša- 
Va ovu našu u zlo ogrezlu Zemlju. Ishod 
naravno znamo jer (svašta — to se pod- 
razumeva) on mora ostati živ i zdrav (da 
kucnem u drvo) ne bi li nam rodnu 
planetu spasio i u četvrtom, petom, šes- 
tom... sedamnaestom nastavku. Da čo- 
vek poželi da je bar jednom ne spase. 
Promene radi!!! 

U ovoj novoj epizodi Supermen ponovo 
sreće svog genijalnog protivnika Leks Lu- 
tora. Naravno ovoga puta Leks mu servira 
dostojnog protivnika. Nuklearni protivnik 
je čovek snabdeven svim onim sitnicama 
bitnim za jednu dobru tuču. Može da leti, 
ima izuzetnu snagu, IKS-zrake i tome 


BOB ŽIVKOVIĆ 


slično. Borba stoleća. 

Ovo bi mogao biti i najličniji Supermen 
iz serije. Ovoga puta su probali da Su- 
permena približe običnom čoveku te da u 
njegovu ličnost ubace obične strahove i 
sumnje. Sam Supermen nije više tako si- 
guran u svoja dela. Možda najuzbudljivija 
scena u filmu je kada on svoje sumnje u 
sebe i svoja dela poVerava Luis Lejn. Igran 
od strane Kristofer Riva (šta ćete pare 
kvare ljude) ovaj četvrti deo pokušava da 
bude ljudskiji te da Supermena prikaže 
kao običnog čoveka snabdevenog nekim 
(najblaže rečeno čudnim) talentima... 
ali... 

Opet on vršlja dragom nam Zemljom i 
popravlja šta se popraviti može, uzduž i 
popreko. Spašava sovjetskog astronauta, 
izvlači decu iz srca tornada, rekonstruiše 
(?) veliki kineski zid, zaustavlja erupciju 
Etne, tuče svojeg rivala po Mesecu i 
restauira statuu slobode!!! 

Producenti u svakom slučaju nisu pazili 
na troškove. Pre svega Supermen IV treba 
(kao i prethodna tri) da bude spektaku- 
laran, pa čak i strasniji nego svoji pret- 
hodnici. Za to je potrebna i kakva-takva 
priča. Supermen se bori za mir po celoj 
planeti na sveopšti užas Leks Lutora. Na- 
ravno Supermenov omiljeni neprijatelj 
opet beži iz zatvora i na poslednjem 
spratu Empajer Stejt Bildinga počinje da 
štancuje svoje veštačke ljude. Kreira svoje 
kopije i usput stvara nuklearnog čoveka. 
Naravno on je nesavršen (i nedelotvoran 
po mraku). Tako počinje borba titana po 
ulicama metropolisa a završava u krate- 
rima Meseca. 

Po prvi put u seriji postignuta je spon- 
tanost. Supermen IV je smešan, živahan, 
a opet film Sidnija J. Furija nastavlja tra- 
diciju američkog spektakla. Pa ko voli... 

Produkcija — Kenon 

Režija — Sidni J. Furi 

Scenario — Laurens Koner & Mark Ro- 

zental & kompanija DC stripova 

Efekti — Harison Elenšou 

Maska — Ričard Konvej 
ULOGE 


Kristofer Riv — Supermen & Klark Kent 
Džin Hekman — Leks Lutor 

Džeki Kuper — Peri Vajt 

Mark Mek Klur — Džimi Olsen 

Džon Krijer — Leni 

Mark Pilkov — Nuklearni čovek 
Margot Kider — Luis Lejn. 


SVEMIRSKA JAJA 
(SPACEBALLS) 


USA, 1987 


Da bi se šalili i rugali nečemu ne morate 
to i da mrzite. Šala može biti i na račun 
nečega što volite. Ako stvari stoje tako 
onda Mel Bruks sigurno voli SF i pre svega 
prati filmove tog žanra. 

Uzmite scenario »Ratova zvezda« liko- 
ve toga filma (i po koje stvorenjce sa 
strane) izmešajte apsurdnim mikserom 
Mel Bruksa, dodajte koju trunku apso- 
lutnog ludila i dobićete svemirska jaja (i 
to kajganu). Naravno ovo je »smešna is- 
torija svemira« i za razliku od Lukasove 
epske freske ovo bi pre bila epska farsa. 
Za razliku od mnogih SF filmova za vre- 
me kojih smo se do suza smejali ovo je 
jedan od retkih tog žanra čiji je to i cilj. 
Zašto svemir i uostalom zašto SF? Pa, ako 
vas to čudi i to je razlog za smeh. Svemir 
je mračan, nesaglediv, nepredvidiv. Bez- 
dan spreman da ga vi ispunite i iskitite 
sopstvenom maštom. SF je oružje naše 
imaginacije kojim pucamo u nepoznato i 
stvaramo sve što nam duša poželi. A tu 
svakako mora da bude mesta i za smeh. 

Pošto je Mel Bruks sakupio ljudske glu- 
posti, navike i postupke i postavio svoju 
»Smešnu istoriju sveta« evo ga gde vam 
je iskombinovao »Ratove zvezda«, »Zvez- 
dane staze«, »Osmog putnika«, »Carob- 
njaka iz Oza« i slično i islikao nam 
»Smešnu istoriju svemira«. 

Svaka sličnost sa pomenutim uzorima 
(ni)je slučajna. 

Priča filma je klasična, slična mnogim 
takvim filmovima. Fantastično putovanje 


grupe međusobno različitih ljudi (i ko zna 
kakvih stvorova) do cilja i susreta sa sve- 
zna mogućim preblagim stvorom. 

Naravno likovi su Mel Bruksovi ali iz- 
vedeni iz likova »Ratova zvezda«. 

Cubaka, čupavi prijatelj; Han Sola ovde 
se zove Barf. A Barf je Maweg (ili ako vam 
je jasnije biće polu-čovek polu-džukac). 
Masku Barfa je radio Ben Naje po liku 
Tota-psa iz »Carobnjaka iz Oza«, i Lesi 
(poznata keruša koja se vraća kući). 
Kostimograf Don Felo je stvarao Barfa, 
inspirisan svojim ovčarom Boskom, a Mel 
Bruks je zahtevao da Barf liči na njegovog 
Bul-terijera Ponga. 

U takvoj atmosferi je nastao lik Barfa 
koji poseduje u kosmosu opasan rep, sen- 
zualne uši i neodoljiv krug svetlih dlaka 
oko oka. Visokonaponska baterija je sak- 
rivena u kostimu i pokreće ove pseće 
dodatke na glumcu. Covek-pas je obazrivi 
avanturista gurnut u ulogu heroja i 
druga... Ostali likovi koji čine okosnicu 


filma su pre svega Lon Star (usamljena 
zvezda) ili Han Solo. 

Lon Star je najverovatnije pokupljen sa 
svog marša ka »hramu sudbine« i ne- 
milosrdno bačen u svemir. Tipični usam- 
ljeni revolveraš (svojevrsna parodija na SF 
vesterne) u čizmama, farmerkama, šeširu 
i avijatičarskoj jakni iz II svetskog rata. 

Po svemiru se smuca i spejs-udavača- 
princeza Vespa (Lea). U original venča- 
nici holivudskih melodrama ona je ogor- 
čena svinjcem od broda i beznadežno 
zaljubljena u ko zna kakvu vrstu džukca 
Barfa. Pored njih je i nespretni rustrirani 
zlotvor Dack Helmet (crna kaciga). Kržljav, 
sićušan, sa ogromnim cvikerima i još ve- 
ćom kacigom (čitaj nosom) na glavi i 
problemom disanja pod istom (glas koji 
grmi pod kacigom i original glas bez ka- 
cige koji u najmanju ruku otkriva kas- 
triranog čoveka). Dark (Verdera) Helmuta 
glumi genijalni Rik Moranis (ključar iz 
»Isterivača duhova«). 

Likove iz filma završavamo sa ulogama 
Mel Bruksa. Sam režiser (opet) glumi dva 
lika i totalno suprotne osobe. Prvi je 
predsednik Skrub; kapriciozni, nasilni me- 
galoman i pravi despot, a drugi je pre- 
blagi, predobri, sveznajući i svemogući 
ušati stvor Jogurt (Joda), iz pećina meseca 
Vega. Naravno tu je i Crna Zvezda stra- 
vična stanica za satiranje planeta, klo- 
vnovi-androidi C3PO (sa luđački rotira- 
jućom glavom) i RZDZ, stravično tajno 
oružje Vakusak (?), mercedes princeze 
Vespe, armade svemirskih brodova, 
Dinzsi, Mavgi i ostali. 

Ako mislite da je ovo čudan (u najmanju 
ruku) spoj i da iz toga proizilazi samo 
haos u pravu ste. Samim tim obavezno 
pogledajte ovaj film. 


Produkcija — Mel Bruks 
Režija — Mel Bruks 
Scenario — Mel Bruks 
Muzika — Džon Moris 
Vizuelni efekti — Ben Naj 


ULOGE: 


Mel Bruks — Skrub & Jogurt 
Džon Kendi — Barf 

Pik Moranis — Dark Helmet 

Bil Pulman — Lon Star 

Dafne Zuniga — princeza Vespa. 


VESTI 


KLARK NASTAVLJA I RAMU 


Artur Klark, jedan od poznatijih eng- 
leskih SF pisaca sprema se da prekrši 
još jedno od svojih pompeznih obe- 
ćanja. Naime, nakon »Odiseje u sve- 
miru« koju je sasvim trivijalizovao 
brojnim napisanim i najavljenim nas- 
tavcima, pretvorivši tako jedan is- 
tinski mit u nižerazrednu svemirsku 
operu, sprema se da to, uprkos svojoj 
čvrsto zadatoj reči, učini i sa ro- 
manom Sastanak sa Ramom. Za sada 
je poznato da će taj nastavak ostvariti 
u koautorstvu sa Dženetrijem Lijem 
(kao i još dva druga romana) i da će 
njih dvojica za sve to dobiti četiri 
miliona i pedeset hiljada dolara. 


ŠERLOK HOLMS 
NA KINGOV NAČIN 


Stiven King piše priču u kojoj će glavni 
junak biti čuveni detektiv Šerlok 
Holms. Priča se zove »Doktorov slu- 
čaj« a biće uvrštena u antologiju The 
New Adventures of Sherlock Holmes 
koja izlazi u čast stogodišnjice otkako 
se pojavila prva Holms— priča. 


SREĆAN SLUČAJ 


Sovjetski pisci Arkadij i Boris Strugacki 
saznali su da su pozvani na svetsku SF 
konvenciju ove godine (45. Worldcon) 
— čitajući časopis Lokus! Naime, 
njima je pozivnica upućena uredno i 


na vreme, ali je dospela u Savez pi- 
saca i tamo zaturena. Tako su, samo 
zahvaljujući srećnom slučaju, saznali 
da treba da budu počasni gosti ovqg 
najuglednijeg svetskog SF skupa. 


3 Robet A. Hajnlajn . 
GRAĐANIN GALAKSIJE: 

ŠESNAESTA GLAVA 


Frakiji zapravo i nisu toliko neprijatni kada 
ih čovek bolje upozna. Oni sa kojima je Tor- 
bi sada delio sudbinu imali su sopstveni, 
tajni jezik, iako su bili ubeđeni da govore 
Interlingvu; svojoj Interlingvi dodao je samo 
nekoliko tuceta imenica, kao i nekoliko sto- 
tina glagola i jezik je bio savladan; s vre- 
mena na vreme saplitao se o poneki idiom. 
Shvatio je da su poštovali sve te svetlosne 
godine koje je proveo kao Trgovac iako su 
sam Narod smatrali neobičnim. Nije želeo 
da se prepire sa njima; možda su frakiji 
znali bolje. 

Brod Hegemonijske garde, Hidra, krenuo 
je sa Hekate u pravcu svetova Rajm. Nepos- 
redno pre uzletanja stigla je novčana uput- 
nica za Torbija, zajedno sa čekom koji je 
predstavljao zahvalnost za period od Džu- 
bulpura do Hekate — kao da je, pomislio je 
Torbi, on devojka koju su trampili. U pitanju 
je bila doista neprijatno velika suma i on 
nikako nije mogao da utvrdi kako je došlo 
do nje u odnosu na podelu brodskog ka- 
pitala — život u Narodu učinio je prosjačića 
svesnim novca, u smislu u kome milostinja 
to nikada ne bi mogla — da se svi računi 
precizno beleže a dugovi uvek vraćaju. 

Pitao se šta bi Poup pomislio o tom sil- 
nom novcu. Osetio se lakše kada je shvatio 
da može da ga deponuje u blagajnu. Sa če- 
kom je stigla i topla poruka sa najboljim 
željama, potpisana ovako: »S ljubavlju, Maj- 
ka.x Istovremeno mu je bilo i bolje i gore. 
Paket sa ličnim stvarima propratila je Fri- 
cova beleška: »Dragi brate, niko me nije 
izvestio o nedavnim misterioznim događaji- 
ma. To se nije moglo ni zamisliti i rekao bih 
da je bilo razlike u mišljenju na najvišem 
nivou. Ja nemam neko određeno mišljenje 
osim što mi nedostaje tvoje prazno brb- 
ljanje i praznjikavi izrazi. Zabavljaj se i pazi 
da dobro prebrojiš kusur. Fric. 

P. S. Komad je doživeo umetnički uspeh 
— a Loin je stvarno ljupka.« 

Odmah je sklonio svoje stvari sa Sisua; 
trudio se da postane gardista i stvari su u 
njemu izazivale neprijatnost. Garda nije, 
kao Narod, bila zatvoreno uređenje; nije 
bilo potrebno primeniti magiju da bi neko 
postao gardista. Hidra je okupljala društvo 
sa raznih planeta; mašine u Personalnom 
omogućavale su joj da to praktikuje bez 
rizika. Torbijevi brodski drugovi bili su i vi- 
soki i niski, i mršavi i snažni, ćosavi, maljavi, 
mutanti i delimični mutanti... Torbi se na- 


lazio približno negde oko sredine a njegova 
prošlost kao Slobodnog trgovca predstav- 
ljala je tek neškodljivu ekscentričnost; to 
mu je pružalo lik kosmičkog čoveka bez 
obzira na to što je primljen kao običan 
regrut. 

Jedina prepreka, zapravo, bila je upravo 
to što je bio mlad regrut »Gardista« je 
mogao biti ali »novajlija« i ostaje sve dok se 
ne dokaže, naročito zbog činjenice da nije 
prošao kroz regrutske vežbe. Međutim, nije 
bio hendikepiran više od bilo kog regruta u 
vojnoj jedinici koja je bila ponosna na esprit 
de corpus. Dobio je uzan vojnički krevet, re- 
dovne obroke, radnu stanicu i nadređenog 
oficira koji mu govori šta treba da radi. A 
trebalo je da čisti odeljenje i da u slučaju 
borbene uzbune dejstvuje kao kurir između 
borbene stanice i Oružara — što je značilo 
da je mirne duše mogao oficirima da raz- 
nosi kafu. 

Ostavljali su ga na miru; bio je u stanju da 
se uključuje u neformalne debate, pozivali 
su ga kada im je bio potreban još jedan 
igrač za karte, pozajmljivao je starešinama 
delove odeće kad god su im bili neophodni i 
tako dalje; posao podređenog nije bio 
tegoban. 

Hidra ja patrolirala; većina razgovora u 
menzi vrtela se oko »lovačkih« potraga. 
Hidra je imala brze »noge«, tri stotine gra- 
vitacija, i tražila je akciju protiv odmetnika, 
akciju kakvu bi trgovci nalik Sisuu izbegli 
ukoliko bi bilo moguće. Bez obzira na broj- 
nu posadu i teško naoružanje, Hidra je ipak 
predstavljala pogonsku fabriku i rezervoar 
goriva. 

U pročelju Torbijevog stola sedeo je ordo- 
nans 2/c, Pibi, poznat pod nadimkom Deci- 
bel. Jednog dana, za ručkom, dok su svi 
razgovarali o vremenu koje će popuniti pos- 
le obeda, o biblioteci i stereo-predstavama 
u trpezariji, Torbi je sedeo zamišljeno i jeo; 
nije slušao razgovor. Odjednom je do 
njegove svesti doprla dobro poznata reč: 
»Nije li tako, Trgovče?« 

Bio je ponosan na svoj nadimak. Nije mu 
se, doduše, dopadalo što ga čuje iz Pibijevih 
usta jer se Pibi ponašao kao pametnjaković 
i uvek ga tako oslovljavao, zabrinuto pita- 
jući: »Kako posao?« Pritom bi prstima po- 
kazivao kao da broji novac. Zato je i odlučio 
da ga ignoriše. 

»Nešto nije u redu?« 

»Zašto ne otvoriš uši? Zar ne možeš da 
čuješ ništa drugo osim šuškanja i zveke- 
tanja novca? Upravo govorim o tome što 

sam malopre diskutovao sa Oružarom: naj- 
bolji način da se ubije što više bandita jeste 
da idemo za njima, da ih jurimo a ne da se 
pretvaramo da smo trgovci, suviše uplašeni 
da se borimo za jurišanje.« 

Torbi oseti navalu besa. 

»A ko ti je rekao da se trgovci plaše 
borbe?« 

»Ma oni sami brinu za svoju robu! Ko je 
još čuo da su trgovci uništili razbojnika?« 

Pibi je možda mislio iskreno; razaranja 
razbojničkih brodova od strane trgovaca, 
nisu po pravilu, dobijala publicitet. Među- 
tim, odgovorio je: »Ja sam.« 

Zeleo je da kaže da je on čuo kako su 
trgovci uništili pljačkaša ali je Pibi odmah 
shvatio odgovor kao hvalisanje. »Oh, zar ti? 
Ti? Slušajte ovo, ljudi — naš torbar je heroj. 
Uništio je razbojnika, sasvim sam! Pričaj 
nam o tome! Da mu nisi oprljio brkove? Ili 
stavio kalijum u pivo?« 

»Koristio sam«, izjavi Torbi, »jednoste- 
penog tragaoca Mark XIX, tragača cilja 
izrađenog kod Betlehem-Anteresa i snab- 
devenog plutonijumskom bojevom glavom 
od 20 megatona. Lansirao sam tempirani 
projektil na vazdušni cilj pod konačnom 
pretpostavkom zakrivljenja.« 

U trpezariji je nastupila tišina. Prvi se, 
hladnim glasom, javio Pibi. »Gde si to 
pročitao?« 

»To je pokazala traka nakon akcije. Bio 
sam stariji brodski kontrolor paljbe. Kom- 
pjuter sa lučke strane nalazio se u kvaru — 
tako i znam da je taj pogodak koji je spržio 
napadača bio moj.« 

»Sada je još i važan oficir! Torbaru, ne 
torbaj se snama.« 

Torbi slegnu ramenima. »Bio sam kon- 
trolor paljbe, kako rekoh. Nikada nisam 
mnogo znao o ordonansiji.« 

»Skroman je, zar ne? Jeftino govoriš, 
Trgovče!« 

»Trebalo bi da znaš, Decibele.« 

Pibija iznenadi pominjanje nadimka; Torbi 
ranije nije bio intiman u oslovljavanju. U 
razgovor se ubaci novi glas. »Naravno, 
Decibele, razgovor je jeftin. Sada nam ti 
ispričaj o svojim uspesima u razaranju 
napadača. Samo napred.« 

Bio je to glas knjigovođe, imunog na 
Pibijeve hirove. 

Pibi je plamteo od besa. »Dosta je ovog 
tračanja!«, promumlao je. »Beslime, vi- 
dećemo se u borbenoj kontroli u osam — 
da utvrdimo koliko znaš o kontroli paljbe.« 

Torbi se nije plašio provere; nije znao 


ništa o Hidrinim uređajima ali, naređenje je 
naređenje — u naznačeno vreme u 
borbenoj kontroli čekalo ga je zlobno Pi- 
bijevo lice. 

Nije trajalo dugo. Hidrini instrumenti nisu 
bili nimalo slični instrumentima na Sisuu ali 
je princip bio isti a nišandžijskom poručniku 
(kibernatoru) učinilo se da nema ništa loše 
u tome što bivši trgovac zna da navodi. 
Uvek je tražio talente, ljude koji umeju da 
rukuju balističkim tragačima pri toj kritičnoj 
brzini ispod svetlosne; takvi ljudi bili su retki 
i među gardistima, ne samo u Narodu. 

Upitao je Torbija kojim je kompjuterom 
rukovao i, dobivši odgovor, klimnuo gla- 
vom. »Nisam video druge osim ove dvojne 
opreme Diseldorf. Vaš način je zastareo ali, 
ukoliko si ti bio u stanju da pogodiš sa tim 
kršom, možemo te koristiti. Itekako.« Po- 
ručnik se potom okrenuo Pibiju. »Hvala, 
Decibele. Sve ću preneti Oružaru. Budi tu 
negde, Beslime.« 

Pibi je bio zapanjen. »Pa on već ima 
posao, Poručniče.« 

Poručnik Luter je slegnuo ramenima. 
»Reci svom šefu da mi je Beslim potreban 
ovde.« 

Torbija je šokiralo kada je čuo da se divni 
Sisuovi kompjuteri nazivaju »kršem«; ali, 
ubrzo je shvatio šta Luter misli: masivni 
mozaik koji se borio za Hidru bio je genije 
medu kompjuterima. Torbiju neće dati da 
ga kontroliše sam iako je za kratko vreme 
postao aktivni ordonans 3/c (kibernetičar) 
te relativno bezbedan od Pibijevog humora. 
Počeo je da se oseća kao pravi gardista — 
kao mlad ali prihvaćeni brodski momak. 

Hidra je iznad brzine svetlosti krstarila 
prema jednom od Rajm svetova — Ultima 
Tuli, gde je trebalo da se snabde gorivom i 
krene u potragu za odmetnicima. Nikakav 
odgovor u vezi sa Torbijevim identitetom 
još uvek nije stizao na brod — a on je bio 
zadovoljan statusom u staroj Poupovoj jedi- 
nici, ponosan zato što je znao da bi i Poup 
bio ponosan. Sisu mu je nedostajao; među- 
tim, bilo je jednostavnije živeti na brodu 


bez žena — u poređenju sa brodovima 
trgovaca, Hidra nije imala ograničavajuća 
pravila. 


No, pukovnik Brizbi se potrudio da Torbi 
ne zaboravi zbog čega je regrutovan. Ko- 
mandujući oficiri nalaze se, inače, dalje od 
regruta; novajlija bez činova nije smeo da 
drži pogled na svom kapetanu, izuzev pri- 
likom inspekcije. Uprkos tome, Brizbi je više 
puta slao po Torbija. 

Upravo beše primio ovlašćenje od X- 
Korpusa da može da sa Beslimovim kurirom 
raspravi izveštaj. Pozvao je Torbija. 

Najpre ga je opomenuo da drži jezik za 
zubima; rekao je da je kazna za brbljanje 
vrlo teška i da bi bilo bolje pridržavati se 
naređenja. »Ali, nije o tome reč. Moramo 
paziti da ne skrenemo sa teme. Inače 
nećemo biti u stanju da je raspravimo.« 

Torbi je oklevao. »Kako ću biti siguran da 
ću držati jezik za zubima kada uopšte i ne 
znam o čemu govorimo?« 

Brizbi se uzrujao. »Mogu da ti naredim«. 

»Da, gospodine. I ja ću reći: Da, gospo- 
dine! ali, hoće li vas to uveriti da ja neću 
reskirati kažnjavanje?« 

»Pa to je smešno! Želim da razgovaramo 
o radu pukovnika Beslima. I držaćeš jezik za 
zubima, jesi li me razumeo? A ako ne 
budeš, zadaviću te golim rukama. Neće se 
jedan mali prljavko natezati sa mnom kada 
je u pitanju rad pukovnika Beslima!« 

Torbi je osetio olakšanje. »Zašto odmah 
niste rekli da je to u pitanju, Kapetane? Ja 
ne bih brbljao po brodu o Poupu... to je 
prvo što me je on naučio«. 

»Oh«, promumlao je Brizbi. »Trebalo je 
da znam. U redu.« 

»Pretpostavljam«, dodao je Torbi za- 
mišljeno, »da smem da razgovaram sa 
vama?« 

Brizbi beše iznenađen. »Nisam shvatio da 
sve ovo ima dva kraja. A ima. Mogu ti 
pokazati depešu iz njegovog korpusa, 
odobravaju mi da sa tobom razgovaramo o 
njegovom izveštaju. Bi li te to ubedilo?« 

Brizbi je uhvatio sebe da svom najmlađem 
vojniku pokazuje sadržaj jedne od najtaj- 
nijih depeša; trebalo je da ga ubedi da je 
ovlašćen da razgovara sa njim. U tom tre- 
nutku čitava stvar delovala je logično; 
kasnije se silno čudio obrtu situacije. 

Torbi je pročitao dešifrovanu depešu i 
klimnuo glavom. »Šta god želite, Kapetane. 
Siguran sam da bi se i Poup složio«. 

»U redu. Znaš li šta je on radio?« 

»Pa... i da i ne. Video sam nešto od toga. 
Znam koje su ga stvari interesovale pošto je 
od mene tražio da ih zapažam i pamtim. 
Prenosio sam mu poruke i to se uvek od- 
vijalo tajno. Ali, nisam znao  zašto.« 
Uzdahnuo je. »Rekli su da je bio špijun«. 

»Obaveštajni agent, to bolje zvuči«. 

Torbi je slegnuo ramenima. »Ako je 
špijunirao, nazvao bi tu delatnost upravo 
tako. Poup nikada nije brkao izraze«. 

»Ne, nije brkao izraze«, složio se Brizbi. 


»Dozvoli da objasnim. Hm... znaš li teransku 
istoriju?« 

»Uh... ne baš naročito«. 

»To je minijaturna istorija rase. Davno pre 
svih kosmičkih putovanja, kada čak ni Tera 
nije bila u potpunosti naseljena, postojale 
su granice. Svaki put kada bi se pronašla 
nova teritorija, pojavljivala su se tri feno- 
mena: trgovci koji se brzo šire i koriste 
svoju priliku, odmetnici koji pljačkaju pošte- 
ne ljude i — trgovci robljem. Isto se događa 
i danas, kada jurimo svemirom umesto oke- 
anima i prerijama. Pogranični trgovci su 
avanturisti koji se upuštaju u ogroman rizik 
radi velikih profita. Odmetnici, bez obzira 
da li su u pitanju planinski banditi, morski 
pirati ili pljačkaši u svemiru, iskrsavaju na 
svakom području koje nije pod policijskom 
zaštitom. | jedni i drugi su privremeni. Ali, 
ropstvo je sasvim druga stvar — najne- 
moralnija ljudska navika, ona od koje je 
najteže odvići se. Započinje u svakoj novoj 
zemlji i užasno je teško iskoreniti je. Čim 
jedna kultura oboli od te bolesti, bolest 
pušta korene u ekonomski sistem i zakone, 
u ljudske navike i običaje i... Ukidaš ropstvo, 
sklanjaš ga pod zemlju ali ono vreba tamo, 
spremno da ponovo izbije u duhu ljudi koji 
misle da je njihovo »prirodno« pravo da 
poseduju druge ljude. Sa njima nema razbo- 
ritog postupanja; možeš ih ubiti ali nikako 
ne možeš izmeniti njihova ubeđenja«. 

Brizbi uzdahnu. »Beslime, Garda je samo 
policajac i poštar; pravi rat nismo doživeli 
već dva veka. Ono što mi radimo jeste 
nemogući posao održavanja reda na granici, 
u globusu koji ima prečnik od tri hiljade 
svetlosnih godina — niko nije u stanju da 
shvati koliko je to veliko; ljudski um nije u 
stanju da to zamisli. 

Niti su ljudska bića sposobna da nadziru 
taj prostor. On je svake godine sve veći. 
Policija eventualno može da krpi rupe ali i 
njih ima sve više. Za većinu nas to je pošten 
posao ali ne i posao koji se jednom može 
okončati. 

Pukovnik Ričard Beslim imao je to kao 
opsesiju. 

Posebno je mrzeo trgovinu robljem. Već i 
sama pomisao na nju dovodila ga je do 
ludila — znam, bio sam svedok. Izgubio je 
nogu i oko — pretpostavljam da to znaš — 
dok je spašavao brodski tovar Naroda iz 
robovskog logora. 

To bi zadovoljilo većinu oficira — pođi 
kući i odmori se — ali ne i starog Pljuni u 
šake pa nanovo na posao! Najpre je neko- 

liko godina predavao .a onda je otišao u 
trupu koja je bila spremna da ga uzme i 
izložio plan. Devet svetova su okosnica 
trgovine robljem. Sargonija je kolonizovana 
pre mnogo vekova i do dan-danas nije prih- 
vatila Hegemoniju. Oslobodivši se koloni- 
jalnog statusa, prestali su da polažu na ljud- 
ska prava. Zbog toga mi nismo u moguć- 
nosti da otputujemo tamo, kao što ni oni ne 
mogu da posećuju naše svetove. 

Pukovnik Beslim je zaključio da sa Sargo- 
nijom ipak mora postojati nekakav saobra- 
ćaj; da trgovci robovima imaju sopstvene 
brodove, baze, trgove i pijace — pošto u 
pitanju nije običan porok već pravi posao. 
Tako je odlučio da ode tamo i ispita stvar. 

To je bilo besmisleno — jedan čovek 
protiv imperije devet planeta...ali, X-korpus 
stupa u akciju i na osnovu besmislene ideje. 
Međutim, čak i da ga nisu proizveli u 
agenta, on ne bi imao nikakve mogućnosti 
za slanje izveštaja. Agent nije mogao da 
putuje tamo i ovamo, nije mogao da koristi 
poštu — između nas i njih nije us- 
postavljena — i sigurno ne može da koristi 
komunikator n-svemira, bilo bi svima sum- 
njivo, naravno. Ali, Beslim je ipak imao 
ideju: jedini ljudi koji posećuju i Devet 
svetova i naše svetove jesu Slobodni trgov- 
ci. Oni izbegavaju politiku kao otrov, što ti 
znaš bolje od mene i ne bi nikada pre- 
duzimali tako duge puteve da bi prekršili 
lokalne običaje. Ali, pukovnik Beslim je 
imao ličnih zasluga kod njih. Pretpostavljam 
da znaš da su ljudi koje je spasao bili 
Slobodni trgovci. Rekao je X-korpusu da 
može izveštavati preko svojih prijatelja. |, 
pustili su ga da pokuša. Pretpostavljam da 
niko nije imao pojma da će se on pretvoriti 
u prosjaka, iako ne sumnjam da je to 
unapred planirao. Postao je prosjak i 
godinama slao izveštaje. 

To je pozadina stvari a ja sada želim da 
iscedim svaku moguću činjenicu iz tebe. Ti 
nam možeš reći kakve su bile metode — 
izveštaj koji sam prosledio ne sadrži ni reči 
o metodama. Neki drugi agent mogao bi da 
ih koristi«. 

»Reći ću vam sve što znam. A ne znam 
mnogo.«, reče Torbi smrknuto. 

»Znaš ti više nego što misliš. Bi li dopustio 
da te psiholog ponovo podvrgne transu i 
vidi šta se može naći u sećanju?« 

»Sve je u redu što može da pomogne 
Poupovom delu«. 

»Trebalo bi. I još nešto...« Brizbi je prošao 
kroz kabinu i podigao sa radnog stola list na 


kome se nalazila silueta svemirskog broda. 

»Kakav je ovo brod?« 

Torbi razrogači oči. »Sargonska krstarica«. 

Torbi se maši za drugi list. »Ovaj?« 

»Uh, izgleda kao robovski, onaj koji je u 
Džubulpur dolazio dvaput godišnje«. 

»Pogrešno.«, rekao je Brizbi divlje »Ovo 
su modeli iz mojih arhiva — brodovi koje su 
izgradili najveći brodograditelji. Ako si ih 
video u Džubulpuru, to može da znači da su 
bili kopije ili da su kupljeni od nas!« 

»Oni tamo grade brodove«, rekao je Torbi 
posle kraćeg razmišljanja. 

»Tako mi je i rečeno. Ali, pukovnik Beslim 
je javio u serijske brojeve brodova — ne 
mogu da pojmim kako je došao do njih. 
Možeš li ti? Tvrdi da trgovina robljem ima 
podršku iz naših svetova!« Brizbija pripadne 
muka. 

Torbi se redovno javljao na raport, pone- 
kad da se vidi sa Brizbijem a ponekad da 
pod hipnozom razgovara sa doktorom Kriš- 
namurtijem. Pukovnik je redovno pominjao 
potragu za Torbijevim identitetom i objaš- 
njavao da ne treba pasti u očajanje — pot- 
rage tog tipa zaista traju dugo. Ponavljanje 
ohrabrujućih reči izmenilo je Torbijev odnos 
prema slučaju — počeo je da misli da će 
nešto nemoguće zaista postati realnost, za- 
mišljao je svoju porodicu, pitajući se bez 
prestanka: ko sam ja? Biće doista lepo 
utvrditi to — i biti kao sav ostali svet. 

Brizbi je ponovo uveravao sebe — rečeno 
mu je da drži Torbija podalje od osetljivih 
poslova, još od dana kada se brod podigao 
sa Hekate i kada se ponadao da će dečko 
biti identifikovan. Držao je sve novosti za 
sebe, čvrsto ubeđen da pukovnik Beslim 
nikada nije grešio i da će se čitava stvar 
razjasniti. 

Kada je naređenje o Torbijevom premeš- 
tanju u borbenu stanicu došlo na njegov 
sto, zabrinuo se — upravo je borbena sta- 
nica bila »bezbednosno područje«, nikada 
otvoreno za posetioce — a onda je rekao 
sebi da čovek bez specijalnog treninga ne bi 
mogao da zaključi ništa što može da ugrozi 
bezbednost te da je dečko već korišćen u 
osetljivim poslovima, štaviše, još osetljivi- 
jim... Osećao je da saznaje značajne stvari 
— da je Starac, na primer, koristio lažnu 
ličnost jednonogog prosjaka, ne bi li prikrio 
dvonožne aktivnosti... iako je odistinski ži- 
veo kao prosjak: i on i dečak živeli su samo 
od milostinje. Cenio je takvo artističko savr- 
šenstvo — trebalo bi da to bude primer 
drugim obaveštajcima. 

Uvek je, zapravo, i bio sjajan primer. Za 
sve. 

Tako je Torbi ostao u borbenoj kontroli; 
Brizbi je namerno propustio da obavi 
proglašenje dečka za kontrolora paljbe zato 
što bi u tom slučaju beleška o promeni 
došla do Personalnog. Ali, plašio se uruči- 
vanja depeše o Torbijevom identitetu. 

Nalazio se u društvu svog izvršnog oficira 
kada je prispela. Bila je šifrirana ali je Brizbi 
odmah prepoznao Torbijev serijski broj; 
pisao ga je mnogo puta u izveštajima X- 
Korpusu. »Pogledaj ovo, Stinki! Ovo nam 
govori ko je naše nahoče. Daj mašinu, sef je 
otvoren!« Deset minuta kasnije depeša je 
bila obrađena. Pisalo je: 

REZULTAT NULA PUNA IDENT. POTRAGA 
BESLIM TORBI GARD TRECI IZVAN TRANS- 
FERA NA SVIM PRIJEM. STANICAMA PONO- 
VITI TRANSFER NA HEKATU ISTRAGA SE 
NASTAVLJA ŠEF B. PERSONAL. 

»Stinki, nije li to traćenje vremena?« _ 

Stinki slegnu ramenima. »To vam je, Šefe, 
kao da bacate kocku.« 

»Osećam se kao da sam izneverio starca. 
Bio je siguran da je dečko građanin.« 

»Sumnjam da postoje milioni građana koji 
imaju taj peh da moraju da dokazuju ko su. 
Pukovnik Beslim je možda u pravu — a to 
još uvek ne može da se dokaže.« 

»Ne mogu da izbegnem zadatak. Osećam 
se odgovornim.« 

»Nije tvoja krivica.« 

»Ti nikada nisi služio pod pukovnikom 
Beslimom. Bilo je, zapravo, lako... sve što je 
želeo bilo je stopostotno savršenstvo. A ovo 
ne izgleda baš tako.« 

»Zašto okrivljujete sebe? Morate prihva- 
titi činjenice.« s 

»Ne moram! Edi! Želim da vidim ordo- 
nansa Beslima.« 

Torbi je odmah primetio da Kapetan 
izgleda mračno — ali, često je bio takav u 
poslednje vreme. »Aktivni ordonans treće 
klase Beslim na raportu, gospodine!« 

»Torbi...« 

»Da, gospodine?« Torbi beše iznenađen; 
navikao je da ga Kapetan ponekad oslovi 
ličnim imenom — jer to je ime i rekao pod 


hipnozom — ali, ovog puta zaista nije 
očekivao... 
»Stigao je izveštaj o identifikacionoj 
potrazi...« 
»Šta?« 


Osetio je talas zadovoljstva; najzad će saz- 
nati ko je i šta je. »Ne mogu da te iden- 
tifikuju.« Brizbi je za trenutak zastao a onda 


oštro dodao: »Razumeš?« 

Torbi je progutao knedlu. »Da, gospodine. 
Ne znaju ko sam. Ja sam — niko.« 

»Gluposti! Ti si još uvek ti!« 

»Da, gospodine. Je li to sve, gospodine? 
Mogu li da idem?« 

»Samo trenutak. Moram da te vratim na 
Hekatu.« I, primećujući izraz na Torbijevom 
licu, užurbano dodao: »Ne brini. Oni će ti 
verovatno dopustiti da odslužiš rok službe, 
ukoliko želiš. U svakom slučaju, ne mogu ti 
ništa. Nisi uradio ništa rđavo.« 

»Da, gospodine«, odgovorio 
jedva čujnim glasom. 

Niko i ništa — zaslepila ga je slika starih, 
prastarih noćnih mora... kako stoji na podi- 
jumu i sluša glas aukcionera koji ga opisuje, 
dok mnoge hladne oči bulje u njega... Ali, 
nekako je uspeo da se sabere. Ostatak dana 
proveo je u ćutanju. Bilo je tako sve dok se 
u odeljenju nije ugasilo svetio. U mraku je 
zagrizao jastuk i slomljeno prošaputao: 
»Poupe... oh... Poupe...« 

Uniforma Garde prekrivala je Torbijeve 
noge ali se tetuaž na njegovoj butini mogao 
primetiti u tuš-kabini. Kada bi se to do- 
godilo, Torbi je bez zbunjenosti objašnjavao 
šta predstavlja; reakcije su bile različite ali 
su se uglavnom — svodile na čudnovato 
strahopoštovanje kolega — pred sobom su 
imali čoveka koji je prošao kroz jezive si- 
tuacije hvatanja, prodaje, ropskog služenja i 
ponovnog, čudnovatog oslobođenja. Mnogi 
civili nisu shvatali da ropstvo još uvek 
postoji; gardisti su znali bolje. 

Zbog toga nikome nije bilo neprijatno. 

Međutim, samo dan nakon prispeća izve- 
štaja bez rezultata Torbi je u kupaonici 
susreto »Decibela« Pibija. Torbi je ćutao; 
nisu mnogo razgovarali od dana kada je 
Torbi napustio službu u kojoj je starešina 
bio Pibi, iako su i dalje sedeli za istim sto- 
lom u trpezariji. Pibi mu se obratio: 
»Zdravo, Trgovče.« 

»Zdravo.« Torbi je uključio tuš. 

»Šta ti je to na nozi? Prljavština?« 

»Gde?« 3 

»Na butini. Stani mirno. Cekaj da po- 
gledam.« 

»Ruke k sebi!« 

»Nemoj da si tako osetljiv. Okreni se ka 
svetlu. Šta je to?« 

»Robovski znak«, objasnio je Torbi kratko. 

»Ne zavitlavaj. Zar si ti rob?« 

»Bio sam.« 

»Imao si 
darima?« 


je Torbi 


lance? Ljubio stope gospo- 

»Ne budi lud!« 

»Ma ko mi to kaže? Znaš šta, trgovačko 
momče? Čuo sam za taj znak — i mislim da 
si ga sam utetovirao. Da bi se pravio važan. 
Kao i sa onom pričom da si uništio 
razbojnički brod.« 

Torbi je zatvorio tuš i izašao iz kabine. 

Za vreme ručka Torbi je upravo uzimao 
pire-krompir iz činije kada je začuo Pibijevo 
dobacivanje: uši su mu, kao filter, pro- 
puštale »Decibelovu« urlanje. 

Pibi je ponovio. »Hej, robe! Dodaj taj 
krompir! Znaš ti na koga mislim! Izvadi tu 
prljavštinu iz ušiju!« 

Torbi mu je dodao krompir — čitav 
sadržaj činije izručio mu je u lice. 

Optužba protiv Torbija glasila je ovako: 
»Napad na starijeg oficira, u vreme kada se 
brod nalazi u kosmosu, u stanju borbene 
pripravnosti.« Pibi se pojavio kao oštećena 
stranka i glavni svedok. 

Pukovnik Brizbi je ljutito gledao preko 
svog stola i stiskao zube. Slušao je Pibijevo 
kukumavčenje. »Zamolio sam ga da mi 
doda pire-krompir a on mi ga je zavitlao u 
lice.« 

»To je sve?« 

»Pa, gospodine, možda nisam 
»molim«. Ali, nema razloga...« 

»Ne trebaju mi zaključci. Sukob se na- 
stavio?« 

»Ne, gospodine. Razdvojili su nas.« 

»Vrlo dobro. Beslime, šta imaš ti da dodaš 
sa svoje strane?« 

»Ništa, gospodine.« 

»Je li se sve dogodilo tako?« 

»Jeste, gospodine. « 


sye ze 


rekao 


vali. Osećao je navalu besa ali nije dopuštao 
da pokulja... Mora biti da se u trpezariji de- 
silo još nešto. 

»Stanite ustranu. Pukovniče Stenki...« 

»Da, gospodine?« 

»Bili su prisutni i drugi ljudi. Želim da ih 
čujem.« 

»Ja sam stajao kraj njih, gospodine.« 

»Vrlo dobro.« 

Torbi je bio osuđen na tri dana na hlebu i 
vodi, u samici, uslovno trideset dana, sa 
organizovan čim je Brizbi utvrdio da se 
glavna optužba može prebaciti na njega) 
osuđen je na tri dana samice, hleb, vodu, 
suspenziju, vraćanje na niži čin, uslovno 
devedeset dana — optužba protiv Pibija 
glasila je: »Izazivanje nemira, korišćenje 
uvredljivih izraza za pripadnika Garde, uvre- 


da njegove rase, religije, mesta rođenja od- 
nosno stanja pre stupanja u službu Garde.« 

Pukovnik i potpukovnik vratiše se u 
Brizbijevu kancelariju. 

Brizbi je delovao utučeno; najviše ga je 
izbezumljivao vlastiti radni sto. Stenki je 
rekao: »Šteta što ste morali da srežete 
Beslimovog dečka. Mislim da je on bio u 
pravu.« 

»Naravno da je bio. Ali, izazivanje nereda 
nije izgovor za nerede. Ništa nije.« 

»Naravno, bili ste prinuđeni. Ali, ne sviđa 
mi se karakter tog Pibija. Još ću morati 
pažljivije da zavirim u njegov karton.« 

»Učini to. Samo, Stenki... imam osećaj da 
sam i sam počeo da se borim.« 

»Kako?«" 

»Pre dva dana sam morao da kažem Besli- 
mu da nismo u stanju da ga identifikujemo. 
Izašao je u stanju šoka. Trebalo je da pos- 
lušam psihologa. Dečko ima ožiljke koji ga 
čine neodgovornim. Sreća što je bacio 
krompir a ne nož.« 

»Ah, nemojte tako, Šefe. Pire-krompir nije 
baš neko smrtonosno oružje.« 

»Nisi bio prisutan kada sam mu saopštio 
loše vesti. Povredilo ga je to što i dalje ne 
zna ko je.« 

Stenkijevo debeljuškasto lice za trenutak 
se duboko zamislilo. »Šefe? Koliko je godina 
imao dečko kada je uhvaćen?« 

»Šta? Kriš misli negde oko četiri.. 

»Kapetane, setite se... tamo gde ste ro- 
đeni... u kom dobu su vam uzeli otiske 
prstiju, krv, napravili fotografiju mrežnjače i 
tako dalje?« 

»Pa kad sam krenuo u školu.« 

»Meni takođe. Kladim se da ti podaci 
dugo odstoje na jednom mestu.« 

Brizbi zatrepta. »Zato i nemaju ništa o 
dečku.« 

»Možda. Ali, na Rifu uzimaju identitet 
bebe pre nego što je otpuste iz porodiliš- 
ta.« 

»U mom narodu takođe. Ali...« 

»Naravno, naravno! To je opšta praksa! 
Samo... kako?« 

Brizbi pogleda prazno a potom lupi rukom 
o sto. »Otisci stopala! A mi ih nismo 
poslali!'« Uključio je interfon. »Edi! Brzo 
dovedi Beslima!« 

Torbi je u krajnjoj utučenosti skidao oz- 
nake čina koje je tako kratko nosio. Beše 
zaplašen naređenjem da se smesta javi Ka- 
petanu ali je ipak pohitao. Pukovnik Brizbi 
ga je fiksirao. »Beslime, izuj cipele!« 

»Molim?« 

»Izuvaj cipele!« 

Na Brizbijevu depešu sa zahtevom da se 
hitno obavi identifikacija na osnovu otisaka 
stopala stigao je odgovor od Personalnog 
već u roku od 48 časova; prispeo je na 
Hidru u času kada je ona pravila poslednji 
krug pred spuštanje na Ultima Tulu. Pukov- 
nik Brizbi je upravo dešifrovao odgovor 
kada je brod bezbedno prizemljio. 

Odgovor je glasio: 

»GARDISTA TORBI BESLIM IDENTIFIKO- 
VAN KAO NESTALA OSOBA TOR BREDLI 
RUDBEK TERA NE HEKATA PREBACIVANJE 
ŠTO JE NAJBRŽE MOGUĆE U KOMANDU TE- 
RE OTPUŠTANJE PO PRISPEĆU POTVRDITE 
ŠEF PERSONAL.« 

Brizbi se prigušeno smejao. 

»Pukovnik Beslim nikada ne greši. Nikada 
ne greši, bio mrtav ili živ.« 

»Šefe...« 

»Da?« 

»Pročitajte ponovo. Pogledajte ko je on.« 

Brizbi ponovo pročita poruku a tada reče 
mračnim glasom: »O, zašto se Hidri uvek 
dešavaju takve stvaril« Potom  presavi 
depešu i proviri kroz vrata. »Edi!« 

Torbi se zadržao na lepoj Ultima Tuli 
tačno dva sata i dvadeset i sedam minuta; 
sve što je video od slavnog pejsaža nakon 
dobrih tri stotine svetlosnih godina bilo je 
polje između Hidre i Arijela, kurirskog bro- 
da Garde. 

Tri nedelje kasnije nalazio se na Teri. 

Osećao je žestoku vrtoglavicu. 


SEDAMNAESTA GLAVA 


Voljena Tera, majka svetova! Koji to pes- 
nik, bez obzira da li je imao tu privilegiju da 
je poseti ili ne, nije pokušao da izrazi čove- 
kovu čežnju za kolevkom čovečanstva... nje- 
nim hladno-zelenim brdima, oblačnim ne- 
bom, beskrajnim okeanima, toplom mate- 
rinskom privlačnošću... 

Torbijev prvi pogled na legendarnu Zem- 
lju beše kroz ekranski vizir kurirskog broda 
garde, Arijela. Gardijski kapetan N'Ganga, 
komandant poštanskog broda, prišao mu je 
i pokazao kao strela oštre senke egipatskih 
piramida. Torbi nije shvatao njihov istorijski 
značaj i buljio je pokraj njih. Međutim, 
beskrajno je uživao gledajući planetu iz 
svemira; takvu privilegiju nikada ranije nije 
imao. 

Na Arijelu se dosađivao; poštanski brod, 
sasvim male korisne nosivosti, bio je sači- 
njen od šestočlane posade — trojica inže- 


njera i trojice astrogatora — oni su ili bili na 
dužnosti ili na spavanju. Putovanje je za- 
počelo loše pošto se kapetan N'Ganga 
nervirao zbog »čekanja putnika« sa Hidre 
— poštanski brodovi ne vole da čekaju; 
pošta se mora razdeliti. 

No, on se ponašao učtivo, diskretno se 
služeći unapred pripremljenom hranom, 
provodeći vreme u tumaranju među knji- 
gama u biblioteci (minijaturna kabina od- 
mah ispod kapetanove)... Kada su sleteli, 
kapetan N'Ganga je zavrteo glavom, ispla- 
ćujući Torbiju njegov novac sa Hidre, kao i 
ček. 

Umesto da se sjuri niz improvizovane 
lestve od užeta (poštanski kuriri nemaju 
liftove), Torbi je ipak ušao u lift — bila je to 
specijalna dizalica koja se postavila sup- 
rotno od izlaza u slučaju opasnosti. Poz- 
dravio ga je čovek u uniformi svemirske 
luke, službenik Galaktićkih preduzeća (sle- 
teli su na njihovu pistu, umesto na pistu 
svemirske luke): »Gospodine Rudbek?« 

»To sam ja... pretpostavljam...« 

»Molim vas, gospodine Rudbek, ovim 
putem.« 

Lift ih je spustio u blistavi salon ispod 
zemlje. A njemu prljavom i razbarušenom, 
beše neugodno u sjajnom salonu. Gledao je 
oko sebe. 

Bilo je tu desetak ljudi, od kojih dvoje sa 
sedim vlasima, potom jedan samouvereni 
čovek i mlada žena. Odeća svih bila je sku- 
pocenija od godišnje plate jednog gardiste. 
Torbi nije shvatao šta će to muškarcu ali mu 
se pogled zadržao na ženi: trebalo je zaista 
mnogo novaca da bi stvorila utisak stidljive 
provokacije. Po njegovom mišljenju, efekat 
je bio delimično narušen uzdignutom frizu- 
rom rastućom strukturom zelene boje koja 
se lagano pretapala u zlatnu. Zapazio je i 
kroj njene odeće: viđao je fine gospođe na 
Džubulpuru — gde se odeća nosila isklju- 
čivo iz dekorativnih razloga — ali, opre- 
deljenje za skupocenu kožu ovde je 
delovalo drugačije. Torbi je s neprijatnošću 
zaključio da će iznova morati da se 
privikava na nepoznate običaje. 

Muškarac važnog izgleda prišao mu je dok 
još nije ni iskoračio iz lifta. »Tore! Dobro- 
došao kući, dečko moj!« Zgrabio je Tor- 
bijevu ruku i snažno je protresao. »Ja sam 
Džek Vimsbi. Ah, mnogo je vremena prošlo 
od trenutaka kad sam te ljuljuškao na 
kolenima... Zovi me ujka Džek A ovo je tvoja 
rođaka Leda!« Devojka sa zelenom kosom 
obavi ruke oko Torbijevog vrata i poljubi ga. 

Nije joj uzvratio; bio je previše iznenađen. A 
ona izusti: »Divno je videti te kod kuće, 
Tore.x 

»Uh... hvala...« 

»A sad moraš da se pozdraviš sa svojim 
dedom...«, naglasio je Vimsbi, »profesor 
Bredli... i sa bakom Bredli...« 

Bredli je bio stariji od Vimsbija, visok i 
uspravan stariji čovek, malčice trbušast, 
fino skrojene brade; bio je, kao i Vimsbi, 
obučen u dnevno delo, ne suviše upadljivo. 
Žena je imala ljupko lice i oprezne plave oči; 
njena odeća nije nalikovala odeći koju je 
nosila Leda ali se činilo da joj veoma lepo 
stoji. 

Poljubila je Torbija u obraz i rekla 
ljubaznim glasom: »Kao da se moj rođeni 
sin vratio kući.« 

Stariji čovek se energično rukovao sa 
Torbijem. »Pravo čudo, sinko. Izgledaš baš 
kao naš dečko — tvoj otac. Zar ne, draga?« 

»Da, zaista!« 

Torbi je bio zbunjen i užasno samos- 
vestan; zbunjivalo ga je to što je sreo 
strance koji su ga prisvajali kao vlastitu krv 
— više nego kada je bio usvojen na Sisuu. 
Ovi stari ljudi — jesu li zaista bili njegovi 
baba i deda? Nije mogao da poveruje. Na 
njegovo olakšanje, čovek — Vimsbi? — koji 
je tvrdio da je njegov ujak Džek, obratio mu 
se autoritativno: »Bolje da idemo. Kladim 
se da je dečak umoran. Odvešću ga kući. 
Važi?« 

Bredlijevi su se složili mrmljajući; društvo 
je krenulo prema izlazu, čak i svi ostali ko- 
jima nije bio predstavljen. U hodniku su 
koraknuli na pokretnu traku. Kad su se — 
miljama daleko — približili kraju hodnika, 
traka je usporila a onda se sasvim za- 
ustavila, kako bi mogli da siđu. 

Torbi je smesta prepoznao miris trans- 
portne stanice. 

Nekoliko ćutljivih ljudi, odlučnog pogleda i 
stava, stajalo je na ulazima iz sporednih 
hodnika, odakle je izvestan broj osoba po- 
kušavao da se probije. Jedan je uspeo i 
prišao Torbiju. Podigao je mikrofon i 
užurbano zapitao: »Gospodine Rudbek, šta 
mislite o...« 

Stražar ga je ščepao i povukao nazad. 
Gospodin Vimsbi je viknuo: »Kasnije! Kas- 
nije! Zovite me na kancelariju i dobićete 
priču!« 

Kamere behu uperene na njih ali iz vrlo 
bezbedne daljine. Čitavo društvo krete kroz 
prolaz a za njima se zalupiše teška vrata. 
Pokretne stepenice dovedoše ih do lifta koji 


ih začas prebaci na ograđeno uzletište. Na 
pisti su se nalazile dve letilice, manja i veća. 
Vimsbi zastade. »Biće sve u redu, zar ne?«, 
upita gospođu Bredli. 

»Oh, naravno«, odgovori umesto nje pro- 
fesor Bredli. 

»Letilica je bila dobra ?« 

»Izvrsna. Lep let — nadam se da će takav 
biti i povratni.« 

»Onda možemo da se pozdravimo. Zvaću 
vas — kada on bude u stanju da se 
orijentiše. Shvatate, zar ne?« 

»Oh, svakako, Čekaćemo.« Torbi dobi 
poljubac od bake a sa dedom se rukova; 
potom se sa Vimsbijem i Ledom ukrca u 
veću  letilicu. Pilot pozdravi gospodina 
Vimsbija a zatim i Torbija — Torbi uzvrati 
pozdrav. U centralnom prostoru letilice 
Vimsbi zastade. »Zašto vi mladi ne pođete 
napred i uživate u letu? Ja imam obaveza.« 

»Svakako, tata.« 

»Izvini me, Tore! Posao se nastavlja — sve 
ponovo pada na pleća ujka Džeka.« 

»Da... ujka Džek...« 

Leda ga povede napred. Smestiše se na 
gornjoj površini letilice,. u providnom me- 
huru. Letllica se podiže na nekoliko hiljada 
stopa visine. Načiniše najpre rutinski krug 
iznad pustinjske ravnice a potom pohitaše 
severno, ka planinama. 

»Udobno?«, upita Leda. 

»Sasvim. Uh, izuzev što sam tako prljav i 
raščupan.« 

»Ovde u blizini ima tuš kabina, ali ubrzo 
ćemo biti kod kuće pa ne bi trebalo 
propustiti uživanje u putovanju.« 

»Slažem se.« Torbi nije želeo da propusti 
ni najmanji deo čudesne Tere, izgledala je, 
pomislio je, kao Hekata — ne, ne, više kao 
Vulamura. Ali, nikada nije video toliko 
zgrada. A tek planine... 

Pažljivije se zagleda u njih i sa čuđenjem 
upita: »A kakva je ona bela stvar tamo? 
Aluminijum?« 

Leda baci pogled na planinu. »Pa to je 
sneg!« 

»Sneg«, ponovi Torbi. »To je smrznuta 
voda.« 

»Nisi ga ranije video ?« 

»Čuo sam za sneg. Nije ono što sam 
zamišljao.« 

»To jeste smrznuta voda — a istovremeno 
i nije, više je paperjasto.« U tom času seti 
se očeve napomene: ne sme ni u čemu 
pokazivati da je iznenađena. 

»Znaš«, reče, »mislim da ću te naučiti da 
se skijaš.« 

Mnogo je milja tokom leta trebalo za 
objašnjenje šta je to skijanje i zašto to ljudi 
čine. Torbi oseti da bi vredelo pokušati s 
tim. Ne, ne radije ne. Leda je rekla da je 
slomljena noga »sve što se čoveku može 
dogoditi na skijanju.x Je li to zabavno? 
Osim toga, napomenula je, može biti 
hladno. U Torbijevom iskustvu hladno je 
bilo povezano sa glađu, udarcima i stra- 
hom. »Možda bih mogao da naučim, 
odgovorio je neodlučno, »ali sumnjam.« 

»Oh, svakako da možeš!« Zatim je naglo 
izmenila temu. »Oprosti što sam radoznala, 
Tore, ali, postoji izvestan akcenat u tvom 
izgovoru i... « 

»Nisam znao da imam akcenat.« 

»Nisam nameravala da budem neučti- 
Va...« 

»Nisi ni bila. Pokupio sam ga u Džubul- 
puru. Tamo sam najduže živeo.« 

»Džubulpur... čekaj da razmislim... To je.... 

»Prestonica Devet svetova.« 

»Oh, da. Jedna od naših kolonija, zar ne?« 

Torbi se upita šta li bi Sargon rekao na 
ovu izjavu. 

»Pa, ne baš sasvim. To je suverena impe- 
rija... u tradiciji im je da nikada i nisu bili 
ništa drugo. Ne vole da priznaju da vode 
poreklo sa Tere.« 

»Kakav čudan aspekt gledanja na isto- 
riju!« 

U kupolu je ušao stjuard, noseći piće i 
odabranu hranu. Tor uze visoku čašu sa le- 
denom tekućinom i pažljivo srknu. Leda 
produži: »Sta si radio tamo, Tore? Pohađao 
školu?« 

Torbi se priseti strpljivog Poupovog podu- 
čavanja i zaključi da to nije ono na šta je 
Leda mislila. 

»Prosjačio sam.« 

»Šta?« 

»Bio sam prosjak.« 

»Molim?« 

»Prosjak. S dozvolom. Osoba koja traži 
milostinju.« 

»I mislila sam da je to to«, odgovorila je. 
»Znam šta je prosjak, čitala sam o njima u 
knjigama. Ali, molim te, Tore, ja sam samo 
kućna devojka — iznenađena sam.« 

Ona, naravno, nije bila samo »kućna de- 
vojka«; bila je obrazovana žena vrlo prila- 
gođena okolini. Od majčine smrti ponašala 
se kao očeva domaćica a bila je u stanju da 
vodi razgovor sa ljudima sa drugih planeta, 
puna samopouzdanja, kao i da sa gracioz- 
nošću vodi večernje prijeme; umela je da 
jaše, igra, peva, pliva, skija se, nadzire do- 


maćinstvo, bavi se aritmetikom bez mašina, 
čita i piše i reaguje onako kako situacija 
zahteva. Bila je inteligentna, lepa, dobro 
usmerena mlada žena, u kulturnom pogle- 
du jednaka vrhovnom ženskom lovcu na 
glave — sposobna, prilagođena i kvalifi- 
kovana. 

Ali, to izgubljeno—nađeno rođaštvo delo- 
valo je čudno. Oklevajući je izustila: »Op- 
rosti mi na neznanju ali... mi tako nešto 
nemamo ovde, na Zemlji. Teško mi je da to 
vizuelno predstavim. Je li to bilo strašno?« 

Torbijev duh je načas odlutao; sedeo je u 
lotos-položaju na Velikoj Placi dok se Poup 
pružio kraj njega — razgovarali su. »Bilo je 
to najsrećnije doba u mom  životu«, 
odgovorio je prosto. 

»Oh.« 

Bilo je to sve što je mogla da izusti, ali, 
otac ju je ostavio da bi mogla da deluje, da 
se raspituje... »Kako je to počelo, Tore? Ja 
ne bih znala da se snađem?« 

»Učili su me. Znaš, bio sam na prodaju... i 
jedan stari prosjak me je kupio.« 

»Kupio te je?« 

»Bio sam rob.« 

Leda se osećala kao da joj je neko za- 
gnjurio glavu u vodu i ne pušta; da je rekao 
»kanibal«, »vampir« ili »veštac« bila bi 
manje šokirana... »Tore... ako sam bila ne- 
učtiva, izvini... ali, mi smo radoznali... O, 
Bože... prošlo je više od petnaest godina od 
kada si nestao. Ali, ako ne želiš da odgo- 
voriš, ne moraš. Bio si sladak dečko i ja sam 
bila vrlo ponosna na tebe... molim te, udari 
me ako moje pitanje bude pogrešno.« 

»Ne veruješ mi?« 

»Kako da ti verujem? Robova nema već 
vekovima.« 

Torbi se kajao što je morao da napusti 
Hidru. U Gardi je spoznao da je trgovina 
robovima nešto za šta mnogi frakiji u unu- 
trašnjim svetovima nikada nisu čuli. 
»Poznavala si me kada sam bio mali?« 

»Oh, kako da ne!« 

»Zašto ne mogu da se setim? Ne sećam se 
ničega pre nego što sam postao... ne mogu 
uopšte da se setim Tere.« 

Ona se nasmeja. 

»Starija sam tri godine od tebe. Kad sam 
te poslednji put videla imala sam šest — 
da., sećam se — a ti si imao tri i sve si 
zaboravio.« 

»Oh.« Torbi je shvatio da ima dobru 
priliku da ustanovi sopstvenu starost. 
»Koliko godina imaš sada?« 

Ona se ovlaš osmehnu. »Sada imam isto 

toliko godina koliko i ti... i ostaću u tom 
dobu dok se ne udam. Znaš, Torbi, dame na 
Zemlji ne pitaju se za godine. Treba uvek da 
pretpostaviš da je mlađa nego što jeste.x 

»Tako znači?« Torbi se začudi ovom obi- 
čaju. U Narodu su žene govorile za sebe da 
su starije nego što jesu, to je nalagao sta- 
tus... »Da, tako. Tvoja je majka, na primer, 
bila ljupka gospoda ali ja nikada nisam saz- 
nala njenu starost. Mogla je imati dvadeset 
pet kada sam je upoznala, a možda i 
četrdeset.« 

»Poznavala si moje roditelje? 

»Oh, da! Ujak Krejton je bio tako sladak sa 
svojim bučnim glasom. Imao je običaj da mi 
daje punu šaku dolara da kupim slatkiše i 
balone.« Uzdahnula je. »Ali, ne mogu da se 
setim njegovog lica. Nije li to glupo? Nije ni 
važno, Tore, reci mi ono što možeš i želiš. 
Biće mi drago da to čujem.« 

»Zašto da ne.«, odgovori Torbi. »Samo, ne 
sećam se vremena kada sam, mora biti, bio 
uhvaćen. Koliko pamtim, nisam imao ro- 
ditelje; bio sam rob, promenio nekoliko 
mesta i gospodara - sve dok nisam stigao u 
Džubulpur. Tada sam ponovo bio prodat a 
to je bilo najlepše što mi se ikada 
dogodilo.« 

Sa Ledinog lica nestao je društveni os- 
meh. Rekla je tiho: »Zaista misliš tako?« 

Torbija je mučio drevni osećaj putnika koji 
se negde vratio. »Ako misliš da je ropstvo 
ukinuto... pa, ovo je velika galaksija. Hoćeš 
li da zavrnem nogavicu i pokažem ti?« 

»Sta da mi pokažeš, Tore?« 

»Moj robovski znak.« 

Zavrnuo je nogavicu. »Tetuaž se koristi za 
identifikaciju roba. Vidiš? Taj podatak se 
odnosi na moju manumisiju — sargoneški 
je, neka vrsta sanskrita; mislim da nećeš 
moći da ga pročitaš.« 

Ona je buljila užarenih očiju. »Kako je to 
užasno! Jezivo!« 

On pokri znak. 
Inače, užasno je.« 

»Zašto neko nešto ne preduzme... da...« 

On slegnu ramenima. »Dug je to put.« 

»Ali...« Ona zastade jer u tom času u 
prostoriju ude njen otac. 

»Zdravo, deco. Uživaš u letu, Tore?« 

»Da, gospodine. Pejsaž je predivan.« 

»Stenovite planine nisu ni do kolena 
Himalajima. Ali, naši Teutoni su prilično 
lepi... i tu su. Uskoro ćemo biti kod kuće.« 
Pokazao je rukom naniže. »Vidiš? Tamo je 
Rudbek.« 

»Grad se zove Rudbek?« 


»Zavisi od gospodara. 


»Nekad, dok je bio selo, zvao se Džon- 
stanova Rupa ili tako nekako. Ali, ja nisam 
govorio o Rudbek Sitiju; mislio sam na naš 
dom... tvoj dom... »Rudbek«. Možeš da vi- 
diš kulu iznad jezera... sa Velikim Teuto- 
nima pozadi. Najveličanstvenije mesto na 
svetu. Ti si Rudbek od Rudbeka u Rud- 
beku... »Rudbek na kub«, kako je to nazivao 
tvoj otac... ali, nije mu se previše sviđalo da 
to stalno pominje. Meni se ime sviđa: sadrži 
u sebi neku preteću grmljavinu... i, uopšte, 
dobro je kada ti je boravište Rudbek.« 

Torbi je prošao kroz temeljno kupanje i 
čišćenje — od igličastog tuša, preko kade sa 
toplom vodom, u kojoj ga je hiljadu prstiju 
sa strana i dna masirala, pa sve do bazena 
za plivanje, čija se temperatura menjala. U 
poslednjoj seansi bio je obazriv, budući da 
nikada nije učio da pliva. 

I nikada nije imao ličnog slugu. Već je 
zapazio da u Rudbeku živi mnoštvo ljudi — 
ne previše za njegovu veličinu ali, počeo je 
da shvata da su većina radili u njemu kao 
posluga. To ga nije impresioniralo, znao je 
da u svakom domaćinstvu na Džubulu ima 
mnoštvo robova ali nije znao da je posluga 
na Teri vrhunac razmetanja i hirova, veći od 
luksuznih nosiljki sa Džubula, mnogo veći 
od rasipnog gostoljublja na Skupovima. 
Lična posluga ga je činila nervoznim — a 
sada je morao da ih ima troje, on sam! Nije 
dopuštao nikome da ga kupa; dao je jedino 
da ga obriju, s obzirom da su svi teranski 
brijači imali oštre ivice a njegov lični nije 
mogao da se priključi na izvore struje u 
Rudbeku. Prihvatio je i savete u pogledu 
odevanja. 

Odeća ga je čekala u garderobi; šef pos- 
luge se naklonio i promrmljao izvinjenje 
zbog kroja koji možda nije po njegovoj volji. 
Obukao je Torbija, nabrao mu žabo a onda 
se pojavio drugi sluga: »Gospodin Vimsbi 
šalje Vam pozdrave i pita možete li da 
dođete u veliki hol.« 

Zapamtio je put kojim je jednom već 
prošao. Ujka Džek, sav u ljubičastom, čekao 
je u holu, zajedno sa Ledom koja je nosila... 
Torbi se malo razočarao: boje na njenoj 
odeći promenile su se. Međutim, izgledala 
je dobro. Kosa joj je sada bila u duginim 
bojama. Među njenim dijamantima ugledao 
je i ukras sa Finstera, upitavši se da li je 
možda bio prevezen Sisuom — bilo je 
moguće da ga je lično on uneo u spisak! 

Ujka Džek mu veselo reče: »Evo nam i 
našeg dragog dečka! Osvežio si se, zar ne? 
Ne izlazimo, inače, u pitanju je samo 


102 


porodični obed!« 

Na obed je bilo pozvano dvanaest ljudi a 
sve je započelo prijemom u velikom holu, 
sa pićem i predjelom, muzikom i pred- 
stavljanjem zvanica. »Rudbek od Rudbeka, 
gospođa Vilks — tvoja tetka Dženifer, 
dečko, koja dolazi sa Novog Zelanda da ti 
poželi dobrodošlicu, gospođa Brader. Rud- 
bek od Rudbeka... Sudija Brader...x i tako 
dalje i tako dalje. Torbi je pamtio imena, 
povezivao ih sa licima, smatrajući da je 
takođe u pitanju Porodica — osim što 
rodbinske titule nisu bile precizno defi- 
nisane, kao u Narodu; imao je problema da 
im proceni status. Nije znao ni šta bi moglo 
biti značenje »rođaka« u nekoj od osam- 
desetak mogućih varijanti; uz sve pošto- 
vanje prema Ledi — mada je pretpostavljao 
da ona mora biti rođaka iz drugog kolena, s 
obzirom da ujka Džek nije nosio prezime 
Rudbek... Pa je o njoj mislio kao o tabuu, 
što bi nju, kad bi saznala, svakako porazilo. 

Nije shvatao da on mora biti na čelu tako 
imućne porodice. Ali, njegov status niko 
nije pomenuo niti je on mogao da zaključi 
status ostalih. Dve mlade žene duboko su 
se poklonile: učinilo mu se da se prva 
spotakla pa je pohitao da je pridrži; kada je 
isto učinila i druga, odgovorio je 
pritiskanjem dlana o dlan. 

Izgledalo je da starija žena očekuje da se 
prema njoj ophodi sa uvažavanjem. Sudiju 
Bradera nije nigde mogao da svrsta. Nije 
bio predstavljen kao rođak — a ovo je bio 
porodični obed. Sudija je fiksirao Torbija 
dugim pogledom odmeravanja a onda 
promumlao: »Drago mi je da si se vratio, 
mladi čoveče! Rudbek i treba da bude u 
Rudbeku. Tvoje odsustvo je prouzrokovalo 
nevolje — zar ne, Džek?« 

»Da, veoma.«, složio se ujka Džek. »Ali 
ćemo mi sve dovesti u red. Nema žurbe. 
Dajmo dečku šansu da nađe sebe.« 

»Svakako, svakako. Čep u nasip.« 

Torbi se zapita šta je nasip ali je odnekud 
iskrsla Leda i uhvatila ga pod ruku, 
povukavši ga ka holu za banket; ostali su 
poslušno pošli za njima. Torbi je seo na 
jedan kraj dugačkog stola a ujka Džek na 
drugi, tetka Dženifer našla se s Torbijeve 
desne strane a Leda s leve. Tetka Dženifer 
je smesta počela sa raspitivanjem, energič- 
no zahtevajući odgovore. On joj je priznao 
da je upravo napustio Gardu — nije baš 
mogla da razume kako to da tamo nije bio 
oficir — i pustio je da se razgovor vrti oko 
toga, uopšte ne pominjući Džubulpur; Leda 


ga je naučila izvesnoj opreznosti. Na kraju, 
nije ni morao da pazi: postavio joj je pitanje 
o Novom Zelandu i dobio lekciju obima 
ozbiljnog turističkog vodiča. 

Potom se Leda okrenula od sudije Bradera 
i obratila se njemu; tetka Dženifer se 
okrenula muškarcu sa svoje desne strane. 

Hrana za stolom bila je prilično čudna, 
posebno neke vrste odrezaka i ražnjića. 
Međutim, viljuške su bile viljuške a kašike 
kašike, stalno se obazirući na Ledine 
pokrete, Torbi je uspešno prošao kroz sve 
postupke s jelom. Hrana je servirana sa 
formalnošću koju je primenjivala i Baka, 
maniri za stolom nisu baš stvarali neke 
nevolje čoveku koga je vežbao Fric, osoba 
oštrog i neposrednog jezika. 

Zbunili su ga na kraju, šef posluge nak- 
lonio mu se sa ogromnim peharom u ruci, 
na šta je Leda odmah prošaputala: »Samo 
okusi i spusti na sto.« Učinio je tako; kada 
se šef posluge udaljio, dobacila je: »nemoj 
da piješ, to je prava živa vatra. Uzgred, 
rekla sam ocu da nema zdravica.« 

Najzad se obed završio. Leda ga je ponovo 
podsetila. »Treba da ustaneš.« Ustao je i svi 
ostali su ga sledili. 

Porodični obed je bio tek početak. Ujka 
Džeka je mogao da vidi prilikom obe- 
dovanja, kasnije ne, otišao je odmah, iz- 
vinjavajući se. »Neko mora da održava 
vatru«, rekao je. »Posao ne čeka:« Kao 
trgovac, Torbi je razumeo da je Posao Po- 
sao iako je više čeznuo za dugim i ozbiljnim 
razgovorom sa ujka Džekom nego za 
preobilnim društvenim životom. Leda mu 
je, doduše, pomagala ali je u pogledu infor- 
macija njena pomoć bila ravna nuli. »Tata je 
užasno zaposlen. Razne kompanije i te 
stvari. Za mene je to suviše komplikovano. 
Požurimo. Čekaju nas.« 

Ostali su uvek čekali. Igranje, skijanje — 
Torbi je voleo senzaciju letenja preko snega 
ali mu je bilo veoma nezgodno kada bi upao 
u snežni nanos ili jurio ka drvetu, bez 
mogućnosti da se zaustavi na vreme — 
partije karata, obedi sa mladim ljudima — 
pri kojima je on sedeo na jednom kraju 
stola a Leda na drugom — ponovo igre, 
letovi do Jeloustona radi hranjenja med- 
veda, ponoćne večere, baštenske zabave... 

Mada je imanje Rudbek ležalo u podnožju 
planine sa snegovima na vrhu, kuća je imala 
ogromnu tropsku baštu. Ledeni prijatelji su 
uživali a Torbi je postepeno počeo da se 
ubacuje u male, neobavezne razgovore. 
Mladi ljudi su ga nazivali »Tor« umesto 

»Rudbek«. Ledu su nazivali »Udarača«. Od- 
nosili su se prema njemu sa intimnim poš- 
tovanjem, pokazujući interesovanje za či- 
njenicu da je bio u Gardi i posetio mnoge 
svetove — iako ga nisu gnjavili ličnim 
pitanjima. 

Međutim, život pun igre i zabave počeo je 
da ga zamara. Skup je bio divan ali nije 
trajao večno — od vrednog čoveka očekuje 
se da radi i bude vredan. 

Stvar je došla do kraja. 

Jednog se dana nalazio na skijanju, sa 
nekolicinom ljudi; svi su se zapravo skijali a 
on je ostao sam, na padini za vežbanje. Do 
njega je gotovo neopaženo došao muškarac 
na skijama i naglo se zaustavio u snegu. 
Gotovo danonoćno pojavljivala su se nova 
lica na imanju, ovaj novi zvao se Džoel de la 
Kroa. 

»Zdravo, Tore.« 

»Zdravo, Džoel.« 

»Zeleo sam da porazgovaram s tobom. 
Imam ideju koju želim da zajednički raz- 
motrimo, kad preuzmeš dužnost. Mogu i da 
udesim da se vidimo a da ne budeš praćen 
jatom sekretarica.« 

»Kad preuzmem dužnost?« 5 

»Ili kasnije, kako god ti odgovara. Zelim 
da razgovaram sa šefom; na kraju krajeva 
naslednik si ti. Ne želim da o tome disku- 
tujem sa Vimsbijem... čak i ako on bude 
želeo da se sretne sa mnom.« Džoel je 
delovao zaplašeno. »Treba mi samo deset 
minuta. Reci pet i više neću da te gnjavim. 
Onda, Rudbek obećava, a?« 

Torbi je pokušao da prevede Džoelove 
reći. Preuzeti dužnost? Naslednik? 

Odogovorio je oprezno: »Za sada ne želim 
ništa da obećam, Džoel.« 

De la Kroa uzdahnu. »U redu. Ali, razmisli 
o tome. Mogu da dokažem da će to doneti 
pare.« 

»Razmisliću o tome«, složio se Torbi. 

Uputio se da pronađe Ledu. Našao ju je 
samu i odmah ispričao šta je čuo od Džoela. 

Ona uzdahnu. »To verovatno neće boleti, 
pošto nisi ništa obećao. Džoel je briljantan 
inžinjer. Ali, bolje da pitaš tatu.« 

»Nisam to mislio. Sta je hteo da kaže sa 
tim »preuzimanjem dužnosti«?« 

»Pa da ćeš to i učiniti.« 

»Preuzeti kakvu dužnost?« 

»Sve. Na kraju krajeva, ti si Rudbek od 
Rudbeka.« 

»Sta misliš pod tim »sve«?« 

»Pa...« Ona pokaza rukom na planinu i 
jezero, kao i Rudbek Siti u pozadini. »Sve to, 


Rudbek. Mnoštvo stvari. Stvari lično tvoje, 
kao, na primer, uzgajališta ovaca u Austriji i 
kuća na Majorki. | poslovi. Rudbek end 
Asocijacija — to znači mnogo štošta, na 
ovoj i drugim planetarna. Ali, ja nisam u 
stanju da ti to objasnim. Tvoje je, ili možda 
»naše«, s obzirom da je u to uključena cela 
porodica. Međutim, ti si Rudbek od Rud- 
beka. Kao što je Džoel i rekao — 
naslednik.« 

Torbi je značajno pogleda. Usne su mu 
bile suve. Liznu ih i reče: »Zašto mi to nije 
već rečeno?« Izgledala je zbunjeno. »Tore 
moj dragi!« Pustili su te neko vreme. Tata 
nije želeo da te zabrinjava.« 

»Pa«, rekao je, »zabrinut sam sada. Bolje 
da porazgovaram sa ujka Džekom.« 

Džek Vimsbi se nalazio na ručku ali je u 
prostoriji bilo previše gostiju. Kad su otišli, 
Vimsbi povede Torbija u stranu. »Leda mi 
kaže da si zabrinut.« 

»Ne naročito. Zelim da saznam neke 
stvari.« 

»l hošeš. Nadao sam se da ćeš se umoriti 
od provoda. Idemo u moj kabinet.« 

Otišli su; Vimsbi je otpustio sekretaricu iz 
druge smene i rekao: »Dakle, šta želiš da 
znaš?« 

»Zelim da znam«, odgovorio je lagano 


Torbi, »šta to znači biti Rudbek od 
Rudbeka?« 
Vimsbi raširi ruke. »Sve... i ništa. Ti si 


titularni vođa poslova, sada kada je tvoj 
otac mrtav... ako je mrtav.« 

»Zar to nije sigurno?« 

»Mislim da jeste. Ti si se vratio.« _ 

»Pretpostavimo da je mrtav. Šta sam 
onda ja, u tom slučaju? Čini mi se da Leda 
smatra da ja posedujem sve. Šta je time 
htela da kaže?« 

Vimsbi se nasmeši. »Pusti te devojke. 
Nemaju one glavicu za posao. Vlasništvo 
naših preduzeća je širok pojam. Ali, ako su 
tvoji roditelji mrtvi, ti preuzimaš Rudbek 
end Asocijaciju koja ima udela — a ponekad 
i kontrolu — i u drugim stvarima. Sada ne 
mogu da ti ih opišem. Neka to učine drugi. 
Ja sam praktičan čovek, suviše zaokupiran 
donošenjem odluka i ne mogu da pazim ko 
poseduje svaki delić. A to me upravo pod- 
seća da... nisi imao prilike da potrošiš 
mnogo novaca, iako si to možda poželeo.« 
Ujka Džek otvori fijoku i izvadi jedan sve- 
žanj. »Ove su megadolari. Kaži mi kad ti 
budu potrebni.« 

Torbi dodirnu svežanj. Teranska valuta ga 
nije zbunjivala: stotinu dolara je jedan kre- 

dit — o čemu je on razmišljao kao o pet 
vekni hleba, što je bio trik kome ga je po- 
dučio Glavni knjigovođa — a hiljadu kredita 
činilo je superkredit; hiljadu superkredita 
predstavljali su megadolar. Bilo je to prosto 
pa je Narod prevodio i druge valute na ovaj 
sistem računanja. 

Međutim, u svežnju je svaki list pred- 
stavljao deset hiljada kredita... a sadržavao 
je na stotine listova... 

»Da li sam ja to... nasledio?« 

»Oh, pa to je samo novac za sitno troš- 
karenje... čekovi, zapravo. Ti ih realizuješ u 
radnjama ili bankama. Znaš li kako?« 

»Ne.« 

»Ne stavljaj otisak palca na senzitivno 
polje dok ga ne ubaciš u pretvarač. Neka ti 
Leda pokaže — ako bi ta devojka mogla da 
stvara novac na isti način kako ga i troši — 
ni ti ni ona ne biste morali da radite. Ali«, 
dodade Vimsbi, »pošto mi radimo, hajde 
onda i da radimo.« Izvadio je fasciklu iz 
fijoke i raširio dokumenta. »To nije teško. 
Samo potpiši na dnu svakog lista, stavi 
otisak palca kraj potpisa i ja ću pozvati Bet 
da ih zavede. Evo, možemo izvaditi svaki, 
do poslednjeg. Biće bolje da ih pridržim, 
nezgodno se savijaju i oštećuju.« 

Vimsbi uze jedan dokument i pruži ga 
Torbiju radi potpisa. Torbi je malčice ok- 
levao a potom, umesto da potpiše, istrgnu 
dokument. Vimsbi pokuša da ga zadrži u 
ruci. »U čemu je problem?« 

»Ako potpisujem, treba i da pročitam.« 
Setio se Bakinog saveta. 

Vimsbi je slegao ramenima. »To su rutin- 
ske stvari koje je sudija Brader pripremio za 
tebe.« Vimsbi istrgnu dokument iz Torbi- 
jeve šake, stavi ga uz ostale, pritegnu 
svežanj i zatvori fasciklu. »Ovi mi doku- 
menti govore šta treba da činim. Neko 
mora da obavlja poslove.« 

»Zašto moram da ih potpišem?« 

»To je mera predostrožnosti.« 

»Ne razumem.« | 

Vimsbi uzdahnu. »Činjenica je da se ti ne 
razumeš u posao. Niko to i ne očekuje od 
tebe, znamo da nisi imao prilike da ga 
naučiš. Ali, to je ujedno i razlog što te držim 
dalje — posao ne čeka.« Oklevao je tre- 
nutak. »Evo najjednostavnijeg načina da ti 
se to protumači. Kad su tvoj otac i majka 
krenuli na drugi medeni mesec, morali su 
da odrede nekog ko će rukovoditi dok se ne 
vrate. Ja sam bio prirodan izbor, pošto sam 
inače bio izvršilac poslova za njih, kao i za 
tvog dedu pre toga — umro je pre nego što 


su otišli. Dok su oni bili na izletu, ja sam 
vodio poslove. Oh, nemoj da misliš da se 
žalim; član porodice ne odbija takvu uslugu. 
Na nesreću, nisu se vratili pa je sve palo na 
moja pleća. 

Ali, vratio si se ti pa moramo preduzeti 
sve mere da stvari teku legalno i valjano. 
Najpre je potrebno da se tvoji roditelji 
proglase zakonski mrtvim — što se mora 
učiniti pre nego što preuzmeš nasledstvo. 
To će malo potrajati. Ja sam tu — izvršilac 
poslova u ime cele porodice — i nije 
potrebno da mi ti kažeš bilo šta u pogledu 
poslova. To kazuju ova dokumenta.« 

Torbi se počeša po potiljku. »Ako još 
nisam nasledio, zašto uopšte i tražite nešto 
od mene?« 

Vimsbi se nasmeši. »To ja tražim. Sudija 
Brader smatra da je najbolje iskoristiti i tu 
mogućnost, sada, pošto si već zakonski 
dovoljno star...« 

»Zakonski dovoljno star?« Torbi nikada 
ranije nije čuo taj izraz; u Narodu je svaki 
čovek bio dovoljno star čim je bio u stanju 
da nešto uradi. 

Vimsbi objasni. »Od dana kada si napunio 
osamnaest godina, ti si zakonski dovoljno 
star. Ili punoletan, svejedno. A to pojedno- 
stavljuje stvari. Znači da nećeš morati da 
postaneš štićenik suda. Imamo ovlašćenje 
tvojih roditelja, njemu dodajemo tvoje — i 
više nije važno koliko je potrebno sudovima 
da odluče da su tvoji roditelji mrtvi. Sudija 
Brader, ja i ostali koji obavljamo te poslove 
moramo nastaviti bez smetnji. Vremenski 
škripac je izbegnut... a on bi prouzrokovao 
mnogo, mnogo štete. Razumeš li sada?« 

»Čini mi se.« 

»Dobro. Učinimo onda šta treba.« Vimsbi 
stade da otvara fasciklu. Baka mu je govo- 
rila da se pre svakog potpisivanja doku- 
menti obavezno čitaju. »Ujače Džek, želim 
da ih pročitam.« 

»Ne bi ih razumeo.« 

»Verovatno ne.« Tcrbi uze fasciklu. »Ali, 
moram da učim.« 

Vimsbi posegnu za fasciklom. »Nije baš 
neophodno!« 

Torbi oseti talas tvrdoglavosti. »Niste li 
rekli da je sudija Brader pripremio ovo za 
mene?« 

»Da.« 

»Onda želim da ih odnesem u svoje 
prostorije i pokušam da ih razumem. Ako 
sam ja »Rudbek od Rudbeka«, trebalo bi da 
znam šta radim.« 

Vimsbi je oklevao a onda slegnuo rame- 

nima. »Samo napred. Ustanovićeš da se ja 
samo trudim da učinim za tebe ono što sam 
oduvek i činio.« 

»Ali, ja i dalje treba da razumem šta 
radim.x 

»Izvrsno! Laku noć!« 

Torbi je čitao sve dok nije zaspao. Jezik 
dokumenata ga je zbunjivao; izgledalo je da 
su dokumenti upravo ono što mu je ujka 
Džek i rekao — uputstva za Džeka Vimsbija 
da nastavi rutinske poslove složene struk- 
ture. Zaspao je, zasićen izrazima kakvi su 
»puna moć advokata«, »svi oblici poslova«, 
»prijem i isplata novca«, »odricanje od 
ličnog pojavljivanja«, »puna vera i pove- 
renje«, »izglasani opunomoćenik na svim 
poslovnim i upravnim sastancima, bilo 
specijalnim bilo redovnim«, i tako dalje. 

Kada se napunio ovim komplikovanim 
jezikom, setio se da nije zatražio da vidi 
ovlašćenje koje su dali njegovi roditelji. 

Ponekad mu se u toku noći učinilo da čuje 
neprijateljski Bakin glas: »...i onda triput 
razmisli! Ako ne razumeš, a požuruju izvr- 
šenje, ne potpisuj! Nije važno koliko će 
profita biti izgubljeno! Prevelika lenjost i 
prevelika žurba mogu da unište Trgovca!« 

Nespokojno se vrpoljio u krevetu. 


OSAMNAESTA GLAVA 


U Rudbeku se zbog doručka nije izlazilo iz 
kreveta. Međutim, takav običaj nije bio u 
Torbijevoj krvi pa je doručkovao sam, u 
vrtu, na toplom planinskom suncu, okružen 
bujnim tropskim zelenilom. Uživao je u 
snežnoj zemlji čudesa. Sneg ga je fascinirao 
— nije ni sanjao da može postojati nešto 
tako lepo. 

Sledećeg jutra u vrtu mu se pridružio 
Vimsbi, samo nekoliko trenutaka nakon što 
je seo i počeo da jede. Odnekud je, brzinom 
strele, iskrsnuo sluga i doneo stolicu. 
»Samo kafu. Dobro jutro, Tore«, rekao je. 

»Dobro jutro, ujka Džek.« 

»Pa, jesi li obavio svoja istraživanja ?« 

»Molim? Ah, da. Tojest, zaspao sam či- 
tajući«. Vimsbi se osmehnuo. »Pravničke 
stvari uspavljuju. Jesi li zadovoljan što si 
ustanovio da te stvari sadrže tačno ono što 
sam ti rekao?« 

»Pa, mislim da jesam«. 

»Dobro«. Vimsbi je spustio kafu na sto i 
obratio se sluzi. »Donesi mi kućni telefon. 
Tore, sinoć si me izazvao«. 

»Zao mi je, gospodine«. 

»Međutim, bio si u pravu. Treba da 


pročitaš ono što potpisuješ — bilo bi lepo 
kad bih i ja imao vremena za to«. Moram 
da prihvatim sve što mi moje osoblje kaže 
jer u protivnom ne bih imao vremena za 
politiku... pretpostavljam da bi ti isto tako 
postupio prema meni. Svaki oprez je za 
pohvalu«. Pritisnuo je dugme na telefonu. 
»Karteru, donesi de dokumenta iz Rudbe- 
kovog stana. U vrt«. 

Torbi se upita hoće li Karter biti u stanju 
da pronađe materijal — u njegovoj sobi 
postojao je sef ali on nije naučio da ga 
koristi te je dokumenta sakrio između 
knjiga. Hteo je to da napomene ujka Džeku 
ali je ovaj nastavio da govori. 

»Imam nešto što će te interesovati — 
inventar tvog vlasništva — imovina koja nije 
u vezi sa biznisom«. 

Torbi je sa zaprepašćenjem posmatrao 
spisak. Je li on zaista posedovao ostrvo po 
imenu Pitkern, na petnaest nečega južno i 
sto trideset nečega zapadno — bez obzira 
šta to predstavljalo? Kuću na Marsu? 
Lovačku kuću na Jukonu — gde li se nalazio 
Jukon i zašto se tamo lovio? Pucanje sme 
da se rizikuje samo u slobodnom svemiru 
a... | šta su značile sve ostale stvari sa liste? 
»Ujka Džek« Šta je sa Rudbekom?« 

»A? Pa upravo sediš na njemu«. 

»Da... ali, da li ga posedujem? Leda je 
rekla da je moj«. 

»Pa, jeste. Ali, traženo je... ho.ću da 
kažem, tvoj pra-pra-pradeda odlučio je da 
se nikada ne proda... da bi se Rudbek uvek 
nalazio u rukama Rudbeka«. 

»Oh«. 

»Pomislio sam da bi ti pričinilo zado- 
voljstvo da obiđeš vlasništvo. Naručio sam 
da ti se spremi letilica. Ta je letilica pri- 
padala tvojoj majci, jedino što su učinjena 
neka poboljšanja. Ako hoćeš, možeš da 
ubediš Ledu da pode s tobom, ona poznaje 
većinu stvari sa spiska. Povedite i neke 
mlade prijatelje i napravite od toga prijatan 
piknik«. 

Torbi spusti spisak na sto. »Verovatno 
hoću, ujka Džek... uskoro. Trebalo bi da 
počnem nešto da radim«. 

»Molim?« 

»Koliko je vremena ovde potrebno da bi 
neko postao advokat? 

Vimsbijevo lice se razvedri. »O, da. 
Shvatam. Čudni izrazi pravnog jezika mogu 
da šokiraju čoveka. potrebno je četiri-pet 
godina«. 

»Zaista?« 

»Za tebe je bolje da provedeš dve ili tri 

godine na Harvardu ili nekoj drugoj dobroj 
poslovnoj školi«. 

»Treba li mi to?« 

»Nesumnjivo«. 

»Uh... vi o tome znate više od mene...« 

»Pa, i potrebno je da znam. Za sada«. 

»...ali, zar ne bih mogao da naučim nešto 
o poslu pre nego što pođem u školu? 
Nemam pojma koliko bi mi trebalo...« 

»Mnogo, mnogo«. 

»Ali, ja želim da počnem odmah da 
učim!« 

Vimsbi se narogušio a onda se odjednom 
nasmešio i slegnuo ramenima. 

»Tore, tvrdoglav si na majku, rekao bih. U 
redu, narediću da za tebe pripreme kance- 
lariju u Rudbek Sitiju, u glavnom uredu, 
opskrbiću je ljudima koji će ti pomoći, ali, 
uveravam te, to neće biti nimalo zabavno. 
Niko ne poseduje posao; posao uvek pose- 
duje njega. Ti si rob posla«. 

»Pa... trebalo bi da pokušam«. 

»Duh hvale vredan.« Telefon kraj Vims- 
bijevog lakta zasvetli; on podiže slušalicu i, 
uzdahnuvši duboko, reče: »Drži vezu«. 
Potom se okrete Torbiju. »Taj idiot ne može 
da nađe one papire«. 

»To sam i mislio. Sakrio sam ih — nisam 
želeo da ih tek tako ostavim u sobi«. 

»Razumem. Gde su?« 

»Uh, moraću sam da ih uzmem«. 

Vimsbi ponovo podiže slušalicu. »Ostavi«. 
Dodade telefon slugi i obrati se Torbiju. 
»Onda ih pronađi, ako ti to ne smeta«. 

Nije mu smetalo. Ali, nerviralo ga je što 
mu se naređuje da negde otrči za vreme 
jela; sem toga, je li on bio Rudbek od 
Rudbeka ili običan kurir Oružara? »Otići ću 
posle doručka«. 

Ujka Džek se uzrujao. Odgovorio je: 
»Oprosti. Ako ne možeš sam da se odneseš 
tamo, da li bi bio ljubazan da kažeš meni 
gde mogu da ih pronađem? Imao sam na- 
poran dan i voleo bih da sredim tu 
trivijalnost i vratim se poslu. Ako ti to ne 
smeta«. 

Torbi napući usne. »Radije«, reče lagano, 
»ne bih da ih potpišem sada«. 

»Sta? Zar nisi rekao da si zadovoljan?« 

»Ne, gospodine. Rekao sam da sam ih či- 
tao. Ali, nisam ih razumeo. Ujače Džek, gde 
su dokumenta koja su potpisali moji ro- 
ditelji?« 

»A?« Vimsbi oštro pogleda. »Zašto?« 

»Zelim da ih vidim«. 

Vimsbi se zamisli. »Mora biti da su u 
trezoru u Rudbek Sitiju«. 


»U redu. Otići ću tamo«. 

Vimsbi naglo ustade. »Ako želiš da me 
izvineš... ja odoh na posao. Mladi čoveče, 
jednog dana ćeš shvatiti šta sam sve učinio 
za tebe. U međuvremenu, pošto si izabrao 
da ne saraduješ, moraću da produžim sa 
svojim obavezama«. 

Napustio je vrt bez pozdrava; Torbi se 
osetio povređenim, nije želeo da odbije 
saradnju... ali, ako su čekali godinama, 
zašto ne bi mogli još malo da pričekaju i 
daju mu šansu? 

Pronašao je dokumenta i telefonirao Ledi. 
Javila se, ne uključujući viziofon. »Tore 
dragi, šta radiš usred noći?« 

On objasni da želi da ode u porodični 
poslovni ured. »Mislio sam da bi mogla da 
me uputiš«. 

»Kažeš da je to otac rekao?« 

»Da«. 

»Ne želim da te uputim, povešću te lično. 
Ali, daj devojci priliku da se dotera i popije 
sok od pomorandže«. 

Otkrio je da je Rudbek sa njihovim ure- 
dom u Rudbek Sitiju bio povezan tunelom 


sa sistemom brzo — klizajućeg prenosa. 
Našli su se u foajeu gde je dežurao stariji 
recepcinar. 


»O, zdravo gospođice Ledo! Drago mi je 
što vas vidim!« 

»l meni, Egi. Hoćeš li da kažeš ocu da smo 
ovde?« 

»Svakako«. Ona se okrete Torbiju. »Oh, 
zaboravila sam... Ovo je Rudbek od 
Rudbeka«. 

Egi skoči na noge. »Oh... nisam znao... žao 
mi je, gospodine«. 

Stvari su se događale brzo; za nekoliko 
minuta Torbi se našao u kancelariji sa 
sekretaricom koja ga je oslovila njegovom 
dvojnom titulom, očekujući pritom da sama 
bude oslovljena samo sa »Dolores«. »Poći 
ću s tobom«, reče Leda, »pošto insistiraš da 
budeš stari dosadni biznismen«. Potom 
pogleda u Dolores. »lli će i to biti dosadno? 
Možda bi trebalo da ostanem?« No, ipak je 
pošla sa njim. 

Torbi je bio opijen beskrajnim bogatstvom 
i moći. Vrhovni direktori zvali su ga Rudbek, 
mladi Rudbek a oni još mladi dodavali su 
imenu i »gospodin« — po načinu na koji je 
bio oslovljavan mogao je da proceni njihov 
status u uredu. 

Dok još nije bio aktivan u biznisu — Vims- 
bija je viđao retko a sudiju Bradra gotovo 
nikada — sve su njegove želje brzo ispu- 
njavane. Samo jedna reč upućena Dolores 

bila je dovoljno da istog časa u kancelariju 
uleti mladi čovek i objasni mu određenu 
zakonsku materiju; još jedna reč i operator 
bi se pojavio da mu prikaže stereoskopiju 
poslovnih akcija na bilo kom mestu, čak i na 
drugim planetama. Provodio je čitave dane 
buljeći u te slike a uspeo je da vidi samo 
delić. Kancelarija mu se napunila knjigama, 
rolnama, kartama, brošurama, arhivskim 
filmovima pa je Dolores jednu od susednih 
prostorija preuredila za biblioteku. Bilo je 
toliko mnogo cifara da ga je od njih 
redovno bolela glava. Počeo je da se koleba 
u pogledu profesije industrijalca; kakva je 
svrha biti do guše zatrpan snegom ako u 
njemu ne možeš da uživaš? Posao gardiste 
beše daleko lakši. 

Međutim, bilo je prijatno osećati sop- 
stvenu važnost. Veći deo života proveo je 
kao niko i ništa... kada bi Poup samo mogao 
da ga vidi! — okruženog luksuznim nameš- 
tajem, sa berberom koji ga češlja dok radi, 
sekretaricom koja ostvaruje sve njegove 
želje i mnoštvom ljudi voljnih da pomog- 
nu... Ali, Poupovo lice u ovim sanjarenjima 
imalo je prekorni izraz; pitao se šta li je to 
učinio loše a potom se još dublje zagnjurio 
u more cifara. 

Model je vremenom ipak počeo da se 
pojavljuje. Centralnu tačku predstavljala je 
kompanija Rudbek & Asocijacija. U tabelu je 
bila uneta kao privatni trust investitora. 
Mnogo stvari koje je Torbi posedovao — 
kad bi se dokazala volja njegovih roditelja 
— beše uložen u ovu kompaniju. Ali, on nije 
posedovao sve, osetio se gotovo opljačka- 
nim kada je otkrio da su otac i majka 
zajednički držali samo osamnaest odsto od 
mnogo hiljada deonica. Potom je utvrdio da 
je to osamnaest odsto od četrdeset odsto 
deonica kod kojih vlasnik ima pravo glasa; 
ostatak je bio rasparčan medu rođacima i 
ne-rođacima. 

Rudbek & Asocijacija posedovali su akcije 
i u drugim kompanijama — i tu je stvar bila 
najkomplikovanija. Galaktička preduzeća, 
Galaktička Korporacija, Galaktički trans- 
port, Međuzvezdani metali, Finansije Tri 
Planete (koje su operisale na dvadeset tri 
planete), Laboratorije Hovermajer koje su 
održavale prevozničke linije i istraživačke 
stanice) — lista je izgledala beskonačna. 
Ove korporacije, trustovi, karteli i bankar- 
ske kuće delovale su izdužene i zamršene 
kao špageti. Torbi je uočio da poseduje 
(preko svojih roditelja) akcije u kompaniji 
zvanoj »Braća Honejs« kroz lanac od šest 


drugih kompanija — 18 odsto od 31 odsto 
od 43 odsto od 19 odsto od 44 odsto od 27 
odsto deonica, što je bila tako mikro- 
skopska deonica da joj se gubio svaki trag. 
Ali, njegovi roditelji ipak su posedovali 
direktno sedam odsto od Braće Honejs — 
tako što je posredno učešće od jedne 
dvadesetine od jedan odsto kontrolisano a 
plaćalo manje dok je sedam posto kontro- 
lisano direktno i donosilo sto četrdeset 
puta više... 

Postalo mu je jasnije kada je shvatio da su 
kontrola nad akcijama i vlasništvo jedva bili 
povezani; uvek je o »vlasništvu« i »kon- 
troli« razmišljao kao o jedinstvenoj stvari; 
ako neko poseduje nešto, prosjačku zdelu, 
na primer, ili uniformu, — on je, naravno, i 
kontroliše! 

Spajajući, razdvajajući i ukrštajući korpo- 
racije, Torbi se krajnje zbuni. Spopala ga je 
muka od cifara i veza. Bilo je to složeno kao 
i kompjuter za kontrolu paljbe bez hladne 
kompjuterske logike... Pokušao je da sačini 
tabelu ali nije uspeo. Vlasništvo nad sva- 
kom pojedinačnom deonicom beše produ- 
ženo u zajedničke akcije, prioritetne deo- 
nice, jemstva, starije i mlade emisije, garan- 
tije čudnog imena i nejasnih uloga; pone- 
kad je jedna kompanija direktno posedo- 
vala deo druge a ostatak kroz trećinu, samo 
kontrolisanu, ili su pak dve kompanije pose- 
dovale jedna drugu ili samo deo od jedne i 
druge, bilo je slučajeva gde je kompanija 
posedovala deo same sebe. To stvarno nije 
imalo smisla. 

Nije se moglo govoriti o poslu — ono što 
je radio Narod jeste bio posao — kupiti, 
prodati, zaraditi; ovo beše luda igra sa 
divljim pravilima. 

Uznemiravalo ga je nešto ozbiljnije. Nije 
znao da li je Rudbek gradio svemirske 
brodove; Galaktička preduzeća kontrolisala 
su Galaktićki transport koji je gradio bro- 
dove u jednoj od svojih mnogobrojnih 
sekcija. Kada je to uočio, osetio je najpre 
plimu ponosa a odmah potom otkrio muč- 
nu neprijatnost... nešto na šta ga je upo- 
zorio pukovnik Brizbi... što je i Poup 
dokazao... da »najveći« ili možda jedan od 
najvećih graditelja zvezdanih brodova jeste 
umešan u trgovinu robljem. 

Rekao je sebi da je lud — ova lepa kan- 
celarija činila se tako dalekom od prljavog 
posla sa robovima... Ali, jedne noći, tek što 
je legao u krevet, odjednom je postao 
duboko svestan mračne i ironične ideje 
koga ga opseda — da je jedan od onih 

robovskih brodova, kojim je i sam putovao, 
mogao da bude vlasništvo šugavog i 
zaplašenog roba — kakav je on bio tada. 

Bio je to pravi košmar. 

Jednog popodneva, dok je proučavao me- 
morandum iz pravnog odeljenja — pregled, 
kako se to stručno kaže — zapanjio se 
otkrićem nad spiskom interesa Rudbeka & 
Asocijacije. Izgledalo je kao da je autor 
pregleda namerno skrenuo s puta da bi 
zamaglio stvari, povremeno je ličilo na 
drevni kineski — a sargoneški je sadržavao 
priličan broj mandarinskih reči. Poslao je 
Dolores napolje i zadubio se u papire. Oh, 
zašto nije bio ostavljen u Gardi! Tamo je bio 
srećan; razumeo je svet u kome se nalazio. 

Potom se sredio i učinio nešto što je 
odavno odlagao; vratio se pozivu dede i 
babe — odavno su očekivali da im dođe u 
posetu ali je on želeo da se najpre uputi u 
posao. 

Bio je iskreno dobrodošao. »Požuri, sinko, 
čekaćemo tel« Bio je to divan let iznad 
prerije i moćnog Misisipija (malog s te 
visine), kao i iznad farmerske zemlje, sve do 
usnulog univerzitetskog grada Veli Vju, gde 
su pločnici bili krcati šetačima a vreme iz- 
gledalo kao da teče znatno sporije. Dom 
roditelja njegovih roditelja bio je topao i 
intiman — sasvim drugačiji od jezivih 
hodnika Rudbeka. 

Međutim, poseta ga nije odmorila. Na 
ručku je bio znatan broj gostiju, predsednik 
koledža i šefovi katedri, kao i mnogi drugi 
— neki su ga oslovljavali sa »Rudbek od 
Rudbeka«, drugi neodređeno kao »gospo- 
din Rudbek« dok su neki prosto govorili 
samo »Rudbek«. Baba ga je vukla naokolo i 
svima predstavljala, srećna i ponosna kako 
to domaćica jedne važne osobe samo i 
može biti. Deda je stajao uspravno i svaki 
čas mu se obraćao sa »sine«. 

Torbi je činio sve ne bi li stekao njihovo 
poverenje. 

Sledeće noći — koju je baba, protiv volje, 
organizovala privatno _ — dobio je priliku 
da razgovara sa njima. Zeleo je savet. 

Već prva informacija beše korisna: saznao 
je da je njegov otac, ženidbom jedine ćerke 
njegovog dede Rudbeka, preuzeo ženino 
prezime »To je razumljivo«, rekao je deda 
Bredli. »Rudbek mora posedovati Rudbek. 
Marta je bila naslednik ali je Krejton bio 
neophodan kao predsedavajući na sastan- 
cima, konferencijama i u kancelariji. Nadao 
sam se da će moj sin juriti muzu istorije, 
kao i ja, ali, kada je došlo do tog braka, šta 


sam mogao osim da mu poželim sreću«. 

Otac se trudio da u punom smislu bude 
Rudbek od Rudbeka — da, što je moguće 
više, nadzire trgovačku imperiju. »Tvoj otac 
je uvek bio savestan. Kada je umro tvoj 
deda Rudbek, Krejton je ostavio Džeka 
Vimsbija u igri — Džek, je, pretpostavljam 
da to znaš, drugi muž najmlađe ćerke tvoje 
druge bake, Arije — a Leda je, naravno, 
Arijina ćerka iz prvog braka«. 

»Ne, to nisam znao«. Torbi je preveo ovaj 
porodični odnos u termine sa Sisua... i 
stigao do zapanjujućeg zaključka da je Leda 
bila u drugoj polovini! — ukoliko su na 
Zemlji uopšte razumeli takve stvari — a 
nisu. A Ujka Džek — pa, on i nije bio ujak — 
samo, kako bi se to dalo izraziti na 
engleskom? 

»Džim je bio poslovni sekretar i radnik za 
sve poslove kod tvog drugog dede. On je 
bio, naravno, savršen izbor, pošto je pozna- 
vao unutrašnje stanje bolje nego iko drugi. 
Nakon što smo prebrodili šok tragičnog 
gubitka, shvatili smo da svet nastavlja da 
živi te da bi Džek mogao da rukuje imo- 
vinom kao da je Rudbek lično«. 

»On je prosto divan!«, zacvrkutala je 
baba. 

»Jeste. Moram priznati da smo tvoja baba 
i ja navikli na udoban način života nakon što 
se Krejton venčuo. Znaš, prihodi s koledža 
nikada nisu onakvi kakvi treba da budu a 
Krejton i Marta su bili doista velikodušni. 
Baba i ja smo se zabrinuli nakon Krejto- 
novog nestanka ali nam je Džek rekao da 
nema šta da brinemo. | dalje smo imali 
koristi od Rudbeka«. 

»Čak i više nego ranije«, egzaltirano je 
dodala baka Bredli. 

»Da, da. Cela porodica — a mi o nama 
mislimo kao o delu porodice Rudbek, iako 
ponosno nosimo naše prezime — bila je za- 
dovoljna Džekovim položajem upravnika«. 

Torbija, međutim, nisu interesovale vrline 
»ujka Džeka«. »Kažete da smo mi napustili 
Aku i poleteli put Daleke Zvezde te da u 
tome nismo uspeli? To je vrlo daleko od 
Džubula«. 

»Pretpostavljam da jeste. Koledž pose- 
duje minijaturni  Galaktogled i moram 
priznati da se na njemu pojavljuje samo 
delić od mnogo svetlosnih godina«. 

»U ovom slučaju to je razdaljina od sto 
sedamdeset svetlosnih godina!« 

»Koliko bi to bilo u miljama?« 

»Tako se ne meri razdaljina u kosmosu...« 

»Mladiću, ne budi tako pedantan...« 

»Nisam ni bio, deda. Hteo sam da kažem 
da je mesto na kom sam uhvaćen užasno 
daleko od mesta gde sam poslednji put 
prodat. Nisam to znao.« 

»Čujem kako koristiš taj izraz »prodat« ali, 
moraš shvatiti da to nije ispravno. Na kraju 
krajeva, kmetstvo koje se praktikuje na Sar- 
gonu uopšte nije klasično ropstvo. Ono po- 
tiče iz drevnog hindu sistema gildi ili kasti 
— što je stabilni društveni poredak sa razli- 
čitim dužnostima na lestvici... To se ne sme 
nazivati »ropstvom«. 

»Ne znam kojom bih rečju preveo taj 
sargonski izraz.« 

»Dragi moj Tore, ti nisi student ljudske 
istorije i kulture. Dopusti mi autoritet na 
mom vlastitom području.« 

Torbi se oseti potištenim. »Ne znam 
savršeno sistemski engleski a i ne poznajem 
celu istoriju — ona je užasno duga i obimna 
1...« 

»Ja to najbolje znam.« 

»Međutim, bolje ne mogu da prevedem 
— bio sam prodat i bio sam rob.« 

»Ma, hajde, sine...« 

»Nemoj protivrečiti svom dedi, mili, on je 
dobar čika.« 

Torbi ućuta. Već je pomenuo godine koje 
je proveo kao prosjak — i utvrdio da je 
deda bio užasnut... a znao je mnogo i nije 
dopuštao da mlađi znaju više od njega... što 
je bilo tipično za odrasle... tu se ništa nije 
moglo učiniti... Slušao je dedu Bredlija koji 
je ponosno objašnjavao istoriju Devet sve- 
tova. Nije se baš slagalo sa onim što su 
verovali Sargonežani ali ni daleko od onoga 
čemu ga je podučavao Poup — osim u 
činjenici da postoji ropstvo. Beše mu drago 
kada se razgovor vratio na organizaciju 
Rudbek. Priznao je koliko problema ima da 
je shvati. 

»Rim se ne može izgraditi za jedan dan, 
Tore.« 

»Čini mi se da nikada neću naučiti. Po- 
mišljao sam da se vratim u Gardu.« 

Deda uzdahnu. »To baš ne bi bilo 
mudro.« 

»A zašto ne bi, gospodine?« 

»Ako već nemaš talenta za posao, postoje 
i druga cenjena zanimanja...« 

»Mislite da Garda to nije?« 

»Mmm... tvoja baka i ja smo filozofski pa- 
cifisti. Nema moralnog opravdanja za uniš- 
tavanje ljudskog života.« 

»Nikada«, složi se baka odlučno. 

Torbi se upita šta li bi o tome mislio 
Poup? Dođavola, pa znao je! Poup bi ih 


sekao kao korov samo da bi spasao živote 
robova! »Šta biste vi učinili da vas napadne 
razbojnik?« 

»Sta? Pa, pretpostavljam da bih pobe- 
gao. Nije moralo ostati i boriti se. Tore, 
nasiljem se nikada ništa ne postiže.« 

»Ali, recimo da ne možete da umaknete; 
on je brži i postavlja se pitanje: vi ili on.« 

»Predajem se. To će poraziti njegovu na- 
meru... što je dokazao besmrtni Gandi.« 

Torbi duboko uze vazduh. »Deda, žao mi 
je, ali to neće poraziti njegovu nameru. Mo- 
rate se boriti. Razbojnici uzimaju robove. 
Najviše sam ponosan upravo na to što sam 
spržio jednog.« 

»Sta? Spržio?« 

Baka poče da stenje. Deda odgovori: »To- 
re, bojim se da si bio izložen rđavim utica- 
jima. Nije tvoja krivica, verovatno. Ali, imao 
si mnogo pogrešnih koraka. Sada budi logi- 
čan. Ako si ga »spržio«, kako kažeš, kako si 
mogao znati da je nameravao da uzme 
robove? Šta je mogao da učini sa njima? 
Ništa.« 

Torbi je ćutao. Nije svejedno sa koje 
strane Place gladaš na problem... ako nisi 
imao status, nisi slušao o tome... 

Deda Bredli nastavi: »Nećemo više o 
tome. Daću ti savet koji bih dao i tvom 
pokojnom ocu: ako osećaš da nemaš smisla 
za trgovinu, okani se i nemoj ni da počinješ. 
Ali, otići i priključiti se Gardi — što je tako 
detinjasto i romantično — to, sine, nipošto! 
Međutim, ne treba, s druge strane, ni da se 
mučiš oko poslova. Džek je vrlo sposoban 
upravnik; uopšte nećeš morati da se tru- 
diš.« Ustao je, »Znam, pošto sam o tome 
već razgovarao sa Džekom. On je voljan, u 
svoj svojoj skromnosti, da i dalje ponese 
teret... koliko god bude potrebno. Sada bi 
bilo najbolje da se zagnjurimo u jastuke. 
Sutra se rano ustaje.« 

Tor je otišao sledećeg jutra, sa ljubaznim 
uveravanjem da je kuća njegova — što ga je 
nateralo da posumnja u to. Otišao je u 
Rudbek Siti, donoseći odluku u noći bez 
sna. Zeleo je da spava na brodu, gde je život 
ključao. Zeleo je da se vrati u Poupovu 
jedinicu; život milijardera nije bio njegov 
stil. 

Najpre je nešto morao da učini u pogledu 
imanja — da iskopa dokumente koje su 
njegov otac i majka potpisali i uporedi ih sa 
onima koje su mu pripremili sudija Brader i 
ujka Džek; onda će ih potpisati, ne bi li ujka 
Džek mogao da nastavi sa poslom. U pog- 
ledu toga, deda je bio u pravu; Džek Vimsbi 


110 


je znao kako se vode poslovi. On nije. 
Trebalo je da bude zahvalan ujka Džeku. 
Pre odlaska će mu zahvaliti. A onda će na- 
pustiti Teru i otići kod ljudi koji su govorili 
njegovim jezikom. 

Nazvao je ujka Džekovu kancelariju čim je 
stigao u svoju ali mu je rečeno da je up- 
ravnik negde van grada. Ostaviće mu 
belešku, da. Ah, moraće i da se oprosti sa 
Ledom... Nazvao je pravno odeljenje i rekao 
da pronađu ovlašćenja njegovih roditelja i 
pošalju mu ih u kancelariju. 

Umesto dokumenata, pojavio se sudija 
Brader... 

»Rudbek, kakva su to naređenja o do- 
nošenju dokumenata?« X 

Torbi pokuša da objasni. »Zelim da ih 
vidim.« 

»Niko sem službenika kompanije ne može 
da naredi da se dokumenta izvade iz 
trezora.« 

»A šta sam ja?« 

»Bojim se da si ti jedan mladi čovek sa 
zbrkanim mislima. Ima vremena, steći ćeš 
autoritet ali, u ovom trenutku, ti si posetilac 
koji pokušava nešto da nauči o poslovima 
svojih roditelja.« 

Torbi proguta knedlu; bila je to istina. 
»Nameravao sam da vas pitam kako nap- 
reduje sudski postupak oglašavanja mojih 
roditelja mrtvim?« 

»Zar se trudiš da ih sahraniš?« 

»Naravno da ne. Samo, to se ipak mora 
učiniti, kako i sam ujak Džek kaže. Dokle se 
stiglo?« 

Brader frknu kroz nozdrve. »Nigde. Zahva- 
ljujući tebi.« 

»Sta time hoćete da kažete?« 

»Mladi čoveče, misliš li da će službenici 
ove kompanije pokrenuti proces koje će sve 
poslove dovesti u haos, dok ti ne preduz- 
meš neophodne korake u pogledu nadzora? 
Može potrajati godinama dok se ne sredi 
testament — za to vreme, posao bi stao... 
prosto zato što si ti odbio da potpišeš ne- 
koliko jednostavnih instrumenata koje sam 
pripremio još pre nekoliko nedelja?« 

»Znači da se ništa neće preduzeti dok ja 
ne potpišem?« 

»Tako je.« 

»Ne razumem. Pretpostavimo da sam bio 
mrtav. Da li bi posao stao kad bi Rudbek 
nestao? Zar je tako uvek?« 

»Pa... ne. Sud ovlašćuje nastavljača poslo- 
va. Međutim, ti jesi ovde i mi to moramo 
uzeti u obzir. Počinjem da gubim strpljenje. 
Čini se da ti oklevaš samo zato što si pro- 


čitao nekoliko listova. U posao se ne razu- 
meš. Na primer, tvoje verovanje da možeš 
da narediš da ti se ispostave instrumenti 
koji su bili lično predati Džeku Vimsbiju — 
čak i nisu vlasništvo kompanije — to je 
nerazumevanje. Ako smatraš da bi mogao 
da sada preuzmeš firmu — čak i ako se 
ubrza oglašavanje tvojih roditelja mrtvim — 
došlo bi do užasne zbrke. Kompanija to sebi 
ne može da dozvoli. Rudbek to sebi ne 
može da dozvoli. Želim da ona dokumenta 
budu danas potpisana. Nema više vrdanja. 
Razumeš?« 

Torbi obori glavu. »Neću.« 

»Sta to znači: neću?« 

»Neću ništa da potpišem dok ne budem 
razumeo šta je u pitanju. Ako ne mogu ni da 
vidim dokumenta koja su moji roditelji pot- 
pisali, onda naravno da neću da ih 
potpišem.« 

»To ćemo još videti,« 

»Ostaću dok ne ustanovim šta se ovde 
događa.« 


DEVETNAESTA GLAVA 


Torbi je ustanovio je da užasno teško 
teklo sa otkrivanjem činjenica. Usudio se da 
posumnja da je pomoć koja mu se pružala u 
savlađivanju posla ponekad nedovoljno do- 
bro organizovana, međutim, toliko je malo 
znao da se sumnja zaista dugo rađala. 

Sumnja je postala izvesnost od dana kada 
je prkosio sudiji Braderu. Dolores se pona- 
šala revnosno, kao i uvek, ljudi su još uvek 
skakali kad god bi im se obratio — ali, 
izdašna bujica informacija jenjavala je iz da- 
na u dan. Izvinjavali su se ali gotovo nikada 
nisu davali ono što je tražio. Rečenice kao 
što su: »moguć je pregled samo priprem- 
ljenog materijala«, »to su trezorski arhivi a 
niko od ovlašćenih službenika nije tu« ili 
»van grada je« — behu uobičajene. Sudija 
Brader i ujka Džek takođe su se sve ređe 
mogli naći — a njihovi pomoćnici behu 
učtivi i bespomoćni. Tragao je za ujka 
Džekom, želeo je dugi razgovor sa njim. 
»Tata je često na putu.«, govorila mu je 
Leda. 

Stvari su počele da se komplikuju i u 
njegovoj sopstvenoj kancelariji. Uprkos to- 
me što je sredila biblioteku, Dolores sve 
češće nije mogla da se seti gde su doku- 
menta koja je on označio kao materijal koji 
treba zadržati. Napokon je izgubio mirnoću 
i izgradio je. 

Primila je to mirno. »Oprostite, gospo- 

dine. Trudim se što mogu više.« 

Torbi se izvinuo. Ovo jadno stvorenje nije, 
izgleda, moglo ni samo sebi da pomogne; 
istresao se na pogrešnu osobu. Potom je 
umirujuće dodao: »Zaista mi je žao. Uzmite 
slobodan dan.« 

»Oh, ne mogu, gospodine.« 

»Ko kaže? Idite kući.« 

»Radije ne bih, gospodine.« 

»Pa, snađite se. Idite u zajedničke pros- 
torije i nađite neki kutak. Opustite se. To je 
naređenje. Vidimo se sutra.« 

Ona ga zabrinuto pogleda i izađe. Torbi je 
ostao za stolom, uronivši glavu u šake. 

To je želeo: da bude sam, bez priliva 
činjenica i brojeva. Počeo je da sumira ono 
što je do tada saznao. 

Cinjenica: Sudija Brader i ujka Džek odba- 
cili su ga zbog nepristajanja na potpisivanje 
dokumenata. 

Cinjenica: Mogao je biti Rudbek od Rud- 
beka — ali, ujka Džek bi nastavio da vodi 
poslove sve dok Torbijevi roditelji ne budu 
zakonski mrtvi. 

Cinjenica:. Sudija Brader otresito je izjavio 
da se o gornjem neće preduzeti nikakvi 
koraci dok ne bude priznao svoju nekom- 
petenciju i ne potpiše dokumente. 

Cinjenica: Nije znao šta su to potpisali 
njegovi roditelji. Pokušao je da iznudi 
pokazivanje dokumenata — i propao. 

Cinjenica: »Vlasništvo« i »kontrola« poka- 
zali su se kao različite stvari. Ujka Džek je 
kontrolisao sve što je Torbi posedovao; ujka 
Džek je posedovao nominalno jedan deo 
koji ga kvalifikuje kao delatnog predsed- 
nika. (Leda je posedovala dobro parče, 
pošto je bila Rudbek, ujka Džek ne — ali, 
ujka Džek je verovatno kontrolisao i njen 
udeo; Leda nije obraćala pažnju na pos- 
lovne stvari). 

Zaključci: 

Kakvi zaključci? Je li ujka Džek radio nešto 
krivo, ne usuđujući se da omogući Torbiju 
da to sazna? Pa, nije izgledalo tako. Ujka 
Džek je primao platu, imao razne privilegije 
i samo bi bednik mogao da poželi više 
novca. Računi njegovih roditelja izgledali su 
u redu — pokazivali su ogroman iznos; 
megadolar koji je dobio od ujka Džeka jedva 
da je okrznuo račun. Ostali čekovi bili su 
pisani za dedu i babu, za Bredlijeve, plus 
nekoliko iznosa za porodicu ili održavanje 
imanja — ništa važno, tek nekoliko me- 
gadolara. 

Zaključak: Ujka Džek je bio šef, sviđalo mu 
se da bude šef i nameravao je, ukoliko bude 


moguće, da nastavi sa šefovanjem. »A 
status... Ujka Džek je imao visoki status. 
Borio se da ga zadrži, naravno. Da, sviđalo 
mu se da bude šef i Torbi ga je razumeo... 
Istu ambiciju posedovali su i mnogi pripad- 
nici porodice Slobodnih trgovaca... Ujka 
Džek je bio »prvi oficir« i nije nameravao da 
se liši svog vrhovnog statusa u korist ne- 
koga ko je bio tri puta mlađi i pritom 
nekompetentan za poslove koje je zahtevao 
status. 

U tom momentu uvida Torbi oseti da 
treba da potpiše dokumenta. Mora biti da 
se ujka Džek silno razočarao kada je video 
Torbija živog i zdravog — bio je to za njega 
krajnje nepošten udarac sudbine. 

Pa, pustimo ga da radi ono što voli! Sre- 
dimo stvari i priključimo se Gardi! 

Ali, Torbi nije bio spreman da se suoči sa 
sudijom Braderom. Bio je grubo odbačen — 
a najjači refleks u njemu bio je upravo 
otpor prema grubom autoritetu; bilo je to 
nešto što je predstavljalo deo njegovog 
bića. Znao je da će i nadalje biti tvrdoglav. 
To bi, zaključio je, i Poup tražio od njega. 

Pomisao na Poupa podsetila ga je na 
važno pitanje: da li je Rudbek, makar pos- 
redno, bio povezan sa trgovinom robljem? 
Sada je shvatao zašto je Poup tražio od 
njega da rastavi... da saznaje... ali, kako da 
utvrdi istinu? Bio je Rudbek od Rudbeka... 
ali, oni su ga svezali sa hiljadu niti, kao čo- 
veka u priči koju mu je ispričao Poup, 
»Guliver i zvezdana putovanja«... 

Pa, da vidimo. Poup je izvestio X—korpus 
da postoji povezanost između velikih bro- 
dograditelja, sargoneške vlade i trgovaca 
robljem. Razbojnicima su brodovi bili neop- 
hodni. Brodovi... Tu se negde nalazi knjiga 
koju je proučavao prethodne nedelje, isto- 
rija Galaktičkog transporta... sa podacima o 
svakom brodu koji je izgrađen, od broja 
0001 pa sve do najnovijeg. Otišao je u 
biblioteku. Hm... velika knjiga u crvenom 
povezu... 

Knjige nije bilo na polici. Kao, uostalom, ni 
mnogo drugih stvari koje su mu u poslednje 
vreme bile potrebne. Ali, on je pri čitanju 
gotovo u potpunosti renšoirao knjigu, 
budući da je bio zainteresovan za brodove. 
Počeo je da pravi beleške na osnovu 
preciznog sećanja. 

Većina brodova nalazila se u službi unutar 
Hegemonije, neki u korist Rudbeka a neki 
dalje; neki brodovi bili su prodati Narodu — 
što ga ispuni zadovoljstvom — ali, neki su 
bili registrovani kod vlasnika čije poslove 

nije mogao da svrsta ni u jednu kategoriju... 
a pošto je znao imena svih brodova u 
legalnoj međuzvezdanoj trgovini, to ga je 
primoralo da imena tih brodova izdvoji. 

Nije bilo načina da se u sumnju uveri sa 
tog mesta, iz kancelarije, čak i da je imao 
knjigu sa preciznijim podacima. Možda se 
to uopšte nije ni moglo sa Tere... 

Ustao je i uključio Galaktogled, nedavno 
instaliran. Pokazivao je samo istražene ob- 
lasti Galaksije. Najpre je zelenim svetlima 
označio Devet svetova. Tada je, žutom 
bojom, obeležio kužne rupe koje je Narod 
izbegavao. Obasjao je i dve planete između 
kojih su on i njegovi roditelji bili uhvaćeni 
pa je to isto učinio i za svaku poziciju gde je 
nestao brod Slobodnih trgovaca. 

Čitava operacija rezultirala je konstela- 
cijom obojenih svetala, zbijenih na sektoru 
Devet svetova. Pogledao je i zinuo od 
zaprepašćenja. Poup je znao o čemu govori 
— ali, sve do ovakve ekranizacije bilo je 
teško zamisliti sektor i gustinu tačaka. 

Počeo je da razmišlja o graničnim pod- 
ručjima, krstaricama i gorivnim stanicama 
koje je održavao Galaktički transport... Na- 
randžastom bojom obeležio je bankarske 
poslovnice Galaktičke korporacije, što je, 
kao ishod, imalo precizno postavljeno »po- 
moćno susedstvo« crvenog sektora... 

Dugo je gledao u novu kartu. 

To nije bio siguran dokaz. 

Smerao je da ga pribavi. 


DVADESETA GLAVA 


Torbi je ustanovio da je Leda pripremila 
ručak u vrtu. Bili su sami. Sneg koji je 
neprestano padao pretvorio je veštačko 
nebo u zdelu boje opala. Sneg, upaljene 
sveće, vaze sa cvećem, gudački trio i, na- 
ravno, Leda činili su scenu izuzetno ljupkom 
ali Torbi nije u njoj mogao da uživa, bez 
obzira što mu se Leda dopadala a vrt 
smatrao najboljim delom Rudbeka. Jelo je 
bilo skoro dovršeno kada je Leda rekla: 
»Dajem dolar da saznam šta misliš.« 

Torbi je izgledao kao krivac. »Uh, ništa.« 

»Mora biti da te to ništa veoma zabri- 
njava?« 

»Pa... jest.« 

»Hoćeš li reći svojoj Ledi?« 

Torbi zatrepta. Vimsbijeva ćerka bila je 
poslednja osoba sa kojom je mogao da 
razgovara. Njegova smračenost poticala je 
od pitanja šta bi mogao da uradi u slučaju 
da se uveri da je Rudbek bio umešan u 


ropstvo. 

»Čini mi se da nisam predodređen za 
biznismena.« 

»Zašto, tata kaže da imaš iznenađujuće 
bistar um za cifre i podatke?« 

Torbi frknu kroz nos. »Pa zašto onda on 
ne...« I stade. 

»Sta zašto?« = 

»Dodavola...« Čovek mora imati nekoga s 
kim će razgovarati... ko mu je blizak i drag... 
nekoga kao što je Poup... Kao Fric... Kao 
pukovnik Brizbi. Bio je okružen mnoštvom 
ljudi a ipak potpuno usamljen — osim što je 
Leda, činilo se, želela da mu bude prijatelj. 
»Ledo, koliko od onoga što ti kažem prene- 
seš ocu?« 

Na njegovo zaprepašćenje, ona napući 
usne. »Šta te primorava da me to pitaš, 
Tore?« 

»Pa, prilično si mu bliska, zar ne?« 

Ona naglo ustade. »Ako si završio, proše- 
tajmo malo.« | 

Torbi ustade. Šetali su vijugavim stazama 
vrta, posmatrali mećavu i slušali nežne 
zvuke iz katedrale. Prilično su se udaljili do 
kuće i zaustavili kod jednog žbuna. »Ovo je 
dobro mesto — za privatni razgovor.« 

»Kako?« 

»Kada je bašta bila ozvučavana, osigurala 
sam ovo mesto gde ću moći da se ljubakam 
a da očevi doušnici ne saznaju za to.« 

»Sta?«, zapita Torbi iznenađeno. 

»Sigurno si shvatio da prisluškuju svuda 
osim na skijaškim padinama?« 

»Nisam. I ne sviđa mi se to.« 

»A kome se sviđa? Ali, to je rutinska mera 
obezbeđenja nečega tako velikog kao što je 
Rudbek i ne smeš okrivljavati tatu. Potrošila 
sam nešto kredita da sredim da bašta ne 
bude špijunirana kao što se misli. Prema 
tome, ako imaš nešto da kažeš, a ne želiš da 
tata čuje, reci to ovde. Neće saznati. Naj- 
iskrenije obećavam.« 

Torbi je oklevao trenutak a onda pro- 
verio okolinu. Zaključio je da bi mikrofon — 
ako ga uopšte ima — morao biti maskiran 
kao cvet... što je bilo moguće. »Možda bi 
bilo bolje da ostavimo razgovor za skijašku 
padinu?« 

»Opusti se, dragi. Ako možeš da mi ve- 
ruješ, onda veruj da je ovo mesto bez- 
bedno.« 

»Uh... u redu.« Leda je pažljivo slušala. 
Izrazio je sve svoje frustracije... da ga je 
ujka Džek namerno obuzdavao... dok se ne 
preokrene... »To_je to.«, rekao je završa- 
vajući ispovest. »Šta misliš, jesam li lud?« 

Ona odgovori: »Tore, ti znaš da me tata 
baca u tvoj zagrljaj?« 

»A?P« 

»Ne znam kako si to mogao da previdiš. 
Uzmi to kao istinu. To bi bio jedan od onih 
brakova o kojima svi sve znaju... osim, 
možda, ono dvoje koje se to najviše tiče.« 

Nakon ove zapanjujuće izjave Torbi zabo- 
ravi na sve svoje brige. »Misliš... da...« 

»Zaboga, dragi! Da sam ja želela da to 
sprovedem ne bih ti ništa rekla! Ali, 
priznajem da sam, pre nego što si stigao, 
obećala da ću uzeti i tu mogućnost u obzir. 
Ti se, međutim, nikada nisi zagrejao za tu 
ideju a ja sam suviše ponosna da izrazim 
spremnost pod ovakvim okolnostima, čak i 
ako bi od toga zavisilo opstajanje Rudbeka. 
Reci sada, šta ti to tata ne dopušta da vidiš 
a što su njemu ostavili Marta i Krejton?« 

»Ne dopuštaju mi da vidim te dokumente 
a ja ne želim da bilo šta potpišem dok oni to 
ne učine.« 

»A ako učine? Hoćeš li potpisati?« 

»Verovatno hoću. Zelim samo da vidim 
kakve su aranžmane napravili moji rodi- 
telji.« 

»Ne vidim zašto se tata protivi takvom 
razumnom zahtevu? — Ukoliko...« Ona 
uzdahnu. 

»Ukoliko šta?« 

»ŠSta je sa tvojim deonicama? Jesu li pre- 
bačene na tebe?« 

»Kakve deonice?« 

»Tvoje. Ti znaš za moje deonice. Dali su 
mi ih kad sam se rodila — dao mi je Rud- 
bek, tvoj deda. Ti si verovatno dobio dva 
puta više, pošto se očekivalo da jednog 
dana postaneš Rudbek.« 

»Nemam nikakvih deonica.« 

Ona klimnu glavom. »To je jedan razlog 
što tata i sudija ne žele da vidiš one 
dokumente. Naše lične deonice ne zavise ni 
od koga, naše su i možemo s njima da či- 
nimo šta nam je volja. Oboje smo puno- 
letni. Svaki dokument koji su tvoji roditelji 
potpisali a odnosi se na tvoje lično 
vlasništvo, ne može biti tuđe, zar ne? Lupi 
pesnicom o sto pa će ili morati da iskašljaju 
papire ili da te ubiju.« Ona duboko uz- 
dahnu. »Ne bi te ubili, Tore. Tata je dobar 
čovek.« 

»Nisam ni rekao da nije.« 

»Ne volim ga naročito ali sam mu 
privržena. Uostalom, ja sam Rudbek a on 
nije. To je ludo, zar ne? Mada mi Rudbe- 
kovi nismo ništa posebno. Mi smo samo 
lukavi seljaci. Moram da ti kažem da sam i 


ja zabrinuta. Sećaš se Džoela de la Kroa?« 

»Onoga koji je želeo da razgovara sa 
mnom ?« 

»Tačno. On više ne radi ovde.« 

»Ne razumem.« 

»U inžinjerijskom odeljenju Galaktike bio 
je zvezda u usponu. U uredu kažu da je 
otišao da se zaposli na drugom mestu. 
Džoel tvrdi da je otpušten zbog toga što je 
mimo njihovog znanja hteo da razgovara s 
tobom. »Ona uzdahnu. »Nisam znala kome 
da poverujem. Sada verujem Džoelu. Tore, 
hoćeš li dopustiti da se stvar slegne? Ili 
dokazati da si ti Rudbek od Rudbeka?« 

Torbi se ugrize za usnu. »Voleo bih da se 
vratim u Gardu i sve ovo zaboravim. Pitao 
sam se uvek na šta bi to ličilo da se obo- 
gatim... a sada sam bogat i ispostavlja se da 
mi to samo stvara glavobolje.« 

»Zar bi ti napustio sve ovo?« Ledin glas 
bese blago prezriv. 

»Nisam to rekao. Ostaću i ustanoviti šta 
se zbiva. Samo, ne znam kako da počnem. 
Misliš li da bi trebalo da lupim pesnicom o 
ujka Džekov sto i zatražim moje deonice?« 

»Uh... ne bez prisustva advokata.« 

»Suviše je advokata već upetljano u sve 
OVO.« 

»Zato ti je jedan i potreban. Biće teško sa 
sudijom Braderom.« 

»Kako da ga pronađem?« 

»Pobogu, pa ja ne koristim advokate. No, 
jednog ipak mogu da ti nađem.« 

Torbi je proveo tmurno jutro proučavajući 
zakon korporacije. Odmah nakon ručka 
nazvala ga je Leda. »Tore, šta kažeš za 
jednu turu skijanja? Mećava je prošla i sneg 
je divan.« 

»Pa...« 

»Dođi, molim te.« 

Otišao je. Nisu prozborili ni reč dok se 
nisu dovoljno udaljili od kuće. Tada Leda 
reče: »Covek koji ti treba zove se Džejms 
Garš iz Novog Vašingtona.« 

_ »I pomislio sam da si me zvala zbog toga. 
Želiš li da se skijaš? Ja bih voleo da se 
odmah vratim i nazovem ga.« 

»Oh.« Ona tužno zatrese glavom. »Tore, 
morala bih da se udam za tebe samo da bih 
vodila brigu o tebi. Da se vratiš u kuću i 
odatle pozoveš advokata koji se nalazi izvan 
Rudbeka? I to još advokata sa vrhunskom 
reputacijom? Da li ti je jasno šta bi se 
dogodilo?« 

»Sta?« 

»Verovatno bi se probudio na nekom 
tihom mestu sa krupnim, mišićavim čuva- 

rima oko sebe. Provela sam besanu noć i 
ubeđena sam da ti oni misle dobro. To me 
je smirilo. Sigurna sam da tata želi da vodi 
posao kako treba... ali, ako to čini na prljav 
način, na tvojoj sam strani!« 

»Hvala ti, Ledo.« 

»On kaže hvala! Tore, to je zbog Rudbeka. 
A sada, na posao. Ne možeš tek tako da uz- 
meš šešir i odeš u Novi Vašington da nađeš 
advokata. Koliko poznajem sudiju Bradera, 
on je već isplanirao šta će preduzeti ako to 
pokušaš. Međutim, možeš da pođeš u raz- 
gledanje imanja... počev od kuće u Novom 
Vašingtonu.« 

»To je mudro, Ledo.« 

»Ne znam šta ću od mudrosti. Ako želiš da 
izgledaš bolje, pozovi i mene — tata je i 
rekao da treba da te pokazujem tamo i 
ovamo.« 

»Naravno. Ukoliko to neće prouzrokovati 
neke nevolje.« 

»Neće. Odistinski ćemo malo razgledati 
grad. Jedino ne znam kako da izbegnemo 
telohranitelje.« 

»Telohranitelje?« 

»Niko iz Rudbeka ne putuje bez telesne 
straže. Zaista, reporteri i njuškala bi te 
rastrgli.« 

»Mislim«, reče lagano Torbi, »da si u 
mom slučaju pogrešila. Išao sam u posetu 
babi i dedi i nigde nije bilo telohranitelja.« 

»Specijalizovali su se da budu nepri- 
metni. Kladim se da ih je za vreme tvog 
boravka u bakinoj kući bilo najmanje dvo- 
jica. Vidiš onog usamljenog skijaša? Ne skija 
se iz razonode. Zato moramo da prona- 
đemo način da ih skinemo s vrata dok ti 
budeš sa savetnikom Garšom. Ne brini, 
smisliću već nešto.« 

Torbija je beskrajno interesovala velika 
prestonica ali još više postizanje cilja. Leda 
ga nije požurivala. »Najpre da pogledamo 
grad. Obavezno.« 

Kuća, njegovo vlasništvo, sa dvadeset so- 
ba od kojih su svega dve bile prostrane, 
beše spremna kao da je neko dan ranije 
izašao iz nje. Prepoznao je dvojicu slugu. Bili 
su iz Rudbeka. Napolju su čekala kola, sa 
vozačem u livreji iz Rudbeka. Vozili su se po 
gradu i uživali na polu-tropskom zimskom 
suncu. Leda mu je pokazala planetarne am- 
basade i konzulate. Kada su došli do 
beskrajnog luka iza koga se nalazio glavni 
štab Hegemonijske Garde, Torbi reče vo- 
začu da uspori a ovaj nervozno protrlja 
bradu. Leda mu šapnu: »Pogledaj dobro. 
Zgrada naspram glavnog ulaza je mesto gde 


treba da ideš.« 

Posetili su Linkolnov muzej, gde su već na 
stepenicama, osetili onu istu jezu koja se 
javlja kod miliona posetilaca koji posmat- 
raju džinovsku figuru u holu. Torbija je 
odjednom preplavilo osećanje da statua 
izgleda kao Poup. Oči mu se ispuniše 
suzama. Leda prošaputa: »Ovo mesto me 
uvek plaši — kao ukleti dvorac. Znaš li ko je 
bio Linkoln? Osnivač Amerike. Ah, ta drevna 
istorija tako je užasna...« 

»Učinio je još nešto.« 

»Šta?« 

»Oslobodio je robove.« 

»Oh.« Leda ga smrknuto pogleda. »Za 
tebe to ima posebno značenje, zar ne?« 

»Da. Veoma.« Razmišljao je da li da Ledi 
saopšti najvažniji razlog za upuštanje u 
bitku... bili su sami a ovo je zasigurno bilo 
mesto koje se ne prisluškuje... No, nije 
mogao. 

Čitao je natpise na zidovima, diveći se 
drevnom engleskom, ne sistemskom en- 
gleskom koji je poznavao. Leda ga je od- 
jednom povukla za rukav i šapnula: 
»Hajdemo. Ovde ne mogu da ostanem. 
Počeću da plačem.« 

Odlučili su da pogledaju predstavu Mlečni 
put. Izašli su iz Muzeja i rekli vozaču da ih 
pokupi u tri i deset a onda kupili karte za 
dvojnu kabinu. 

»Eto!« Uzdahnula je. »Sluga će se pojaviti 
čim vozač zađe za ugao. Ukoliko već nije tu. 
Svejedno. Slušaj me sada: ljudi koji se na- 
laze u našoj kabini otići će čim im pokažete 
karte — s tim što ću ići samo ja i reći 
jednom od posetilaca da ostane. Platiću 
mu. Nadajmo se da je to muškarac jer će 
sluga dotrčati do kabine čim sazna broj. Ti 
produži. Kad sluga bude našao našu kabinu, 
videće me u društvu muškarca. Neće moći 
da mu razazna lice, u kabini je mračno, ali 
će biti siguran da sam to ja, zbog ove 
posebne, svetlucave odeće koju nosim... 
Biće zadovolian. Ti izađi na bilo koji izlaz 
osim kroz glavno predvorje, tamo će se 
verovatno nalaziti vozač. Pokušaj da se 
vratiš u prvo predvorje nekoliko minuta pre 
nego što im naredim da doteraju kola. Ako 
budeš kasnio, uzmi taksi i idi pravo kući. 
Požaliću se naglas da ti se predstava nije 
dopala i da si otišao kući.« 

»Neće li prijaviti da su mi izgubili trag?« 

»Neće smeti. Bojaće se da ne budu ot- 
pušteni zbog nemara. A sad kreni. Vidimo 
sel« 

Torbi je izašao na sporedni izlaz, potom se 

izgubio u sledećoj ulici, pitao policajca i 
napokon došao do zgrade. Tabla na ulazu 
pokazivala je da je Garš imao kancelarije na 
trideset četvrtom spratu; nekoliko minuta 
kasnije suočio se sa sekretaricom čije su 
usne neprestano izgovarale »ne«. Devojka 
mu je odmah saopštila da Savetnik ne 
prima stranke bez prethodnog zakazivanja. 
Torbi pogleda čekaonicu. Bila je prepuna. 

s Molim vas, recite gospodinu Garšu da 
Rudbek od Rudbeka želi da ga vidi.« 

Sekretarica ga narogušeno pogleda i go- 
tovo protiv volje ode u jednu od prostorija 
u koje se ulazilo iz čekaonice. Za nekoliko 
trenutaka vrati se i reče tihim glasom: 
»Savetnik može da izdvoji za vas pet mi- 
nuta. Ovuda molim.« 

Privatni kabinet Džejmsa Garša snažno je 
odudarao od spoljnog izgleda zgrade i čeka- 
onice; on lično izgledao je kao neras- 
premljen krevet. Nosio je pantalone bez 
naramenica i kaiša dok mu se stomak 
prelivao preko ploče pisaćeg stola. Bio je 
neobrijan. Nije čak ni ustao. 

»Rudbek?« 

»Da, gospodine. Gospodin Džejms Garš?« 

»Taj. Identifikacija? Izgleda mi da sam 
video vaše lice u novinama ali ne mogu da 
se setim.« 

Torbi pruži svoju legitimaciju. Garš je 
pogleda i odmah je vrati Torbiju. »Sedi. Sta 
mogu da učinim za tebe?« 

»Potreban mi je savet... i pomoć.« 

»To i prodajem. Ali, Brader ima advokata 
na tone. Šta mogu ja da učinim?« 

»Uh... smem li da govorim?« 

»Samo navali. Nisam ja mačji kašalj da me 
špijuniraju kako stignu.« 

»To je duga priča.« 

»Onda je skrati. Govori. Slušam.« 

»Hoćete li da me zastupate?« 

»Govori —  slušam.«, ponovi Garš. 
»Možda ću zaspati. Ne osećam se danas baš 
najbolje. Ustvari, nikad se ne osećam baš 
najbolje.« 

»U redu.« Torbi započe priču... Garš je 
slušao zatvorenih očiju, sa sklopljenim ša- 
kama na trbuhu. 

»To je sve«, završio je Torbi, »osim što se 
bojim da nastavim pa se kolebam oko pov- 
ratka u Gardu.« 

Marš je po prvi put pokazao zanimanje. 
»Rudbek od Rudbeka? U Gardi? Ne budi 
lud, sinko.x 

»Ali, ja nisam istinski Rudbek od Rudbeka. 
Ja sam regrutovani gardista koji je upao u 
okolnosti van svoje kontrole.« 


»Znao sam taj deo priče, novinari su je 
mrcvarili do kraja. Ali, svi se mi nalazimo u 
okolnostima koje ne možemo da kontro- 
lišemo. Radi se o tome da čovek nikada ne 
završava svoj posao. Čak ni kada je sasvim 
njegov.« 

»Ovo nije moj.« 
tvrdoglavo. 

»Ne lupetaj. Prvo, moramo tvoje roditelje 
oglasiti mrtvim. Drugo, zahtevamo njihov 
testament. Ako odbiju, tražićemo sudsko 
izvršenje... Možda će proći neko vreme dok 
se imovina ne sredi i ti osposobiš. Sud bi 
mogao odrediti tebe za izvršioca, ili kako 
već testament kaže. Takođe, sud može da 
odredi i nekog drugog. To, svakako, neće 
biti ona dvojica, ako je tačno sve što kažeš. 
Cak se ni jedan od Braderovih plaćenih 
sudija neće usuditi na tako nešto; to bi bilo 
suviše divlje i mogao bi biti opozvan.« 

»Ali, šta mogu ja da učinim ako oni ne 
započnu sa akcijom proglašenja mojih rodi- 
telja mrtvim? « 

»Ko ti je rekao da treba čekati na njih? Ti 
si zainteresovana stranka; oni te čak ne 
smeju kvalifikovati ni kao amicus curiae. 
Koliko se sećam, oni su se nominalno kva- 
lifikovali kao podjednaki ortaci... Ti si za- 
interesovana strana broj jedan i ti 
započinješ sa akcijom. Imaš li drugih 
rođaka? Iz prvog kolena, možda?« 

»Ne iz prvog kolena. Postoje Bredlijevi, 
moji baba i deda.« 

»Nisam ni znao da su još živi. Hoće li se 
oni boriti protiv tebe?« 

Torbi zausti da kaže ne ali se predomisli. 
»Ne znam.« 

»Videćemo kad dođe taj trenutak.« 

»Kad počinjemo?« 

»Imaš para? Ili su ti i to uskratili? Ja sam 
skup. Obično naplaćujem i svako uzimanje 
vazduha u prisustvu stranke.« 

»Pa, imam megadolar. | još nekoliko 
hiljada... Oko osam.« 

»Hm... Nisam rekao da ću preuzeti ovaj 
slučaj. Je li ti se dogodilo da ti je život bio u 
opasnosti?« 

»Ne, nije.« 

»Sine, ljudi za novac čine svakakve stvari 
ali se još drastičnije stvari čine zbog gos- 
podarenja nad novcem. Svako ko sedi u 
blizini milijarde kredita u opasnosti je. To ti 
je kao da u kući držiš zmiju otrovnicu. Da 
sam na tvom mestu, i da počinjem da se 
osećam bolesnim, zvao bih ličnog doktora. 
Bio bih obazriv dok prolazim kroz vrata i 
dok stojim kraj otvorenog prozora.« Garš se 

odgovorio je Torbi 


zamisli. 2Sada Rudbek nije najbolje mesto 
za tebe. Činjenica je takođe da ne bi trebalo 
da budeš ni ovde. Jesi li član Diplomatskog 
kluba?« 

»Nisam, gospodine.« 

»Jesi od sada. Ljudi će biti iznenađeni što 
nisi. Ja sam tamo često, oko šest. Uzmi 
sobu, privatnu, naravno. Broj dvadeset— 
jedanaest.« 

»Dvadeset—jedanaest?« 

»Još uvek nisam kazao da preuzimam 
slučaj. Imaš li pojma što bih morao da 
radim ako bih izgubio slučaj ?« 

»Ne, gospodine.« 

»Koje si ono mesto pomenuo? Džubul- 
pur? Morao bih tamo da se sklonim. Ali, 
uvek sam spreman za borbu. Rudbek, a? 
Brader. Pomenuo si megadolar? 

Torbi izvadi knjižicu sa čekovima i pritisnu 
palcem na senzitivno polje. »Nećemo ga još 
unovčiti. Oni će to odmah primetiti. Samo, 
koštace te mnogo više. Doviđenja. Vidimo 
se... recimo za par dana, u redu?« 

Torbi izađe. Nikada ranije nije video sličnu 
osobu — milostivog mudraca koji je bio 
tako željan običnog života. 

Kad je izašao iz Garšove zgrade, ugledao 
je ulaz u Glavni štab Garde. Lagano krete u 
suprotnom pravcu ali se još jednom osvrnu. 

A onda naglo potrča ka ulazu. 


DVADESET PRVA GLAVA 


Torbi je u velikom foajeu pronašao 
prijemnu kabinu i, probivši se kroz gomilu 
koja je kuljala napolje, ušao u nju. Jedan 
nevidljivi kontralt je rekao: »Otkucajte svoje 
ime. Naziv odeljenja i kancelariju izgovorite 
u mikrofon. Čekajte dok se ne pojavi svetio 
a tada saopštite na kojoj ste dužnosti. 
Podsećamo vas da je radno vreme isteklo i 
da se prihvataju samo hitni slučajevi.« 

Torbi Otkuca »Torbi Beslim« a onda reče; 
»X-korpus«. 

Čekao je. Traka krete ispočetka. »Otku- 
cajte svoje ime, Naziv odeljenja i kance- 
lariju...« Traka se iznenada zaustavi. Jedan 
muški glas reče; »Ponovite to.« 

»X-korpus.« 

»Dužnost?« 

»Bolje da proverite ime u arhivi.« 

Posle nekog vremena iz zvučnika za- 
cvrkuta jedan ženski glas; »Sledite svetio 
iznad glave. Nemojte ga izgubiti.« 

Sledio je svetio do lifta koji ga odvede do 
neobeleženih vrata, odakle ga jedna osoba 
— neuniformisana — povede još kroz dvoje 


vrata i ostavi ga pred jednim čovekom, 
takođe u civilu. Čovek ustade od stola i 
reče; »Rudbek od Rudbeka. Ja sam Ving 
Maršal »Kovač«.« 

»Torbi Beslim, gospodine, molim vas. Ne 
Rudbek.« 

»Imena nisu važna ali identiteti jesu. Moje 
nije »Kovač« ali to jesam. Pretpostavljam 
da imate nešto za identifikaciju?« 

Torbi prosledi svoju legitimaciju. 
rovatno imate moje otiske prstiju.« 

»Biće ovde za trenutak. Ne smeta da ih 
uzmemo ponovo?« 

Dok je Torbi ostavljao otiske prstiju, na 
Maršalov sto stigoše otisci iz arhive. On 
stavi oba kartona u uporedivač i sačeka dok 
se ne pojavi zeleno svetio. Potom reče: 
»Sve je u redu, Torbi... Rudbek... Sta mogu 
da učinim za tebe?« 

»Možda ja mogu nešto za vas.« 

»Je li?« 

»Došao sam ovde iz dva razloga. Prvi je 
što mislim da mogu nešto da dodam pos- 
lednjem izveštaju pukovnika Beslima. Znate 
na koga mislim?« 

»Poznavao sam ga i 
Nastavi.« 

»Drugi razlog je — voleo bih da se vratim 
u Gardu i nastavim sa poslom u X-korpusu.« 

»Kovač« podiže obrve. »Je li? Rudbek od 
Rudbeka?« 

»Hoću da okončam neke stvari.« Torbi se 
priseti i da mora da dovede u red imovinu 
svojih roditelja. »A onda sam slobodan. 
Znam da je bezobrazluk od jednog ordo- 
nansa treće klase — ne, ne, čin mi je skinut, 
zbor incidenta — od jednog običnog gar- 
diste da govori o X-korpusu ali mislim da 
imam stvari koje mogu da budu od koristi. 
Poznajem Narod... mislim, Slobodne trgov- 
ce... Govorim nekoliko jezika... Znam kako 
se treba ponašati u Devet svetova... Bio 
sam tamo, ne previše, nisam ni astrogator, 
ali, putovao sam. Sem toga, video sam kako 
Poup... pukovnik Beslim radi. Možda bih i ja 
mogao da radim na tome.« 

»Moraš voleti ovaj posao da bi mogao da 
ga obavljaš. Često je to... vrlo gadno... stvari 
koje čovek neće jednostavno da uradi iz 
poštovanja prema sebi...« 

»Ali, ja sam bio rob! Znate li to? Možda 
može da pomogne onaj ko poznaje sećanja 
jednog roba!« 

»Možda. Premda bi to moglo da bude 
previše emotivno. Osim toga, trgovina 
robljem nije sve za šta smo mi zaintere- 
sovani. Kad čovek dođe kod nas, mi mu ne 

veoma cenio. 


obećavamo određeni posao. Čini ono što 
mu se kaže. Meni se eto dogodilo da sam 
zainteresovan za trgovinu robljem. Mnogo 
drugih ljudi nema pojma da ona uopšte i 
postoji. Očekuješ li da svet poveruje u 
neverovatne priče iz udaljenih svetova? 
Zapamti: Manje od jednog procenta ljudske 
rase napušta svoju rodnu planetu.x 

»Pretpostavljam. U svakom slučaju, ne 
veruju u robove«. 

»To i nije najveća nesreća. Teranska He- 
gemonija nije imperija; to je prosto vodstvo 
u slobodnoj konfederaciji planeta. Razlika 
između onoga što bi Garda mogla da učini i 
onoga što joj je dopušteno vrlo je drastična. 
Ako si došao ovamo misleći da ćeš za života 
uspeti da ukineš ropstvo, grdno si se pre- 
vario. Naša najoptimističkija prognoza je — 
kroz dva veka. A za to vreme ropstvo će se 
pojaviti na planetarna koje danas nisu još ni 
otkrivene. Nije to problem koji može jed- 
nom zasvagda da se reši. U pitanju je stalni 
proces.« 

»Zelim da znam mogu li da pomognem?« 

»Ne znam. Ne zato što si sebe opisao kao 
mlađeg regruta... na ovom mestu imamo 
isti čin... X-korpus je ideja, ne organizacija. 
Nisam zabrinut šta Torbi Beslim može da 
učini; on nešto može da učini, makar bio u 
pitanju posao prevodioca... Ali, Rudbek od 
Rudbeka... hm, pitam se.« 

»Ali, rekao sam vam da napuštam sve 
ono!« 

»Pa... pričekajmo dok ne napustiš. Po tvo- 
joj sopstvenoj izjavi, spreman si da se 
upišeš već danas... ne, ne... A šta je sa 
drugim razlogom? Da nešto dodaš izveštaju 
pukovnika Beslima?« 

Torbi je oklevao. »Gospodine, pukovnik 
Brizbi, moj starešina, rekao mi je da je 
Pou... pukovnik Beslim dokazao vezu iz- 
među trgovine robljem i velikih proizvođača 
zvezdanih brodova.« 

»Rekao ti je to?« 

»Da, gospodine. Možete zaviriti u izveštaj 
pukovnika Beslima.« 

»Nije potrebno. Nastavi.« 

»Pa... je Ili govorio o Rudbeku« Ga- 
laktičkom transportu?« 

Kovač je razmatrao pitanje. »Zašto pitaš 
mene ako je tvoja kompanija umešana u to. 
Ti nam reci.« 

Torbi uzdahnu. »Imate li Galaktogled?« 

»Dole u hodniku.« 

»Mogu li da ga upotrebim?« 

»Zašto da ne?« Ving Maršal ga povede 
kroz privatni prolaz do konferencijske sale u 


kojoj je načičkan zvezdama dominirao 
stereo-ekran. Bio je veći od svih koje je 
Torbi do tada video. 

Zbog komplikovanih kontrola morao je da 
se raspita o podešavanju a onda se bacio na 
posao. Različitim svetlima bojio je zvezde i 
prostore između njih. Dok je radio, nije 
ništa objašnjavao. Oficir ga je ćutke 
posmatrao. Potom se odmaknuo korak 
nazad i rekao: »To je zasada sve što znam«. 

»Propustio si nekoliko«. Ving Maršal do- 
dade slici nekoliko žutih svetala, nekoliko 
crvenih a potom, radeći lagano, ubaci još 
pola tuceta izgubljenih brodova. »Ovo je 
sve po sećanju. A vidim da vas je zain- 
teresovalo, odmah ste se uključili. »Maršal 
se odmaknu od ekrana. »Pa, Beslime, 
pitanje je postavljeno. Jesi li spreman da 
odgovoriš?« 

»Mislim da je u sve ovo prste umešao 
upravo Galaktićki transport! Ne svi ali si- 
gurno dobar broj ključnih ljudi. Snabde- 
vanje brodovima. Opravke i gorivo. Možda 
finansiranje«. 

»Mmmm... « 

»Moguće je, zar ne?« 

»Znaš šta bi ti odgovorili na optužbu da 
trguju robljem?« 

»Ne da trguju. Ne direktno, barem... « 

»Svejedno, u vezi sa trgovinom... Najpre 
bi rekli da nikad nisu čuli za trgovinu 
robljem ili pak da su u pitanju najobičnije 
glasine. Potom bi ti rekli da oni, u svakom 
slučaju, samo prodaju brodove — je li pro- 
davač noževa, na primer, odgovoran ako 
muž zakolje ženu?« 

»Slučajevi baš nisu uporedivi.« 

»Ne bi priznali. Rekli bi da ne krše nikakve 
zakone i čak poricali da negde može posto- 
jati ropstvo... uostalom, šta ih je briga za 
ono što neko radi toliko svetlosnih godina 
daleko... U tome bi bili u pravu. Poricali bi 
da bilo šta znaju zato što neće da priznaju. 
Ili bi neka dobro izdresirana osoba preturila 
mišljenje da ropstvo — ako postoji — i nije 
tako rđava stvar, pošto je znatan deo sta- 
novništva mnogo srećniji ako ne mora da 
snosi odgovornost slobodnog čoveka. 
Potom će dodati da bi brodove — ukoliko 
ne oni — prodavao neko drugi. To je samo 
posao, i tako dalje.x 

Torbi stvori sliku bezimenih malih Torbija, 
u mraku, beznadežno uplakanih od straha, 
samoće i bolova, u ćelijama robovskih 
brodova koji bi mogli biti — njegovi. »Jedan 
udarac bičem izmenio bi njegov naduveni 
mozak!« 

»Svakako. Ali, mi ne možemo da šibamo. 
Ponekad se pitam zašto to ne smemo da 
radimo.« Maršal pogleda na ekran. 
»Snimiću ovo. Sadrži činjenice koje zajedno 
još nisu bile razmatrane. Hvala što si došao. 
Ako budeš imao još nekih ideja, dođi 
ponovo. « 

Torbi shvati da njegova želja za prik- 
ljučenje korpusa uopšte nije ozbiljno 
shvaćena. »Maršale... ima i druga stvar koju 
bih mogao da uradim.« 

»A to je?« 

»Pre nego što se priključim korpusu, ako 
dopustite... ili možda kasnije... mogao bih, 
kao Rudbek od Rudbeka, da odletim 
sopstvenim brodom i proverim ta mesta, 
označena crvenim. Možda bi šef mogao da 
utvrdi stvari koje bi za agenta bile 
preopasne?« 

»Možda. Ali, ti znaš da je tvoj otac krenuo 
u inspekciju. Nije imao sreće«. »Kovač« se 
počeša po bradi. »Ranije nismo smatrali da 
je to u pitanju. Dok se ti nisi pojavio živ, 
računali smo da se desila prirodna 
katastrofa. Jahta sa tri putnika i osam 
članova posade, bez ikakvog tereta, ne 
izgleda kao vredan cilj za razbojnike. A oni 
dobro znaju šta rade.« 

Torbi je bio šokiran, »Sugerišete li da...« 

»Ne sugerišem ja ništa. Ali, šefovi obično 
čeprkaju po poslovima svojih zaposlenih i 
ponekad se opeku. A tvoj otac je sigurno 
proveravao.« 

»Trgovinu robljem?« 

»Ne znam. Inspekcija. U tom sektoru. A 
sada moram da se izvinem. Dođi ponovo do 
mene... ili telefoniraj... neko će već doći do 
tebe.« 

»Maršale, koji su delovi ovog razgovora 
dostupni za druge ljude?« 

»Svi. Jer... »Maršal uzdahnu.«... retko ko 
će poverovati da je ono o čemu govoriš 
istina. Međutim, ako o svojim sumnjama 
budeš govorio saradnicima s posla, možeš 
razviti u njima snažna osećanja... neka od 
tih osećanja biće iskrena i poštena... A 
ostala? Voleo bih da znam!« 

Torbi je tako kasnio da je Leda bila i ljuta i 
uznemirena. Međutim, morala je da prećuti 
objašnjenje, ne samo zbog mogućeg špiju- 
niranje već i zbog starije tetke koju je 
pozvala da ukaže poštovanje Rudbeku od 
Rudbeka i ostale u vašingtonskoj kući i 
preko noći. Cutanje je potrajalo sve do 
sledećeg dana, dok se nisu mašli u Muzeju 
petog maja, gde su razgledali actečke 
relikvije. Tu su mogli slobodno da 


razgovaraju. 

Torbi joj je prepričao šta mu je rekao Garš 
a onda odlučio da kaže i ostalo. »Juče sam 
zatražio da se priključim Gardi.« 

»Tore!« 

»Oh, ne brini, ne odlazim. Ali, imam razlo- 
ga. Garda je jedina organizacija koja poku- 
šava da stane na put trgovini robljem. Ima 
više razloga što ne mogu da se regrutujem 
sada.« Obavestio ju je o svojoj sumnji u 
korporaciju Rudbek. 

Ona je prebledela. »Tore, to je najužas- 
nija ideja za koju sam ikada čula. Ne mogu 
da ti verujem.« 

»Voleo bih da dokažem da grešim. Ali, 
neko ipak gradi njihove brodove, neko ih i 
održava. Robovlasnici nisu inženjeri. Oni su 
najobičniji paraziti.« 

»Još uvek ne mogu da poverujem u 
mogućnost postojanja ropstva!« 

On slegnu ramenima. »Deset udaraca 
bičem uverili bi svakoga.« 

»Tore! Zar hoćeš da kažeš da su te 
šibali?« 

»Ne sećam se dobro. Ali, na leđima imam 
ožiljke«. 

Celim putem do kuće Leda je ćutala. 

Torbi je još jednom posetio Garša a onda 
su, u društvu starije tetke, koja nikako nije 
htela da se odlepi od njih, krenuli za Jukon. 

Garš je bio pripremio papire koje je Torbi 
trebalo da potpiše, kao i dva obaveštenja. 

»Prva akcija mora biti u Rudbeku, pošto je 
to pravno sedište tvojih roditelja. Drugo — 
nešto sam iskopao u novinskim arhivama.« 

»Da?« 

»Deda ti je dao lep broj akcija. O tome se 
pisalo u vreme kada si rođen. Berzanski 
žurnal navodi deonice po serijskim broje- 
vima. Lupićemo ih i time, takođe — istog 
dana. Ne razdvajamo udarce.« 

»Vi ste stručnjak.« 

»Koristi poštu za komunikaciju sa mnom. 
Ako moraš, telefoniraj. Pazi da te pritom ne 
uhvate.« 

Torbi je razmislio o ovom zahtevu, pri- 
setivši se stalne okruženosti telohranite- 
lima. »Bilo bi bolje da vi — ili možda neki 
mladi čovek — nazovete moju rođaku i 
saopštite joj šifriranu poruku. Njoj uglav- 
nom telefoniraju mladi ljudi i neće biti 
sumnjivo. Ona će mi preneti poruku a ja ću 
već naći načina da se javim.« 

»Dobra ideja. Taj će glas pitati devojku da 
li zna koliko je još pazarnih dana ostalo do 
Božića. Onda, u redu — vidimo se na sudu.« 

Garš pruži ruku. »Biće veselo! | vrlo, vrlo 

skupo za tebe. Doviđenja.x 
DVADESET I DRUGA GLAVA 


»Jesi li se lepo proveo?« Ujka Džek se 
osmehivao. »Zamalo da organizujemo 
poteru. To ti baš nije lepo, dečko«. 

Torbi je poželeo da ga udari u lice, ali su 
mu ruke još uvek bile svezane. Ujka Džek je 
prestao da se osmehuje i okrenuo je glavu 
prema sudiji Braderu. »Tore, nisi cenio sve 
ono što smo sudija Brader i ja učinili za tvog 
oca i tvog dedu. Naravno da mi znamo šta 
je najbolje. Ali, zadao si nam grdne nevolje i 
mi ćemo ti pokazati kako postupamo sa ne- 
valjalim dečacima koji nemaju poštovanja 
za neke stvari. Učimo ih, Sudijo, spremni?« 

Sudija Brader se divlje nasmeši i dohvati 
bič. »Prebacite ga preko stola«. 

Probudio se teško dišući, sav okupan 
znojem. Uh, kakav ružan san! Pogledom je 
klizio po maloj hotelskoj sobi, pokušavajući 
da se seti gde se nalazi. Kretao se bez 
prestanka, ponekad prevaljujući i pola 
planete u jednom danu. 

Pazio je da ne privlači pažnju; imao je 
novu legitimaciju, besprekornu, potpuno 
nalik pravoj. Nije bilo teško. Odavno je 
spoznao da su podzemni svetovi svuda isti. 

Setio se — nalazi se u Južnoj Americi. 

Oglasio se krevetski alarm — ponoć je, 
vreme da krene. Obukao se i bacio 
mrzovoljan pogled na prtljag. Ostaviće ga. 
Potom je pomoćnim stepenicama sišao u 
sporedni hodik i nestao na ulici. 

Tetka Lizi se nije dopala hladnoća na 
Jukonu ali je ipak izdržala. Neko je nazvao i 
podsetio Ledu da je do Božića ostalo svega 
nekoliko pazarnih dana. U Uranijum Situju 
Torbi je uspeo da se javi Garšu. »Videćemo 
se u okružnom sudu, odeljenje četiri, u 
devet i pedeset devet, četvrtog januara 
ujutru. Sve se rešilo.« 

U San Francisku su se Torbi i Leda po- 
svađali u prisustvu tetka Lize; Leda je želela 
da pođe u Nicu, a Torbi je navaljivao da vidi 
Australiju. Ljutito je rekao: »Zadrži letilicu i 
pusti me, ići ću sam«. Izleteo je i kupio 
kartu za Veliki Sidnej. 

Bila je to, razume se, lažna svađa. 

Leda mu je krišom ostavila dve stotine 
hiljada kredita u gotovini. 

Fotografi i reporteri u Rudbek Sitiju nisu 
mu dali mira; mesto je bilo krcato. O 
suđenju se, dabome, već uveliko znalo. 

Uspeo je da se bez većih problema 
probije u sud i tačno u devet i pedeset i 


devet zatekne Garša u sudnici. 

Tačno u deset na glavnim vratima se 
pojavio sudija. »Brader je podmitio ovoga«, 
primeti Garš. 

»Sta? Zašto smo onda uopšte i dolazili?« 

»Ti me plaćaš da ja vodim brigu. Svaki su- 
dija je dobar kad zna da je pod prismotrom. 
Pogledaj iza sebe.« 

Torbi se okrete. Mesto je bilo krcato 
novinarima i ugledni građani jedva da su 
našli mesta. »Obavio sam dobar posao.« 
Garš pokaza prstom na prednji red. »Dasa 
sa velikim nosem je ambasador Proksime. 
Stara lopuža kraj njega je predsednik 
sudskog komiteta. A... « Garš zastade. 

Torbi nije mogao da primeti ujka Džeka, 
ali je za jednim od stolova sedeo Brader — 
nije gledao u Torbija. Nije bilo ni Lede. 
Osetio se usamljenim. Okončavši formal- 
nosti oko otvaranja procesa, Garš sede i 
prošaputa. »Poruka za tebe. Mlada žena mi 
je rekla da ti prenesem: Mnogo sreće!« 

Torbi je učestvovao samo u polaganju 
zakletve. Dok je izgovarao drevne reči o 
iskrenosti i istini, primetio je u prvom redu 
penzionisanog šefa pravde Vrhovnog Hege- 
monijskog Suda. Jednom je u Rudbeku 
obedovao sa njim. 

Mada se svaka stavka beskrajno odu- 
govlačila u raspravi, na jednom mestu se 
naslutilo približavanje dramatičnog toka: 
sud je podržao jednu Braderovu primedbu 
a svi prisutni skočili su na noge, negodujući. 
Sav crven u licu, sudija je viknuo: »Tišina, ili 
ću isprazniti sudnicu!« 

Visoki ambasador Veganskog saveza nag- 
nuo se prema sekretarici i nešto joj 
došapnuo; ona je izvadila bešumnu ste- 
nografsku mašinu i izdiktirala nekoliko 
rečenica. 

Sudija je pročistio grlo. 

»Mora se, dakle, zaključiti da se Krejton 
Bredli Rudbek i Marta Bredli Rudbek neo- 
pozivo imaju smatrati mrtvim, našavši smrt 
u zajedničkoj nesreći. Neka njihove duše 
počivaju u miru. Neka bude tako zabe- 
leženo. Ako čuvari testamenta isti imaju 
kod sebe, u ovoj sudnici, neka istupe.« 

Nije ni bilo istrage u pogledu Torbijevog 
nasledstva; potpisao je priznanicu o prije- 
mu dokumenata u sudijinom kabinetu, bez 
prisustva Bradera i ujka Džeka. Kada su 
napustili kabinet, Garš duboko uze vazduh i 
reče: »Ne mogu da poverujem da smo 
pobedili. Ali, to je samo prva runda. Sad 
počinje skuplji deo.« 

U tom času pridoše im telohranitelji iz 

Rudbeka i svojim telima načiniše prolaz 
kroz ushićenu gomilu. 

Garš nije preterao. Brader i Vimsbi su i 
dalje vodili Rudbek & Asocijaciju, nastav- 
ljajući da se bore. Torbi uopšte nije video 
ovlašćenja svojih roditelja — njega je sada 
zanimalo jedino da vidi razliku između 
dokumenata koje je pripremio Brader i onih 
koji su trebalo da budu autentični. 

Međutim, kada ih je sud po drugi put 
okupio, zahtevajući nastavak procesa, Bra- 
der je izjavio da su autentični dokumenti 
uništeni u rutinskom čišćenju arhiva od 
dokumenata kojima je istekla važnost. Do- 
bio je deset dana zbog nepoštovanja suda. 

Brader i Vimsbi i nadalje su radili kao 
službenici korporacije, sa većinom izvršnih 
direktora iza sebe. Torbiju čak nije bilo 
dopušteno da se pojavi u zgradi 
korporacije, još manje u njegovoj staroj 
kancelariji. Međutim, Vimsbi se više nikada 
nije pojavio na imanju Rudbek; sva njegova 
lična imovina poslata mu je poštom. Torbi 
je preselio Garša u ujakov stan. Starac je 
često ostajao tamo da prenoći; bili su 
veoma uposleni. 

Pokazalo se da je u suštini testament bio 
jednostavan, Torbi je bio jedini upravnik, 
kroz nasledstvo. Postojalo je, naravno, i 
nekoliko manje važnih rođaka koji su mogli 
nešto da dobiju. Međutim, Brader i Vimsbi 
nisu mirovali; pokrenuli su protivpostupak, 
zbog nepreciznih formulacija kao što su 
»zakonska smrta i »zajednička nesreća«; 
takođe su postavili i pitanje Torbijevog 
identiteta. Međutim, njihovi potpisi nisu 
stajali iza ovih protivtužbi; uvek su to bila 
imena nekih daljih rođaka ili deoničara — 
što je nateralo Torbija da pomisli kako je 
ujka Džek mnoge ljude držao u šaci. 

Baba i deda Bredli izjavili su da ga smat- 
raju nekompetentnim, na šta se nadovezala 
i beleška o medicinskom pregledu, učinje- 
nom od strane doktora Krišnamurtija (tamo 
je stajalo da je Torbi »potencijalno emo- 
tivno nestabilan i da ne bi mogao da 
odgovara za svoje postupke pod stresom«); 
Garš je organizovao javni pregled; kao 
stručnjak pojavio se lični doktor Generalnog 
sekretara Hegemonijske skupštine. Utvrđe- 
no je da je Torbi u potpunosti zdrav. Na to 
je odmah usledio odgovor iz zajedničke 
kancelarije deoničara: da je Torbi profe- 
sionalno nesposoban za vođenje poslova 
Rudbek & Asocijacije. 

Da, doista je bilo skupo biti bogat. Svi ovi 
manevri dosta su ga koštali. Rezerve novca 


su se brzo crple, a zakonski, s obzirom da je 
njegov identitet još više bio pod sumnjom, 
nije mogao ništa da dobije od prihoda kor- 
poracije. Brader i Vimsbi su lukavo za- 
državali odliv novca u Torbijev džep. 
Međutim, posle izvesnog vremena iščeki- 
vanja, trećestepeni sud je Torbiju dodelio 
pravo na bira akcije svojih roditelja sve dok 
se ne sredi postupak prenošenja imovine na 
njegovo ime. 

Torbi je sazvao sastanak sa svim deo- 
ničarima. Zeleo je da udovolji njegovom 
zahtevu za izbor službenika i predseda- 
vajućeg. 

Sastanak se održao u auditorijumu uprav- 
ne zgrade korporacije Rudbek; većina deo- 
ničara sa Tere pojavila se lično, tek je 
nekolicina poslala pismena ovlašćenja. U 
poslednji čas se pojavila i Leda. »Zdravo 
svima!« doviknula je glasno a potom se 
okrenula svom očuhu: »Nisam mogla da 
propustim ovu zabavu. Nije još počelo, zar 
ne?« 

Jedva da je bacila pogled na Torbija, mada 
se on nalazio na podijumu, zajedno sa ne- 
koliko službenika. To ga je povređivalo; nije 
je video od dana rastanka u San Francisku. 
Znao je da se sada nalazi u Rudbek Sitiju i 
ponekad izlazi u grad ali, Garš ga je 
obeshrabrio, savetujući mu da izbegne 
susret sa njom. »Muškarac ne treba da se 
viđa sa ženom koja ne želi da se vidi sa 
njim.« 

Setio se da joj mora vratiti pozajmicu — 
sa kamatom — što je moguće pre. 

Najpre je govorio Vimsbi. Obavestio je 
prisutne da je skup ovlašćen da bira i 
postavlja službenike. »Molim da sekretar 
započne nominacije za predsedavajućeg!« 
Beng! Na licu mu se ukazao trijumfalni 
osmeh. 

Osmeh je zabrinuo Torbija. On je kon- 
trolisao svoje akcije, kao i akcije svojih 
roditelja, što je bilo nešto ispod 45 odsto 
akcija sa pravom glasa. Na osnovu nekih 
ranijih izveštaja zaključio je da Vimsbi, 
zajedno sa ostalim neposrednim akciona- 
rima, poseduje 31 odsto. Bilo je neophodno 
da pronađe još 6 procenata za sebe. 
Računao je na odjek imena »Rudbek od 
Rudbeka« ali, u to nije mogao biti siguran, 
iako je Vimsbiju trebalo mnogo više 
dodatnih glasova. 

Torbi je ustao i kandidovao sebe. »Tor 
Rudbek od Rudbeka«. 

Nizali su se krugovi glasanja, prvi, drugi, 
treći... u beskraj, sve dok, naposletku, nije 

bio nominovan i Vimsbi. Drugih nominacija 
nije ni bilo. 

s Molim sekretara da prebroji glasove.«, 
zagrmeo je Vimsbi. 

»Prebrojavajući vaše glasove, uzimajući u 
obzir i pismena ovlašćenja odsutnih deoni- 
čara, utvrđujem da su za predsedavajućeg 
kandidovani Tor Rudbek od Rudbeka i Džek 
Vimsbi.« 

Prebrojavanje glasova je potrajalo. Do 
poslednjeg časa beše uspostavljena ravno- 
teža između dva protivnika. Sudija Brader je 
svojim velikim brojem glasova doprineo da 
Vimsbi pređe u vodstvo. 

»Gotovo je«, uzdahnuo je Torbi. »Izgu- 
biću«. 

»Posle kiše dolazi sunce«, umirio ga je 
Garš. 

Konačno je sve bilo gotovo. Sekretar je 
svečano ustao i svečanim glasom objavio: 
»Naš predsedavajući je... Džek Vimsbi.« 

»Ne!« prolomi se jedan glas sa strane. »l 
ja sam tu!« 

Leda je lagano prilazila zapisničkom stolu. 
»Prvi put prisustvujem skupu i imam pravo 
da biram.« 

»Glasanje je završeno!«, rekao je sekretar 
zbunjeno. 

»Nije, pošto nisam ja glasala.«, odgovorila 
je Leda ljutito. 

»Naravno da ima prava da glasa, premda 
to neće uticati na konačan izbor. Ledo, 
izjasni se!«, doviknuo je Vimsbi ozareno. 

»Svojih hiljadu osamsto osamdeset gla- 
sova na osnovu akcija dajem Toru, Rudbeku 
od Rudbeka!« 

Vimsbi preblede. »Ledo! Ledo, pa ti si 
Vimsbi!« 

»Moje zakonsko prezime je Rudbek«, 
reče tiho Leda. 

Brader je zapenušao od besa. »Nije 
legalno! Glasanje je već bilo okončano!« 

»Glupost!«, dobacila je Leda, uopšte ne 
gledajući Bradera. »Samo sam iskoristila 
svoje pravo da glasam. A i da nisam, 
prethodno sam deponovala ovlašćenje u 
prijemnoj kancelariji ove zgrade a na tom 
ovlašćenju stoje moji glasovi. Pošto sam to 
učinila prethodno, moji glasovi su legalni, 
zar ne, sudijo?« Ako mi ne verujete, 
pošaljite nekog dole.« Potom se okrete i 
nasmeši se Torbiju. 

Torbi pokuša da joj uzvrati osmehom i 
besno se obrecnu na Garša. »Ti si znao, zar 
ne? Zašto mi nisi rekao?« 

»Vimsbi je zaista mogao da pobedi. Ona 
ga je držala u slatkoj neizvesnosti, kako sam 


joj rekao. Divna je to devojka, Torbi.« 

Pet minuta kasnije, Torbiju uručiše doku- 
ment da je legalno izabran za predse- 
davajućeg korporacije. »Sada ćemo birati 
ostatak ekipe.« naglasio je, zauzevši mesto 
za stolom na podijumu. Aklamacijom beše 
usvojeno da se za jednog od članova 
poslovodnog odbora primi Leda. 

Ona skoči sa stolice. »Ne, ne, to nije za 
mene!« 

»Na žalost, ako ste već u prethodnom 
postupku naglasili svoj autoritet i odgo- 
vornost, sada morate prihvatiti i ovo.« 

Ona otvori usta od čuđenja i ponovo 
sede. 

Dok je generalni sekretar objavljivao 
imena svih izabranih, Torbi se okrete Vi- 
msbiju. »Vi ste Generalni direktor, zar ne?« 

»Da.« 

»Otpušteni ste. Nemojte da se kojim slu- 
čajem vratite u kancelariju; uzmite šešir i 
doviđenja.« 

Brader skoči sa stolice. 

»Vi takode. Nadzornice straže, izbacite ih 
iz zgrade.« 


DVADESET TREĆA GLAVA 


Pogledao je utučeno u visoku hrpu 
hartije; svaka je bila obeležena etiketom 
»Hitno«. Uzeo je jedan list i počeo da čita a 
onda ga ljutito spustio na sto i rekao. 
»Dolores, okreni kontrole mog ekrana. A 
onda pođi kući.« 

»Mogu li da ostanem, gospodine?« 

»Rekao sam da ideš kući. Kako ćeš naći 
muža sa podočnjacima, a?« 

»Da, gospodine.« Pritisnula je nekoliko 
tastera. »Laku noć, gospodine.« 

»Laku noć.« 

Dobra devojka. Verna. Barem je tako 
mislio. Nije se usuđivao da zaposli drugu; 
administracija je morala da održi kon- 
tinuitet. Signalizirao je broj. Glas bez lica je 
saopštio: »Šifra sedam.« 

»Veza sa Prometejom«, 
»Torbi i devet jesu šesnaest«. 

»Sifra postavljena.« 

»U redu.« 

Na ekranu se pojavi lice Vinga Maršala. 
»Cao, Tore.« 

»Džejk, ovog meseca moram da odložim 
konferenciju. Teško mi pada ali treba da 
vidim moj sto.« 

»Niko i ne očekuje da sve svoje vreme 
posvetiš stvarima korpusa.« 

»Upravo sam to i planirao da uradim, da 

odgovorio je 


raščistim ovo gnezdo, stavim u pogon 
dobre ljude, zgrabim šešir i regrutujem se 
za korpus! Ali, to nije tako prosto!« 

»Tore, nijedan savesni oficir ne dopušta 
sebi da napušta brod dok mu je posada 
neiskusna. Obojica znamo da ima mnogo 
svetala koje žmirkaju crveno.« 

»Pa... tako je... imate koji 
vremena?« 

»Naravski.«, složi se »Kovač«. 

»Mislim da sam našao dečka koji će loviti 
dikobraze. Sećaš se?« 

»Niko ne jede dikobraze.« 

»Tačno. Premda sam ja morao najpre da 
potražim sliku jednog da bih razumeo šta 
hoćeš da kažeš. Trgovačkim žargonom 
rečeno, najbolji način da prekineš sa pos- 
lom jeste da ga učiniš beskorisnim. Oti- 
manje robova je posao a način da se to 
uništi jeste stavljanje u crveni sektor. To će 
učiniti bodlje dikobraza.« 

»Kad bi samo imali bodlje«, složi se šef X- 
korpusa. »Imaš li kakvu ideju za oružje?« 

»Ja? Pa, šta mislite, ko sam ja. Genije? Ali, 
ipak sam pronašao jedno. Zove se Džoel de 
la Kroa. On bi trebalo da bude naš najjači 
adut. Proćaskao sam sa njim o stvarima 
koje sam kao kontrolor paljbe koristio na 
Sisuu. Ima briljantne ideje. Kasnije mi je 
rekao: Tore, smešno je zaustaviti brod 
malim budalastim parališućim zrakom kad 
on ima dovoljno snage u svojoj utrobi da 
proždere omanju zvezdu.« 

»Vrlo malu zvezdu. No, slažem se.« 

»U redu. Poslao sam ga u naše Haver- 
majer laboratorije u Torontu. Čim ga naši 
momci spreme, dajem mu pun kamion 
novaca i odrešene ruke. Napuniću mu uši 
svim činjenicama o napadačkoj taktici i 
tome slično — možda preko trans-traka, ko 
zna, nemam baš previše vremena za 
njega.« 

»Biće mu potreban čitav tim. To nije 
kućna radionica.« 

»Znam. Poslaću ti imena čim ih dobijem. 
Projekat Porkupina će imati i ljude i novac. 
Samo, Džejk, koliko ovih uređaja mogu da 
prodam Gardi?« 

»Šta?« 

»Treba da nastavim s poslom. Dopustiću 
da Projekat Porkupina troši dolare kao vodu 
— ali, ipak moram da ga opravdam pred 
direktorima i gazdama na berzi. Mogao bih 
da prodam nekoliko stotina uređaja Slo- 
bodnim trgovcima... iako je najvažnije da 
ukažem na potencijalno veliko tržište, ne 
bih li opravdao troškove. Koliko bi Gardi 


minut 


bilo potrebno?« = 

»Tore, nepotrebno brineš. Čak i ako se ne 
pojaviš sa superoružjem — a šanse ti nisu 
najbolje — isplatiće ti se sva istraživanja. 
Tvoji akcionari neće izgubiti.« 

»Ne brinem ja nepotrebno! Dobio sam 
ovaj posao sa pregršt glasova, već sutra bi 
vanredni skup akcionara mogao da me 
sruši. Naravno da se istraživanje isplati, ali 
ne naročito brzo. Možeš računati na to da 
svaki kredit koji potrošim imaju u vidu ljudi 
koji bi voleli da me vide na kolenima, 
poraženog. Zato mi je potrebno razumno 
opravdanje.x 

»A šta je sa ugovorom za istraživanja?« 

»Sa pot-pukovnikom koji bulji u moj 
dečački vrat i suflira mi šta da radim? Zelim 
da mu damo odrešene ruke.« 

»Hm... da. Pretpostavimo da ti nabavim 
dozvolu. Napravićemo što je moguće veću 
cifru. Moraću da se vidim sa Glavnim. Ovog 
časa je na Luni i ne mogu da ga nateram da 
padne. Moraću da pričekam nekoliko 
dana.« 

»Neću da čekam. Pretpostaviću da ćeš 
moći da središ. Džejk, učiniću da stvari 
krenu i onda napustiti ovaj mizerni posao. 
Ako ne želiš da me imaš u trupi, još uvek 
mogu da služim kao ordonans.« 

»Naiđi večeras. Regrutovaću te. A onda ću 
ti narediti da odeš na specijalnu dužnost — 
i to tačno tu gde se sad nalaziš.« 

Torbiju se opustiše vilice. »Džejk! Ti mi to 
ne bi priredio!« 

»Bih, ukoliko si još dovoljno lud da ne 
slušaš moja naređenja, Rudbek!« 

»Ali...« Torbi zaćuta. Nije imalo svrhe 
prepirati se. Bilo je mnogo posla. 

»Još nešto?« upita »Kovač?« 

»Ništa, čini mi se.« 

»Sutra ću najpre morati da proverim 
Džoela de la Kroa. Vidimo se.« 

Torbi ugasi ekran, osetiše se utučenijim 
nego ikad. Problem nije bio u tome što je 
trošio tuđ novac za projekat koji je imao 
malo šansi na uspeh, osećao je teret 
poslova koji su ga preplavljivali, složeniji 
nego što je verovao. Potom pritisnu taster 
koji ga je vodio na imanje Rudbek. Na 
ekranu se pojavila Leda. »Ponovo ću kasniti. 
Izvini.« 

»Spremam fantastičnu večeru.« 

»Ješću ovde. Možda ću i spavati ovde.« 

Ona uzdahnu. »Ako uopšte i budeš 
spavao. Pazi, dragi moj glupane, budi u 
krevetu u ponoć i ne diži se pre šest. 
Obećavaš?« 

»U redu. Ako bude moguće. 

»Nastoj da bude ili ćeš u protivnom imati 
posla sa mnom. Vidimo se.« 

Sada više nije ni posezao za fasciklom. 
Prosto je sedeo i lupao glavu. Divna je 
Leda... čak pokušava da mu pomogne u 
poslu... iako joj je jasno da posao nije za 
nju. Ali, bila je retka svetla tačka u mraku, 
uvek ga je sokolila i hrabrila. Da li je Gardisti 
dopušteno da se ženi... Ne, ne, nije mogao 
biti nepošten prema Ledi, niti je, uostalom, 
imao razloga da veruje da je ona spremna 
da se uda... Već je dovoljno nepošteno to 
što je u poslednji čas otkazao dolazak na 
fantastičnu večeru... Morao bi da popravi 
svoj odnos prema njoj, doista... 

Izgledalo je jasno šta treba preduzeti: 
dobro naprašiti sektor oko Sargona a onda 
uzeti nekog drugog da vodi poslove... A šta 
će sa porezima? Situacija sa porezima beše 
neverovatno zamršena, kao uvek... tekao je 
program proširenja veganske grupe... kako 
da proceni ako ne ode tamo lično... ne, ne, 
vremena za to neće biti... 

Komično... čovek koji poseduje na hiljade 
zvezdanih brodova nema vremena da se 
vozi ni u jednom od njih... Možda za godinu, 
dve... 

Ma kakvi, ti se prokteli testamenti neće 
srediti ni za godinu, dve... sudovi to 
prežvakavaju lagano... zašto se sa mrtvima 
ne postupa onako jednostavno i jasno, kao 
u Narodu? 

U međuvremenu je bio sprečen i da 
nastavi sa Poupovim delom. Doduše, iz- 
vestan napredak je postignut. Dopuštanjem 
x-korpusu da zaviri u arhive Rudbeka jedna 
od slika se upotpunila — Džejk mu je rekao 
da je napad koji je otkrio jednu od robo- 
vlasničkih jazbina predstavljao direktnu 
posledicu uvida u materijal za koji se od 
ranije znalo u kancelariji... a niko nije znao 
da je znao... 

Ili je neko, ipak, znao? Ko? Ranije je mislio 
da su to znali Brader i Vimsbi... možda jesu, 
možda nisu... 

Otvorio je fasciklu bez oznake »hitno«. 
Unutra se, osećao je, nalazio najhitniji ma- 
terijal, hitniji od svega u Rudbeku, možda u 
celoj Galaksiji. Radilo se o sprečavanju 
trgovine robljem. Projekat Porkupina pla- 
niran je na duge staze. Trebalo je raditi i na 
jednom i na drugom. 

Uvek je trebalo raditi na nečemu. Baka je 
uobičavala da kaže kako nikad ne treba 
kupiti previše jaja za korpu? Gde li je to 
pokupila? Narod nikad nije kupovao jaja. A 


on — on je imao i mnogo korpi, i mnogo 
jaja za svaku koru. | svakodnevno se 
pojavljivala još po jedna korpa. 

Naravno, u kritičnim trenucima uvek je 
mogao da se upita: Šta bi sada učinio Poup? 
Pukovnik Brizbi je često govorio baš to: 
»Pitam se, šta li bi sad učinio pukovnik 
Brizbi?« Pomagalo je, naročito kada bi se 
setio upozorenja predsednika suda, na dan 
prenošenja roditeljskih deonica na njega: 
»Nijedan čovek ne poseduje stvari sam. Što 
je stvar veća, posedovanje je manje. Vi 
niste slobodni da postupate sa imovinom ni 
arbitražno ni budalasto. Vaš interes ne 
nadmašuje interes drugih deoničara, ničiji.« 

Pre odluke da nastavi sa Projetkom Por- 
kupina, porazgovarao je sa Poupom o ovom 
upozorenju. 

Sudija je bio u pravu. Njegov prvi impuls 
nakon preuzimanja posla bio je da prekine 
svaku aktivnost korporacije Rudbek u zara- 
ženom sektoru i da na taj način spreči 
trgovinu robljem. Ali, ne može to tako, ne. 
Ne možeš jednostavno na hiljade i milione 
ljudi optužiti da su kriminalci. Stvar je 
zahtevala pažljivu anatomiju. 

Sada se priklonio upravo njoj. Započeo je 
sa proučavanjem neobeležene fascikle. 

Garš je promolio glavu kroz vrata. »Još 
uvek se teraš bičem? Čemu ta žurba, 
dečko?« 

»Džime, gde mogu da nađem deset 
poštenih ljudi?« 

»A? Diogen je bio zadovoljan sa nala- 
ženjem jednog.« 

»Mislio sam na deset poštenih ljudi koji 
će biti sposobni da preuzmu posao pla- 
netarnog menadžera za Rudbeka« A onda 
dodade za sebe. »l prihvatljivih za X- 
korpus.« 

»Znam samo jednog.« 

»Moraću u tom zaraženom području da 
smenim sve menadžere ali da im i nađem 
drugi posao. Ne mogu ih otpustiti. 
Moraćemo da ih apsorbujemo. U te nove 
ljude moramo verovati jer... 

Garš ga prekide. »Zaboravi na ideju da se 
sve uradi u jednom potezu. Toliko sposob- 
nih ljudi ne možemo naći odjednom. 
Problem nećeš uspeti večeras da rešiš, bez 
obzira koliko buljio u ta imena. Kad budeš u 
mojim godinama, znaćeš da se ništa ne 
može uraditi preko noći. Jednog dana ćeš 
umreti i neko drugi će nastaviti posao. 
Podsećaš me na čoveka koji je rešio da broji 
zvezde. Što je brže brojao, pojavljivalo se 
sve više zvezda. Onda je otišao da peca. To 


124 


bi trebalo i ti da uradiš, pre ili kasnije.x 

»Džime, zašto si pristao da dođeš 
ovamo?« 

»Zato što sam stari idiot. Neko je morao 
da ti pruži ruku. Možda sam i uživao u prilici 
da se borim protiv nečega tako prljavog kao 
što je trgovina robljem. To je bio moj način 
— suviše sam star i debeo da to radim 
drugačije« 

Torbi klimnu. »Tako sam i mislio«. »Samo, 
veruj, suviše sam zaposlen onim što moram 
da radim tako da nemam vremena za ono 
što bi trebalo da uradim... a nikad neću 
dobiti priliku da uradim ono što želim!« 

»A sada ćeš izaći sa mnom da pojedeš 
sendvič i baciš pokoji pogled na zgodne 
cure.« 

»Treba da idem na večeru...« 

»Ne, ne treba. Cak i čelični brod mora da 
nađe vremena za održavanje. Idemo.« 

Torbi žalosno baci pogled na hrpu listova 
koji su bili na redu. 

Garš je lagano žvakao sendvič, pio crno 
pivo i gledao lepe devojke u prolazu, sa 
osmehom čednog zadovoljstva. Bile su 
zaista lepe; Rudbek Siti je privlačio najbolje 
talente u šou-biznisu. 

Ali, Torbi ih uopšte nije video. Razmišljao 
je. 
Čovek se ne može otresti odgovornos-ti. 
Kapetan to ne može, prvi oficir takođe. Ali, 
ako bi nastavio ovim putem, nije mu bilo 
jasno kako će isplivati i priključiti se 


Poupovom korpusu. Džim je bio u pravu; i 
ovde se takođe obavljao prljav i zao posao. 

Cak i ako mu se ne sviđa da se bori na taj 
način? Da. Jednom je pukovnik Brizbi rekao 
za Poupa: »To znači biti posvećen slobodi 
— kad si spreman da za nju žrtvuješ svoju 
vlastitu... da budeš prosjak... ili rob... ili da 
daš život... da bi sloboda živela.« 

Da, Poupe, ali ja ne znam kako da radim 
ovaj posao. Radio bih ga... Pokušavam da 
radim. Međutim, ja samo pipam, opipa- 
vam... Nemam talenta. 

Poup je odgovarao: »Gluposti. Možeš da 
naučiš bilo šta, samo ako se posvetiš tome. 
Naučićeš čak i ako budem morao da te 
lupim po toj tvojoj ludoj glavici.« 

Negde iza Poupa stajala je Baka, klimala 
glavom i gledala zvezde. Torbi joj mahnu. 
»Da, Bako. U redu. Poupe, pokušaću.« 

»Učinićeš više od pokušaja!« 

»Učiniću, Poupe.« 

»Sad pojedi to jelo.« 

Torbi pruži ruku da dohvati kašiku ali 
odjednom primeti da se umesto zdele sa 
kašom pred njim nalazi sendvič. Garš reče: 
»Šta ti to mrmljaš?« 

»Ništa, ništa. Samo dolazim k sebi.« 

»Odmori svoj um i umesto njega upot- 
rebljavaj oči. Biće vremena i mesta za sve.« 

»U pravu si, Džime.« 

»Laku noc, sine«, šaputao je stari prosjak. 
»Zelim ti dobre snove... i mnogo sreće.« 


KRAJ 


125 


RECNIK »GRAĐANINA GALAKSIJE« 

ASTROGACIONALNI ANALOG SVEMIRA — naprava koja ide uz brodski kompjuter. Ova 
svojevrsna maketa omogućava da se odredi tačan položaj tela u obližnjem svemiru u 
odnosu na brod koji podatke traži. Slobodni trgovci ga, uglavnom, koriste za određivanje 
položaja piratskih brodova. 

»BELA« TUTNJAVA BRODA — ometajući zvuci koje proizvodi svemirska letilica, a koje 
dobar astronavigator ume da prepozna i zanemari dok rukuje spravama. 

CIVILIZACIJA — Ljudska vrsta obrazovala je svetove po svemiru u prečniku od 3000 
svetlosnih godina, pojedini svetovi su činili saveze. Red u okviru ovog prostora održavala je 
Hegemonijska garda čiji je jedan od primarnih zadataka bio: osujećivanje trgovine robljem. 

FINSTER — planeta. Stanovnici Finsterani žive u telepatskoj simbiozi sa lemurima. Le- 
muri poseduju fine izrasline nalik rukama sa mnogo koščica. Verovalo se da usporena 
monstruozna bića snabdevaju mozgove lemuroida inteligencijom i sposobnošću 
manipulacije. 

HEKATA — planeta na kojoj je jedno od najpoznatijih brodogradilišta u istraženoj ga- 
laksiji. Ove poslove obavljala je kompanija Galaktičkih preduzeća sa filijalama po celoj 
civilizaciji. 

FRAKI — mali, bezoblični polugušterski strvožder sa Alfe Kentaura Prajm III (bio je to 
jedan od prvih svetova koje su ljudi nastanili). Fraki je ružno svorenje, bez mozga i sa 
odvratnim navikama. Njegovo meso mogao je da jede samo onaj ko je umirao od gladi. 
Dodir njegove kože izazivao bi neprijatnost, krljušti su mu pune smrada. U prenosnom 
smislu, označava neprihvatljivog stranca, puzavca vezanog za zemlju koji se nikad ne 
otiskuje u kosmos. Upotrebljava se u direktnom obraćanju kao psovka, a inače ovaj termin 
Slobodni trgovci, odnosno Narod upotrebljavaju za sve koji ne pripadaju njima. 

INGSTEL — planeta s kojom su trgovali Slobodni trgovci. 

KAPETAN KROSA — drugi čovek na brodu u hijerarhiji kakvu je izgradio Slobodan narod. 
Sve odluke u vezi sa brodom trgovinom i vezama sa ostalim svetom donosio je kapetan, ali 
je iznad njega bila njegova majka (dok je bila živa), a potom žena. Kapetan Krosa usvojio je 
Torbija na osnovu poruke koju je ostavio u dečakovoj memoriji Beslim Bogalj. Veruje se da 
je prvi Kapetan Krosa došao sa Zemlje i da je tamo i sagrađen prvi brod Sisu. 

KOMODOR — titula koju dobija jedan od kapetana Slobodnih trgovaca, predstavlja neku 
vrstu vladara Naroda. Pod nadleštvom Komodora nalazi se i obimna arhiva Naroda, te 
organizacija povremenih Skupova Naroda. 

LOTARF — planeta s kojom Slobodni trgovci imaju posla. Postoji običaj da se sa Lotarif- 
ljanima čovek mora cenjkati najmanje jedan sat, inače strašno gubi. 

LOZIJAN — planeta nastanjena civilizovanim nehumanoidima izrazito poštenim u trgo- 
vini. Lozijanci imaju šest udova, četiri noge na tlu i dve u vazduhu. Ne putuju kosmosom, a 
kada žele po tlu da stignu brzo na određeno mesto koriste sopstveno telo kao mašinu. 
Mogu da se kreću sumanutim brzinama a njihova sposobnost manevrisanja između pešaka i 
kroz zgrade zapanjujuća je. 

MULTI—SVEMIR — termin koji se upotrebljava za fenomene kretanja kroz kosmos 
brzinama većim od brzine svetlosti. 

MULTIDIMENZIONALNA GEOMETRIJA — naučna disciplina, jedan od predmeta u na- 
stavi koju pohađaju budući opslužioci kompjutera za navođenje. 

N—SVEMIR — termin za normalan svemir i za fenomene sa kojima svemirski brod treba 
da se uhvati u koštac kada se kreće brzinama manjim od svetlosne. Koriste se i za slanje 
poruka svih vrsta širom civilizacije. X 

PARAMAGNETSKA KAPSULA ZA ZADRŽAVANJE HIRDOGENSKE REAKCIJE - deo odbrane 
svemirskih brodova koji se koristi kada se brod kreće u n-svemiru. 

PRVI OFICIR — Društveno ustrojstvo Slobodnog naroda je matrijarhalno, te je prvi oficir 
na brodu ujedno | glava porodice. Porodicu čini kompletno ljudstvo broda. Prvi oficir je 
najčešće majka kapetana broda, a kad ova umre, ulogu preuzima kapetanova žena. 

RAJM — grupa svetova u poznatom svemiru. Jedan od njih predstavlja Ultima Tuli. 

RENŠOIRANJE — tehnika kojoj je Beslim Bogalj naučio svog usvojenika Torbija, a pomoću 
koje se do zapanjujućih razmera koriste sposobnosti mozga. 

RIČARD BESLIM — pukovnik Beslim u X-korpusu Hegemonijske garde na Džubulu poznat 
kao bogalj i prosjak, poočim Torbija, poznat je i cenjen širom civilizacije, jedini fraki počasni 
pripadnik Naroda koji je od pirata oslobodio teret trgovačkog broda Hanzee i time zadužio 
Trgovce. Gardu je zadužio svojom neverovatnom inteligencijom, hrabrošću i upornošću u 
borbi protiv ropstva. Na sopstvenu inicijativu je otišao kao špijun u Džubul, prestonicu 
Devet svetova na koje Hegemonijski brodovi nisu imali pristupa. Tamo je uhvaćen i ubijen. 

SLOBODNI TRGOVCI — odnosno Narod, posebna kasta u poznatom svemiru matrijar- 
halno ustrojena sa fino nijansiranim odnosima među sobom. U svom jeziku imaju više od 
2000 reči za rođačke odnose, odnosno svaku moguću kombinaciju posebno označavaju. 
Koriste suominski jezik. Jedini imaju privilegiju da putuju relativno bezbedno po celom istra- 
ženom kosmosu, trgujući sa svim svetovima. Zakonska prava na neograničeno putovanje, 
slobodnu trgovinu i traganje za profitom plaćaju Šivi VI. 

SUOMINSKI JEZIK — jezik koji vuče poreklo od finskog, a koristi se kao kastinski jezik 
među Slobodnim trgovcima. 

ŠIVA VI — planeta na kojoj se izdaju prava za putovanja svemirom i traganje za profitom. 
Inače sasvim neprivlačna za Trgovce. 

TAF BETA VI — jedna od planeta sa kojima, trguje Narod. 

TORBI TOR BREDLI RUDBEK OD RUDBEKA — glavni junak »Građanina Galaksije«, nestalo 
dete sa Zemlje u jednoj nesreći u kojoj su stradali i njegovi roditelji. Bio je prvo prodavan 
kao rob, na Džubulu ga je otkupio Beslim Bogalj, alias pukovnik Ričard Beslim, oslobodio, 
usvojio i naučio mnogim jezicima, obrazovao ga i uvežbao u raznim mentalnim tehnikama, 
zaštitio ga, za slučaj da sam bude ubijen. Torbija su prošvercovali Slobodni trgovci sa Džu- 
bula, usvojili ga osećajući dug prema Beslimu, a potom ga predali Hegemonijskoj gardi. 
Garda je ustanovila da je on sin jednog od vlasnika najveće kompanije u civilizaciji Rudbeka i 
vratila ga na Zemlju. Tu su tek počele njegove muke. 

TOTA VI — jedna od planeta sa kojima trguje Slobodan Narod. 

ULTIMA TULA — planeta u okviru svetova Rajm. 

VEGANSKI SAVEZ — jedan od saveza u istraženom svemiru sa nezgodnim ambasadorom 
na Zemlji. 

VULAMIRA — prijatna planeta sa demokratskim uređenjem na kojoj u slozi žive ljudi i 
mutanti kao što su heksadaktili, dlakavi, albinci, vučje uši, divovi i drugi. 

Nevena Simin 


U DECEMBARSKOM ALEFU DONOSIMO PRVI NASTAVAK 
FARMEROVOG ROMANA »IDITE U SVOJA RASUTA TELA« 
- PRVI ROMAN U NJEGOVOJ »RIVERWORLD« SERIJI | IN- 
TERVJU SA FARMEROM KOJI JE ZBOG TEHNIČKIH RAZ- 
LOGA IZOSTAO IZ OVOG BROJA. NASLOVNA NOVELA BI- 
CE »RUZA ZA PROPOVEDNIKA« RODZERA ZELAZNIJA, UZ 
DETALJAN OSVRT NA RAD OVOG PISCA. OD NAJZNA- 
ČAJNIJIH PRICA IZDVAJAMO »UČINI KAKO TI DRAGO« 
ISAKA ASIMOVA, »JA SAM PROLAZ« STIVENA KINGA | 
»ČOVEK KOJI JE PRODAVAO CALORIJE« NIKOLASA GREJA. 
DONOSIMO OBIMAN TEORIJSKI ČLANAK ORSONA SKOTA 
KARDA »GDE JE PROBOJNA IVICA NAUČNE FANTASTIKE«, 
SVOJEVRSNI ODGOVOR SVONVIKU NA ČLANAK O PO- 
STMODERNIMA, OBJAVLJEN KOD NAS NEDAVNO U 
»SIRIUSU« 

NIŠRO + DNEVNIKA, OOUR IZDAVAČKA DELATNOST 21000 NOVI SAD, 
Vojvođanskih brigada 7/VI 
Odeljenju fiksne prodaje 


NARUDŽBENICA 


1) Ovim se neopozivo pretplaćujem na SF magazin »Alef« počev od broja 
pa zaključno sa brojem (Rok pretplate ne može biti kraći od šest, 

niti duži od dvanaest meseci). Ukupan iznos od dinara uplatiću u 

roku od 10 dana po prijemu čekovne uplatnice. U slučaju povećanja cene 

»Alefa«, ovaj iznos ostaje nepromenjen do isteka pretplate. 

2) Istovremeno, naručujem i sledeće knjige iz biblioteke »Supernova«, koja je 

oglašena na poslednjoj stranici korica ovog broja »Alefa«: 


(dovoljno je upisati samo naslove knjiga) 


po prodajnoj ceni koja za knjige »Spok mora da umre«, »Ka spuštanju noći« i 
»Nevolje sa Tihoom« iznosi 400, a za knjige »Podmorsko traganje«, »Buldožer 
ubica« i »Zvezdani ponor« — 800 dinara. 

U slučaju spora nadležan je sud u Novom Sadu 


(prezime, očevo ime i ime) 


(mesto, ulica i broj) 
(datum) 
(svojeručni potpis) 


Ukoliko želite da ovaj broj »Alefa« sačuvate, narudžbenicu istovetne sadržine, 
ili samo njen prvi ili drugi deo, pošaljite običnim pismom. 


Cena pojedinačnog primerka 700 dinara. Godišnja pretplata: 8.400 dinara. Polugodišnja 
pretplata: 4.200 dinara. Godišnja pretplata za inostranstvo: 39 DM, 270 Asch, 32 Sfr, 
128 FF, 134 Skr, 31 USA $, 42 A$i42C$ 

Dinarska pretplata uplaćuje se opštom uplatnicom na žiro-račun: 65700—603—6350 — 
NIŠRO »Dnevnik«, OOUR Izdavačka delatnost, Novi Sad, sa naznakom »za Alef«. 
Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 

Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN e Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 e Direktor NIŠRO »Dnevnik«: JOVAN 
SMEDEREVAC = Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

Biblioteka SUPERNOVA = 


REMEK—DELA supernova 
NAJPOZNATIJIH SVETSKIH SF MAJSTORA 


Ja 
EZ ZEN 


SULDOŽER UBICA 


DŽEJMS BLIŠ: Spok mora da umre 
ARTUR KLARK: Ka spuštanju noći 
KLIFORD SIMAK: Nevolje sa Tihoom 

POL — VILIJEMSON: Podmorsko traganje 
TEODOR STERDŽEN: Buldožer ubica 
SEMJUEL DILEJNI: Zvezdani ponor 


Format 11,5 x 18 cm, latinica, 128 — 160 strana. 
Cena kompleta: 4800 dinara 


